
PREFAŢĂ 


Jocurile de mişcare au multiple valenţe formative şi educative. 
Prin conţinut, formă şi efecte, ele prezintă mari avantaje faţă de alte 
mijloace şi sisteme de acţionare folosite în lecţiile de educaţie fizică, 
fiind recomandate şi în procesul de antrenament sportiv, în special al 
copiilor şi juniorilor, pentru învățarea, formarea, perfecționarea şi 
consolidarea deprinderilor şi priceperilor motrice de bază, utilitar-apli- 
cative şi a celor specifice, ca şi pentru dezvoltarea calităţilor motrice, 
a proceselor psihice şi a trăsăturilor de personalitate. 

Pentru a veni în sprijinul viitorilor profesori de educaţie fizică, a 
studenților care se pregătesc pentru această profesie în cadrul specia- 
lizărilor Facultăţii de Educaţie Fizică şi Sport, precum şi a educatoa- 
relor, învăţătorilor şi antrenorilor sportivi, în dorința de a pune la 
îndemâna tuturor acestora un material util, cât mai sistematizat, am 
recurs la studierea literaturii de specialitate, care din păcate se află tot 
mai greu la îndemâna celor interesaţi, dar şi la imaginarea unor noi 
jocuri de mişcare, eficiente pentru realizarea obiectivelor activităților 
de educaţie fizică şi antrenament sportiv, pentru instruirea şi educarea 
copiilor şi în mod deosebit a elevilor. 

Prezenta lucrare este concepută ca un instrument metodologic 
pentru profesori, învăţători şi antrenori, cărora le oferă posibilitatea de 
a selecţiona şi utiliza diferite exerciții şi sisteme de acţionare prezentate 
în vederea alcătuirii programelor de activitate, a proiectelor didactice, 
în scopul includerii acestor jocuri de mişcare în conţinutul lecţiilor, la 
toate clasele şi grupele de copii, de elevi, de tineri sportivi. 

De asemenea, recomandăm această lucrare şi studenților de la 
specializarea kinetoterapie, care pot găsi în cuprinsul acesteia nume- 
roase jocuri de mişcare, utilizabile cu succes în activitatea practică. 


Autorul 

I. CONSIDERAȚII GENERALE 


1.1. Jocul copiilor, al tinerilor 


Omul este întreg doar atunci când se joacă, scria Schiller. 

In lucrările de specialitate, jocurile copiilor, ale tinerilor se bucură 
de o atenţie însemnată. Astfel, Jean Chateau consideră jocul la copil, în 
primul rând, o plăcere intensă, dar în acelaşi timp şi o activitate serioasă, 
în care imitaţia, antrenarea participanţilor au o importanţă considerabilă. 

Trezirea adevăratului comportament ludic (ludic — ce ţine de joc, 
de la cuvântul latin ludus = joc) este legată în principal de satisfacerea 
unei plăceri, de dezvoltarea personalităţii. 

Pentru un copil, aproape orice activitate este joc. Jocul produce 
acestuia o imensă plăcere, „este muncă, este binele, este datoria, este 
idealul vieţii”, după cum afirma Claparede. Și tot el spunea: „jocul este 
singura atmosferă în care ființa sa (a copilului, n.n) psihologică poate să 
respire şi, în consecință, poate să acționeze...copilăria serveşte pentru 
joc şi pentru imitație. 

„Jucându-se, un copil se revelează în întreaga sa prospeţime, în 
întreaga sa spontaneitate. Jucându-se, el nu este în stare să ascundă 
nimic din sentimentele care-l animă” (Rambert). 

Prin joc se poate înțelege, în sens vag, o situaţie în care acţionează 
o mulţime de elemente raționale (numite jucători), care, în mod succesiv 
şi independent, într-o ordine şi în condiţii specificate printr-un ansamblu 
de reguli, aleg câte o decizie (efectuează o acţiune, mutare) dintr-o mul- 
time dată de alternative. Intre altele, regulile jocului precizează situaţiile 
în care jocul se termină. 

In acest sens, „„...se presupune că jucătorii sunt capabili să 
analizeze acţiunile lor şi acționează în scopul obţinerii unui câştig cât 
mai mare posibil” (Owen). 

Intre jocurile copiilor şi cele ale adulților există deosebiri, distincții 
nete. Astfel, de regulă, jocul adultului are drept finalitate căutarea unei 
relaxări — a găsi o ocupaţie — pentru „umplerea timpului”, în timp ce jocul 
de copii, îşi are propriul său ţel în sine, în „afirmarea Eului”. 

Jocul copiilor n-are decât un aspect, un principiu, şi acest prin- 
cipiu nu poate să genereze decât bucuria. 

Se consideră că jocurile specifice vârstei de 3-7 ani sunt, în primul 
rând, urmarea atracției pe care o exercită vârstnicii asupra copiilor. Lu- 
mea jocului devine o copie a lumii adulților. Perioada următoare, după 
imitarea adulților, este cea a imitării animalelor şi/sau a obiectelor 
neînsuflețite. Apoi, până la adolescență, apar totdeauna întâmplări năs- 
cocite de copii. De asemenea, la această vârstă, o bucurie deosebită pe 
care copilul o poate avea este să se joace cu copii mai mari. 

Primele jocuri, cele ale sugarului, sunt jocuri fără nici o regulă. 
Regula apare cu primele imitații, sub o formă latentă şi inferioară, în 
cursul celui de-al doilea an al vieţii copilului. Aceste jocuri, cele 
dintâi, sunt pur funcţionale. Ele corespund unor gesturi spontane, pe 
care copilul le repetă. 

Mai târziu, intervin jocurile hedonistice, în care copilul caută să-şi 
procure o plăcere. Urmează, apoi, jocurile „cu noul”, jocurile de ex- 
plorare şi de mânuire. 

Inainte de a ajunge la jocurile propriu-zis cu regulă, întâlnim o 
categorie de jocuri de afirmare, care fac apel la mijloace inferioare de 
afirmare a „eului”. Dintre acestea se pot enumera jocurile de distrugere, 
sau cele de dezordine, de dezlănţuire, adesea comune întregului grup. 

Cu apariţia regulii, afirmarea „eului” ia un cu totul alt caracter. 
Printre primele jocuri cu regulă se pot deosebi jocurile de imitație şi 
cele de construcție. Ceva mai târziu, jocurile de imitație sunt urmate 
de organizarea jocurilor de grup. 

O dată cu vârsta şcolară, de la 7 ani, apar jocurile cu un caracter 
nou, jocuri sociale. Dintre cele mai agreate, în special de băieți, sunt 
jocurile ce vizează victoria şi performanța. 

Sfârşitul copilăriei înseamnă dezvoltarea jocurilor în grup 
organizat. Aceste jocuri iau naştere din cele precedente. Jocurile de 
performanță generează jocurile tradiționale, de competiţie, de 
cooperare şi anunţă jocurile sportive care se practică în colectiv. 

Jocurile de imitație, la rândul lor, dau naştere la jocuri 
tradiţionale cum sunt diferitele dansuri şi jocurile de luptă. 

Numeroşi psihologi, printre care Groos, subliniază rolul jocului 
în activitatea viitoare a copilului. K. Groos arată că „jocul exersează 
nu numai muşchii, ci şi inteligenţa. El dezvoltă supleţea şi vigoarea, 
dar tot el aduce acea stăpânire de sine fără de care nu poţi fi o ființă 
umană, cu adevărat om”. Jocul educă chiar şi sentimentele. Există 
jocuri a căror esență este să nu-ți fie frică, după cum există jocuri care 

constau în a imita principalele sentimente, evenimente ale vieţii umane. 
A te juca înseamnă, în general, a-ți propune o sarcină de îndeplinit, a 
face un efort pentru a îndeplini această sarcină. 

Ch. Buhler scria: „Copilul care se joacă învaţă să accepte şi să 
îndeplinească o datorie”. „Cine joacă, a jurat” — o spunea Alain şi 
această idee relevă însemnătatea regulii jocului. Jocul este un jurământ 
făcut, în primul rând, ţie însuţi, apoi altora, de a respecta anumite 
consemne, anumite reguli. Prin intermediul jocului, copilul ia contact 
cu alții, se obişnuieşte să ţină seama de punctul de vedere al altora, să 
iasă din egocentrismul originar. Jocul este o activitate de grup, care 
reclamă ordine şi disciplină. Jocul se naşte din voinţă. El este adesea 
obositor, câteodată chiar istovitor, dar, practicat, întotdeauna produce 
plăcere, satisfacție, entuziasm şi bucurie, emulaţie. 


1.2. Teorii despre joc 


Numeroasele teorii prezentate în diversele lucrări de specialitate 
caută să explice jocul, să arate originea şi funcțiile sale, specifice 
comportamentului general al omului, indiferent de vârstă. Astfel: 

e Teoria lui Fr. Schiller, susţinută şi de H. Spencer, consideră 
jocul ca formă de manifestare a surplusului de energie care nu a fost 
utilizată în alte activităţi; 

e Teoria lui Lazarus explică jocul ca principalul mijloc de satis- 
facere a necesității de repaus, de recreere; 

e Teoria formulată de Stanley Hall se bazează pe legea biogenetică 
a lui Haeckel, potrivit căreia dezvoltarea copilului recapitulează, în ge- 
neral, evoluţia speciei umane; 

e Teoria lui Karl Gross porneşte de la un punct de vedere exclu- 
sivist, biologic, identificând jocul copilului cu acela al animalelor, ca 
manifestare a instinctelor primare; 

e A.N. Carr completează teoria lui Karl Gross, dezvoltând teoria 
catarctică, conform căreia jocul nu este un preexercițiu care formează 
instinctele, ci le susţine pe cele deja formate; 

e Adler consideră jocul ca o formă de manifestare a complexului 
de inferioritate al copilului față de adult; 

e Jean Chateau apreciază că în joc se manifestă dorințele copilului 
de a ajunge la vârsta maturității; 

* E. Claaparede consideră jocul ca o activitate determinată de 
dorinţe şi trebuinţe; 

e Teoria lui C.V. Plehanov explică geneza socială a jocului, 
arătând că în viaţa socială apare mai întâi munca şi apoi Jocul; 

e P.F. Leshaft susţine prin teoria sa că jocul este un exercițiu 
care pregăteşte copilul pentru viaţă, fiind, într-un fel, oglinda mediului 
în care trăieşte şi se dezvoltă acesta. 


1.3. Evoluţia jocului în diferite etape de vârstă 


Jocul capătă însuşiri şi funcţii diferite de la o etapă a vieţii la 
alta. Trăsăturile caracteristice ale jocului, în raport cu etapele de vârstă 
ale omului, sunt sistematizate de pedagogul G. Chiriţă astfel: 

În primul an de viaţă, se constituie mişcarea sub forme de joc 
foarte simple, care se complică şi se diversifică pe măsură ce copilul 
înaintează în vârstă. 

In perioada primei copilării (1-3 ani), se dezvoltă intens jocul de 
manipulare sub influenţa trebuinței interne de a acționa, de a se mişca. 
La această vârstă, se obţin progrese importante în dezvoltarea sociabi- 
lităţii copilului. 

În cea de-a doua copilărie (3-6 ani), jocul devine activitate fun- 
damentală, dominată de trebuinţa de joc, în care acţionează combinaţii 
mintale, reprezentări de imaginaţie şi se acumulează forme de experiență 
complexă. 

La 3 ani, jocul este legat de obiectele din jur şi cuprinde o mul- 
titudine de elemente. Apar mereu altele de manualitate activă, tot mai 
complexe, ce ţin de interesul mare al copilului faţă de conduitele adul- 
ților. La această vârstă, iau amploare jocurile cu subiect şi rol. 

La 4 ani, jocul nu mai este o activitate singulară. Copilul solicită par- 
teneri şi îi preferă în egală măsură pe cei mai mari sau mai mici decât el. 

La 5 ani, jocul cu subiect şi rol atinge un nivel superior de dez- 
voltare. La această vârstă, încep să capete o importanţă tot mai mare 
jocurile de mişcare cu reguli. 

A treia copilărie (6-10/1 lani) este perioada care prezintă caracte- 
ristici importante şi marchează un progres în dezvoltarea psihică. Începe 
conştientizarea procesului învăţării. Competiţia începe să devină deo- 
sebit de activă şi se evidenţiază în jocurile de echipă şi în diferite alte 
jocuri cu reguli, în care copiii se grupează în mod spontan. 

După 9 ani, copiii de sex diferit încep să se separe în mod 
spontan, în diferitele jocuri. 

O caracteristică pregnantă este marea atenţie acordată jocului cu 
reguli, în colectiv. Deşi jocul nu mai constituie activitatea fundamen- 
tală, interesul pentru el rămâne foarte puternic. 

Preadolescenţa (11-14 ani) este perioada de încheiere a copilăriei 
şi trecerea la fazele de maturizare, dominată de schimbări bio-somatice 
şi psihologice. La începutul acesteia, mai predomină conduita infantilă, 
caracterizată prin nevoia de mişcare, care este satisfăcută foarte bine prin 
activitatea ludică. 

In planul dezvoltării biologice, se constată accentuarea diferen- 
telor dintre fete şi băieţi. De asemenea, se constată o sensibilizare în 
direcţia dezvoltării voinţei. Preadolescentul îşi exercită voinţa printr-o 
mai mare perseverenţă în diverse activităţi fizice sau intelectuale. 

Modificările profunde care au loc la nivelul personalității imprimă 
jocului şi distracției caracteristici specifice. 

J ocurile de performanță implică întrecerea, o competiție în care 
mod prioritar pe echipe, î în grupuri, deşi se menţin şi jocurile în care se 
urmăreşte realizarea performanţei individuale. 

Tipurile de joc preferate, în funcţie de sex, determină o accen- 
tuare a separării grupurilor de joacă. Fetele preferă jocurile cu coarda 
sau cu mingea, iar băieţii optează pentru jocurile de forță, de întrecere 
care le solicită puterea, agilitatea şi dinamismul. 

Urmare a dezvoltării capacităţilor intelectuale şi fizice ale partici- 
panţilor la joc, are loc o diversificare a preferințelor acestora pentru joc, 
în care domină notele de originalitate. Caracterul competiţional al jo- 
cului dezvoltă spiritul de autoperfecționare şi stimulează sociabilitatea. 

Spre sfârşitul perioadei preadolescenței (13-14 ani), se manifestă 
preocuparea pentru latura amuzantă a jocului şi dorinţa de succes. Se 
extind jocurile cu caracter competitiv, care contribuie la dezvoltarea ca- 
lităţilor motrice, a strategiilor gândirii şi generează deprinderi intelectuale. 

În adolescenţă (14-18 ani), adaptarea la condiţiile vieţii sociale se 
desfăşoară pe un plan foarte larg. Sentimentele de responsabilitate, de 
onoare şi independenţă se constituie în trăsături caracteriale fundamentale. 

În tinereţe (18-25 ani), activităţile de tip loisir ocupă o pondere 
sporită. Tânărul agreează colectivităţile de aceeaşi vârstă. 

Ca participant efectiv la joc, tânărul luptă pentru prestigiul său şi 
al colectivului, realizează o bună cooperare cu partenerii şi-şi valorifică 
deprinderile formate în cursul dezvoltării ontogenetice. 

Spiritul de aventură al tânărului poate fi satisfăcut şi cu ajutorul 
excursiilor, la care se participă cu entuziasm. 


13 


Universitatea SPIRU HARET 


Tendinţa de afirmare plenară a personalităţii se manifestă atât în 
activitatea ludică, cât şi în cea de tip loisir. 

Prin intermediul dansului, tânărul de această vârstă îşi exprimă 
stările afective şi-şi manifestă atracţia pentru sexul opus. 

La vârsta adultă (după 25 de ani), jocurile se îmbină în principal 
cu preocupările de ordin cultural. Oricât de ocupat ar fi, tânărul trebuie 
să-şi creeze şi timp pentru distracţie şi relaxare. 

Activitatea ludică, de /oisir, se desfăşoară în familie şi în afara 
acesteia. Aceasta asigură, după activitatea profesională şi social cul- 
turală, un remediu împotriva stresului, prin deconectarea, relaxarea, 
refacerea forţelor pentru viitoarea activitate ce-o desfăşoară. În acelaşi 
timp, jocurile la care participă contribuie la afirmarea trăsăturilor de 
caracter, de personalitate. 


1.4. Clasificarea jocurilor de mişcare 


Caracteristicile principale ale jocurilor de mişcare sunt deter- 
minate, în primul rând, de natura lor, de vârsta celor care le practică, 
de baza materială existentă. Pentru copii, ele constituie stimulentul 
principal al dezvoltării psihice, având un rol important în activitatea 
lor prezentă şi viitoare. 
În literatura de specialitate, jocurile de mişcare sunt clasificate astfel: 
e K. Gross propune următoarele categorii de jocuri: 
= cu funcţii generale; 
= de experimentare; 
= motorii; 
= senzoriale; 
= intelectuale; 
= de voinţă; 
= afective. 

* După Quèrat, jocurile pot fi împărţite în: 
= jocuri cu caracter ereditar (vânătoare, luptă); 
= jocuri de imitație; 
= jocuri de imaginație. 

e Ed. Claparède propune următoarea clasificare: 
= jocuri ale funcţiilor generale (senzoriale, motorii, psihice); 
= jocuri ale funcţiilor speciale (de luptă, de vânătoare, familiare, 
de imitație). 

e W. Stern împarte jocurile în: 
= individuale; 
= sociale. 
e C Buhler susţine următoarea clasificare: 
= jocuri funcţionale (senzorio-motori1); 
= jocuri de ficţiune şi iluzie; 
= jocuri de receptivitate; 
= jocuri de construcţii; 
= jocuri colective. 
e J. Piaget împarte jocurile în trei categorii: 
= jocuri, exerciţii; 
= jocuri cu reguli; 
= jocuri simbolice. 
e Psihologul U.Șchiopu a elaborat o clasificare din punctul de 
vedere al conţinutului: 
= jocuri de reproducere a unor evenimente; 
= jocuri de mişcare; 
= jocuri de creaţie; 
= jocuri cu subiect, cu reguli. 
e Gh. Cârstea clasifică jocurile pe criteriul motricităţii, astfel: 
= jocuri de mişcare; 
= jocuri pregătitoare pentru jocurile sportive; 
= jocuri sportive. 
De asemenea, tot acesta clasifică jocurile pe baza unui set de cri- 
terii, astfel: 
a. După modul de organizare a participanţilor: 
= jocuri cu împărţirea colectivului pe grupe (sau echipe); 
= jocuri fără împărțirea colectivului pe echipe (grupe). 
b. După locul de desfăşurare: 
= jocuri în aer liber; 
= jocuri în interior. 
c. După „mediul” sau terenul pe care se desfăşoară: 
= jocuri pe suprafaţă uscată (teren, sală etc.); 
= jocuri pe zăpadă/gheaţă; 
= jocuri pe apă. 
d. După zona geografică: 
= jocuri la mare; 
= jocuri la munte. 
e. După gradul „organizatoric 
= jocuri în tabere; 
= jocuri în staţiuni balneo-climaterice; 


2 A 


în care se practică: 

f. 


8. 


h. 


= jocuri în lecțiile de educaţie fizică; 

= jocuri în „recreaţia organizată”; 

= jocuri în activitatea independentă. 

După obiectivele instructiv-educative pe care le vizează: 

= jocuri pentru atenţie, captarea şi educarea acesteia; 

= jocuri pentru dezvoltarea calităților motrice de bază; 

= jocuri pentru învățarea deprinderilor şi/sau priceperilor motrice 
(consolidarea, perfecţionarea sau verificarea acestora). 

După „materialele folosite”: 

= jocuri cu obiecte, aparate; 

= jocuri fără obiecte, aparate. 

După obiectivele activităţii de educaţie fizică şi sportivă, jocurile 


de mişcare pot fi clasificate astfel: 


= jocuri pentru învăţarea, consolidarea şi perfecţionarea de- 
prinderilor motrice de bază şi utilitar-aplicative (jocuri pentru 
alergare, pentru sărituri, pentru aruncări; jocuri pentru cățărare, 
jocuri pentru târâre şi jocuri pentru escaladare); 

= jocuri pentru învăţarea, consolidarea sau perfecţionarea 
deprinderilor şi/sau priceperilor specifice diverselor ramuri şi 
probe sportive; 

= jocuri pentru dezvoltarea calităților motrice de bază; 

= jocuri pentru captarea, educarea atenției. 


Trebuie să avem în vedere că, în general, clasificările au rol 
didactic, indicând valenţele caracteristice şi obiectivele specifice ur- 
mărite prin practicarea lor. 

Adesea, însă, unul şi acelaşi joc are o multitudine de obiective şi 
efecte instructiv-educative. 


16 


Universitatea SPIRU HARET 


II. JOCURILE DE MIȘCARE ÎN ACTIVITATEA 
COPIILOR, A TINERILOR 


Jocurile de mişcare, practicate independent sau organizat, angre- 
nează un număr mare de copii şi tineri, băieţi şi fete, în activitățile de 
educaţie fizică şi sportive. 

Marea majoritate a acestor jocuri se pot desfăşura pe spaţii res- 
trânse, fără amenajări speciale, costisitoare, fapt ce le face şi din acest 
punct de vedere deosebit de accesibile. 

Incluse în lecţia de educaţie fizică, asigură realizarea unei den- 
sităţi crescute, atât motrice cât şi funcţionale. De asemenea, întrecerea 
între parteneri creează un cadru favorabil de desfăşurare a lecţiilor de 
educaţie fizică în şcoală. 

Ca mijloace ale activităţii de educaţie fizică şi sportivă, jocurile de 
mişcare prezintă numeroase avantaje. Dintre acestea, pot fi menţionate: 

= contribuie la dezvoltarea armonioasă a organismului, la menti- 
nerea unei stări optime de sănătate; 

= creează stări emoţionale pozitive; 

= contribuie eficient la dezvoltarea calităților motrice, la formarea 
deprinderilor şi priceperilor motrice de bază, utilitar-aplicative şi spe- 
cifice unor ramuri şi probe sportive; 

= stimulează colaborarea cu partenerii de joc, armonizarea intere- 
selor, a motivelor, acţiunilor şi eforturilor personale cu cele ale colectivului; 

= facilitează integrarea în colectiv, acceptarea şi recunoaşterea con- 
ducătorului, a liderului, precum şi asumarea unor responsabilități personale; 

= contribuie la educarea calităţilor morale şi de voință; 

= permite manifestarea iniţiativei şi independenţei în acțiuni; 

= contribuie la dezvoltarea gândirii, a creativității, inițiativei, a 
capacităţii de anticipare şi a deciziei; 

= stimulează competitivitatea participanţilor; 

= sporeşte interesul copiilor, al tinerilor pentru activitate prestată, 
le mobilizează forțele şi îi stimulează; 

= contribuie la educarea atenţiei, a percepţiei şi reacției motrice; 

= reprezintă mijloace importante în activitatea de kinetoterapie, 
de corectare a unor deficienţe fizice prin mişcare. 

In perioada preşcolară, în colectivităţile din grădiniţe, jocurile de 
mişcare ocupă locul central în activitatea zilnică a copilului. 

Prezente în şcoală, în toate ciclurile de învățământ, lecțiile de 
educaţie fizică pot cuprinde jocuri de mişcare, care asigură, într-un mod 
plăcut şi eficient, realizarea obiectivelor educaţiei fizice şi sportive 
şcolare. De asemenea, utilizate în aproape toate „momentele, verigile” 
lecţiei de educaţie fizică (excepţie făcând momentul „încălzirii” sau al 
influențării selective a aparatului locomotor), jocurile imprimă orei de 
educaţie fizică o densitate crescută, atât motrică cât şi funcțională. 

In jocurile de mişcare, întrecerea între parteneri (copii, tineri) 
oferă un cadru favorabil, deosebit de plăcut de desfăşurare a activității 
extraşcolare, de petrecere a timpului liber. 

În învăţământul primar, jocurile de mișcare contribuie la însuşirea 
deprinderilor motrice de bază şi utilitar-aplicative, în condiții variate. In 
primele clase, se recomandă ca jocurile de mişcare selectate să fie cât mai 
simple, accesibile vârstei copiilor, să nu aibă mai mult de 3-4 reguli. 

La clasele mici (I-II), întrucât copiii sunt deficitari la capitolul 
forță, rezistență şi atenţie, este recomandabil ca la alegerea jocurilor de 
mişcare să se opteze pentru acelea care conţin alergări scurte, sărituri, 
prinderi şi aruncări (în special la ţintă), fără împărțirea colectivului pe 
echipe. La această vârstă a şcolarului aflat în învățământul primar, copiii 
trebuie învăţaţi să se joace, la fel cum sunt învăţaţi să citească, să scrie, 
să înoate sau să meargă cu bicicleta. 

Jocurile de mişcare la această vârstă se organizează mai mult 
bilateral (1x1) şi mai puţin pe echipe, deoarece spiritul cooperării este 
insuficient dezvoltat. 

Jocul, după cum spunea P.F. Lesgaf, „este cea mai potrivită ocu- 
paţie pentru copii..., prin intermediul lui ei îşi însuşesc deprinderile ce 
stau la baza activităţii vitale, având o satisfacție deosebită”. 

Prin folosirea jocurilor de mişcare se urmăreşte învăţarea coordo- 
nării mişcărilor în mers şi alergare, în timpul efectuării săriturilor, a 
aruncărilor sau a prinderii mingii sau a altor obiecte. O atenţie specială 
trebuie acordată dezvoltării calității motrice de bază, viteza şi îndemânarea. 

Incepând cu clasele a III-a şi a IV-a, se recomandă să se utilizeze 
şi jocurile de forță şi rezistență. La această vârstă, se dezvoltă memoria, 
iar atenția devine mai stabilă, ceea ce le permite copiilor să rezolve ac- 
țiuni mai complexe şi mai dificile. Elevii posedă capacitatea de coor- 
donare a mişcărilor mai complexe şi încep să se încadreze mai uşor în 

colectivele de joc. De aceea, se recomandă ca organizatorii acestor acti- 
vități (învăţători, profesori sau chiar copii) să aibă în atenţie jocurile de 
mişcare cu caracter de întrecere, cu combinaţii de alergări, sărituri, 
prinderi şi aruncări de mingi sau alte obiecte, ştafete simple. Cu aceşti 
copii se organizează şi jocuri cu elemente de forță şi rezistenţă, dar de 
scurtă durată. Durata acestor jocuri: 12-15 minute. Regulile jocului pot 
fi mai numeroase, 4-5, şi mai complicate decât la vârsta primelor două 
clase primare. Jocurile de mişcare, întrecerile organizate cu elevii din 
învăţământul primar vor căpăta, treptat, dificultăţi sporite, care au şi 
rolul de a dezvolta capacitatea de adaptare psiho-motorie. 

La vârsta claselor V-VI, preocuparea pentru dezvoltarea fizică ar- 
monioasă, în special a musculaturii, face posibilă practicarea jocurilor 
de mişcare, sub formă de întrecere şi cu exerciţii de forță. Aceste jocuri 
se desfăşoară cu împărțirea elevilor pe echipe, au o durată mai lungă şi 
reguli mai numeroase. Pe lângă deprinderi motrice de bază, exersate în 
învățământul primar, în primele clase gimnaziale se introduc şi elemente 
din gimnastica acrobatică (sărituri, rostogoliri) şi diverse deprinderi 
utilitar-aplicative (târâri, cățărări, escaladări, transport de greutăţi etc.). 
Incepând cu clasa a IV-a, se recomandă predarea noţiunilor şi elemen- 
telor pregătitoare pentru însuşirea tehnicii de bază a jocurilor sportive. 
De asemenea, la întrecerile şi jocurile organizate pe echipe trebuie să se 
acorde fiecărui copil, pe rând, rolul de conducător. Această măsură are 
darul să-i mobilizeze, să contribuie la creşterea gradului de răspundere 
pentru activitatea desfăşurată, constituind deopotrivă o recompensă pen- 
tru munca prestată şi un stimulent pentru activitatea viitoare. 

La ultimele clase din învățământul gimnazial (clasele a VII-a şi a 
VIII-a), jocurile de mişcare se desfăşoară, de regulă, pe echipe, având 
un caracter de întrecere. Profesorul de educaţie fizică are sarcina să do- 
zeze cu multă atenţie, cu prudenţă, efortul elevilor, întrucât, la această 
vârstă, capacitatea de coordonare a mişcărilor scade datorită disproporţiei 
dintre membre şi trunchi şi slabei dezvoltări musculare în raport cu in- 
tensa creştere osoasă. 

Urmare a creşterii relativ rapide şi a profundelor transformări fi- 
ziologice, specifice vârstei pubertare, elevii (băieţi şi fete) sunt neînde- 
mânatici şi stângaci în mişcări. Rezistența generală a acestora este 
scăzută, iar forța deficitară. La această vârstă, interesul copiilor este tot 
mai mult orientat spre jocurile sportive, spre caracterul de întrecere, cu 
dorinţa de a ieşi învingători în competiții. 

III. METODICA ALEGERII, ORGANIZĂRII, 
DESFĂŞURĂRII 
ŞI CONDUCERII JOCURILOR DE MIŞCARE 


Jocurile de mişcare prezintă, aşa cum am văzut, numeroase atribute, 
pentru care sunt recomandate în activitatea zilnică a copiilor şi a tinerilor. 

In scopul obţinerii unei eficiente maxime şi pe planul instructiv-edu- 
cativ, este necesar să se aibă în vedere judicioasa, corecta alegere, 
organizare, desfăşurare şi conducere a jocurilor de mişcare. Acest lucru 
este posibil în condiţiile cunoaşterii temeinice a subiecţilor, a celor care 
participă la acest gen de activități. În primul rând, trebuie cunoscute de 
către profesorii de educație fizică, organizatorii acestor activităţi, starea 
de sănătate a participanților la jocurile de mişcare, particularităţile de vârstă 
şi sex, nivelul de pregătire fizică generală, sub aspectul dezvoltării cali- 
tăților motrice şi al gradului de stăpânire al deprinderilor şi priceperilor 
motrice de bază, utilitar-aplicative şi specifice unor probe sau ramuri spor- 
tive. De asemenea, se ţine seamă de condiţiile materiale (spaţii, terenuri, 
materiale, obiecte sportive etc.), care, la rândul lor, determină, într-o bu- 
nă măsură, conţinutul şi nivelul activităţilor de educaţie fizică şi sport. 


3.1. Alegerea jocului de mişcare 


Pentru realizarea obiectivelor stabilite în activitatea de educaţie 
fizică şi sport, se impune, de la bun început, acordarea unei atenţii 
deosebite alegerii jocului de mişcare. În acest scop, se va urmări ca 
jocul de mişcare ales să întrunească următoarele cerinţe: 

= să asigure o temeinică pregătire multilaterală, fizică şi moral-vo- 
litivă; 

= să țină seama de vârsta participanţilor, de sex, nivelul de dez- 
voltare, de pregătirea fizică; 

= să ţină seama de dorinţele participanților la joc; 

= să fie atractive, să trezească interesul participanților; 

= să se desfăşoare într-un cadru şi condiţii cât mai igienice; 

= să se desfăşoare într-o ambianţă educativă; 

= să evite accidentarea participanţilor, afectarea stării optime de 
sănătate; 

= să se ţină seama de numărul celor dornici să participe la joc; 

= să se desfăşoare în condiţii atmosferice favorabile, în cazul în 
care jocurile sunt programate în aer liber; 

= să se aibă în vedere condiţiile materiale, inventarul de obiecte 
şi echipamente sportive, care să permită organizarea şi desfăşurarea 
corespunzătoare a jocurilor. 


3.2. Formarea echipelor pentru desfăşurarea jocurilor de 
mişcare 


În situaţiile în care jocurile de mişcare reclamă constituirea parti- 
cipanților în echipe, această operaţiune trebuie să fie realizată ținându-se 
cont de următoarele: 

= echipele din punct de vedere numeric să fie egale; 

= echipele să fie cât mai omogene, egale ca forță, privind valoarea 
bio-motrică şi bagajul de deprinderi motrice şi cunoştinţe tehnico-tactice 
ale participanților; 

= în cazul în care condițiile permit, să se formeze cât mai multe echi- 
pe, spre a angrena în aceste jocuri un număr cât mai mare de participanți; 

= la jocurile de lupte sau care implică transportul partenerului, echi- 
pele se recomandă să se formeze în funcție de talia şi greutatea jucătorilor; 

= la jocurile cu exerciții de târâre, sărituri etc., formarea echi- 
pelor se va face astfel, încât numărul celor scunzi sau înalți să fie, pe 
cât posibil, egal; 

= pentru promovarea valenţelor educative ale jocurilor de grup, se 
recomandă ca echipele să fie formate din câte 7-8 concurenţi (desigur, 
având în vedere specificul jocurilor practicate); 

= în situaţia în care la formarea echipelor mai este nevoie de un 
participant, pentru a asigura un număr egal de jucători în fiecare echipă, 
conducătorul, profesorul numeşte un concurent să efectueze de două ori 
acțiunea respectivă (să alerge, să arunce etc.); 

Respectarea acestor cerințe asigură o bună organizare a colecti- 
vului, participarea optimă a concurenţilor la joc, evitarea apariției unor 
stări de nemulţumire în rândul jucătorilor. 

Pentru formarea echipelor participante la jocurile de mişcare, în func- 
ție de natura acestora, poate fi utilizată una dintre următoarele modalități: 

a. Conducătorul jocului, cunoscând valoarea jucătorilor, îi repar- 
tizează el însuşi pe echipe cât mai echilibrate, nominalizând compo- 
nenţa fiecărei echipe; 

b. Prin probe de verificare. De exemplu, atunci când jocul constă 
în parcurgerea unei distanțe de alergare, se efectuează o întrecere de 
alergare de viteză, pe o distanţă de 15-20 m. Plecarea concurenţilor ce 
vor fi testaţi va fi efectuată astfel ca aceştia să fie aşezaţi în linie, pe 
un rând, iar la sosire, se aşază în ordinea locului ocupat, în flanc câte 
unul sau în linie. Apoi, se efectuează numărătoarea, corespunzător 
numărului de echipe necesare pentru desfăşurarea jocului de mişcare. 

c. Prin alegerea de către căpitanii de echipă, care sunt nominalizați 
de către profesor, învăţător sau conducător. Aceştia, pe rând, aleg câte 
un jucător, ce intră în componența echipelor lor; 

d. Prin numărătoarea efectuată de pe loc sau din deplasare. Partici- 
panții la joc efectuează numărătoarea câte doi, trei, patru, în funcţie de 
numărul de echipe ce vor fi prezente în joc. Cei care au acelaşi număr 
devin membri ai aceleiaşi echipe. 


3.3. Stabilirea responsabililor, a căpitanilor de echipă 


La jocurile de mişcare pe echipe, este necesar ca acestea să fie 
conduse de către persoane, numite, prin tradiţie, căpitani de echipă. 

Aceştia pot fi nominalizați de către profesor/învăţător sau de 
către cel ce conduce efectiv desfăşurarea jocului de mişcare. 

O altă modalitate de alegere a căpitanilor de echipă este aceea prin 
care componenții echipei îşi aleg ei liderul respectiv. În acest caz, se re- 
comandă ca, înainte de a se trece la alegere, profesorul/învățătorul, con- 
ducătorul jocului să le spună participanţilor la joc ce calități trebuie să 
aibă viitorul lor căpitan de echipă, în funcţie de cerinţele jocului respectiv. 


3.4. Stabilirea ajutoarelor conducătorului jocului de mişcare 


În situaţiile în care unele jocuri de mișcare necesită controlul 
îndeplinirii unor cerinţe, sarcini de joc — trebuie realizate diverse înre- 
gistrări sau ţinerea evidenţei rezultatelor obţinute de către componenții 
echipelor aflate în joc —, este necesar să existe unele ajutoare ale cadrului 
didactic sau conducătorului jocului respectiv. În cazul desfăşurării jo- 
cului în şcoli, în cadrul orei de educaţie fizică, ajutoarele sunt stabilite 
înaintea începerii jocului, din rândul elevilor scutiți de la lecţia de edu- 

caţie fizică sau al celor care nu participă la jocul respectiv. Aceste aju- 
toare vor fi nominalizate fie de către conducătorul jocului sau de către 
cadrul didactic, fie de către căpitanii echipelor. 
3.5. Rolul conducătorului/organizatorului jocului de 
mişcare 


Înaintea începerii jocului respectiv, cadrul didactic sau conducă- 
torul jocului de mişcare respectiv explică participanților la joc, aflaţi 
în formaţia corespunzătoare, modul de desfăşurare a jocului şi, dacă 
este necesar, chiar demonstrează. Acest demers contribuie la formarea 
unor reprezentări corecte în mintea participanţilor la joc şi trebuie să 
fie efectuate ținând seama de vârsta elevilor. Într-un limbaj accesibil, 
concis şi clar, cadrul didactic sau conducătorul jocului va comunica 
participanților la joc: 

= denumirea jocului de mişcare; 

= enunţarea acțiunilor care compun jocul respectiv; 

= descrierea regulilor după care se desfăşoară jocul, recurgându-se 
şi la demonstraţii efectuate de către participanţi; 

= anunţarea condiţiilor de câştigare a jocului de mişcare respectiv, 
de realizare a eventualelor punctaje, ca şi penalizările, sancţiunile ce 
decurg din nerespectarea regulilor; 

= comunicarea semnalelor de începere şi de încheiere a jocului, 
precum şi a semnelor de oprire ori sancționare/validare a rezultatelor, 
în timpul desfăşurării jocului. 

Uneori, conducătorul jocului de mişcare, după ce a transmis par- 
ticipanților la joc principalele reguli după care se desfăşoară jocul de 
mişcare respectiv, pentru a verifica dacă a fost înţeles de către concu- 
renți, recurge la unele întrebări sau la efectuarea unei probe-test din 
desfăşurarea jocului respectiv. 

Cadrul didactic (profesor, educator, învăţător) care conduce jocul 
respectiv va veghea asupra desfăşurării corecte a acestuia, a execuţiei 
participanților, asupra modului în care aceştia respectă regulile stabilite. 
Acestea trebuie respectate cu stricteţe, nefiind admisă nici cea mai mică 
abatere. De asemenea, conducătorul jocului de mişcare va evita produ- 
cerea sau chiar va sancţiona eventualele încălcări ale regulilor de desfă- 
şurare a jocului, actele de violenţă, tendința unora de a obţine victoria cu 
ori ce preţ, încălcând principiul fâir-play-ului. 

Sancţiunile acordate de conducător vor trebui să fie prompte, prin 
atribuirea unor puncte negative, ori scăderea punctajelor echipei din 

care fac parte concurenţii care au comis abateri, mergând până la elimi- 
narea temporară sau definitivă a jucătorilor care recidivează. 

La jocurile de mişcare ale copiilor, în special la cei de vârstă 
mică, se recomandă participarea efectivă a conducătorului. 

Pentru realizarea conducerii jocului, se pot folosi ca semnale 
fluierul, bătaia din palme sau cuvântul. 

În situaţiile în care se constată greşeli comune la toate echipele 
participante, se întrerupe jocul şi se dau noi explicaţii legate de greşelile 
comise, apoi se reia jocul. 


3.6. Desfăşurarea jocului de mişcare 


3.6.1. Începerea jocului este determinată de natura acestuia. 
Astfel, semnalul dat de conducător marchează începutul jocului la cele 
în care se desfăşoară fără împărțirea pe echipe a participanților. 

La jocurile de mişcare la care participanţii sunt împărțiți pe 
echipe, începerea desfăşurării jocului poate fi realizată astfel: 

= conducătorul nominalizează echipa care începe prima. Pentru 
aceasta se poate aprecia, de exemplu, disciplina din timpul pregătirilor 
pentru joc; 

= prin tragere la sorți; 

= câştigarea de către căpitanul echipei a unei întreceri cu celălalt/ 
ceilalți căpitan (i) de echipă. 

3.6.2. Desfăşurarea jocului impune conducătorului ca pe tot 
timpul cât concurenţii participă la joc acesta va trebui să ţină seama de 
următoarele: 

= să fie atent la evoluţia tuturor participanților; 

= să fie impartial în stabilirea rezultatelor; 

= să evite producerea de accidente; 

= să asigure un cadru de disciplină, dar să şi creeze o atmosferă 
destinsă, de bună dispoziţie şi de angajare a tuturor participanţilor la joc. 

Pe timpul desfăşurării jocurilor, ţinând seamă de faptul că majo- 
ritatea concurenţilor participă la acestea fără menajamente, conducă- 
torul trebuie să aibă în atenţie dozarea efortului participanţilor. Pentru 
realizarea unei judicioase dozări, se poate recurge la următoarele: 

= modificarea dimensiunilor suprafeţelor de joc, prin mărirea sau 
micşorarea acestora; 

= mărirea sau diminuarea duratei jocului, a numărului de repetări, 
a numărului de obstacole; 

= micşorarea sau mărirea numărului de participanţi, de echipe, 
schimbarea formațiilor de exersare; 

= complicarea sau simplificarea regulilor de joc etc. 

De asemenea, conducătorul jocului va căuta să asigure ca durata sau 
numărul de repetări să permită participarea egală a jucătorilor şi, totodată, 
să ofere satisfacție deplină echipelor (pentru afirmare sau revanşă). 

La jocurile de mişcare desfăşurate sub formă de ştafete, este re- 
comandabil ca numărul de repetări să fie cel puţin egal cu numărul de 
echipe, iar la jocurile limitate în timp ca durată de desfăşurare, aceasta 
trebuie să fie aceeaşi pentru toate echipele participante. 

Durata unui joc pentru participanţii având vârsta de 7-8 ani 
(clasele I-II) poate fi de 5-15 minute, iar pentru vârsta de 9-10 ani 
(clasele III-IV), între 10-25 minute. 

3.6.3. Încheierea jocului este bine să fie precedată de anunţarea, 
cu ceva timp înainte, a duratei care a mai rămas din desfăşurarea 
acestuia, ori a numărului de repetări sau execuţii pe care participanţii, 
echipele le mai au de efectuat. 

După încetarea jocului de mişcare, conducătorul anunţă câştigătorii 
sau rezultatul (punctaj obţinut) şi, urmărind scopul educativ, va face o 
scurtă analiză a comportării participanților la jocul de mişcare respectiv. 

La analiza jocului de mişcare, se impune evidenţierea greşelilor 
şi a rezultatelor obţinute de participanţi, precum şi a modului în care 
s-au respectat regulile, menționându-se echipa care le-a respectat în 
cea mai mare măsură, concurenţii care s-au remarcat în mod deosebit. 


3.7. Recomandări metodice privind organizarea 
şi desfăşurarea jocurilor de mişcare 


Pentru asigurarea unei eficiențe crescute a jocurilor de mişcare, 
cadrul didactic sau conducătorul jocului va trebui să ţină seama de 
următoarele cerințe metodice, pedagogice: 

= alegerea jocului trebuie să fie în funcţie de vârsta şi sexul par- 
ticipanților, de particularităţile somato-funcţionale şi psihice ale ele- 
vilor, de nivelul lor de pregătire, de dezvoltare; 

= regulile jocului trebuie înţelese şi reținute de către toţi partici- 
panții la jocul de mişcare; 

= să se aibă în vedere condiţiile materiale şi climaterice în care se 
desfăşoară; 

= echipele să fie de valori apropiate sau egale ca număr al parti- 
cipanților; 

= în situaţiile în care desfăşurarea jocului de mişcare reclamă exis- 
tența mai multor arbitri, aceştia vor fi nominalizați de către conducător 
din rândul elevilor scutiţi de la ora de educaţie fizică, sau a altor partici- 
panți la aceste activităţi şi care nu participă la jocul de mişcare respectiv; 

= stimulare în permanenţă a spiritului competitiv în întrecerea 
dintre parteneri sau dintre grupurile aflate în joc; 

= urmărirea dezvoltării spiritului sportiv, a fair-play-ului. 


IV. CATEGORII ALE JOCURILOR DE MIȘCARE 


După cum am văzut în capitolul I, jocurile de mişcare constituie 
principala preocupare a copiilor, fiind o activitate complexă, care 
angajează atât resursele fizice cât şi pe cele cognitive şi afective ale 
acestora. Apoi, o dată cu începerea şcolii, jocurile de mişcare devin tot 
mai complexe, pentru ca la vârsta tinereţii să constituie o activitate de 
canalizare şi consum de energie. 

Jocul este, în activitatea educațională, „terenul” pe care se pot 
exercita cele mai importante influenţe informative şi formative. 

În acelaşi timp, jocurile de mişcare constituie una dintre căile de 
reconfortare. În timp ce pentru copii jocul de mişcare constituie o con- 
duită formativă, modelatoare, pentru adulţi are funcţii complementare 
activităţii cotidiene, adică funcţii de deconectare, de relaxare. 

Jocurile de mişcare au însuşiri şi funcţii diferite de la o etapă a 
vieții la alta. 

În primii ani de viaţă, aşa cum am mai arătat, se constituie forme 
de joc simple, care se complică şi se diversifică pe măsură ce copilul 
înaintează în vârstă. 

Jocul de mişcare reprezintă unul dintre mijloacele de realizare a 
educaţiei fizice şi sportive, o formă de manifestare specifică vârstei 
copilăriei şi preadolescenţei, contribuind — prin conținutul lui — la for- 
marea unor noțiuni, deprinderi şi priceperi motrice de bază, utilitar-apli- 

cative şi specifice unor probe şi ramuri sportive, la dezvoltarea cali- 
tăţilor motrice şi educarea celor morale şi de voinţă. 

In subcapitolul 1.4., ne-am referit pe larg la criteriile de clasificare 
a jocurilor de mişcare, subliniind faptul că acestea prezintă o mare 
diversitate. Prin caracterul lor formativ şi instructiv, ele contribuie la 
dezvoltarea atenției, memoriei, raționamentului, a spiritului de respon- 
sabilitate, a ataşamentului față de colectiv; jocurile de mişcare influen- 
ţează pozitiv asupra formării, la copii şi tineri, a spiritului de ordine şi 
disciplină, le educă cinstea şi corectitudinea; jocurile solicită calități 
motrice, ca: viteza, forța, rezistența, îndemânarea şi mobilitatea; de 
asemenea, dezvoltă la participanții la acestea, spiritul de observație, 
perspicacitatea şi iniţiativa. 

Inceputul perioadei şcolare (ciclul primar) prezintă caracteristici 
importante şi marchează un progres în dezvoltarea psihică, întrucât se 
conştientizează procesul învăţării, care devine tip fundamental de 
activitate. 

Urmează, apoi, o tot mai mare încercare de adaptare la viaţa 
socială. Lupta pentru întâietate, disputele acerbe din timpul jocurilor 
devin adevărate „lecţii” pentru însuşirea drepturilor şi îndatoririlor în 
condiţiile foarte diferite ale aplicării regulilor, condiţii în care se 
conştientizează aspectele obligativităţii, loialității, spiritului de echipă, 
de fair-play. Competiţia colectivă se evidenţiază în jocurile de mişcare 
şi întrecerile pe echipe, cu reguli. 

Incepând cu ciclul gimnazial, deşi jocul de mişcare nu mai 
constituie activitatea principală a elevilor, interesul pentru acesta ră- 
mâne foarte puternic. Învăţarea schimbă, însă, atitudinea elevilor față 
de joc, în sensul conştientizării valorii acestuia. 

In cadrul activității de educaţie fizică, jocul de mişcare are urmă- 
toarele obiective: 

e Asigurarea unei stări optime de sănătate; 

e Dezvoltarea fizică corectă şi armonioasă; 

e Insuşirea unor cunoştinţe teoretice, specifice domeniului edu- 
cației fizice şi sportului; 

e Dezvoltarea deprinderilor şi priceperilor motrice, a calităţilor 
motrice; 

e Educarea unor calităţi morale şi de voință; 

e Petrecerea timpului liber într-un mod cât mai plăcut. 

O mare importanţă prezintă jocul de mişcare, sub forma căruia se 
desfăşoară chiar unele activități şcolare şi, în primul rând, lecţiile de 

educaţie fizică. Prin joc, întregul proces instructiv-educativ capătă astfel 
un caracter mai eficient, mai atractiv şi plăcut. 

In funcție de obiectivul urmărit, de temele lecţiei, jocul de mişcare 
poate fi folosit cu succes în aproape toate verigile lecţiei de educație fizică. 

Eficienţa jocurilor de mişcare este condiționată de modul în care 
sunt organizate, de îndeplinirea unor cerinţe pedagogico-metodice, de 
asigurarea materialelor necesare. 

Redăm în continuare o largă gamă de jocuri, grupate pe princi- 
palele categorii, obiective menționate. 

4.1. Jocuri de mişcare pentru orientarea în spațiu, 

dezvoltarea capacității 
de organizare, captarea atenţiei şi disciplinarea colectivului 
de participanți 


1. Tricolorul 

Obiective: dezvoltarea spiritului de orientare; captarea atenției. 

Participanți: 20-30 copii de vârstă mică sau elevi din clasele primare. 

Locul desfăşurării: sală sau în aer liber. 

Materiale: cretă şi trei fanioane de aceeaşi culoare cu cea a tricolorului. 

Organizare şi desfăşurare: 

Participanţii la joc sunt aşezaţi pe circumferința unui cerc marcat 
cu cretă. Apoi, concurenţii sunt puşi, pe rând şi în continuare, în loc să 
numere 1, 2, 3; 1, 2, 3 ş.a.md., să pronunţe cuvintele roşu, galben, 
albastru şi apoi, în continuare, din nou cele trei culori ale tricolorului. 

In trei locuri diferite, în interiorul cercului, la o distanță egală de 
marginea circumferinței, sunt desenate (preferabil cu cretă colorată: 
roşu, galben şi albastru) trei cerculeţe. In mijlocul fiecărui cerculeţ, se 
aşază câte un fanion, de preferinţă tot de aceeaşi culoare cu cerculeţul 
trasat cu cretă, respectiv: roşu, galben şi albastru. 

Inaintea începerii jocului, se desemnează de către conducător 3 
copii, sau participanţi la joc, care sunt „prinzătorii”. Aceştia stau într-un 
pătrat (trasat în interiorul cercului), care reprezintă „casa prinzătorilor”. 

Jocul începe la comanda conducătorului (a profesorului, a educa- 
toarei), iar copiii, participanţii la joc, ţinându-se de mâini, se deplasează 
pe circumferința cercului (în mers şi apoi în uşoară alergare). La pro- 
nunţarea cu voce tare, de către conducătorul jocului, a uneia dintre cele 
trei culori, copiii care au culoarea respectivă aleargă la cercul marcat cu 
stegulețul de aceeaşi culoare. 

„Prinzătorii” încearcă să prindă câţiva dintre cei care aleargă, îna- 
inte de a ajunge la cerc. Cei prinşi sunt duşi în „casa prinzătorilor”, iar 
ceilalți reintră în cerc. Se strigă apoi altă culoare şi jocul continuă astfel. 

După ce au fost prinşi toţi copiii, jocul se reia, alegându-se alți 
„prinzători”. 


2. Executarea „inversă” a comenzii 

Obiective: captarea atenției participanţilor la joc; dezvoltarea 
concentrării şi a memoriei; însuşirea acţiunilor de front şi formaţii. 

Participanți: 10-30 concurenţi (elevi). 

Locul desfăşurării: sală sau în aer liber. 

Organizare şi desfăşurare: 

Concurenții, aflaţi în formaţie de adunare (pe un rând), execută 
comenzile date de conducător „invers”. De exemplu, la comanda „drepți” 
participanții execută „pe loc repaus”; la comanda „la dreapta” se exe- 
cutată de către participanţi „la stânga”; sau la comanda „un pas 
înainte” este executat „un pas înapoi” ş.a.m.d. 


3. Gruparea participanţilor la joc (Bucheţelele) 

Obiective: organizarea colectivului, a participanților la joc; 
dezvoltarea spiritului de orientare şi captarea atenției. 

Participanți: cca 20-30 concurenţi. 

Locul desfăşurării: sală sau în aer liber. 

Organizare şi desfăşurare: 

Participanţii la joc se deplasează în flanc câte unu sau câte doi şi li 
se cere ca, din mers, să execute diferitele comenzi, ca de exemplu: mers; 
mers rapid ori lent; mers pe vârfuri sau pe călcâie etc., ori executând 
anumite mişcări din mers sau alergare. La un moment dat, conducătorul 
jocului strigă un număr (2, 3 sau 4). La auzul acestei comenzi, concu- 
renţii se strâng, repede în grupe formate dintr-un număr de jucători egal 
cu cel strigat. Gruparea se face sub formă de bucheţel, în poziția stând 
cu faţa spre centrul grupului şi cu mâinile prinse pe la spate. 

Jucătorii care n-au reuşit să se grupeze, să formeze respectivele 
bucheţele, rămânând pe dinafară, sunt eliminaţi din joc sau penalizați 
cu câte un punct. 

Câştigători ai jocului respectiv vor fi participanţii care la finalul 
jocului au rămas neeliminaţi sau au un număr cât mai mic de puncte 
penalizare. 


4. Caută conducătorul ! 
Obiective: captarea atenţiei participanţilor la joc şi dezvoltarea 
spiritului de orientare. 

Participanți: cca 30 concurenți. 

Locul desfăşurării: sală sau în aer liber. 

Materiale: cretă. 

Organizare şi desfăşurare: 

In spaţiul de joc, se trasează un cerc mare, iar în interiorul 
acestuia, 4 cerculeţe mai mici. Participanţii la joc sunt repartizați în 
cele 4 cerculeţe, în grupe cât mai apropiate numeric. 

In mijlocul fiecărui cerculeţ, este aşezat un concurent desemnat de 
cadrul didactic, sau persoana care conduce desfăşurarea jocului, dintre 
participanții repartizați în cerculețul respectiv; acesta este „conducătorul”. 

Jucătorii, la comanda celui care conduce jocul, se deplasează pe 
circumferința cercului mare, cu faţa spre exterior, fie în mers, fie în 
uşoară alergare. In acelaşi timp, profesorul poate cere schimbarea lo- 
curilor între „conducători”. 

La comanda: „Căutaţi conducătorul!”, toţi jucătorii se opresc din 
deplasare, se întorc cu faţa spre interiorul cercului şi aleargă în jurul 
conducătorului lor, acolo unde acesta este plasat. 

Participanţii din cercul care s-a format primul sunt declarați 
câştigătorii jocului. 

5. Albina, vrabia şi vânătorul 

Obiective: dezvoltarea atenției, a spiritului de orientare şi disciplină. 

Participanți: cca 20-25 concurenți. 

Locul desfăşurării: sală sau în aer liber. 

Organizare şi desfăşurare: 

Conducătorul jocului desemnează, sau se aleg trei concurenţi din 
rândul participanților la joc, fiecare îndeplinind un rol de albină, vrabie 
sau vânător. Se trasează un cerc pe sol. La semnalul conducătorului 
începe jocul: Vânătorul urmăreşte vrabia, dar se fereşte de albină, vrabia 
urmăreşte albina, dar se fereşte de vânător, albina urmăreşte vânătorul, 
dar se fereşte de vrabie. Când unul din cei trei a fost prins, jocul con- 
tinuă cu alți participanți. 


6. Roata 

Obiective: însuşirea acțiunilor de front şi formaţii; organizarea colec- 
tivului; dezvoltarea spiritului de orientare; dezvoltarea vitezei de deplasare. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: cretă. 

Organizare şi desfăşurare: 

Participanţii la acest joc sunt împărțiți în mai multe echipe (de regu- 
lă, 3-5) şi fiecare echipă formează un cerc, „o roată”, ţinându-se de mâini. 

La comanda conducătorului jocului, participanţii încep să alerge 
în cerc spre stânga, iar la următoarele comenzi, schimbă direcția de 
alergare de mai multe ori, spre dreapta, spre stânga. 

La comanda de oprire, echipele se opresc în ghemuit, fără să 
desprindă mâinile. 

Este declarată câştigătoare echipa/,,roata” care la aşezare este mai 
rotundă şi ai căror componenți nu au dat drumul la mâini. 


7. Găseşte-ţi locul ! 

Obiective: dezvoltarea capacităţii de orientare şi a spiritului de 
disciplină; dezvoltarea vitezei de reacţie şi de deplasare. 

Participanți: 15-30 concurenţi. 

Locul desfăşurării: sală sau în aer liber. 

Materiale: cretă sau diferite obiecte. 

Organizare şi desfăşurare: 

Jucătorii se aşază în cerc, fiecare marcându-şi locul printr-un 
semn distinct (obiect, linie etc.). 

La primul semnal, toţi jucătorii aleargă în direcția indicată (în 
jurul cercului sau în altă direcţie); la al doilea semnal, revin cât mai 
repede la locurile lor. 


8. Cercurile olimpice 

Obiective: dezvoltarea capacităţii de orientare şi a vitezei de deplasare. 

Participanți: 25-30 concurenți. 

Locul desfăşurării: sală sau în aer liber. 

Materiale: cretă colorată. 

Organizare şi desfăşurare: 

Participanţii la joc stau grupaţi în jurul conducătorului, a profe- 
sorului, iar pe suprafaţa de joc sunt desenate cu cretă colorată 5 cercuri 
(unul în centru, iar celelalte patru în fiecare din colţurile terenului), 
având culorile olimpice: albastru (în centru), galben, negru, verde şi 
roşu (în cele patru colţuri). 

La comanda conducătorului, de începere a jocului, participanții 
aleargă spre culoarea indicată şi numai la comanda „albastru” toţi con- 
curenții aleargă spre centrul terenului, ghemuindu-se în jurul cercului. 

Jocul continuă, conducătorul pronunţând pe rând culorile olimpice. 


9. Lupul şi oile 
Obiective: dezvoltarea indicilor calității motrice viteza, a celei 
de reacție şi de deplasare. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: cretă. 

Organizare şi desfăşurare: F 

Participanţii la joc sunt împărţiţi în grupe de 4-6 jucători (oile). In 
mijlocul unui cerc mare trasat pe sol, se află un participant care 
îndeplineşte rolul lupului. In fața fiecărei grupe stă câte un „baci”. La 
semnalul dat de către conducător, „lupul” caută să prindă oile care sunt 
apărate de „baci”. Grupa din care a fost prinsă una sau mai multe „oi” 
pierde câte un punct pentru fiecare. Câştigă cei care nu au pierdut nici o 
oaie sau au pierdut mai puţine. 


10. Schimbarea locurilor 

Obiective: dezvoltarea atenției; dezvoltarea indicilor calității 
motrice viteza, a celei de reacţie şi de deplasare. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: o ladă sau o capră de gimnastică. 

Organizare şi desfăşurare: 

Jucătorii sunt împărțiți în două echipe, fiecare fiind plasată pe 
linia de fund a unui teren de volei. La mijlocul liniei de centru, se aşază 
un obstacol. La semnal, ambele echipe aleargă cât mai repede în partea 
opusă, schimbând locurile între ele. Pentru a evita ciocnirile, prima 
echipă ocoleşte obstacolul dintr-o parte, iar cea de-a doua din cealaltă 
parte. Echipa care ajunge mai repede în partea opusă, aliniată în poziția 
de drepţi, primeşte un punct. Câştigă echipa care acumulează cele mai 
multe puncte după un anumit număr de repetări. 


11. Descurcă-te ! 

Obiective: dezvoltarea capacităţii de orientare; dezvoltarea indicilor 
calității motrice viteza (de execuţie, de deplasare). 

Participanți: cca 20 concurenţi. 

Locul desfăşurării: sală sau în aer liber. 

Organizare şi desfăşurare: 

Participanţii la joc se află răspândiţi pe tot terenul de joc, execu- 
tând, din alergare, deplasări înainte, înapoi, la dreapta, la stânga; diferite 
deplasări cu pas adăugat, pas încrucişat etc., fără a se atinge între ei. 

Cei care sunt atinşi de colegii lor participanţi la joc sunt eliminaţi. 


12. Dă mâna! 

Obiective: dezvoltarea atenţiei, a calităţii motrice îndemânarea şi 
a vitezei de deplasare. 

Participanți: cca 15-20 concurenţi. 

Locul desfăşurării: sală sau în aer liber. 

Organizare şi desfăşurare: 

Un concurent stabilit de către conducătorul jocului este „prinzător” şi 
acesta caută să atingă pe mână un altul; acesta din urmă, prin alergare, caută 
să evite adversarul care-l urmăreşte. Cel urmărit se poate salva numai dacă 
un alt jucător îi dă mâna. Îndată ce „prinzătorul” s-a depărtat de perechea 
respectivă, ambii participanţi intră din nou în joc, în mod individual. 


13. Lac şi mal 

Obiective: dezvoltarea atenţiei şi a calităţii motrice îndemânarea; 
dezvoltarea vitezei de deplasare. 

Participanți: 20-30 concurenți. 

Locul desfăşurării: sală sau în aer liber. 

Materiale: cretă. 

Organizare şi desfăşurare: 

Se trasează un cerc de dimensiune mai mare şi care permite par- 
ticipanților la joc să se plaseze pe circumferința acestuia. Acest cerc 
reprezintă lacul, iar circumferința (conturul) cercului, malul. Jocul începe 
prin semnalul dat de conducătorul jocului, care rosteşte din când în când 
unul din cuvintele: „mal!”! sau „lac”! Dacă spune: „lac”!, participanţii 
la joc, care se află pe „mal”, trebuie să depăşească linia cercului (prin 
săritură sau alergare) şi să intre în „lac”, iar dacă spune: „mal”!, 
jucătorii care se află în „lac” trebuie să treacă pe locul indicat. Dacă se 
comandă „lac” şi concurenţii se află deja în „lac”, iar unii greşesc, 
retrăgându-se pe „mal”, aceştia sunt eliminaţi şi jocul continuă până ce 
rămân câţiva concurenţi care sunt declarați câştigătorii jocului. 


14. Mersul crabului 

Obiective: dezvoltarea forței membrelor superioare. 

Participanți: cca 20 concurenți. 

Locul desfăşurării: sală sau în aer liber. 

Materiale: cel puţin două bănci de gimnastică. 

Organizare şi desfăşurare: 

Participanţii la joc sunt împărțiți în echipe în care jucătorii se 
aşază în formaţie la capătul unor bănci de gimnastică, dispuse longi- 
tudinal. La semnalul conducătorului, se execută deplasări laterale cu 

braţele în sprijin pe bancă şi picioarele pe sol. Echipa care se depla- 
sează mai repede câştigă. 


15. Mingea prin tunel 

Obiective: dezvoltarea calității motrice îndemânarea în regimul 
altor calităţi motrice. 

Participanți: cca 30 concurenţi. 

Locul desfăşurării: sală sau în aer liber. 

Materiale: minim două mingi de baschet, fotbal, volei sau medicinale. 

Organizare şi desfăşurare: 

Participanţii la joc se împart în două echipe. Jucătorii se aliniază 
în flanc câte unul, cu picioarele mult depărtate (Fig. 1.1). 

Jucătorul din capul fiecărei echipe are în fața sa o minge medi- 
cinală. La semnalul de plecare, dat de conducător, primul jucător se 
apleacă şi împinge mingea înapoi printre picioare. Acelaşi lucru îl fac 
pe rând toţi ceilalți componenți ai echipei. Ultimul jucător culege 
mingea şi aleargă cu ea spre capul coloanei ş.a.m.d. Câştigă echipa al 
cărei prim jucător a revenit cel dintâi la locul iniţial şi a ridicat mingea 
deasupra capului, marcând încheierea jocului. 


Fig. 1.1 


16. Semănatul şi culesul cartofilor 

Obiective: dezvoltarea indicilor calităților motrice îndemânarea 
şi viteza. 

Participanți: 20-30 concurenți. 

Locul desfăşurării: sală sau în aer liber. 

Materiale: cretă albă, 3-4 mingi de oină, măciuci folosite în 
gimnastica ritmică, fanioane, popice, alte obiecte specifice. 

Organizare şi desfăşurare: 

Participanţii la joc sunt dispuşi în şir, împărțiți în mai multe 
echipe, înapoia unei linii trasate pe sol. 

In faţa fiecărei echipe, la o distanță de cca 15-20 m, se trasează 
(desenează) 3-4 cercuri, la distanţe egale, iar în interiorul lor se aşază 
mingi de oină, tenis, pietricele, castane etc. La semnal, primul concurent 
din fiecare echipă aleargă şi culege din fiecare cerc obiectele pe care le 
aduce celui de-al doilea partener de echipă, urmând ca acesta să le 
semene din nou (să le aşeze în cercurile respective). Jocul continuă până 
când ultimul jucător revine în poziţia inițială. 


17. Atenţie la obstacole ! 

Obiective: dezvoltarea capacităţii de orientare şi observare; creş- 
terea acuităţii vizuale; 

Participanți: 20-30 concurenți. 

Locul desfăşurării: sală sau în aer liber. 

Materiale: cretă albă, mingi diferite, măciuci folosite în gimnas- 
tică, fanioane, popice, alte obiecte. 

Organizare şi desfăşurare: 

Se trasează cu cretă un spaţiu de joc (cerc sau pătrat), având 
diametru de cca 10 m. In interiorul acestui spaţiu, se împrăştie în mod 
neregulat măciuci, mingi sau diferite alte obiecte. Dacă un participant la 
Joc „fugărit” de un „prinzător” (desemnat de conducător sau stabilit în 
urma tragerii la sorți) atinge unul din aceste obiecte sau dacă depăşeşte 
limita terenului de joc, el trebuie să se considere eliminat din joc. 

Se joacă, de regulă, în timp limitat, comunicat participanţilor la 
începutul jocului (10-15 minute). 

Cel mai bun jucător este declarat acela care a reuşit să elimine 
din joc cei mai mulți participanți, atingându-i sau alergându-i cu o 
asemenea agilitate, încât aceştia să fie nevoiţi să se împiedice de 
obstacole sau să depăşească zona de joc, marcată cu cretă. 


18. Atenţie la minge ! 

Obiective: dezvoltarea atenţiei şi a calităţii motrice îndemânarea; 
perfecţionarea aruncării la ţintă. 

Participanți: cca 10-20 concurenţi. 

Locul desfăşurării: sală sau în aer liber. 

Materiale: mingi de handbal, volei, fotbal etc. 

Organizare şi desfăşurare: 

In centrul unui cerc cu diametrul de 5-10 m, format din partici- 
panti la joc, se află unul dintre participanți. Concurenţii care formează 
cercul pasează între ei o minge (de oină, handbal, volei etc.), cu care 
vor încerca să-l lovească, la un moment dat, pe unul din cei aflaţi în 

centru. Cine reuşeşte să-l atingă cu mingea trece în locul lui. Jucătorul 
din centru are voie să se apere de loviturile mingii cu mâinile. Cine se 
menţine în centrul cercului cel mai mult timp va fi declarat câştigător. 


19. Gemenii 

Obiective: captarea atenției participanţilor, dezvoltarea indicilor 
calității motrice viteza (de reacţie şi de deplasare). 

Participanți: număr par. 

Locul desfăşurării: sală sau în aer liber. 

Organizare şi desfăşurare: 

Participanţii la joc sunt aşezaţi pe perechi, înapoia unei linii de 
plecare, stând spate în spate şi ţinându-se de braţe la nivelul coatelor în- 
doite. Unul dintre jucători stă cu faţa spre direcția de deplasare, celălalt, 
cu spatele. La semnalul dat de conducătorul jocului, perechile aleargă 
15-20 m. La linia de sosire, schimbă rolurile şi se întorc. Câştigă pere- 
chea care ajunge prima la locul de plecare. 


20. Paznicul podului 

Obiective: dezvoltarea atenției; dezvoltarea indicilor calității 
motrice viteza (de reacţie şi de deplasare). 

Participanți: cca 10-15 concurenţi. 

Locul desfăşurării: sală sau în aer liber. 

Materiale: un cronometru. 

Organizare şi desfăşurare: 

In mijlocul unui teren de joc, lat de 10 m şi lung de 20 m, este 
marcat un „pod” de 2-3 m lăţime şi 4-5 m lungime. Un concurent, 
desemnat în prealabil de către conducătorul jocului, păzeşte „podul”. 
Ceilalți participanți, în număr de 10-15, sunt plasați pe una din laturile 
înguste ale terenului şi, de aici, la un semnal al conducătorului jocului, 
încearcă să treacă individual sau în grupuri mici, peste „pod”, spre partea 
cealaltă a terenului de joc, dar fără a fi „atinşi” de către paznicul podului. 

Invingători sunt fie participanţii care au trecut podul de trei ori 
fără a fi „atinşi”, fie „paznicul” care reuşeşte, prin atingere cu mâna, 
să-i elimine din joc pe toţi participanții. 


21. Pescarii 

Obiective: dezvoltarea spiritului de echipă; dezvoltarea indicilor 
calităților motrice viteza (de reacţie şi de deplasare) şi forţa. 

Participanți: cca 20-30 concurenţi. 

Locul desfăşurării: sală sau în aer liber. 

Organizare şi desfăşurare: 

Se formează două echipe egale ca număr, alcătuite din jucători 
care vor reprezenta unii „pescarii” şi alţii, „peştii”. Apoi, se delimitează 


36 


Universitatea SPIRU HARET 


un teren ca fiind lac pentru peşti. „Peştii” nu au voie să părăsească „lacul”. 
„Pescarii” se iau de mână şi formează o „plasă”. La semnalul dat de 
conducătorul jocului, „peştii” încearcă să nu „intre” în plasă, iar „pes- 
carii” încearcă să-i prindă, fără să-şi dea drumul la mâini. Fiecare „peşte” 
care este atins de „plasă” este eliminat din joc. Jocul se termină când toţi 
„peştii” sunt prinşi (eliminaţi din joc). Echipele schimbă apoi rolurile. 
Câştigătoare va fi echipa care reuşeşte în cel mai scurt timp să prindă 
„peştii”. Durata jocului poate fi stabilită şi după ceas. 


22. Jos, sus ! 

Obiective: dezvoltarea atenţiei, a calităţii motrice îndemânarea şi 
a vitezei de deplasare. 

Participanți: echipe formate din 10-15 concurenţi. 

Locul desfăşurării: sală sau în aer liber. 

Organizare şi desfăşurare: 

Echipele formate stau una lângă alta şi au jucătorii aranjaţi în şir, 
cu o distanţă între ei de 1-2 metri. Primul jucător din fiecare echipă — 
la semnalul dat de către conducător — pasează mingea pe deasupra 
capului, în spate, la al doilea, care va transmite mingea în continuare, 
printre picioare, celui din spate, care la rândul său o va transmite mai 
departe, pe deasupra capului ş.a.m.d. In acest fel, mingea este pasată 
de întreaga echipă, iar ultimul jucător din şir, după preluarea mingii, 
se va duce cu ea cât mai repede în fața echipei sale, de unde o va pasa 
celui din spate, pe deasupra capului, iar jocul va continua până când 
cel care a fost primul din şir va reveni pe locul său. 

Echipa al cărui ultim jucător revine mai repede pe locul inițial 
este câştigătoarea jocului. 


23. Labirintul 

Obiective: dezvoltarea atenţiei şi a capacităţii de orientare; dez- 
voltarea coordonării şi a vitezei de reacţie. 

Participanți: un număr cât mai mare de concurenți. 

Locul desfăşurării: sală sau în aer liber. 

Organizare şi desfăşurare: 

Jucătorii care sunt aşezaţi în coloană, câte 4-6 pe rânduri, la o dis- 
tanta între acestea, lateral şi în adâncime, de aproximativ două lungimi 
de braţ. Componenţii fiecărui rând se pot lua de mâini, formând în felul 
acesta nişte coridoare, de-a lungul cărora o „pisică” urmăreşte un „şori- 
cel”. La comenzile succesive ale conducătorului de joc: „la stânga” sau 
„la dreapta”, „jumătate la stânga” sau „jumătate la dreapta”, partici- 
panţii la joc care alcătuiesc formaţia labirint execută aceste întoarceri şi 

astfel direcţia coridoarelor se schimbă la fiecare comandă, „pisica” şi 
„şoricelul” aflându-se mereu în alte direcţii de alergare (Fig. 1.2). 

Dacă „pisica” reuşeşte să prindă „şoricelul”, alți doi jucători vor fi 
desemnaţi în rolurile de „pisică” şi „şoricel”. În cazul că „pisica” nu 
reuşeşte să prindă „şoricelul” într-un timp oarecare de joc (3-5 minute), 
aceştia îşi schimbă rolurile sau trec fiecare în formaţie, dându-se posi- 
bilitate şi altor jucători să fie pe rând „pisici” şi „şoricei” 


Fig. 1.2 

24. Atenţie la număr ! 

Obiective: captarea şi dezvoltarea atenției, a calităţii motrice în- 
demânarea şi a vitezei de deplasare a participanților la joc. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: o cretă. 

Organizare şi desfăşurare: 

Mai multe echipe formate din 10-15 jucători stau la linia de 
plecare trasată pe sol. Componențţii fiecărei echipe primesc înainte de 
începerea jocului câte un număr de start. Din fiecare echipă va alerga 
de fiecare dată — pe distanţa stabilită, dus-întors, cei al căror număr 
este strigat de conducătorul jocului. Se va acorda un punct echipei al 
cărei component a revenit primul în rândurile formaţiei sale. 

In afară de numerele acordate pentru jucători, se pot atribui echi- 
pelor şi câte o literă. 

Dacă la strigarea unui număr, aşa cum s-a arătat, pornesc concu- 
renţii respectivi din fiecare echipă, la strigarea unei litere sau două li- 
tere, de exemplu „A” ori „B” şi „D”, echipele respective, de data aceasta 
cu întregul efectiv, vor trebui să parcurgă, dus-întors, distanța stabilită. 

La sfârşitul jocului, se adună punctele acumulate de fiecare echipă 
şi învingătoare va fi acea formaţie care a totalizat cele mai multe puncte. 


25. Crabii şi creveţii 

Obiective: dezvoltarea atenţiei, a spiritului de echipă şi de luptă 
a participanților la joc; dezvoltarea vitezei de reacţie şi de deplasare 

Participanți: cca 20-30 concurenţi. 

Locul desfăşurării: sală sau în aer liber. 

Materiale: o cretă. 

Organizare şi desfăşurare: 

Două echipe alcătuite din 10-15 jucători stau aliniate pe două 
rânduri, spate în spate, în centrul terenului de joc (Fig. 1.3). 

Distanţa dintre rânduri este de cel mult 1 m, iar intervalul dintre 
jucătorii aceleiaşi echipe este de 1-2 paşi. In fața fiecărei echipe, la 
10-12 m, se trasează cu creta o linie care reprezintă „casa”. Una dintre 
echipe reprezintă „crabii”, iar cealaltă „creveţii”. 

Conducătorul jocului strigă numele unei echipe. Membrii acesteia 
aleargă spre propria casă, urmăriți fiind de adversari. Fiecare jucător 
atins înainte de a fi trecut linia „casei” aduce un punct echipei adverse. 
Pentru amuzamentul participanţilor la acest joc de mişcare, conducătorul 
poate rosti şi cuvinte care să-i deruteze pa participanţi (De exemplu: 
castravete, cravată, cracă etc.). 


Fig. 1.3 


26. Ziua şi noaptea (Roşu şi negru) 

Obiective: dezvoltarea spiritului de luptă şi a calității motrice 
viteza de reacție şi de deplasare. 

Participanți: 20-30 concurenți. 

Locul desfăşurării: sală sau în aer liber. 

Materiale: cretă 

Organizare şi desfăşurare: 

Pe mijlocul unui teren cu laturile egale, de aproximativ 25-30 m, 
se marchează un culoar lat de 2-3 m. De-a lungul liniilor care delimi- 
tează acest culoar stau față în față două echipe alcătuite fiecare din 
câte 10-15 concurenţi. O echipă este „ziua” (roşu), iar cealaltă este 
„noaptea” (negru). Când conducătorul jocului strigă: „Ziua!”, atunci 
componenții acestei echipe fug şi încearcă să atingă cu mâna pe cei 
din echipa „noaptea”, care aleargă în spaţiul de joc pentru a nu fi atinşi 
(Fig. 1.4). Fiecare urmăritor poate să alerge după fiecare dintre adver- 
sari şi să scoată din joc chiar mai mulţi dintre ei. O urmărire nu va de- 
păşi ca durată 20-30 secunde. 

Jocul poate să se desfăşoare şi după una dintre următoarele variante: 

= pierde echipa din care toți jucătorii au fost „atinşi”; 

* jucătorii „atinşi” nu sunt eliminaţi, dar ei aduc echipei puncte 
penalizare. Înfrângerea se socoteşte în acest caz după numărul cel mai 
mare de puncte primite penalizare; 

= participanţii „atinşi” se pot schimba în raport de 1:1. Învingă- 
toare poate fi echipa care la sfârşitul jocului a reuşit să aibă cei mai 
puţini jucători „atinşi”. 

Când jumătate din efectivul unei grupe au fost făcuţi prizonieri, 
jocul se întrerupe şi este declarată câştigătoare echipa care are cei mai 
mulți jucători în formaţie. 


Fig. 1.4 


27. Căutarea prietenilor 

Obiective: însuşirea acțiunilor de front şi formaţii; organizarea co- 
lectivului; dezvoltarea capacităţii de orientare şi a spiritului de cooperare. 

Participanți: cca 15-20 concurenţi. 

Locul desfăşurării: sală sau în aer liber. 

Organizare şi desfăşurare: 

Concurenţii participanţi la joc aleargă liber în sală sau pe un teren, 
spaţiu de joc (un teren de handbal sau baschet) (Fig. 1.5). 

La comanda conducătorului, care strigă un număr (de la 2 la 6), 
participanții la joc trebuie să formeze un lanţ dintr-un număr cores- 
punzător de concurenţi identic cu cifra rostită de conducător, acesta 
poate indica, apoi, o ţintă (de exemplu, un aparat de gimnastică), pe 
care echipele formate trebuie să o atingă cât mai repede posibil. 


Fig. 1.5 

28. Fereşte-te de minge ! 

Obiective: dezvoltarea calităţii motrice îndemânarea şi a vitezei 
de reacţie şi de execuție; perfecționarea aruncării la țintă. 

Participanți: 20-30 concurenți. 

Locul desfăşurării: sală. 

Materiale: două mingi de volei, handbal sau baschet. 

Organizare şi desfăşurare: 

Jucătorii sunt împrăștiați prin toată sala de sport. La fluierul de 
începere a jocului, conducătorul aruncă în teren două mingi (pot fi de 
volei, baschet sau handbal). Concurentul care intră în posesia uneia 
dintre aceste mingi o poate arunca spre unul dintre ceilalți jucători, 
căutând să-l atingă. Cel atins este exclus din joc. Jocul continuă până 
când rămâne în joc un singur competitor, care este declarat învingător. 


29. Lupta cu mingile 

Obiective: dezvoltarea calităţii motrice îndemânarea, a indicilor 
calității motrice viteza (de reacţie şi de execuţie) şi dezvoltarea spiri- 
tului de luptă. 

Participanți: 20-30 concurenți. 

Locul desfăşurării: sală. 

Materiale: un fluier, plasă de volei şi minimum câte două mingi de 
volei, oină, tenis, baschet şi medicinale, de dimensiuni mici şi mijloci. 

Organizare şi desfăşurare: 

Participanţii la acest joc se împart în două echipe. Jocul se des- 
făşoară pe terenul de volei, a cărei plasă este fixată la înălțimea, de la 
sol, de 70-80 cm. 

Se folosesc toate mingile existente în sală. Acestea se împart în 
mod egal fiecărei echipe, care, la semnalul conducătorului, va căuta să 
le transmită, prin rostogolire, în terenul adversarilor. Pentru a avea cât 
mai puține mingi în propriul teren, coechipierii unei echipe vor căuta să 
prindă şi mingile care vin de la adversari şi să le trimită, cât mai repede, 
înapoi în celălalt teren. La semnalul conducătorului prin fluier, ajutoa- 
rele acestuia coboară plasa, până la nivelul solului, astfel încât nici o 
minge să nu mai poată trece dintr-o parte în alta. Punctajul se stabileşte 
după numărul mingilor aflate în fiecare teren, în acel moment. Astfel, se 
poate stabili ca pentru o minge mică de oină-tenis să fie acordat 1 punct, 
pentru una de handbal, să fie acordate 2 puncte, pentru cea de volei sau 
de baschet, 3 puncte, iar pentru o minge medicinală, 4 puncte. Câştigă 
echipa care are cel mai mic punctaj. 

30. Cursa celor două mingi 

Obiective: captarea atenţiei, dezvoltarea calității motrice înde- 
mânarea şi a forței membrelor superioare. 

Participanți: 20-30 concurenți. 

Locul desfăşurării: sală sau în aer liber. 

Materiale: două mingi de volei, baschet sau medicinale. 

Organizare şi desfăşurare: 

Jucătorii sunt împărțiți în două echipe egale ca număr (denumite 
A şi B) şi sunt dispuşi în formaţie de cerc, aşezaţi alternativ (un 
participant din echipa A, iar lângă el unul din echipa B ş.a.m.d.). 
Distanţa dintre jucători este de cca 2-3 m. 

La începutul jocului, un jucător din echipa A primeşte o minge, 
iar un jucător din echipa B, aflat în partea opusă — altă minge. La 
fluierul conducătorului, jucătorii încep să-şi paseze mingea. Pasele se 
dau de la stânga spre dreapta, întotdeauna între membrii aceleiaşi 
echipe (Fig. 1.6). De exemplu: jucătorul A pasează celui mai apropiat 
coechipier (tot din echipa A) aflat în dreapta sa, jucătorul B, celui mai 
apropiat coechipier (de asemenea, din echipa B) din dreapta sa. 

Coechipierii echipelor aflate în întrecere încearcă să paseze mingea 
mai repede decât adversarii. 


Fig. 1.6 


Dacă un jucător este omis cu pasa mingii, echipa este descali- 
ficată în turul respectiv. De asemenea, dacă un jucător scapă mingea, 
trebuie ca tot el s-o ridice, să-şi reia locul în formaţie şi să paseze 
mingea în continuare. Câştigă echipa care a pasat mingea mai rapid, 
terminând prima. 

31. Vânătoarea unui obiect 

Obiective: captarea atenţiei, dezvoltarea calității motrice înde- 
mânarea şi a vitezei de reacție şi de deplasare. 

Participanți: 20-30 concurenți. 

Locul desfăşurării: sală sau în aer liber. 

Materiale: cretă, un scaun sau o minge, un obiect (o şapcă, o 
batistă, o minge mică de tenis de câmp sau de oină). 

Organizare şi desfăşurare: 

Jucătorii sunt împărțiți în două echipe, aşezate față în faţă, la 
distanţă de 5-10 m una de cealaltă. Fiecare membru al echipei are un 
număr stabilit prin numărătoare. Inaintea fiecărei echipe se trasează, 
cu o cretă, o linie pe sol. La mijlocul terenului, se aşază, pe o minge 
sau un scaun etc., un obiect uşor şi de dimensiuni mici. 

La semnalul conducătorului care rosteşte un număr al concurenţilor, 
cei doi jucători, reprezentanţii echipelor care au numărul respectiv, se 
apropie de obiect, mai repede sau mai încet (după cum consideră ei că 
este mai bine) şi caută momentul cel mai favorabil pentru a lua obiectul 
fără a fi atins de adversar (Fig. 1.7). Cel care reuşeşte să ia obiectul res- 
pectiv aleargă spre echipa sa, urmărit de celălalt concurent. Dacă trece 

linia, fără a o fi atins, obţine un punct, iar jucătorul care l-a urmărit (cel 
care nu a reuşit să ia obiectul) devine prizonierul lui. Dacă cel care a luat 
obiectul este ajuns de „prinzător”, el devine prizonierul acestuia. 


Jocul continuă până ce toți participanţii au fost strigați. 

„Prizonierul” se aşază în spatele jucătorului care este victorios 
(întrucât a luat obiectul respectiv). 

Echipa cu cei mai mulți „prizonieri” este câştigătoarea jocului. 

32. Ajutor, prietene! 

Obiective: crearea unei stări emotive şi a bunei dispoziţii; captarea 
atenţiei; dezvoltarea vitezei de reacţie şi de deplasare. 

Participanți: 20-30 concurenți. 

Locul desfăşurării: sală sau în aer liber. 

Organizare şi desfăşurare: 

Concurenţii sunt răspândiţi în sală sau pe terenul de joc. 

Conducătorul desemnează un concurent ca „prinzător”. Acesta 
aleargă să-l atingă pe unul dintre concurenţi. Cel urmărit, aflat în pri- 
mejdie de a fi prins, trebuie să strige: „Ajutor, prietene!” şi pronunță 
numele unui coechipier aflat în preajma sa. Cel chemat va încerca să-i 
dea mâna pentru a-l salva. Dacă reuşeşte, ambii scapă de urmărire şi jo- 
cul continuă, rămânând „prinzător” acelaşi concurent. Dacă nu reuşeşte 
să-i dea ajutor, concurentul urmărit este cel care 1a locul prinzătorului. 


33. Lupta pe nevăzute 

Obiective: captarea atenţiei; dezvoltarea calităţii motrice înde- 
mânarea; dezvoltarea curajului şi crearea unei stări de amuzament şi 
bună dispoziţie; 

Participanți: 10-20 concurenți. 

Locul desfăşurării: sală sau în aer liber. 

Materiale: un fluier; două fulare sau prosoape şi două năframe. 

Organizare şi desfăşurare: 

Participanţii la acest joc formează un cerc, în centrul căruia se 
află doi concurenţi desemnați de către conducător. Aceştia sunt legați 
la ochi cu o năframă şi au în mâini câte un fular sau prosop. 

La auzul semnalului dat de conducător, prin fluier, cei doi se 
urmăresc, după auz, şi când consideră că adversarul este aproape caută 
să-l lovească cu fularul sau prosopul. 

Pentru mai mult amuzament, la un moment al jocului, condu- 
cătorul nelegat la ochi, cu un fular în mână, va intra şi el în joc şi va 
lovi pe rând, alternativ, pe ambii concurenţi, care cred că loviturile 
primite sunt date de adversar. 


34. Ocupă locul liber ! 

Obiective: captarea atenţiei, dezvoltarea vitezei de reacție şi de 
deplasare. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: cretă albă. 

Organizare şi desfăşurare: 

Se trasează pe teren (în sală) un pătrat, având laturile de 10-15 m. 

Participanţii la joc sunt împărțiți în grupe de câte cinci. 

Fiecare concurent ocupă unul din colţurile pătratului, care sunt 
numerotate cu cifre (de la 1 la 4) scrise cu creta. 

Cel de al cincilea se aşază în mijlocul pătratului şi caută să 
ocupe locul liber dintr-un colţ al acestuia. 

Cei patru concurenți caută să-şi schimbe locurile între ei, iar cel 
de-al cincilea încearcă să ocupe unul dintre locurile rămase libere. Dacă 
izbuteşte, cel rămas fără loc trece în mijlocul pătratului şi jocul continuă. 


35. Atenţie la comenzi ! Varianta 1. 

Obiective: captarea atenţiei, dezvoltarea vitezei de reacție şi de 
deplasare; dezvoltarea îndemânării. 

Participanți: 20-30 concurenți. 

Locul desfăşurării: sală sau în aer liber. 

Materiale: cretă albă; un fluier, diferite obiecte (mingi, sticle de 
plastic ş.a.). 

Organizare şi desfăşurare: 

Concurenţii sunt împărțiți în două echipe, egale ca număr, aşe- 
zate pe perechi, câte doi, înapoia unor linii de plecare. 

Pe terenul de joc sunt amplasate, la aproximativ 1-1,5 m distanță 
unul de celălalt, diferite obiecte. Concurenţilor li se comunică de către 
conducătorul jocului unele comenzi pe care ei trebuie să le execute în 
timpul desfăşurării jocului. De exemplu: la un fluier, concurenţii aleargă 
slalom, ocolind obiectele respective; dacă se fluieră de două ori, tre- 
buie să ocolească obiectele sărind într-un picior şi dacă se fluieră de 
trei ori, trebuie să parcurgă traseul în patru labe. 

Concurenţii care nu execută exact comenzile date sunt eliminați 
din joc. 

Câştigă echipa care a rămas cu cei mai mulți concurenți neeliminați. 

36. Atenţie la comenzi ! Varianta 2. 

Obiective: dezvoltarea concentrării şi a capacităţii de orientare; 
captarea atenţiei şi dezvoltarea vitezei de reacţie; crearea unei stări de 
bună dispoziţie. 

Participanți: 20-30 concurenți. 

Locul desfăşurării: sală sau în aer liber. 

Organizare şi desfăşurare: 

Conducătorul jocului dă comandă participanţilor la joc să exe- 
cute cât mai rapid o mişcare, ca de exemplu: să ducă mâna dreaptă la 
urechea stângă şi mâna stângă la piciorul drept; sau, cine ridică mai 
repede sus mâna dreaptă şi piciorul stâng. Participanţii la joc vor fi 
atenţi la comenzi, iar conducătorul jocului va căuta să-i deruteze, exe- 
cutând şi el mişcările respective, dar invers (greşit) față de comenzile 
verbale date de el. 


37. Dialog ritmat 

Obiective: captarea atenţiei; dezvoltarea coordonării, a îndemâ- 
nării şi a vitezei de reacţie de percepere a componentelor spaţio-tem- 
porale; crearea unei stări de bună dispoziţie. 

Participanți: 15-30 concurenți. 

Locul desfăşurării: sală sau în aer liber. 

Organizare şi desfăşurare: 

Jocul se adresează în principal elevilor participanți la orele de 
educaţie fizică, solicitați să observe şi să execute ceea ce execută 
profesorul sau un elev desemnat de către acesta. Concret, persoana 

respectivă va executa, de mai multe ori, o bătaie a palmelor, în ritmuri 
diferite, apoi, elevii vor executa şi ei mişcările respective. Aceste 
mişcări pot fi executate şi cu ajutorul picioarele, urmând ca şi elevii să 
imite întocmai pe cel ce le-a executat. 


38. Execută comanda ! 

Obiective: captarea atenţiei; dezvoltarea vitezei de reacție; crea- 
rea unei stări de bună dispoziţie. 

Participanți: 15-30 concurenți. 

Locul desfăşurării: sală sau în aer liber. 

Materiale: diterite obiecte şi materiale. 

Organizare şi desfăşurare: 

Participanţii la acest joc sunt în formație de adunare sau se de- 
plasează prin mers şi sunt atenți la comenzile conducătorului. Acesta 
rosteşte unele cuvinte, ca: „plastic”, „fier”, „lemn” etc. ori denumirea 
unei culori după care numără cu voce tare şi rar până la 5, timp în care 
participanţii la joc trebuie cât mai repede să alerge şi să pună mâna pe 
un obiect care conţine materialul respectiv sau este de culoarea enunțată 
de conducător. La comanda conducătorului: „stai !”, participanții iau 
poziţia de drepţi. Cei ce nu au găsit un obiect cu caracteristicile indicate 
sunt penalizați cu câte un punct. După un număr de repetări, sunt 
declarați câştigători cei care au cele mai puţine puncte de penalizare. 


39. Execută formaţia indicată ! 

Obiective: captarea atenției participanților la joc; însuşirea acțiu- 
nilor de front şi formaţii. 

Participanți: cca 30 concurenţi. 

Locul desfăşurării: sală sau în aer liber. 

Organizare şi desfăşurare: 

Acest joc este o altă variantă a celui descris anterior şi se desfă- 
şoară astfel: participanţii la joc sunt aşezaţi în linie şi repartizaţi în grupe 
de 6-8. Conducătorul indică, apoi, executarea uneia din formațiile: în 
linie, în semicerc, în cerc, în triunghi. La auzul acestei comenzi, parti- 
cipanţii caută să execute cât mai rapid şi frumos formaţia respectivă. 


40. Zboară, zboară... 

Obiective: captarea atenției, crearea unei stări de bună dispoziţie. 
Participanți: cca 20-30 concurenţi. 

Locul desfăşurării: sală sau în aer liber. 

Organizare şi desfăşurare: 

Jocul se adresează în principal copiilor. 

Participanţii la acest joc sunt dispuşi în formaţie de semicerc în 
poziţia ghemuit, cu fața spre conducător; acesta începe să spună: 
„zboară, zboară vrabia (sau denumeşte o altă pasăre)” şi execută o să- 
ritură în sus, cu braţele lateral, imitând astfel zborul păsării respective. 
După un număr de asemenea execuţii, denumindu-se noi păsări, con- 
ducătorul spune: „zboară, zboară trenul (sau denumeşte un alt animal 
sau obiect care nu zboară)...”, în acest caz participanţii la joc rămân 
ghemuiţi, întrucât obiectul sau lucrul respectiv nu zboară. Cei care nu 
sunt suficient de atenți şi sar imitând zborul sunt penalizaţi cu un 
punct sau eliminaţi din joc. 


41. Imitații 

Obiective: captarea atenţiei participanților la joc; crearea unei 
stări de bună dispoziţie. 

Participanți: cca 30 concurenţi. 

Locul desfăşurării: sală sau în aer liber. 

Organizare şi desfăşurare: 

Participanţii la joc sunt dispuşi în formaţie de adunare pe o linie, 
iar în fața lor este conducătorul, care spune: „cocoşul zboară” şi toţi 
participanții sar în sus, apoi spune: „cocoşul cântă” şi toţi participanții 
vor cânta ca şi cocoşul; apoi spune: „cocoşul vorbeşte”, participanţii 
urmând să stea pe loc întrucât cocoşul nu vorbeşte. Jocul se repetă cu 
alte animale, păsări şi cu diferite comenzi la care participanţii vor 
reacţiona în funcție de realităţile respective. Participanţii care nu sunt 
atenți şi greşesc vor fi eliminaţi din joc sau vor fi penalizaţi cu câte un 
punct pentru fiecare greşeală. 

42. Unde este cuibul? 

Obiective: captarea atenţiei; dezvoltarea îndemânării şi a vitezei 
de deplasare. 

Participanți: 20-30 concurenți. 

Locul desfăşurării: sală sau în aer liber. 

Materiale: o minge; o sticlă de plastic; o haină ori un fular etc. 

Organizare şi desfăşurare: 

Participanţii la joc sunt de regulă elevi din clasele primare. 
Aceştia sunt împărţiţi în grupe de 5-8. Elevii formează câte un cuib 
(cerc) şi au pus în interiorul acestuia un obiect. La semnalul dat de 
către profesor, elevii se prind de mâini şi încep să se învârtească în 
jurul propriului cerc; la al doilea semnal (prin fluier) al profesorului, 
elevii îşi dau drumul la mâini şi încep să alerge spre exterior 5-10 m, 
luând poziţia ghemuit cu ochii închişi şi cu spatele spre cuib (cerc). În 
acest timp, profesorul, ajutat de câţiva elevi, schimbă locul obiectelor 

din toate cuiburile (cercurile), pronunţând cuvântul „gata”. La auzul 
acestui cuvânt, toți elevii participanți la joc caută să se grupeze, cât 
mai repede, în jurul obiectului propriu şi să formeze astfel un nou cuib 
(cerc). Primii care formează noul „cuib” câştigă întrecerea. 


43. Transportul balonului 

Obiective: captarea atenţiei, a îndemânării şi a coordonării. 

Participanți: 10-15 concurenți. 

Locul desfăşurării: sală sau în aer liber. 

Materiale: cretă albă; baloane. 

Organizare şi desfăşurare: 

Participanţii la joc, aflați în spatele unei linii de plecare trasată 
pe sol, au un balon umflat în mâini. La semnalul dat de conducător, 
concurenţii aruncă balonul în sus şi, apoi, prin lovituri succesive, caută 
să se deplaseze cu balonul înainte, până trec linia de sosire aflată la 
cca 15-20 m față de linia de plecare. Cine trece primul cu balonul în 
aer, peste linia de sosire, câştigă întrecerea. 


44. Transportul fulgului 

Obiective: dezvoltarea îndemânării; crearea unei stări de bună 
dispoziţie. 

Participanți: 10-15 concurenți. 

Locul desfăşurării: sală sau în aer liber. 

Materiale: fulgi de pasăre (găină, gâscă etc.). 

Organizare şi desfăşurare: 

Participanţii la acest joc au câte un fulg şi se află înapoia liniei 
de plecare. La semnalul dat de conducătorul jocului toţi participanţii 
încep să sufle fulgul propriu înainte şi în sus, pentru a-l transporta spre 
linia de sosire trasată la cca 10-15 m. Cine trece primul linia de sosire 
cu fulgul în zbor a câştigat concursul respectiv. 


45. Punctele cardinale 

Obiective: captarea atenţiei şi a concentrării; dezvoltarea vitezei 
de deplasare. 

Participanți: 15-20 concurenți. 

Locul desfăşurării: sală sau în aer liber. 

Organizare şi desfăşurare: 

Participanţii la joc sunt împărțiți în patru grupe. Conducătorul 
jocului indică: grupa 1, la sud, grupa 2, la nord, grupa 3, la est, şi grupa 
4, la vest. Apoi rosteşte cuvântul: „gata”! La acest cuvânt, toţi partici- 
panţii aleargă şi se aliniază în linie pe un rând, în zona punctelor car- 
dinale, indicate la începutul jocului de conducător. Pentru a solicita şi 

mai mult atenția participanţilor la joc, conducătorul va repeta foarte 
rapid punctele cardinale schimbând ordinea enunțării lor şi va indica 
cu braţul direcţii opuse locului în care cele 4 grupe respective vor tre- 
bui să alerge. 


46. Adună culorile tricolorului ! 

Obiective: captarea atenţiei; dezvoltarea vitezei de reacţie şi exe- 
cuţie; dezvoltarea îndemânării. 

Participanți: 20-25 concurenți. 

Locul desfăşurării: sală sau în aer liber. 

Materiale: cretă albă; cartoane colorate în culorile tricolorului. 

Organizare şi desfăşurare: 

Participanţii sunt dispuşi în cerc, iar conducătorul în centrul 
acestuia. La un moment dat, conducătorul aruncă în sus un număr de 
cartoane (numărul cartoanelor este la latitudinea conducătorului). 
Acestea sunt de mărimea unei cești de cafea şi au culorile tricolorului. 
Participanţii la joc, după ce cartoanele au fost aruncate, aleargă şi 
culeg aceste cartonaşe, care au un punctaj diferit, astfel: cartonaşele 
roşii au valoarea de 10 puncte, cele galbene, de 5 puncte, iar cele 
albastre, de 2 puncte. După mai multe încercări, cei care acumulează 
cel mai mare număr de puncte devin câştigătorii întrecerii. 


47. Cursa pe numere 

Obiective: captarea atenției participanţilor la joc; dezvoltarea 
indicilor calităţii motrice viteza, a celei de reacție şi de deplasare. 

Participanți: cca 20-30 concurenţi. 

Locul desfăşurării: sală sau în aer liber. 

Organizare şi desfăşurare: 

Participanţii la joc se împart în 2-3 grupe egale numeric. Apoi, 
membrii grupelor se aliniază în şiruri paralele la o lungime de braţ, 
distanţa dintre ele fiind 1,5-2 m. Jucătorii ce alcătuiesc grupele res- 
pective iau poziţia şezând încrucişat, iar componenţii fiecărui şir 
numără în continuare, pentru ca fiecare participant la joc să aibă un 
număr. Jocul începe prin strigarea de către conducător al unui număr. 
Jucătorii cu numărul strigat se ridică, ies prin dreapta şirului şi aleargă 
înainte, îl ocolesc pe jucătorul aflat primul în şir, aleargă în continuare 
spre coada şirului, ocolesc ultimul jucător şi revin la locul inițial. 
Jucătorul care a ajuns primul la locul său aduce pentru echipa sa un 
punct. Jocul continuă cu repetarea altor numere. 

4. 2. Jocuri de mişcare pentru formarea şi consolidarea 
deprinderilor 
şi priceperilor motrice de bază, utilitar-aplicative şi 
specifice unor probe 
sau ramuri sportive, pentru dezvoltarea calităților motrice 
de bază 


1. Aleargă ultima pereche 

Obiective: dezvoltarea atenției; dezvoltarea vitezei de reacţie şi 
de deplasare; crearea unei stări emotive şi a bunei dispoziţii. 

Participanți: 20-30 concurenți. 

Locul desfăşurării: sală sau în aer liber. 

Organizare şi desfăşurare: 7 

Participanţii la joc sunt aşezaţi în coloană pe perechi. În fața co- 
loanei se află un concurent denumit „prinzător”. La semnalul conducăto- 
rului, „ultima pereche fuge”. Astfel, un concurent porneşte prin dreapta, 
celălalt prin stânga, căutând să-şi dea mâna la capătul coloanei, în timp 
ce „prinzătorul” încearcă să prindă pe unul din concurenți. Dacă „prin- 
zătorul” a reuşit să prindă un jucător, cel prins devine „prinzător”, iar 
ceilalţi doi se aşază în faţa coloanei. 

Pentru a da posibilitatea ca toți participanţii la joc să alerge, 
jocul se repetă de mai multe ori. 


2. Trenul 

Obiective: dezvoltarea calităților motrice de bază cu accent pe 
îndemânare, viteză şi rezistenţă. 

Participanți: 20-30 concurenți. 

Locul desfăşurării: sală sau în aer liber. 

Organizare şi desfăşurare: 

Participanţii la joc sunt împărțiți în două sau mai multe echipe, 
egale ca număr, jucătorii fiind aşezaţi pe şiruri, înapoia liniei de 
plecare, la o distanță de un pas între aceştia. Jocul se poate desfăşura 
în următoarele variante: 

e Concurentul din față prinde cu mâna glezna piciorului drept al 
coechipierului din spate. Acesta se sprijină cu mâna liberă pe umărul 
celui din față (Fig. 2.1. a). 

e La semnalul dat de conducător, concurenţii celor două echipe 
pornesc, efectuând sărituri pe un picior, pe o distanță de 15-20 m 

e Jocul se poate desfăşura schimbând poziţia braţelor, de exemplu, 
deplasarea făcându-se prin sărituri pe un picior, concurenţii fiind dispuşi 
într-o formație identică cu imaginile din Fig. 2.1. b-c. 


sn AL dA N + e, 3 A 


Fig. 2.1. b-c 


e Participanţii se țin de mâini. La semnalul conducătorului, echi- 
pele aleargă, ocolesc unul sau mai multe obstacole, plasate la o dis- 
tanță de la linia de plecare şi care sunt stabilite dinaintea începerii 
jocului, iar concurenţii se întorc şi se aşază în vechea formaţie. 

Câştigă echipa a cărei ultim jucător a trecut primul linia de sosire. 

3. Miriapodul 

Obiective: dezvoltarea calităților motrice de bază cu accent pe 
îndemânare şi forță. 

Participanți: 20-30 concurenți. 

Locul desfăşurării: sală sau în aer liber. 

Organizare şi desfăşurare: 

Participanţii la joc sunt constituiți pe echipe, în formație pe şi- 
ruri, având mâinile pe umerii coechipierului din față, sau mâinile pe 
şoldurile acestuia. Echipele astfel constituite se deplasează prin aler- 
gare sau sărituri pe ambele picioare. 


4. Leapşa (Prinselea) 

Obiective: dezvoltarea atenţiei; dezvoltarea rezistenţei şi a vitezei; 
crearea unei stări emotive şi a bunei dispoziţii. 

Participanți: cca 30 concurenţi. 

Locul desfăşurării: sală sau în aer liber. 

Organizare şi desfăşurare: 

Din grupul de participanţi la joc, conducătorul desemnează un 
concurent care devine „prinzător”. La semnalul dat de acesta, concu- 
rentul aleargă, încercând să atingă cu mâna pe unul dintre participanții 
la joc (Fig. 2.2). Dacă a reuşit, atunci cel atins devine „prinzător” şi 
cel ce a fost până atunci „prinzător” trece în rândul celor ce urmează a 
fi prinşi. Jocul se poate desfăşura timp de cca 10 minute. 

Fig. 2.2 a-b 


În altă variantă, acest joc se poate desfăşura şi altfel: cei atinşi 
devin „prinzători” şi astfel numărul lor va creşte, iar sarcina celor 
urmăriți va fi din ce în ce mai dificilă. 

5. Leapşa prin sala de sport (De-a prinselea) 

Obiective: dezvoltarea rezistenţei şi a vitezei; dezvoltarea spiri- 
tului de întrecere şi crearea bunei dispoziții. 

Participanți: cca 30 concurenţi. 

Locul desfăşurării: sală sau în aer liber. 

Materiale: diverse aparate sau obiecte, ca de exemplu: aparate 
de gimnastică sau diverse materiale sportive. 

Organizare şi desfăşurare: 

Se organizează în colectiv, la el participând toți concurenții. 
Jucătorii se răspândesc liber prin sală sau pe suprafaţa de joc. În aceste 
condiţii, se pot aşeza diverse obstacole (Fig. 2.3.), iar participanţii se 
răspândesc pe toată suprafaţa sălii. 


Fig. 2.3 


Se alege un „prinzător”, care urmăreşte concurenţii pentru a fi 
„atinşi”. Cel care este prins schimbă rolul cu prinzătorul. 
Alte variante ale acestui joc sunt descrise în continuare: 


6. În prima variantă, jucătorul urmărit «ft 
poate scăpa de adversar prin ghemuire, atingând pa 
cu ambele mâini solul. Jocul astfel desfăşurat 
este numit: Leapşa pe ghemuite (Fig. 2.4). 


7. Într-o altă variantă, jucătorul aflat în 
situația de a fi prins poate scăpa de urmăritor 
sărind în spatele unui coechipier. Acest joc este 
cunoscut ca: Leapşa pe încălecate. 


8. O a treia variantă este aceea în care cel 
urmărit poate scăpa prin culcarea rapidă pe sol, 
iar această variantă a jocului se numeşte Leapşa 
culcat. Fig. 2.4 

9. O altă variantă cuprinde modalitatea de a scăpa prin îngenuncherea 
pe podea, cu sprijinul cotului pe sol şi ducerea „capului sub braţ”, 
identic cu ascunderea capului de către broasca ţestoasă sub carapace. 
Astfel, acest joc mai este cunoscut şi sub denumirea: Broasca țestoasă. 

10. O ultimă variantă priveşte deplasarea participanţilor la joc, 
prin sală (urmăritor şi urmăriţi), care se realizează prin sărituri pe 
ambele picioare. De aceea, jocul, în această variantă, este denumit: 
Cursa vrăbiuţelor. 

În spaţii restrânse se pot stabili 2-3 jucători prinzători, care se 
deplasează pentru a prinde pe ceilalți jucători prin sărituri într-un picior; 

Un mod atractiv de desfăşurare a acestui joc poate fi realizat în 
cazul în care în sală sunt aparatele de gimnastică (lăzi, bănci, capră, cal, 
saltele, bârnă etc.), iar jucătorii se deplasează alergând slalom printre 
aceste aparate; 


11. Leapşa pe perechi 

Obiective: dezvoltarea atenţiei, dezvoltarea îndemânării şi a vitezei; 
dezvoltarea spiritului de întrecere. 

Participanți: cca 20-30 concurenţi. 

Locul desfăşurării: sală sau în aer liber. 

Organizare şi desfăşurare: 

Participanţii la joc se împart pe perechi şi se aşază unul în spatele 
celuilalt, în interiorul unui cerc mare, cu faţa spre interiorul cercului şi 
la o distanţă între perechi, de regulă, acestea fiind echivalente cu lun- 
gimea unui braţ. 

Ultimii doi jucători neincluşi în cerc preiau rolul alergătorului şi 
respectiv al urmăritorului. Rolurile se schimbă în situația în care ur- 
măritorul îl atinge pe alergător. 

Atunci când alergătorul pătrunde în cerc şi se aşază în faţa unei 
perechi, jucătorul din spate îi preia rolul. 

Pentru a nu fi prins, acesta poate să alerge prin dreapta, prin stânga 
sau poate simula o alergare spre dreapta şi alergând de fapt prin stânga. 


12. Ştafetele 

Obiective: dezvoltarea atenţiei şi a calităților motrice de bază; for- 
marea capacităţii de a executa deprinderi şi priceperi motrice de bază şi 
utilitar-aplicative; dezvoltarea spiritului de întrecere şi de cooperare 
între participanţii la joc; crearea unei stări emotive şi a bunei dispoziţii. 

Participanți: 10-30 concurenți. 

Locul desfăşurării: sală sau în aer liber. 

Materiale: diferite aparate sau materiale ori obiecte, în funcție 
de conţinutul întrecerii. 

Organizare şi desfăşurare: 

Pentru a realiza jocuri de mişcare sub formă de întrecere, mult 
îndrăgite de către copii şi tineri, se recurge la desfăşurarea lor, în prin- 
cipal, sub formă de ştafete. 

Ştafetele organizate sub formă de joc dezvoltă emulaţia partici- 
panţilor, spiritul de competitivitate, de a învinge, de autodepăşire. In 
acelaşi timp, prin participarea la ştafete se dezvoltă spiritul de fair-play. 

Pentru desfăşurarea ştafetelor, participanții sunt împărțiți în grupe 
egale, de câte 7-10 participanţi, aşezaţi în şiruri. La începutul întrecerii, 
echipele sunt dispuse înapoia unei linii de plecare şi se pot desfăşura cu 
întoarcere sau cu schimb de locuri (Fig. 2.5 a). 


Fig. 2.5 a 


La semnalul de începere a ştafetei, dat de către profesor sau con- 
ducătorul întrecerii respective, primul jucător din fiecare şir ia startul 
şi execută ceea ce se cere fiecăruia dintre participanții la ştafetă, după 
care se întoarce înapoi cât mai repede posibil. Ceilalţi competitori, în 
acest timp, încurajează pe cei aflaţi pe traseul ştafetei, în întrecere, şi 
se pregătesc la rândul lor să ia startul. In momentul în care ajung la 
linia de sosire concurenţii care au încheiat traseul, ei ating cu palma 
mâinile întinse sau umărul coechipierului care urmează să ia startul. 
Fiecare concurent după trecerea liniei de sosire se aşază la sfârşitul 
şirului format de echipa sa. Cursa continuă în acelaşi mod până când 
toţi participanţii trec linia de sosire. Când ultimul concurent încheie 
parcursul respectiv, trecând linia de sosire, acesta sau unii dintre 
coechipierii lui ridică o mână în sus. 

Ştafeta se poate desfăşura „tur şi retur”, sau pe mai multe „tururi”. 
Rezultatele fiecărui tur se notează cu puncte. Echipa ocupantă a locului I 
obține un punct, cea de-a doua sosită, două puncte ş.a.m.d. Câştigă 
echipa care a acumulat cel mai mic număr de puncte. O echipă care 
greşeşte (un coechipier nu termină parcursul, sau greşeşte execuţia ce- 

rută) este penalizată cu un număr de puncte (1-3), care se adună la rezul- 
tatul final şi contează în stabilirea clasamentului turului respectiv. 

Alergarea spre punctul sau ținta stabilită, ori la înapoiere spre 
linia de sosire, se poate să se desfăşoare astfel: 

e alergare obişnuită; 

e alergare cu spatele spre direcţia de înaintare, la înapoiere; 

e sărituri pe un picior la ducere şi pe celălalt picior la înapoiere; 

e alergare sub forma unei curse slalom, cu participarea celorlalți 
concurenți la ştafetă, care stau în poziţia prezentată în Fig. 2.5 b; 

Fig. 2.5 b 


e sărituri pe ambele picioare; 

e sărituri ca broasca; 

e alergare „în patru labe”; 

e introducerea execuţiei unor exerciții combinate (Fig. 2.6), ca: 
rostogoliri înainte sau înapoi; o săritură peste capră sau ladă; o săritură 
pe spalier; ridicarea sau transportul unor greutăți sau obiecte, mers în 
echilibru, târâre etc. 

Startul concurenţilor se poate efectua din poziţiile: normal; cu spa- 
tele spre direcția de alergare; stând ghemuit, pe genunchi sau culcat etc. 

La unele ştafete, deplasarea concurenţilor se poate efectua şi câte 
doi deodată, situație în care cei doi coechipieri se ţin, tot timpul, de 
mână sau unul dintre concurenţi îl poartă în spate pe celălalt la ducere şi 
rolurile se inversează la întoarcere. 


13. Ştafete sub formă de întrecere 

Obiective: dezvoltarea atenţiei şi a calităţilor motrice de bază; dez- 
voltarea spiritului de întrecere şi de cooperare între participanţii la joc. 

Participanți: 10-30 concurenți. 

Locul desfăşurării: sală sau în aer liber. 

Materiale: min. 2 mingi de baschet sau medicinale. 

Organizare şi desfăşurare: 

Participanţii sunt împărțiți în echipe formate din 5-10 jucători. 
Echipele se aşază în şir, înapoia liniei de plecare. 

La semnalul dat de conducător, toate echipele pornesc simultan, în 
pluton, spre „ţinta” care se află la o distanţă de cca 10-15 metri. O ocolesc 
şi revin la locul de plecare. Prima echipă sosită este declarată câştigătoare. 

Echipa a căror componenți nu reuşesc să se menţină în formație 
compactă sunt penalizaţi cu un număr de puncte. 

Pe parcursul deplasării, concurenții, pentru a se menţine compacți, 
în pluton, pot recurge la una dintre următoarele modalități de deplasare: 

e concurenții dintr-o echipă se deplasează în şir, ţinându-se de mijloc; 

e jucătorii se deplasează cu o minge, astfel: 

— conduc mingea cu piciorul (dreptul sau stângul); 

— duc o minge sau două (de baschet, volei sau medicinală) în mâini; 

— rostogolesc o minge de baschet sau medicinală; 

— se deplasează având o minge între genunchi etc. 

e concurenții stau pe piciorul drept, având stângul îndoit. Al doilea 
concurent din şir susține cu braţul stâng piciorul ridicat al partenerului 
din față, cel de-al treilea concurent, piciorul celui de-al doilea competitor 

ş.a.m.d. Deplasarea participanţilor la ştafetă se execută: înainte sau 
înapoi, într-un picior etc.; 

e concurenţii stau aplecaţi cu braţul drept între picioare şi cu bra- 
tul stâng întins, pentru a prinde mâna dreaptă a partenerului din fața sa. 

e concurenţii se deplasează într-un picior, celălalt picior este ridicat şi 
ținut cu braţul ca în fig. 2.7 şi, mai mult, cu mâna este prins (ținut) şi nasul. 


Fig. 2.7 


14. Ştafeta simplă cu întoarcere 

Obiective: dezvoltarea atenţiei şi a calităților motrice de bază; dez- 
voltarea spiritului de întrecere şi de cooperare între participanții la joc. 

Participanți: 20-30 concurenți. 

Locul desfăşurării: sală sau în aer liber. 

Materiale: min. 2 fanioane, mingi de baschet, fotbal sau medicinale. 

Organizare şi desfăşurare: 

Participanţii la joc sunt împărțiți în două echipe, egale ca număr. 
Acestea se află înapoia unei linii de „start”. In fața echipelor, la 
cca 10-15 m, se află un obiect (minge, fanion etc.), pe care concurenții 
vor trebui să-l ocolească (Fig. 2.8). 

La semnalul conducătorului, primii din fiecare echipă aleargă 
spre punctul respectiv, îl înconjoară şi revin la echipă, atingând pe 
următorii parteneri, iar ei trec la sfârşitul șirului. 

Jocul ia sfârşit atunci când toți concurenții, componenți ai 
echipelor, au parcurs traseul respectiv. 

Câştigă echipa care a încheiat prima parcurgerea traseului de 
către toţi componenții ei. 


15. Ştafeta în suveică 

Obiective: dezvoltarea atenţiei şi a calităților motrice de bază; dez- 
voltarea spiritului de întrecere şi de cooperare între participanţii la joc. 

Participanți: min. 20 concurenți. 

Locul desfăşurării: sală sau în aer liber. 

Organizare şi desfăşurare: 

Participanţii la joc sunt împărțiți în 2-4 echipe şi fiecare dintre 
aceste echipe se împart în două grupe A şi B, egale ca număr, aşezate în 
coloană câte unul față în față, la distanță de 15-20 m La semnalul 
conducătorului, echipele pornesc în alergare, iar primii din grupa A 
aleargă spre grupa B şi-i lovesc peste mână pe coechipierii lor, predând 
astfel „ştafeta” primilor din această grupă (B). Aceştia, la rândul lor, 
predau în acelaşi mod ştafeta următorilor din grupele A ş.a.m.d. Echipa 
care termină prima câştigă întrecerea. 


16. Ştafetă cu transport de obiecte 

Obiective: dezvoltarea forţei în funcție de obiectele transportate; dez- 
voltarea spiritului de întrecere şi de cooperare între participanţii la joc. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: cretă, minimum două mingi de baschet, fotbal, volei 
sau medicinale ori alte obiecte. 

Organizare şi desfăşurare: 

Participanţii sunt împărțiți în mai multe echipe, aşezaţi în şiruri 
înapoia unei linii de „start” trasată pe sol cu creta. 

Primul concurent din echipă are în mâini câte un obiect (minge medici- 
nală, minge de baschet, volei sau handbal, mingi de cauciuc, măciuci etc.). 

La semnalul conducătorului jocului, primul concurent din fiecare 
echipă porneşte în alergare şi aşază mingea într-un cerculeț trasat în faţa 
lor la cca 10-15 m Apoi, se întorc, în alergare, cât pot de repede şi 
căutând să-l atingă cu mâna pe următorul coechipier. Aceştia aleargă şi 
aduc obiectele folosite în joc înapoi, transmiţându-le celorlalți coechi- 
pieri ş.a.m.d. 

Echipa care termină prima transportul obiectelor câştigă întrecerea. 

17. Ştafeta cu întoarcere şi ocolirea echipei 

Obiective: dezvoltarea atenţiei şi a calităților motrice de bază; dez- 
voltarea spiritului de întrecere şi de cooperare între participanţii la joc. 

Participanți: min. 20 concurenți. 

Locul desfăşurării: sală sau în aer liber. 

Materiale: un fluier, o cretă albă. 

Organizare şi desfăşurare: 

Efectivul de participanţi la joc este împărțit în echipe aşezate în 
şiruri, înapoia liniei de „start”. Înaintea echipei, la cca 15-20 m, se mar- 
chează printr-un obiect un semn care reprezintă locul de întoarcere. 

La semnalul conducătorului jocului, primii concurenţi aleargă cât 
pot de repede, ocolesc obstacolul, revin şi ocolesc şi propria echipă, 
apoi ating cu mâna pe următorul coechipier, transmițând astfel „ştafeta”. 
Transmiterea „ştafetei” poate fi realizată şi prin transmiterea unui obiect. 

Echipa care termină prima câştigă întrecerea. 


18. Ştafeta cu ocolirea a două obstacole 

Obiective: dezvoltarea atenţiei şi a calităților motrice de bază vi- 
teza şi îndemânarea; dezvoltarea spiritului de întrecere şi de cooperare 
între participanții la joc. 

Participanți: cca 30 concurenți. 

Locul desfăşurării: sală sau în aer liber. 

Materiale: o cretă, minimum două mingi de baschet, fotbal, volei 
sau medicinale ori alte obiecte. 

Organizare şi desfăşurare: 

Participanţii la această întrecere au de parcurs o distanță, de-a 
lungul căreia trebuie să ocolească două obstacole plasate la 15-20 m. 

Plecarea concurenţilor în cursă, în alergare, se efectuează astfel 
ca aceştia să fie aşezaţi lateral (în linie) față de direcția de deplasare. 


19. Ştafeta cu alergare în cerc 

Obiective: dezvoltarea atenţiei şi a calităţilor motrice de bază; dez- 
voltarea spiritului de întrecere şi de cooperare între participanţii la joc. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: o cretă; un fluier. 

Organizare şi desfăşurare: 

Pe circumferința unui cerc având diametrul mai mare sunt dis- 
puşi participanţii la joc, împărțiți în două echipe. Acestea se află în 
părțile opuse ale circumferinței cercului. In fața fiecărei echipe, se tra- 
sează o linie, marcându-se locul de plecare. 

La semnalul dat de conducătorul jocului, prin fluier, primul con- 
curent, din cadrul fiecărei echipe porneşte în alergare, ocoleşte cercul 

61 


Universitatea SPIRU HARET 


şi transmite „ştafeta” următorului. Pentru marcarea spaţiului de schimb 
al ştafetei, se poate trasa un spaţiu de schimb de cca 5 m, în care 
alergătorul primitor al ştafetei se poate deplasa în momentul în care 
coechipierul lui se apropie pentru ai înmâna ştafeta. 


20. Ştafete pe echipe cu trecerea unor obstacole 

Obiective: dezvoltarea atenţiei şi a calităţilor motrice de bază; dez- 
voltarea spiritului de întrecere şi de cooperare între participanţii la joc. 

Participanți: min. 20 concurenți. 

Locul desfăşurării: sală sau în aer liber. 

Materiale: diferite obstacole sau obiecte. 

Organizare şi desfăşurare: 

Participanţii sunt împărțiți în 2-3 echipe dispuse în şiruri, înapoia 
unei linii de „start”. 

Inaintea fiecărei echipe sunt dispuse unele dintre următoarele 
obstacole: linii marcate pe sol, late de ccal m, la intervale de 6-8 m sau 
concurenți aşezaţi în poziţia ghemuit; obstacole mici (la început aceste 
obstacole pot avea înălțimea de 20-30 m, apoi 30-40 m) ori bastoane, 
şipci, mingi, bănci de gimnastică etc. Acestea vor fi trecute succesiv de 
toți concurenții. Intrecerea în cadrul ştafetei începe la semnalul dat de 
către conducător, iar din fiecare echipă porneşte câte un concurent. 

Primul participant care trece ultimul obstacol, deci încheie cursa, 
primeşte un punct pentru echipa sa. 

Câştigă echipa care la sfârşitul concursului acumulează cel mai 
mare număr de puncte. 


21. Ştafetă cu trecerea peste obstacole 

Obiective: dezvoltarea atenţiei şi a calităţilor motrice de bază; dez- 
voltarea spiritului de întrecere şi de cooperare între participanţii la joc. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: diferite obstacole sau obiecte. 

Organizare şi desfăşurare: 

Participanţii sunt organizaţi în 2-3 echipe dispuse în şir, înapoia 
liniei de plecare. 

Inaintea fiecărei echipe sunt plasate mai multe obstacole joase 
(Fig. 2.9). 

La semnalul conducătorului, primii din fiecare echipă trec suc- 
cesiv peste obstacole, ocolesc un semn stabilit dinainte, revin în aler- 
gare şi predau ştafeta următorului, lovindu-l peste mână. 

Câştigă echipa a cărei ultim participant la joc soseşte primul față 
de ceilalți ultimi concurenţi, din celelalte echipe. 

Fig. 2.9 


Ştafeta doi într-un cerc 

Obiective: dezvoltarea aten- 
tiei şi a calităţilor motrice de bază; 
dezvoltarea spiritului de întrecere 
şi de cooperare între participanții 
la joc. 

Participanți: cca 20-30 con- 
curenți. 

Locul desfăşurării: sală sau 
în aer liber. 

Materiale: diferite obstacole 
sau obiecte. 

Organizare şi desfăşurare: 

Participanți la acest joc se 
împart în două sau mai multe 
echipe, egale ca număr, aşezate 
pe perechi, pe şiruri. 


Pe linia de plecare a fiecărei echipe se aşază pe sol, un cerc 
folosit în gimnastica ritmică şi în care încap doi concurenți, iar la 
ccal0-15 m se marchează un semn sau se plasează un obstacol care 


urmează să fie ocolit (Fig. 2.10). 


Fig. 2.10 


La semnalul de începere a jocului, primii participanţi, câte unul din 
fiecare echipă, păşesc în cercul respectiv, îl ridică la nivelul taliei şi, în 

alergare, ocolesc semnul sau obstacolul şi se înapoiază la linia de plecare, 
lasă cercul jos şi se aşază la sfârşitul propriului şir. Următoarea pereche 
fiind în cerc, porneşte şi execută acelaşi traseu în alergare ş.a.m.d. 

Echipa care termină prima este declarată câştigătoarea întrecerii. 


23. Stafeta cu oprire 

Obiective: dezvoltarea atenţiei şi a calităţilor motrice de bază; dez- 
voltarea spiritului de întrecere şi de cooperare între participanţii la joc. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: o cretă; un fluier. 

Organizare şi desfăşurare: 

Concurenţii se aliniază în flanc câte unul, înapoia unei linii de 
plecare. La o distanță de 10-12 m de această linie, se trasează încă una 
de întoarcere. La jumătatea intervalului dintre cele două linii, se trasează 
o a treia, denumită linia de oprire. La semnalul dat de conducător, de 
începere a jocului, pleacă primul schimb, aleargă până la linia de oprire, 
unde ia poziția ghemuit (sau are de executat unele exerciţii stabilite de 
cel ce conduce desfăşurarea jocului respectiv), după care se ridică şi 
continuă alergarea până la linia de întoarcere şi înapoi. 


24. Transportul mingii 

Obiective: dezvoltarea îndemânării şi a coordonării, dezvoltarea 
forţei în regimul altor calităţi motrice. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: mingi de volei, fotbal sau handbal. 

Organizare şi desfăşurare: 

Participanţii la ştafetă pornesc în întrecere la semnalul conducă- 
torului, ținând cu capul o minge, aşa cum este prezentat în fig. 2.11. 

25. Transportul partenerului sub formă de ștafetă 

Obiective: dezvoltarea îndemânării şi a coordonării, dezvoltarea 
forței în regimul altor calități motrice; dezvoltarea spiritului de întrecere. 

Participanți: cca 15-20 concurenţi. 

Locul desfăşurării: sală sau în aer liber. 

Organizare şi desfăşurare: 

Unul sau doi participanți la ştafetă transportă pe al treilea (Fig. 2.12 
a, b şi c) sau pe al doilea (Fig. 2.12 d, e şi f) ori al patrulea (Fig. 2.12 g). 

Conducătorul jocului stabileşte distanța care urmează să fie par- 
cursă, iar schimbul se execută la locul de întoarcere sau după ce s-a 
parcurs distanța respectivă. 

Participanţii la ştafetă, aşezaţi pe mai multe şiruri, transportă pe 
unul dintre coechipieri, conform indicaţiei date de conducător, în una 
dintre variantele prezentate în figurile de mai jos. 


Fig. 2.12. c 

Fig. 2.12. f-g 


26. Transport cu ajutorul bastonului 

Obiective: dezvoltarea îndemânării şi a coordonării, dezvoltarea 
forței în regimul altor calități motrice; dezvoltarea spiritului de întrecere. 

Participanți: cca 15-20 concurenţi. 

Locul desfăşurării: sală sau în aer liber. 

Materiale: bastoane. 

Organizare şi desfăşurare: 

Doi jucători transportă pe un al treilea, aşezat sau sprijinit pe 
1-2 bastoane (Fig. 2.13). 

Jucătorul aşezat pe baston cuprinde umerii celor care-l transportă. 
Aceştia se schimbă la întoarcere, după ce a fost parcursă o distanţă, 
indicată de către cel ce conduce jocul respectiv. 

Se poate executa deplasarea şi sub formă de ştafetă. 


27. Depăşeşte-l pe cel din faţă ! 

Obiective: dezvoltarea calităţii mo- 
trice viteza şi rezistenţa; dezvoltarea spiri- 
tului de întrecere. 

Participanți: cca 15-20 concurenți. 

Locul desfăşurării: sală sau în aer liber. 

Organizare şi desfăşurare: 

Participanţii la joc sunt dispuşi în 
formaţie de cerc, la intervale mari unii de 
alții (3-5 m). La semnalul dat de condu- 
cătorul jocului, ei încep să alerge în cerc, 
fiecare încercând să-l depăşească pe cel 
din faţa lui (Fig. 2.14). Depăşirea se face 
numai prin exterior. Se aleargă în reprize 
de 30- 60 secunde. 

28. Urmărirea pe echipe 

Obiective: dezvoltarea atenţiei, dezvoltarea calităţii motrice viteza 
şi rezistenţa; dezvoltarea spiritului de întrecere. 

Participanți: ccal 5-20 concurenţi. 

Locul desfăşurării: sală sau în aer liber. 

Materiale: cretă. 

Organizare şi desfăşurare: 

Pe o porțiune cât mai mare din suprafaţa terenului de joc se 
trasează un dreptunghi cu colţurile laturilor mici rotunjite (pentru a 
semăna cu pista de alergări al unui stadion). 

Participanţii la joc sunt împărțiți în două echipe egale ca număr, 
fiecare echipă ocupând câte una din laturile mari ale dreptunghiului. 

La semnalul conducătorului jocului, echipele pornesc (identic cu 
desfăşurarea cursei de urmărire din ciclism) una în urmărirea celei- 
lalte. Alergarea se efectuează prin exteriorul liniilor dreptunghiului. 

Câştigă echipa care soseşte prima. 


29. Alergarea echipelor, pe numere 

Obiective: dezvoltarea atenţiei, dezvoltarea calităţii motrice viteza 
şi rezistența; dezvoltarea spiritului de întrecere. 

Participanți: cca 15-20 concurenţi. 

Locul desfăşurării: sală sau în aer liber. 

Organizare şi desfăşurare: 

Participanţii la joc se împart în două sau mai multe echipe. Con- 
curenții care formează echipele sunt dispuşi în şir, câte doi, fiecare 
pereche având un număr. Distanţa între echipe trebuie să fie cât mai 
mare. La semnalul dat de conducător, care strigă un număr oarecare, 
jucătorii care formează echipa cu numărul respectiv pornesc în alergare 
spre stânga, înconjoară coechipierii, trec prin fața primei echipe, revin 
prin dreapta, ocolesc ultima echipă, reîntorcându-se la locul de plecare. 
Cel ce ajunge la locul de plecare ridică mâna. 

Prima echipă ajunsă, dintre cele două aflate în concurs, primeşte 
un punct. În continuare, conducătorul strigă alt număr, pe sărite. Se 
pot striga uncori şi două sau trei numere (echipe) la scurt interval de 
timp, înainte ca jucătorii angrenaţi în cursă s-o fi încheiat. Acest lucru 
asigură o şi mai mare atractivitate jocului, concursului respectiv. 
Frecvent, întrecerea se desfăşoară cu participarea câte unui concurent, 
ca în fig. 2.15. 

Un jucător din echipa adversă se plasează în fața (echipei adverse) 
primului jucător din celălalt şir şi constituie „capul”, ultimul partici- 
pant fiind „coada”. „Capul” (adversarul) caută să prindă cât mai repede 
„coada”, care se fereşte fiind ajutată şi de ceilalți coechipieri. În situația 
în care „capul” reuşeşte să prindă „coada”, primul jucător trece la coada 
şirului şi jocul continuă. 

Ambele echipe (ambele şiruri) se deplasează în permanență 
pentru a-şi proteja ultimul jucător. Şirul care se destramă în timpul 
jocului pierde turul respectiv. 


31. Lanţ de sărituri 

Obiective: dezvoltarea forței membrelor inferioare. 

Participanți: cca 20-30 concurenţi. 

Locul desfăşurării: sală sau în aer liber. 

Organizare şi desfăşurare: 

Participanţii la această întrecere sunt organizați în două sau mai 
multe echipe, formate din câte 10-12 concurenţi. 

Primul participant la această întrecere, din fiecare echipă, 
execută la semnalul conducătorului de joc o săritură în lungime, de pe 
loc. Din locul unde a aterizat, următorul din echipă va executa, de 
asemenea, o săritură în lungime de pe loc, apoi sare următorul ş.a.m.d. 

Echipa care a parcurs distanța cea mai mare (rezultat al însumării 
tuturor săriturilor componenților ei) a câştigat întrecerea (Fig. 2.16). 

32. Sărituri în zone 

Obiective: dezvoltarea forței membrelor inferioare şi dezvoltarea 
îndemânării. 

Participanți: cca 20 concurenți. 

Locul desfăşurării: sală sau în aer liber. 

Organizare şi desfăşurare: 

Un spaţiu ales pentru sărituri este marcat (împărțit în mai multe 
zone, late de 30-50 cm). Aterizarea este „punctată”, în funcţie de zona 
în care aterizează concurenţii, cu un număr de puncte (Fig. 2.17). 

Fiecare participant la joc sare pe rând, de trei ori, iar numărul 
punctelor acumulate reprezintă suma celor trei încercări, în funcţie de 
zona în care a aterizat. 

33. Lupta broscuţelor 

Obiective: dezvoltarea îndemânării; dezvoltarea forței membrelor 
inferioare. 

Participanți: 20-30 concurenți. 

Locul desfăşurării: sală sau în aer liber. 

Organizare şi desfăşurare: 

Participanţii la joc, grupaţi câte doi, stau ghemuiţi față-n faţă şi se 
luptă cu ajutorul mâinilor, împingându-se reciproc. Ei au voie să sară la 
dreapta, la stânga, înapoi, pentru a-şi crea condiţii cât mai favorabile de 
dezechilibrare a adversarului şi, în final, pentru a învinge partenerul de 
întrecere. Cine cade...prin dezechilibrare, pierde. Celălalt concurent va 
câştiga! (Fig. 2.18). Jocul se poate desfăşura şi pe echipe — acestea stând în 
linie, față în faţă. Va câştiga echipa care, după consumarea timpului de 
joc stabilit (de exemplu: 30—60 secunde), va avea cei mai puţini jucători 
„căzuţi”. 


Fig. 2.18 


34. Lupta cocoşilor 
Obiective: dezvoltarea forței şi îndemânării în calităţi motrice; 
dezvoltarea spiritului de luptă. 


Participanți: cca 30 concurenți. 

Locul desfăşurării: sală sau în 
aer liber. 

Organizare şi desfăşurare: 

Doi concurenţi (pe perechi), 
stând față în faţă, îşi încrucişează 
braţele la piept şi sar într-un picior, 
unul către celălalt. Fiecare încearcă 
astfel să-şi dezechilibreze partenerul 
prin împingeri cu umărul, prin evitări 
şi executarea unor mişcări înşelătoare. 

Lupta este pierdută de concu- 
rentul care ajunge primul cu ambele 
picioare pe sol (Fig. 2.19). 

35. Lupta cocoşilor pe echipe 

Obiective: dezvoltarea forţei generale; dezvoltarea îndemânării 
şi dezvoltarea spiritului de luptă. 

Participanți: cca 20 concurenți. 

Locul desfăşurării: sală sau în aer liber. 

Organizare şi desfăşurare: 

Jocul se desfăşoară între două echipe care stau în linie, față-n faţă. În 
acest caz, va câştiga întrecerea echipa care a pierdut mai puţini „luptători”. 

Alte variante ale acestui joc vizează poziţia celor doi concurenți, 
care poate fi asemănătoare cu cele prezentate în Fig. 2.20 a-c. 


Fig. 2.20 a-c 


36. Lupta prin tragere 

Obiective: dezvoltarea spiritului de luptă; dezvoltarea îndemânării 
şi a forţei generale şi în regimul altor calități motrice. 

Participanți: cca 20 concurenţi. 

Locul desfăşurării: sală sau în aer liber. 

Materiale: o cretă. 

Organizare şi desfăşurare: 

Se trasează pe sol o linie, iar doi concurenţi stau lateral cu piciorul 
opus lipit de cel al adversarului. „Priză” la o mână (ţinerea de o mână). 
Fiecare concurent (Fig. 2.21 a) va căuta să-şi tragă adversarul peste linie. 

Desfăşurat şi sub formă de joc, la care participă mai mulți 
concurenți care sunt dispuşi în afara unui cerc trasat cu cretă pe sol; 
fiecare concurent caută să tragă unul dintre partenerii de joc, pentru a 
atinge linia cercului (Fig. 2.21 b). 

Fig. 2.21 a-b 


37. Alte întreceri de luptă prin tragere 

Obiective: dezvoltarea spiritului de luptă; dezvoltarea îndemâ- 
nării şi a forței generale şi în regimul altor calități motrice. 

Participanți: cca 20 concurenţi. 

Locul desfăşurării: sală sau în aer liber. 

Materiale: o cretă. 

Organizare şi desfăşurare: 

Alte variante ale jocului de mişcare prezentat anterior sunt cele 
prin care se caută ca adversarul să fie învins prin diferite manevre de 
tragere şi care vizează modul în care se execută „priză” (ţinerea adver- 
sarului) sau poziţia celor doi competitori (care poate fi stând, şezând) 
(Fig. 2.22 a-e). 

Fig. 2.22 a-e 


38. Lupta prin împingerea adversarului 

Obiective: dezvoltarea forţei în regimul altor calităţi motrice; 
dezvoltarea îndemânării şi a spiritului de luptă. 

Participanți: cca 20 concurenți. 

Locul desfăşurării: sală sau în aer liber. 

Materiale: min. două mingi de baschet, fotbal, volei sau medicinale. 

Organizare şi desfăşurare: 

Jocul se desfăşoară întocmai ca cel prezentat anterior, cu deosebirea 
că cei doi concurenți caută să-şi dezechilibreze adversarul, împingându-l 
cu picioarele, cu pieptul, umerii sau mâinile/palmele (Fig. 2.23 a-d). 


a 
d, 


Fig. 2.23 a-d 


39. Rodeo 


Obiective: dezvoltarea îndemânării în regimul altor calități motrice; 
dezvoltarea forţei. 

Participanți: 10-12 concurenţi, pe perechi. 

Locul desfăşurării: sală sau în aer liber. 

Materiale: cronometru. 

Organizare şi desfăşurare: 

Participanţii la joc sunt împărțiți pe perechi. Unul dintre cei doi 
concurenţi, „calul”, se apleacă şi-şi sprijină, pe tot parcursul desfăşurării 

jocului, mâinile de genunchi. Celălalt coechipier, „călărețul”, se aşază 
pe spatele „calului” şi se sprijină de umerii lui, având călcâiele apro- 
piate, pentru o cât mai bună stabilitate în „şea”. „Călăreţul” nu are voie 
să-l strângă cu picioarele de mijloc pe „cal”. 

„Calul” începe să sară încercând să scape de „călăreț”, fără a-şi 
desprinde mâinile de pe genunchi. 

După un timp (2-3 minute), dacă „călăreţul” se menţine în „şa”, 
se schimbă rolurile. Dacă după al doilea tur scorul este egal, câştigător 
al jocului va fi declarat concurentul care a rezistat timpul cel mai înde- 
lungat în „şa”, în turul final. 


40. Scapă de adversar ! 

Obiective: dezvoltarea forţei generale; dezvoltarea îndemânării 
în regimul altor calități motrice. 

Participanți: 10-12 concurenți. 

Locul desfăşurării: sală sau în aer liber. 

Materiale: min. două mingi de baschet, fotbal, volei sau medicinale. 

Organizare şi desfăşurare: 

Participanţii la joc sunt împărțiți pe perechi. 

Conducătorul jocului indică concurenţilor modul în care ei tre- 
buie să-şi imobilizeze adversarii (de talie, din spate, de ambele înche- 
ieturi ale mâinilor sau de ambele glezne etc.). Dacă cel imobilizat reu- 
şeşte să se elibereze într-un timp cât mai scurt din cel stabilit pentru 
durata de desfăşurare a jocului (20-30 secunde), el este cel victorios. 


41. Împingerea adversarului 

Obiective: dezvoltarea coordonării şi a îndemânării în regimul 
altor calităţi motrice; dezvoltarea forţei generale; dezvoltarea spiritului 
de întrecere. 

Participanți: cca 10-20 concurenţi. 

Locul desfăşurării: sală sau în aer liber. 

Organizare şi desfăşurare: 

Participanţii, pe perechi, stau față în față, într-un cerc care are un 
diametru de cca 2 m. 

La fluierul conducătorului jocului, începe lupta între cei doi, 
care, pe parcursul a cca 1 minut, încearcă să-l învingă pe adversar, 
scoţându-l în afara cercului (prin împingere, tragere sau târâre). 


42. Alergare în diferite variante 

Obiective: educarea capacităţii de a executa deprinderi motrice 
de bază în condiţii variate; dezvoltarea îndemânării şi a coordonării; 
dezvoltarea vitezei de deplasare. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: un cronometru; un fluier, 4-5 obiecte (fanioane, mingi 
mari diferite, sticle de plastic etc.). 

Organizare şi desfăşurare: 

La o distanţă de cca 8 m, se aşază pe sol câte un obiect din cele 
indicate la materialele necesare în desfăşurarea acestui joc. 

La fluierul conducătorului, concurenţii pornesc în alergare, con- 
tra-cronometru, pe rând, până la primul obiect, după care se întorc şi 
aleargă cu spatele până la al doilea, de aici şi până la al treilea sar într-un 
picior, între al treilea şi al patrulea aleargă în „patru labe”, apoi până la 
următorul obiect care constituie linia de sosire prin alergare laterală 
sau alergare cu călcâiele la şezută. 


43. Atinge-ţi adversarul ! 

Obiective: dezvoltarea îndemânării şi coordonării; dezvoltarea 
vitezei de reacție. 

Participanți: 10-20 concurenți. 

Locul desfăşurării: sală sau în aer liber. 

Materiale: min. două prosoape sau nuieluşe. 

Organizare şi desfăşurare: 

Participanţii, pe perechi, stau față în față, având în mâini un 
prosop sau o nuia subţire cu care caută să-şi atingă adversarul, pe par- 
cursul a cca 2 minute. 

Pentru fiecare lovitură reuşită, se acordă un punct. 

Fiecare concurent se poate apăra prin sărituri, evitând loviturile 
adversarului sau parându-le cu propriul prosop sau nuia. Nu este per- 
mis a prinde cu mâna prosopul sau nuiaua adversarului. 

Câştigă concurentul care acumulează numărul cel mai mare de 
puncte, deci a dat cele mai multe lovituri reuşite. 


44. Tirul cutiilor de suc 

Obiective: dezvoltarea preciziei în aruncare şi a coordonării; 
dezvoltarea spiritului de întrecere. 

Participanți: 10-12 concurenți. 

Locul desfăşurării: sală sau în aer liber. 

Materiale: cca 10 cutii goale de suc sau bere. 

Organizare şi desfăşurare: 

Participanţii la joc, prin tragere la sorţi, au stabilită ordinea în care 
vor concura. Primul participant, şi apoi următorii, trebuie să formeze o 
piramidă alcătuită din 10 cutii de suc sau bere, suprapuse unele peste 
altele, şi apoi, cu această piramidă în braţe, să încerce să se deplaseze pe 
o distanță de cca 10-15 m, fără a scăpa pe jos cutiile respective. 

Fiecare parcurs se cronometrează şi câştigător va fi cel care rea- 
lizează cel mai bun timp. 

In cazul în care cutiile cad, ele trebuie puse din nou în formaţia 
de piramidă şi apoi concurentul îşi continuă parcursul. 


44. Tirul cutiilor de suc, pe echipe. Varianta 1 

Obiective: perfecționarea aruncării la țintă; dezvoltarea îndemânării. 

Participanți: cca 10-15 concurenți. 

Locul desfăşurării: sală sau în aer liber. 

Materiale: o cutie de suc sau de conserve şi mai multe pietricele 
sau castane; o cretă. 

Organizare şi desfăşurare: 

Participanţii la joc sunt dispuşi în spatele liniei de aruncare care este 
trasată pe sol cu creta, având în apropierea lor 5-10 pietricele sau castane. 

La o distanță de cca 2 m, în faţa concurenţilor, pe un scaun, se 
aşază cutia de suc sau de conserve. Pe rând, fiecare concurent aruncă 
pietricelele sau castanele (numărul este stabilit de către conducător) şi 
după ce toate pietricelele au fost aruncate se numără cele rămase în 
cutia respectivă. Pentru fiecare reuşită se consideră un punct. Concu- 
rentul care are numărul cel mai mare de puncte este declarat câştigătorul 
concursului. În caz de egalitate, se măreşte distanţa de la care se aruncă. 


45. Tirul cutiilor de suc, pe echipe. Varianta 2 

Concursul se desfăşoară în condiţiile descrise anterior, cu urmă- 
toarele precizări: 

e se formează două echipe din câte 5-10 concurenți; 

e componenţii echipelor aruncă pietricelele sau castanele alter- 
nativ sau toţi componenţii unei echipe, unul după altul, ordinea echi- 
pelor fiind stabilită prin tragere la sorti; 

e punctajul obținut de către fiecare component al unei echipe se 
adună şi echipa care acumulează numărul cel mai mare de puncte este 
câştigătoarea concursului. 


46. Aruncarea în cercul de gimnastică 

Obiective: dezvoltarea preciziei în aruncare şi a coordonării. 

Participanți: cca 10-15 concurenți. 

Locul desfăşurării: sală sau în aer liber. 

Materiale: un cerc de gimnastică ritmică; mingi de tenis de masă 
sau de câmp. 

Organizare şi desfăşurare: 

Participanţii la acest joc, în urma tragerii la sorţi, au stabilită or- 
dinea de concurs. 

Primul concurent, având într-o mână o minge de tenis de masă sau 
de câmp şi în cealaltă un cerc de gimnastică ritmică, aruncă mingea în 
sus (la o înălțime de cca 2-3 m) şi pune repede cercul în locul unde 
apreciază că va cădea mingea, înaintea ca aceasta să atingă înălțimea 
maximă. Dacă mingea nimereşte în cerc, concurentul obţine un punct. 
Cercul şi mingea sunt predate următorului concurent, care, la rândul său, 
va proceda întocmai ca cel care a concurat anterior, şi jocul continuă. 

Câştigă concursul concurentul care după mai multe tururi reali- 
zează punctajul cel mai bun. 


48. Aruncarea în gropițe 

Obiective: perfecţionarea aruncării la ţintă; dezvoltarea îndemâ- 
nării şi coordonării. 

Participanți: 10-15 concurenți. 

Locul desfăşurării: în aer liber. 

Materiale: 9 castane sau 9 monede, având valoarea de 100 lei. 

Organizare şi desfăşurare: 

Se trasează pe sol o linie de start, iar în faţa acesteia, la cca 3-5 m, 
se sapă trei gropiţe. 

Participanţii la joc aruncă, pe rând, cele trei monede sau castane în 
cele trei gropiţe. Monedele sau castanele căzute în gropiţe sunt punctate 
cu un punct. 

Câştigă jucătorul care introduce primul câte trei monede sau cas- 
tane în fiecare gropiță. 


49. Alergare în saci 

Obiective: dezvoltarea îndemânării şi a coordonării, dezvoltarea 
spiritului de întrecere; crearea unei stări de bună dispoziție. 

Participanți: cca 30 concurenţi. 

Locul desfăşurării: sală sau în aer liber. 

Materiale: min. doi saci. 

Organizare şi desfăşurare: 

Participanţii la joc sunt împărţiţi în două echipe egale, formate 
din câte 5-10 concurenți, şi se află înapoia unei linii de plecare. 

Primii concurenți din fiecare echipă, fiind în saci, pe care-i ţin la 
înălțimea mijlocului, se deplasează prin paşi mici sau sărituri, la fluierul 
conducătorului, spre linia de sosire aflată la cca 10-15 m (Fig. 2.24). 
Cine parcurge distanţa în cel mai scurt timp este câştigătorul întrecerii. 
O altă variantă este aceea în care, după parcurgerea distanţei respective, 
sacul este purtat de următorul coechipier. 

Fig. 2.24 


50. Ţinteşte mingea de tenis de masă ! 

Obiective: perfecţionarea aruncării la ţintă; dezvoltarea acuității 
vizuale, a îndemânării şi a coordonării. 

Participanți: 10-15 concurenți. 

Locul desfăşurării: în aer liber. 

Materiale: 3-4 mingi de tenis de masă; castane sau monede. 

Organizare şi desfăşurare: 

In faţa concurenţilor, la 3-5 m de la linia de aruncare, sunt aşezate, 
în linie, la o distanță de cca 30 cm una de alta, 3-4 mingi de tenis de masă. 

Pe rând, concurenţii aruncă cu castane sau monede, încercând să 
țintească mingile de tenis de masă. Fiecare minge lovită înseamnă un 
punct câştigat. 


51. Piramida 

Obiective: perfecţionarea aruncării la ţintă; dezvoltarea îndemâ- 
nării şi a coordonării. 

Participanți: 10-15 concurenți. 

Locul desfăşurării: în sală sau în aer liber. 

Materiale: mingi de tenis de câmp; 

Organizare şi desfăşurare: 

La cca 10 m, în fața participanţilor la joc, se construieşte o pira- 
midă formată din mingi de tenis de câmp (la baza acesteia, se aşază 
şase mingi, deasupra trei şi în vârf una). 

Concurenţii aruncă pe rând, câte o minge de tenis, cu intenţia de 
a lovi piramida. Cel care o loveşte obţine un punct, iar concurenții 
care nu o nimeresc sunt eliminaţi din joc. 

80 


Universitatea SPIRU HARET 


52. Rostogolirea sticlei de plastic 

Obiective: dezvoltarea îndemânării şi a coordonării, dezvoltarea 
spiritului de întrecere şi crearea unei stări de bună dispoziţie. 

Participanți: cca 10-20 concurenţi. 

Locul desfăşurării: sală sau în aer liber. 

Materiale: două sticle de plastic şi două bețe mai groase (de mă- 
tură); o cretă. 

Organizare şi desfăşurare: 

Participanţii la joc sunt împărțiți în două echipe egale, formate 
din câte 5-10 concurenți. Inapoia unei linii de plecare, se aşază o sti- 
clă goală de plastic de 2 1. 

Un concurent va încerca să deplaseze sticla cu ajutorul unui băț 
de mătură până la o distanţă de cca 5 m, apoi, va ocoli un semn trasat 
pe sol cu creta, va parcurge şi distanţa de înapoiere şi va preda sticla 
următorului coechipier. 

Câştigă echipa a cărei ultim coechipier trece primul linia de sosire. 

O altă variantă este aceea în care sticla trebuie rostogolită slalom, 
printre nişte obiecte sau semne trasate pe sol cu cretă. 


53. Lupta în cerc 

Obiective: dezvoltarea îndemânării; dezvoltarea forței generale; 
dezvoltarea curajului şi a spiritului de luptă. 

Participanți: cca 10-20 concurenţi. 

Locul desfăşurării: sală sau în aer liber. 

Materiale: două prosoape; o cretă şi un fluier. 

Organizare şi desfăşurare: 

Intr-un cerc cu diametrul de cca 3-4 m, se află doi concurenți, 
aşezaţi spate în spate. Ei au în mâini câte un prosop făcut sul şi legat la 
capete pentru a nu se desface. 

La fluierul conducătorului, concurenţii se întorc pentru a fi față 
în faţă şi începe lupta folosind prosopul ca armă sau scut. 

Sunt interzise loviturile la cap. 

Cine îşi scoate adversarul din cerc este câştigătorul întrecerii. 


54. Scoate mingea 

Obiective: dezvoltarea îndemânării şi a coordonării în regimul 
altor calități motrice; dezvoltarea spiritului de întrecere. 

Participanți: cca 8-10 concurenţi. 

Locul desfăşurării: sală sau în aer liber. 

Materiale: o minge de fotbal, o cretă. 

Organizare şi desfăşurare: 

Pe un teren plat, se trasează cu o cretă două cercuri concentrice; 
cel mai mic are diametrul de 1 m, iar cel mare de 3 m. În mijlocul cer- 
cului mic, se aşază o minge de fotbal. Opt până la zece jucători se află 
în jurul cercului exterior, la un semnal al conducătorului jocului se vor 
îndrepta spre minge încercând să o împingă cu piciorul afară din cerc. 

Un alt concurent, desemnat de conducător, la începutul jocului, se 
află în interiorul cercului mare şi păzeşte mingea. Dacă un jucător a 
pătruns în interiorul cercului mare, păzitorul mingii trebuie să-l atingă 
cu mâna pentru a-l elimina din joc. Cel care a reuşit să împingă mingea 
afară din cerc va deveni „paznic”, şi jocul continuă în acelaşi mod. 

Dacă unul dintre păzitorii mingii reuşeşte să atingă cu mâna pe 
toți ceilalți jucători, fără ca mingea să fie împinsă în afara cercului, el 
este câştigător. 


55. Lupta pentru cucerirea mingii 

Obiective: dezvoltarea îndemânării şi a coordonării, dezvoltarea 
spiritului de luptă. 

Participanți: cca 10-20 concurenţi. 

Locul desfăşurării: sală sau în aer liber. 

Materiale: minim 5-10 mingi de baschet, fotbal sau medicinale. 

Organizare şi desfăşurare: 

Două echipe a căror compo- 
nenți sunt culcați pe sol, fiecare având 
în față un adversar, în aceeaşi poziţie 
culcat, şi între aceştia, pe linia trasată 
cu o cretă, se află o minge medicinală 
sau de baschet. 

La semnalul conducătorului, fie- 
care participant la joc caută să „cuce- 
rească” mingea, trăgând de aceasta. 

Jocul este câştigat de către echi- 
pa care are în final (după un timp sta- 
bilit de conducător) numărul cel mai 
mare de mingi cucerite (Fig. 2.25). Fig. 2.25 


2 


56. Lupta pentru baston 
Obiective: dezvoltarea forței, a îndemânării şi a coordonării în 
regimul altor calități motrice; dezvoltarea spiritului de întrecere. 
Participanți: cca 10-20 concurenţi. 
Locul desfăşurării: sală sau în aer liber. 

Materiale: 5-10 bastoane de 
gimnastică sau cozi de mătură. 

Organizare şi desfăşurare: 
Concurenţii câte doi, față în față 
sau spate în spate (Fig. 2.26), ţin 
un baston între ei. Apoi, aceştia 
trag şi se împing reciproc căutând 
fiecare să-l tragă pe adversar pes- 


Fig. 2.26 


57. Şotron cu numere 
Obiective: dezvoltarea 


te linia ce-i desparte şi care este 
marcată pe sol. 


coordonării şi a îndemânării. 


Participanți: cca 10-20 concurenţi. 
Locul desfăşurării: sală sau în aer liber. 
Materiale: o cretă; o piatră sub formă plată. 


Fig. 2.27 
cade piatra, indiferent de z 


Organizare şi desfăşurare: 
Spaţiul de joc se trasează pe un loc plat 
(recomandabil, asfaltul sau bitumul), având 
dimensiunile de 2/8 m, şi se împarte cu aju- 
torul unei crete, în 8 zone egale, pe lățimea 
acestui mic teren de joc; zonele rezultate se 
numerotează de la 1 la 8 (Fig. 2.27). 

Fiecare jucător trebuie să aibă o pia- 
tră. La începutul jocului, piatra este împinsă 
cu vârful piciorului în prima zonă. Apoi, 
deplasându-se în această zonă 1, îşi aşază 
piatra pe vârful pantofului. Dacă la un mo- 
ment, deplasându-se şi în celelalte zone, îi 
ona în care a ajuns, atunci el trebuie să 


aştepte ca toţi ceilalţi jucători să sară la rândul lor şi abia după aceea el 


va putea continua jocul. 


La joc, pot participa 2-8 concurenţi, care îşi stabilesc — eventual, 
prin tragere la sorţi — ordinea de plecare. 
Câştigă concurentul care nu-şi pierde piatra. 


58. Ştafeta măciucilor 

Obiective: dezvoltarea îndemânării în regimul altor calități motrice. 
Participanți: cca 16-24 concurenţi. 

Locul desfăşurării: sală sau în aer liber. 

Materiale: minim 5-6 măciuci din gimnastica ritmică sau sticle 
de plastic de 71. 

Organizare şi desfăşurare: 

Pe o distanţă de 25-30 m, sunt aşezate, în şir, mai multe măciuci 
sau sticle de plastic. Primul concurent al fiecărei echipe răstoarnă mă- 
ciucile (sticlele) în timpul alergării. După ce a atins şi a ocolit semnul de 
întoarcere, el revine la locul de plecare şi atunci porneşte al doilea din 
echipa sa. Acesta trebuie să aşeze cât mai repede măciucile (sticlele) din 
nou în picioare şi la locul lor, continuând să alerge până la semn şi 
înapoi, ca să poată pleca în cursă al treilea concurent din echipă ş.a.m.d. 
Se alternează deci răsturnarea măciucilor (sticlelor) cu reaşezarea lor. 
Este declarată câştigătoare echipa care termină prima. La întrecere, pot 
participa cel puțin 2 echipe, alcătuite fiecare din câte 8-12 concurenți. 


59. Ştiuca în plasă 

Obiective: dezvoltarea îndemânării şi a orientării în spaţiu; dez- 
voltarea spiritului de luptă; crearea unei stări de bună dispoziție. 

Participanți: cca 15-20 concurenţi. 

Locul desfăşurării: sală sau în aer liber. 

Materiale: 15-20 fulare sau năframe. 

Organizare şi desfăşurare: 

Mai mulţi participanţi la joc, legaţi la ochi şi având între ei o dis- 
tanță de o lungime de braţ, formează un cerc care reprezintă „plasa”. In 
mijlocul „plasei”, se află un jucător care este „ştiuca”. El nu este legat la 
ochi. „Ştiuca” trebuie să încerce să scape din „plasă”. Inaintea fiecărei 
încercări, trebuie să bată însă tare din palme, pentru aş face simțită 
prezenţa. Dacă reuşeşte să iasă din plasă, atunci jucătorul pe lângă care 
a reuşit să se strecoare îi ia locul, devenind „ştiucă”, şi jocul continuă. 


60. Atacul cetăţii 

Obiective: perfecționarea aruncării la precizie; dezvoltarea înde- 
mânării. 

Participanți: cca 10-15 concurenţi. 

Locul desfăşurării: sală sau în aer liber. 

Materiale: o cretă; 3 popice sau sticle de 1⁄ litru; minim 20 mingi 
oină sau tenis de câmp. 

Organizare şi desfăşurare: 

In cadrul unui cerc cu diametrul de 8-10 metri, trasat pe sol, se 
aşază trei popice, imaginându-se astfel o „cetate”. Ea este păzită de un 
concurent, care încearcă să pareze mingile (oină, tenis) aruncate de 
jucătorii aflați pe linia cercului. Aceştia pot fi în număr de 5-10. Ei 

caută momentul cel mai favorabil în care să arunce mingea în „cetate” 
pentru a lovi popicele şi pentru aceasta ei pot pasa între ei 1-2 mingi. 
Dacă unul dintre jucătorii care aruncă nimereşte „cetatea”, va trece în 
locul „păzitorului”. Jocul continuă atâta timp cât doresc concurenții sau 
o durată de timp dinainte stabilită de conducător (5-10 minute). 


61. Atenţie la ... tigru ! 

Obiective: perfecționarea aruncării la precizie; dezvoltarea înde- 
mânării în regimul altor calități motrice. 

Participanți: 10-15 concurenți. 

Locul desfăşurării: sală sau în aer liber. 

Materiale: o minge de baschet, fotbal sau volei. 

Organizare şi desfăşurare: 

Concurenţii participanţi la joc formează un cerc cu diametrul de 
cca 5-7 m. In mijlocul cercului, se află un participant — „tigrul”. Jucătorii 
de pe cerc îşi pasează o minge rostogolind-o pe sol. „Tigrul” încearcă să 
o prindă, să o intercepteze. In caz de reuşită, el va schimba locul cu cel 
care a pasat greşit mingea sau care a ratat prinderea ei. Pot fi socotiți 
câştigători cei care, dovedind o mai mare abilitate, nu ajung deloc în 
rolul „tigrului”. 

Se poate realiza o variantă a jocului, atunci când sunt mai mulți 
„tigri” sau dacă se joacă în acelaşi timp cu mai multe mingi. 


62. Ciori şi seminţe 

Obiective: dezvoltarea îndemânării în regimul altor calități motrice; 
dezvoltarea atenţiei şi a vitezei de reacție şi de deplasare. 

Participanți: cca 15-20 concurenţi. 

Locul desfăşurării: sală sau în aer liber. 

Materiale: min. 30 pietricele. 

Organizare şi desfăşurare: 

Se trasează un teren de joc de aproximativ 10/20 m, care repre- 
zintă un câmp ce trebuie însămânțat şi unde, ca seminţe, sunt împrăş- 
tiate cca 30 de pietre. Câmpul este apărat de 2-4 „paznici” desemnaţi 
dintre participanţii la joc. La o comandă a conducătorului jocului, 
10-12 concurenţi, care sunt „ciorile”, aleargă pe câmp şi încearcă să ia 
„seminţele”. „Paznicii” le urmăresc şi orice „cioară” atinsă cu mâna de 
unul dintre „paznici” trebuie să rămână nemişcată pe locul unde a fost 
atinsă. „Ciorile” atacă însă până ce reuşesc să ia ultima „sămânţă”, sau 
până când n-au mai rămas decât două „ciori” neatinse. La repetarea 
jocului, acestea două devin păzitorii câmpului. 

63. Ţineţi-vă bine ! 

Obiective: dezvoltarea coordonării şi îndemânării în regimul altor 
calități motrice; dezvoltarea spiritului de echipă şi de întrecere. 

Participanți: cca 24-30 concurenţi. 

Locul desfăşurării: sală sau în aer liber. 

Materiale: un fluier. 

Organizare şi desfă ăşurare: 

Participanţii la joc sunt organizaţi în 2-4 echipe şi sunt aşezaţi 
înapoia liniei de start. Fiecare dintre cei 8-12 componenți ai unei 
echipe se află unul în spatele celuilalt, ţinând mâinile pe umerii celui 
din faţă. La un semnal, dat de conducătorul jocului, echipele pornesc 
în alergare spre o țintă, stabilită la o distanţă de 20-30 m. În timpul 
deplasării, care poate fi în linie dreaptă sau sinuoasă, mâinile n-au voie 
să se desprindă de pe umerii celui din față. Dacă aceasta se întâmplă, 
echipa respectivă va trebui să se întoarcă — indiferent unde se află — pe 
linia de plecare şi numai după aceea va relua cursa. 

Care echipă ajunge mai repede la ţintă, câştigă. 


64. Vrăjitorul 

Obiective: dezvoltarea memoriei şi atenţiei; dezvoltarea abilității; 
dezvoltarea vitezei şi îndemânării în regimul altor calităţi motrice. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: 4 sticle goale de plastic. 

Organizare şi desfăşurare: 

Terenul de joc are dimensiunile de 15/20 m. Cele patru colţuri 
sunt marcate ca „zone libere”, în care stau aproximativ câte 3-5 con- 
curenţi. În mijlocul terenului stă „vrăjitorul”. Dacă acesta ridică un braţ, 
jucătorii se îndreaptă spre centrul terenului de joc şi se deplasează apoi 
în cerc, în jurul „vrăjitorului”. „Vrăjitorul”, menţinând braţul ridicat, arată 
anumite moduri de deplasare (mers pe vârfuri, mers sărind într-un pi- 
cior, mers fandat etc.), care trebuie executate de către toţi cei din jurul 
său. Dacă „vrăjitorul” coboară braţul, concurenţii trebuie să fugă pentru 
a se adăposti în zonele libere. Ei sunt urmăriți de „vrăjitor”, care în- 
cearcă să atingă cât mai mulți jucători. Cei atinşi sunt eliminați din joc. 
Dacă nu atinge pe nimeni, „vrăjitorul” va fi înlocuit, şi jocul continuă. 

65. Vulpea şi iepuraşul 

Obiective: dezvoltarea vitezei şi îndemânării în regimul altor ca- 
lităţi motrice; crearea unei stări emotive şi a bunei dispoziţii. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: cretă colorată; un fluier. 

Organizare şi desfăşurare: 

Se trasează un cerc cu diametrul de circa 15-20 m, în care se 
marchează, ca într-un labirint, mai multe linii cu diferite curburi. 

Unul dintre concurenți, care va fi „iepuraşul”, se află pe una din li- 
nii, iar la o distanță de 3 m, înapoia lui, se găseşte un alt elev, care va fi „vul- 
pea”. Ceilalţi 15-25 elevi care iau parte la joc se dispun în jurul cercului. 

La un semnal dat de conducătorul jocului, „iepurele” fuge şi „Vul- 
pea” se străduieşte să-l prindă. Ambii trebuie să alerge de-a lungul şi pe 
curbura aceleiaşi linii. „lepurele” trebuie să fie prins însă într-un inter- 
val de timp stabilit (10-20 secunde). Dacă e prins, „vulpea” rămâne pe 
loc, dar „iepuraşul” se schimbă; în caz contrar, „iepuraşul” devine „vul- 
pe” şi un alt concurent dintre participanții la joc devine „iepure”. Jucă- 
torul care până atunci a fost „vulpe” va fi eliminat din joc. 

Jocul poate dura atâta timp cât cei care stau pe cerc au luat parte 
la joc, fie ca „vulpi”, fie ca „iepuri”. 

Câştigător este jucătorul care s-a menţinut cel mai mult timp 
„vulpe” şi a reuşit să prindă cei mai mulți „iepuraşi”. 


66. Aruncarea unei greutăți, pe echipe 

Obiective: dezvoltarea îndemânării în regimul altor calități motrice. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: min. două greutăţi de 4-5 kg sau mingi medicinale; o 
cretă. 

Organizare şi desfăşurare: 

Participă la joc două sau mai multe echipe, formate fiecare din 
câte 10-12 jucători. La un semnal, primul concurent din fiecare echipă 
aruncă înainte — cu una sau cu ambele mâini — fără să-şi ia avânt, un 
obiect în greutate de 1-5 kg. Locul căderii obiectului va fi locul de unde 
va executa aruncarea următorul din echipă şi aşa mai departe. Desigur, 
greutatea obiectului trebuie să fie egală pentru toate echipele. 

Va învinge echipa care a câştigat în final mai mult teren. 


67. Alergarea cangurului 

Obiective: dezvoltarea îndemânării şi a coordonării în regimul 
altor calități motrice; dezvoltarea spiritului de întrecere. 

Participanți: cca 30 concurenți. 

Locul desfăşurării: sală sau în aer liber. 

Materiale: minim două mingi de baschet, fotbal sau volei. 

Organizare şi desfăşurare: 

Participă la acest joc cel puțin două echipe care cuprind câte 
10-20 de jucători şi care sunt aşezate înapoia unei linii de plecare. Pri- 
mii componenți ai fiecărei echipe, când li s-a dat startul, se deplasează 
în viteză, prin sărituri succesive până la un semn situat la o distanţă de 
10-15 m, ţinând o minge (baschet, fotbal sau volei) între genunchi; ei 
ocolesc semnul de întoarcere şi se întorc la locul de plecare, predau 
mingea următorului din echipă ş.a.m.d. 

Cine pierde mingea undeva pe traseu revine pe linia de plecare şi 
abia după aceea pleacă iar. Câştigă echipa care parcurge prima traseul 
respectiv. 


68. Alergarea spre măciucă 

Obiective: dezvoltarea vitezei de reacție şi de deplasare; dezvol- 
tarea îndemânării, dezvoltarea atenției. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: min. o măciucă de gimnastică sau un popic ori o 
sticlă goală de plastic. 

Organizare şi desfăşurare: 

Terenul ales pentru joc va fi de dimensiunile 25/40 m. Pe una 
din laturile înguste, se află „alergătorii” în număr de 10-15, iar pe 
partea cealaltă, stau un număr egal de „prinzători”. In centrul terenului 
de joc se află „o măciucă” sau „un popic” (sticlă goală de plastic). Un 
„alergător” şi un „prinzător” pornesc spre obiectul respectiv în acelaşi 
timp, la desemnarea lor de către conducătorul de joc. 

„Alergătorul” încearcă să ia măciuca (popicul) şi să o aducă la for- 
maţia sa, iar „prinzătorul” se străduieşte să atingă cu mâna pe „aler- 
gător”, dar numai după ce acesta a luat măciuca, fugind după el. Dacă 
reuşeşte, echipa lui primeşte un punct; dacă nu reuşeşte, echipa adversă 
primeşte un punct. După mai multe repetări sau după scurgerea timpului 
de joc fixat — de exemplu 5 minute —, rolurile echipelor se schimbă. 

Invingătoare va fi în cele din urmă echipa care întruneşte nu- 
mărul cel mai mare de puncte sau echipa care realizează prima un 
punctaj dinainte stabilit. 


69. Al treilea este purtat 

Obiective: dezvoltarea îndemânării şi a coordonării, dezvoltarea 
forţei generale; dezvoltarea spiritului de întrecere. 

Participanți: cca18-24 concurenţi. 

Locul desfăşurării: sală sau în aer liber. 

Materiale: min. 6 bastoane. 

Organizare şi desfăşurare: 

Fiecare echipă participantă la joc — cel puţin două — se organizează 
în 3-5 grupe a câte trei jucători. Doi dintre cei trei din fiecare grupă, la 
comanda de plecare, aleargă unul în spatele celuilalt, ţinând cu mâinile 
un baston, pe care stă al treilea din grup şi care, pentru stabilitatea 
poziţiei sale, se sprijină pe umerii celui din faţa sa (Fig. 2.28 a). 

Distanţa care trebuie parcursă va fi de la început împărțită în trei 
părți egale, urmând ca fiecare din cei trei echipieri să-şi schimbe locul 
între ei în parcurgerea fiecărei părți a traseului. Ajungând la punctul 
de întoarcere, grupul celor 3 revine în alergare normală la propria 
echipă şi predă imediat bastonul grupei următoare, care va parcurge 
traseul în acelaşi fel ş.a.m.d. 

Echipa care va reuşi să parcurgă cel mai repede traseul va fi câş- 
tigătoarea întreceri. 

O altă variantă poate fi şi aceea în care unul dintre cei trei con- 
curenți este transportat întocmai cum este prezentat în fig. 2.28 b. 


Fig. 2.28 a-b 


70. Cursa pe cartoane 
Obiective: dezvoltarea echilibrului; dezvoltarea îndemânării şi a 
coordonării; dezvoltarea forței membrelor inferioare. 
Participanți: cca 10-20 concurenţi. 
Locul desfăşurării: sală sau în aer liber. 
Materiale: min. patru bucăţi de carton; 

Organizare şi desfăşurare: 

Un concurent din fiecare echipă participantă la întrecere are la 
dispoziție două bucăţi de carton, dimensionate în aşa fel încât să se 
poată sta, pe fiecare din ele, cu ambele picioare. Jocul începe prin aşe- 
zarea repede a unuia dintre cartoane, de către concurent, înaintea sa. 
Apoi, acesta păşeşte pe el cu ambele picioare, după care ia al doilea 
carton pe care trebuie să-l plaseze înaintea sa, păşeşte pe el cu ambele 
picioare, apoi, imediat, ridică primul carton — fără a-l părăsi însă pe ce- 
lălalt, mutându-l înainte ş.a.m.d. In felul acesta, el trebuie să parcurgă 
distanţa stabilită. După terminarea cursei revine la propria echipă şi pre- 
dă cartoanele următorului, care înaintează tot în felul acesta ş.a.m.d. 

La joc pot participa cel puţin două echipe, alcătuite fiecare din 
câte 10-15 concurenți. 

Echipa care este mai rapidă va câştiga. 


71. Uliul, puii şi găina 

Obiective: dezvoltarea vitezei de reacţie, a îndemânării şi a coor- 
donării; dezvoltarea spiritului de luptă. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: minim două mingi de baschet, fotbal, volei sau medicinale. 

Organizare şi desfăşurare: 

Participanţii la joc formează un 
şir prin apucare, la nivelul şoldului, a 
coechipierului din fața sa. Acest şir 
format este denumit „puii”. Concu- 
rentul din capul şirului este „găina” 
şi acesta îşi întinde braţele în lateral 
în mod protector (Fig. 2.29). 

„Uliul” este un participant la joc, 
desemnat de către conducătorul jocu- 
lui, şi el reprezintă „prinzătorul” care 
caută să prindă un pui din coada şirului. 

Acest joc mai este cunoscut şi 
sub denumirea De-a puia gaia. 


72. Alungă-l pe al treilea ! 

Obiective: dezvoltarea atenției; dezvoltarea vitezei de reacţie şi 
de deplasare; crearea unei stări de bună dispoziție. 

Participanți: cca 30 concurenți. 

Locul desfăşurării: sală sau în aer liber. 

Organizare şi desfăşurare: 

Concurenţii sunt aşezaţi pe perechi, iar conducătorul jocului alege 
un „urmăritor” şi un „urmărit”, care stau, la o distanță de cca 5 m, în 
afara formaţiei alcătuită din perechile respective. 

La comanda conducătorului, „urmăritorul” aleargă după „urmărit” 
să-l prindă sau să-l atingă. Acesta scapă de „urmăritor” dacă se aşază în 
faţa unei perechi, formând astfel un grup de 3. In acest caz, ultimul este 
obligat să plece în alergare şi să se aşeze în faţa altei perechi ş.a.m.d. 
(Fig. 2.30). 

Dacă cel urmărit este prins, conducătorul jocului numeşte alt 
„urmăritor”. 


Fig. 2.30 


73. AL treilea fuge 

Obiective: dezvoltarea atenției; dezvoltarea vitezei de reacţie şi 
de deplasare; crearea unei stări de bună dispoziție. 

Participanți: cca 30 concurenți. 

Locul desfăşurării: sală sau în aer liber. 

Organizare şi desfăşurare: 

Participanţii la joc sunt aşezaţi pe perechi, în formaţie de cerc, 
unul în spatele celuilalt, ambii cu faţa spre centru. 

La comanda conducătorului, un concurent, „urmăritorul”, aleargă 
după un altul „urmăritul”, ca să-l prindă sau să-l atingă. Acesta scapă de 

„urmăritor” dacă se aşază în fața 
unei perechi din cerc, formând g -8 c 

astfel un grup de 3. În acest caz, zi ° 
ultimul este obligat să plece în ° > 
alergare (Fig. 2.31), prin exteriorul rS 
cercului, pentru a nu fi el atins de i 
„urmăritor”; pentru a scăpa, se ° o 
aşază el în fața altei perechi e i 
ş.a.m.d. Dacă cel urmărit este de at 

prins, conducătorul jocului nu- 
meşte alt „urmăritor”. Fig. 2.31 


74. Uliul şi porumbeii 

Obiective: dezvoltarea atenției; dezvoltarea vitezei de reacţie şi 
de deplasare; crearea unei stări de bună dispoziție. 

Participanți: cca 30 concurenţi. 

Locul desfăşurării: sală sau în aer liber. 

Materiale: o cretă. 

Organizare şi desfăşurare: 

Concurenţii care participă la joc sunt împărțiți în două echipe 
egale ca număr, una reprezentând păsările „ulii”, cealaltă grupă sunt 
„porumbeii”. Într-un colţ al terenului, se marchează cu cretă, pe sol, 
„cuibul porumbeilor”, în care încap toţi jucătorii din grupa acestora. 

Păsările „ulii” au şi acestea marcat un „cuib” asemănător, în 
colţul opus, care este păzit în permanenţă de un „uliu”. 

La începerea jocului, „porumbeii” se află în cuibul lor, iar păsările 
„ulii” sunt răspândiţi pe tot terenul de joc. 

„Porumbeii” îşi pot părăsi cuibul, câte unul sau în grupuri de 2-4. 
Păsările „ulii” aleargă după porumbei, încercând să-i prindă. Un po- 
rumbel este considerat prins atunci când uliul care l-a urmărit reu- 
şeşte să-l ajungă şi, prin lovituri cu mâna pe ambii umeri, simulează 
tăierea aripilor. După care, este dus în cuibul acestora. Dacă în timpul 
jocului, un „porumbel” liber reuşeşte să ajungă la „cuibul păsărilor” şi 
să atingă un „porumbe!”, el îi eliberează, iar aceştia pot reintra în joc. 
Acest lucru este destul de dificil de realizat deoarece „ulii” îşi păzesc 
bine cuibul şi prada. 

Jocul continuă, jucătorii inversându-şi rolurile. 


75. Al doilea fuge 

Obiective: dezvoltarea atenției; dezvoltarea vitezei de reacţie şi 
de deplasare; crearea unei stări de bună dispoziţie. 

Participanți: cca 30 concurenți. 

Locul desfăşurării: sală sau în aer liber. 

Organizare şi desfăşurare: 

Participanţii la joc sunt aşezaţi în cerc, cu faţa spre interior, la 
interval de doi paşi. Doi participanți la joc aflați în afara formaţiei 
reprezintă „urmăritorul” şi „urmăritul”. Aceştia doi aleargă în exterior. 
Jucătorul urmărit se poate salva oprindu-se în fața unuia din cerc. 

Celălalt este urmărit de cel care a devenit al doilea prin eliminarea 
sa din formaţie. 


76. Fereşte picioarele ! 

Obiective: dezvoltarea atenției şi a coordonării; dezvoltarea vite- 
zei de reacţie şi de deplasare; crearea unei stări de bună dispoziţie. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: 1-2 mingi de handbal, baschet, volei. 

Organizare şi desfăşurare: 

O echipă alcătuită din circa 10-15 concurenți formează un cerc cu 
diametrul de 5-7 m, iar cealaltă echipă, care poate fi formată din 8-10 
participanți la joc, va sta în interiorul cercului (Fig. 2.32). 

Jucătorii care formează cercul, la semnalul conducătorului de joc, 
încep să paseze între ei 1-2 mingi, căutând momentul favorabil pentru a 
lovi cu mingea (de handbal, volei etc.) picioarele celor din cerc. Aceştia 
încearcă să se ferească. Cei loviți sunt eliminaţi. După 3-5 minute — cât se 
stabileşte durata de joc —, echipele îşi schimbă rolurile şi jocul se repetă. 

Câştigă echipa care a eliminat mai mulți adversari. 

77. Lanţul 

Obiective: dezvoltarea atenţiei; dezvoltarea vitezei de reacție şi de 
deplasare; crearea unei stări de bună dispoziţie. 

Participanți: cca 20-30 concurenţi. 

Locul desfăşurării: sală sau în aer liber. 

Organizare şi desfăşurare: 

La începutul jocului un singur concurent este desemnat „prin- 
zător”, iar ceilalți concurenți care participă la joc aleargă şi se feresc 
să nu fie atinşi. Cel atins de „prinzător” îi dă acestuia mâna. Acum, 
amândoi sunt „prinzători” şi îi urmăresc apoi pe ceilalți ținându-se de 
mână. Fiecare participant atins intră în acest lanţ. 

In cadrul lanţului, numai cei care se află la extremităţi au dreptul 
de a atinge unul dintre concurenți şi numai atunci când lanţul este intact. 

Este considerat învingător participantul la joc care n-a fost atins 
de cei din lanţ. 


78. Loveşte mingea ! 

Obiective: perfecţionarea pasei la volei; dezvoltarea atenţiei; crea- 
rea unei stări emotive şi a bunei dispoziții. 

Participanți: 8-12 concurenți. 

Locul desfăşurării: sală sau în aer liber. 

Materiale: o frânghie de cca 7 m şi doi pari de cca 60 cm; o 
minge de volei şi un fluier. 

Organizare şi desfăşurare: 

Două echipe alcătuite din câte 4-6 jucători fiecare se găseşte pe un 
teren de joc lat de 6 m şi lung de 12 m, împărțit în două zone egale 
printr-o frânghie întinsă la o înălțime de circa 35-50 cm de sol. Jucătorul 
care face parte din echipa care a câştigat dreptul de a începe jocul 
loveşte o minge de volei cu palma sau cu pumnul, în aşa fel încât aceasta 
să ricoşeze din propriul teren în terenul advers. Aici, mingea este prinsă 
de un jucător advers şi lovită din nou (Inainte de a o face să ricoşeze în 
terenul adversarului, mingea trebuie să atingă o dată terenul propriu). 


79. Vulpile şi gâştele 

Obiective: dezvoltarea atenției; dezvoltarea vitezei de reacţie şi 
de deplasare; crearea unei stări de bună dispoziţie. 

Participanți: cca 15-20 concurenţi. 

Locul desfăşurării: sală sau în aer liber. 

Organizare şi desfăşurare: 

Doi participanţi la joc reprezintă „vulpile”, iar restul de 10-15 
concurenţi reprezintă „gâştele”. „Vulpile” şi „gâştele” se aşază la o 
distanță de 4-6 m unii de alţii. In spatele „vulpilor” stă „gâscanul”, care 

la un moment dat strigă: „gâştele!”. Şi acestea aleargă imediat spre el. 
„Vulpile” le urmăresc şi încearcă să prindă „gâştele”. „Gâştele” care au 
fost prinse ultimele devin „vulpi”, şi jocul continuă. 

Câştigă cei care în finalul jocului rămân neprinşi. 


80. Iepurele fără vizuină 

Obiective: dezvoltarea atenției; dezvoltarea vitezei de reacţie şi 
de deplasare; crearea unei stări de bună dispoziție. 

Participanți: cca 30 concurenţi. 

Locul desfăşurării: sală sau în aer liber. 

Materiale: minim două mingi de baschet, fotbal, volei sau medicinale. 

Organizare şi desfăşurare: 

Participanţii la joc sunt răspândiţi pe tot terenul, câte doi 
ținându-se de mâini. 

Conducătorul alege un „iepure” şi un „lup”, pe care-i aşază în 
colţurile opuse ale terenului de joc. 

„Lupul” aleargă după „iepure” , iar acesta se strecoară în mijlocul 
unei perechi, prinzând un concurent de mână. In acest caz, concurentul 
care a făcut pereche cu acesta este obligat să fugă şi să se aşeze în 
mijlocul altei perechi. 

Dacă „lupul” prinde un „iepure”, acesta devine „lup” şi jocul continuă. 


81. Lupul 

Obiective: dezvoltarea atenției; dezvoltarea vitezei de reacţie şi 
de deplasare; crearea unei stări de bună dispoziţie. 

Participanți: cca 20-30 concurenţi. 

Locul desfăşurării: sală sau în aer liber. 
Organizare şi desfăşurare: 
Participanţii la joc sunt împăr- 


„e s titi în mai multe echipe, egale ca număr, 

> N dispuse în formă de raze (Fig. 2.33). 
pa -° __ Conducătorul jocului atinge ul- 
6 àe timul concurent al unei raze, acesta 
; e e’ transmite semnalul prin atingerea umă- 
oo0oo0oo0oo0oo ; | rului celui din fața sa ş.a.m.d., până 
y! e 90 !| ajunge la primul coechipier din şir. 
Vi b E ANT. Acesta strigă: „Lupul”, apoi aleargă 
S 5 og spre dreapta, prin exteriorul razelor, 
d e urmat de toţi coechipierii, care se iau 
EIES la întrecere pentru ocuparea primului 
loc. Primul sosit devine cap de şir, iar 
Fig. 2.33 ceilalți, în ordinea sosirii, refac raza 


pe acelaşi loc. 

82. Ultima pereche fuge 

Obiective: dezvoltarea atenţiei, dezvoltarea vitezei de reacţie şi 
de deplasare; crearea unei stări de bună dispoziţie. 

Participanți: cca 30 concurenţi. 

Locul desfăşurării: sală sau în aer liber. 

Materiale: min. două mingi de baschet, fotbal, volei sau medicinale. 

Organizare şi desfăşurare: 

Participanţii la joc formează două echipe şi sunt aşezaţi în şir 
câte doi, în faţa unei linii trasate cu cretă, pe sol. In fața echipelor, la 
cca 2 m, se plasează un participant care este „prinzătorul”. 

La semnalul dat de conducătorul jocului care strigă „Ultima pe- 
reche fuge!”, această pereche (ultima) se desprinde din coloană şi 
aleargă, unul dintre participanți prin dreapta, celălalt prin stânga, până 
în capătul formaţiei, unde încearcă să-şi dea mâna între ei, dar numai 
dincolo de linia de urmărire. Profesorul desemnează un concurent care 
va trebui să încerce să-l prindă sau să-l atingă pe unul dintre ei, înainte 
ca aceştia să poată forma din nou o pereche. Dacă reuşeşte, acesta 
formează perechea cu el şi se aşază în capătul coloanei. 

Concurentul care rămâne fără pereche devine „prinzător”. Dacă 
nu reuşeşte să-l atingă pe nici unul, rămâne în continuare „prinzător”; 
jocul continuă, perechea urmărită aşezându-se în capătul coloanei. 
Jocul se termină după ce au alergat toate perechile de concurenți. 


83. De-a v-aţi ascunselea 

Obiective: dezvoltarea atenției; dezvoltarea vitezei de reacţie şi 
de deplasare; crearea unei stări de bună dispoziție. 

Participanți: cca 20-25 concurenți. 

Locul desfăşurării: sală sau în aer liber. 

Organizare şi desfăşurare: 

Acest joc se adresează, în primul rând, copiilor sau elevilor din 
clasele primare. 

Participanţii sunt aşezaţi în formaţie de cerc, cu mâinile întinse 
înainte şi numărați. Un concurent trece prin fața lor şi atingându-le 
mâinile spune una din următoarele numărări (cuvinte): Ala, Bala, Por- 
tocala, Cioc, Boc, Treci la loc! 

Acel concurent la care se termină ultimul cuvânt devine „prinzător” şi 
trece cu faţa la perete, unde îşi acoperă ochii cu palmele şi numără rar şi 
cu voce tare până la cifra 10, timp în care, concurenții se ascund. După ce 
termină de numărat, „prinzătorul” porneşte în căutarea lor. Dacă vede pe 
cineva, strigă cu voce tare numele concurentului văzut. Concurentul des- 
coperit, ca să scape, trebuie să alerge la locul „prinzătorului” (la perete) şi 
să strige „Am scăpat! ”. In caz contrar, devine „prinzător” şi jocul continuă. 

84. Mielul şi lupul 

Obiective: captarea atenţiei participanţilor; dezvoltarea îndemâ- 
nării şi a vitezei de reacție şi de deplasare; crearea unei stări de bună 
dispoziție. 

Participanți: cca 20-30 concurenţi. 

Locul desfăşurării: sală sau în aer liber. 

Organizare şi desfăşurare: 

Participanții la joc sunt dispuşi în formație de cerc, ținându-se de mâini. 

Conducătorul desemnează, înainte de începerea jocului, un con- 
curent care primeşte rolul de „miel”. Acesta stă în mijlocul cercului. 
Un alt concurent este desemnat „lup” şi stă în afara colectivului. 

Inainte de începerea jocului, se fixează trei „porți”, în dreptul că- 
rora concurenţii nu se ţin de mâini şi stau la distanţă de un pas. La 
începerea jocului, „lupul” intră pe o poartă şi caută să prindă „mielul”, 
dar acesta aleargă, ieşind sau intrând în cerc după caz, numai prin 
locurile marcate ca „porţi”. Dacă „lupul” prinde „mielul”, aceştia îşi 
schimbă rolurile şi jocul continuă. De asemenea, conducătorul poate 
pe parcursul desfăşurării jocului să desemneze şi alți concurenţi în 
cele două roluri de „miel” şi „lup”. 


85. Şoarecele şi pisica 

Obiective: dezvoltarea atenției; dezvoltarea vitezei de reacţie şi 
de deplasare; crearea unei stări emotive şi de bună dispoziție. 

Participanți: cca 20-30 concurenţi. 

Locul desfăşurării: sală sau în aer liber. 

Organizare şi desfăşurare: 

Jocul acesta se adresează copiilor sau elevilor din clasele primare. 
Aceştia sunt aşezaţi în cerc, se ţin de mâini şi sunt cu fața spre interiorul 
cercului. Cercul are una, două „porți”, care constituie locuri de trecere şi 
care se realizează prin braţele ridicate de către copii. In cazul în care 
braţele se lasă în jos, porțile se închid. 

In mijlocului cercului se plasează un concurent („şoarecele”), iar 
în afara cercului este „pisica”. 

La comanda profesorului sau a învățătoarei, de începere a jocului, 
„pisica” încearcă să prindă „şoarecele”. Copiii de pe cerc uşurează fuga 
„şoarecelui”, permițându-i intrarea şi ieşirea din cerc, prin desfacerea 
lanţului de braţe. In schimb, „pisica” este împiedicată să treacă prin lan- 
tul de braţe, având voie doar prin „porţile” marcate la începutul jocului, 
dacă le găseşte deschise. 

Dacă „pisica” prinde „şoarecele”, rolurile se schimbă şi jocul con- 
tinuă sau se aleg alți copii. 

86. Veveriţele 

Obiective: dezvoltarea îndemânării şi a vitezei de deplasare şi de 
execuţie. 

Participanți: cca 30 concurenți. 

Locul desfăşurării: sală sau în aer liber. 

Materiale: cretă; mingi de tenis de câmp, oină sau castane. 

Organizare şi desfăşurare: A 

Concurenţii sunt aşezaţi în formaţie de cerc. In jurul picioarelor, 
fiecare dintre aceştia îşi desenează câte un cerculeț ce reprezintă cui- 
bul veveriţei. 

In mijlocul cercului mare, se desenează un cerculeț în care se 
pun mai multe „nuci” (diferite obiecte, ca: mingi de oină, de tenis etc.). 

La comanda conducătorului de începere a jocului, „veveriţele” 
aleargă spre „nuci”, iau câte una şi se întorc repede să o depună în „cui- 
burile” lor ş.a.m.d. Înainte de începerea jocului, conducătorul jocului 
fixează şi timpul în care „veveriţele” trebuie să care „nucile” în „cuibu- 
rile” lor. Când persoana ce conduce jocul strigă „Veveriţele la cuiburi!”, 
concurenții îşi reiau locurile şi se numără nucile. Sunt declarate 
câştigătoare „veveriţele” care au cele mai multe „nuci” în „cuiburile” lor. 


87. Prin tunel 

Obiective: organizarea colectivului; dezvoltarea îndemânării şi 
coordonării; dezvoltarea capacității motrice generale. 

Participanți: cca 20-30 concurenţi. 

Locul desfăşurării: sală sau în aer liber. 

Organizare şi desfăşurare: 

Concurenţii sunt împărțiți în două echipe, egale ca număr, aşe- 
zate pe şiruri. 

Componenții echipelor stau cu picioarele depărtate (Fig. 2.34). 

Jocul se desfăşoară sub formă de întrecere. 

La semnalul conducătorului, ultimii concurenți din cele două 
şiruri trec prin „tunelul” format din picioarele depărtate ale celorlalți şi 
se aşază în capătul şirurilor. 

Jocul continuă până când toţi concurenţii trec prin tunel. 

Echipa care termină prima este declarată învingătoare. 


88. Aruncarea la ţintă 

Obiective: perfecţionarea aruncării la țintă; dezvoltarea îndemâ- 
nării;, dezvoltarea spiritului de întrecere. 

Participanți: cca 20 concurenţi. 

Locul desfăşurării: sală sau în aer liber. 

Materiale: cretă; diferite obiecte ca ținte şi mingi cu care se aruncă. 

Organizare şi desfăşurare: 

Concurenții aşezaţi în linie înapoia uneia trasată pe sol aruncă la 
țintă ca în fig. 2.35 a-e (în obiecte sau cercuri ori pătrate desenate cu 
creta pe perete sau trasate pe sol, pe trunchiuri de copaci, în groapa cu 
nisip unde sunt aşezate sticle de plastic, cutii de conserve, diferite alte 
obiecte plasate la diferite distanţe etc.). 

Fig. 2.35 e 


Obiectele cu care se aruncă pot fi dintre cele mai diverse, ca de 
exemplu: mingi de oină, mingi de tenis sau din cauciuc, pietre, bulgări 
de zăpadă, conuri de brad etc. 

Obiectele atinse sunt punctate de fiecare dată cu câte un punct. 
Câştigă participanţii la această întrecere, echipa care are în final acu- 
mulate cele mai multe puncte. 


89. Ţinta mişcătoare 

Obiective: dezvoltarea preciziei în aruncare; dezvoltarea abilității 
şi a îndemânării. 

Participanți: cca 30 concurenţi. 

Locul desfăşurării: sală sau în aer liber. 

Materiale: min. două mingi de oină sau tenis de câmp. 

Organizare şi desfăşurare: 

Două echipe aşezate faţă în față (pe perechi), la distanță de 1 metru, 
au câte o minge de oină, plasată înainte pe sol. 

La semnalul conducătorului, echipa indicată ridică mingea şi în- 
cearcă să-i lovească pe cei din echipa adversă care se feresc depla- 
sându-se în alergare. Cei care şi-au lovit adversarul primesc un punct 
pentru echipa lor. 

Câştigă echipa care acumulează mai multe puncte. 


90. Mingea la perete ! 

Obiective: dezvoltarea îndemânării şi a coordonării; perfecţio- 
narea aruncării; dezvoltarea spiritului de întrecere. 

Participanți: 2-4 concurenți. 

Locul desfăşurării: sală sau în aer liber. 

Materiale: o mingie de tenis de câmp, de cauciuc sau handbal. 

Organizare şi desfăşurare: 

Se joacă 1 la 1 sau 2 la 2. Un concurent aruncă mingea spre pe- 
rete, aceasta ricoşează şi trebuie jucată, în continuare, de către concu- 
rentul adversar, care aruncă din nou mingea spre perete. 

Durata jocului poate fi: trei reprize a 10 puncte sau până la câştiga- 
rea a 30 puncte. După fiecare set, se stabileşte o pauză de 5-10 minute. 
Mingea poate atinge solul doar o singură dată, înainte de a fi rejucată de 
adversar imediat şi de la locul „„prinderii” mingii (Fig. 2.36 a şi b 1-2). 

91. Cine aruncă mingea mai sus? 

Obiective: dezvoltarea îndemânării şi a coordonării;, perfecţio- 
narea aruncării unui obiect. 

Participanți: cca 10-12 concurenţi. 

Locul desfăşurării: sală sau în aer liber. 

Materiale: mingi de oină sau de tenis de câmp. 

Organizare şi desfăşurare: 

Participă la acest joc mai mulţi concurenţi care aruncă un obiect 
(o minge de oină, de tenis etc.) cât mai sus posibil. 

Pentru a realiza departajarea concurenţilor, se numără timpul cât min- 
gea a stat în aer aruncată, pe rând, de către fiecare participant la întrecere. 


92. Mingea la ţintă ! 

Obiective: perfecționarea aruncării la ţintă; dezvoltarea spiritului 
de întrecere. 

Participanți: 20-40 concurenți. 

Locul desfăşurării: sală sau în aer liber. 

Materiale: o minge medicinală şi mai multe mingi de oină, pentru 
fiecare concurent cel puţin o minge. 

Organizare şi desfăşurare: 

Se trasează un pătrat având latura de cca 10 m. Pe fiecare latura 
a terenului de joc, sunt dispuse câte o echipă formată din acelaşi nu- 
măr de concurenți (de exemplu: 5-10); în centrul terenului se aşază o 
minge medicinală. 

Jocul constă în lovirea mingii medicinale, de către concurenţi, com- 
ponenți ai echipelor angrenate în joc, prin lovirea ei cu mingile de oină 
(Fig. 2.37). Jucătorii nu au voie să depăşească cu piciorul laturile terenului. 

Se consideră gol pentru echipa a cărei latură a fost depăşită de 
mingea medicinală jucată, lovită de către ceilalţi participanţi la joc. Nu 
toate mingile se aruncă simultan. 

Desfăşurat în cadrul orelor de educaţie fizică, profesorul stabi- 
leşte ca unii elevi (scutiţi etc.) să fie cei care culeg şi readuc mingile 
de oină împrăştiate. 


93. Fotbal tenis 

Obiective: însuşirea unor deprinderi şi priceperi motrice spe- 
cifice jocului de fotbal; dezvoltarea îndemânării; dezvoltarea spiritului 
de întrecere; crearea unei stări emotive şi de bună dispoziţie. 

Participanți: cca 30 concurenţi. 

Locul desfăşurării: sală sau în aer liber. 

Materiale: o minge de fotbal, volei sau de cauciuc. 

Organizare şi desfăşurare: 

Concurenții participanţi la acest joc pot fi: 4 contra 4; 1 contra 1; 
3 contra 3 sau 2 contra 2. 

Terenul de joc are dimensiunile stabilite în funcție de numărul 
jucătorilor. De regulă, acestea pot fi cu lungimea 10-16 m şi lățimea 
de 4-8 m, iar la mijloc se amplasează o sfoară (plasă) având înălțimea 
de 0,80-1 m. 

Jocul constă în expedierea mingii în terenul adversar, prin lovire 
cu piciorul, capul sau pieptul (Fig. 2.38 a-b). 

Fig. 2.38 b 


Durata jocului: până la acumularea a 21 de puncte. 

Reguli de joc: mingea poate atinge o singură dată terenul înaintea 
fiecărei pase. La jocul 1 contra 1, mingea poate atinge de două ori solul. 
In terenul propriu, ea poate fi jucată de trei jucători diferiți. 

Se consideră greşeli şi punct pentru echipa adversă: 

e atingerea mingii cu mâna sau braţul; 

e atingerea de către un jucător sau de către minge a sforii-plasei; 

e atingerea cu mingea a spaţiului, a solului în afara marcajului 
terenului de joc marcat. 

Serviciul se poate executa de către acelaşi jucător de la linia de 
fund a terenului, cu piciorul, mingea fiind pe sol. 


94. Mingea peste sfoară 

Obiective: însuşirea unor deprinderi şi priceperi motrice specifice; 
dezvoltarea îndemânării; dezvoltarea spiritului de întrecere; crearea unei 
stări emotive şi de bună dispoziţie. 

Participanți: 8-12 concurenți. 

Locul desfăşurării: sală sau în aer liber. 

Materiale: două prăjini şi o sfoară; o minge de fotbal, volei sau 
de cauciuc. 

Organizare şi desfăşurare: 

Pe un teren de joc, având dimensiunile mai mici ca ale terenului 
de volei (de exemplu: 5-7 m), se împarte printr-o sfoară, ce este fixată la 
o înălțime de 2,20-2,50 m (Fig. 2.39). 

O echipă participantă la acest joc este formată din 4-6 jucători. 

Jocul constă în pasare unei mingi medicinale între maximum trei 
jucători diferiţi, din aceeaşi echipă, şi expedierea ei în terenul advers, 
fără a atinge sfoara sau solul. 

Se joacă până ce o echipă acumulează 21 puncte. 

Fig. 2.39 


95. Hochei cu bastonul 

Obiective: însuşirea unor deprinderi şi priceperi motrice specifice; 
dezvoltarea iîndemânării, dezvoltarea spiritului de întrecere; crearea 
unei stări emotive şi de bună dispoziţie. 

Participanți: cca 10-14 concurenţi. 

Locul desfăşurării: sală sau în aer liber. 

Materiale: o cretă pentru trasarea terenului; o minge de fotbal, 
volei sau de cauciuc. 

Organizare şi desfăşurare: 

Intr-o sală de sport, sau pe un teren de baschet ori de handbal, se 
trasează un teren cu laturile de 20/10 m. 

Jocul constă în rostogolirea unei mingi medicinale sau a unei 
alte mingi, cu ajutorul unui băț, fiind împinsă spre „porţi”, reprezen- 
tate de liniile de fund ale terenului, pe toată lungimea lor (Fig. 2.40). 

Mingea se poate juca şi cu ajutorul mâinii, poate fi şi pasată până 
la înălțimea şoldului. 

Jucătorii nu pot alerga cu mingea în mână mai mult de trei paşi. 

Posesorul mingii poate fi atacat doar dacă este în posesia mingii. 
La ţinere prea îndelungată a mingii între doi sau mai mulți jucători, se 
penalizează jucătorii respectivi cu „minge de arbitru”. 

Echipele sunt formate din 5-7 jucători, iar durata unui joc se 
stabileşte înaintea începerii acestuia. Golurile sunt valabile doar din 
mingi rostogolite. 

Nu este voie ca mingea să se joace cu piciorul. 

Echipa care are mingea la începutul jocului este stabilită prin 
tragere la sorți. 

După încasarea unui gol, jocul se reia de la mijlocul terenului. 

Fig. 2.40 


96. Mini fotbal 

Obiective: însuşirea unor deprinderi şi priceperi motrice specifice 
practicării jocului de fotbal; dezvoltarea îndemânării;, dezvoltarea spiri- 
tului de întrecere; crearea unei stări emotive şi de bună dispoziţie. 

Participanți: cca 8-12 concurenţi. 

Locul desfăşurării: sală sau în aer liber. 

Materiale: o minge de fotbal, de volei sau de cauciuc; două porți 
mici improvizate sau două saltele de gimnastică. 

Organizare şi desfăşurare: 

Acest joc se desfăşoară cu mingea de oină, pe toată suprafaţa 
sălii, fără margini de teren. 

Jucătorii unei echipe sunt în număr de 4-6, dintre care unul este por- 
tar, apărând salteaua de gimnastică care înlocuieşte poarta (Fig. 2.41). 


106 


Universitatea SPIRU HARET 


Durata jocului: 2x5 minute. Se poate desfăşura sub formă de 
turneu şi se pot schimba des jucătorii. 

Reguli de joc: mingea se joacă numai cu piciorul, iar pasa, 
traiectoria mingii, nu trebuie să fie peste înălțimea genunchiului. 

Golul este valabil atunci când mingea atinge salteaua. 

Atacul la jucătorul cu mingea se face doar cu pieptul. 


97. Mingea rostogolită 

Obiective: însuşirea unor deprinderi şi priceperi motrice specifice 
practicării jocului de fotbal; dezvoltarea îndemânării; dezvoltarea spiri- 
tului de întrecere; crearea unei stări emotive şi de bună dispoziţie. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: o minge medicinală. 

Organizare şi desfăşurare: 

O minge medicinală este rostogolită de concurenții aflaţi pe cir- 
cumferința unui cerc spre adversarii aflați în interiorul cercului. Cei 
atinşi părăsesc jocul. 

O altă variantă: mingea medicinală este rostogolită spre poarta 
echipei adversare, care este reprezentată de linia de fund a terenului pe 
toată lungimea acesteia (Fig. 2.42). Jucătorii sunt în număr de 4-6 în 
fiecare echipă. 


Fig. 2.42 


Principalele reguli de joc: 
e mingea trebuie să fie rostogolită sau pasată până la înălțimea 
şoldului; 
e un jucător nu are voie să se deplaseze cu mingea în mână mai 
mult de 3 paşi; 

e posesorul mingii poate fi atacat doar dacă mingea este în miş- 
care (la ţinere prea lungă se acordă „minge” de arbitru); 

e golurile sunt valabile doar din minge rostogolită; 

e nu se admite jocul cu piciorul; 

e jocul începe iniţial, în urma tragerii la sorți, sau, apoi, după în- 
casarea unui gol; 

e durata unui joc: după înţelegerea prealabilă (până s-a scurs un 
timp dinainte convenit sau au fost marcate un număr de goluri). 


98. Cine aleargă mai repede ? 

Obiective: îmbunătăţirea indicilor formelor de manifestare a ca- 
lităţii motrice viteza; dezvoltarea spiritului de întrecere. 

Participanți: cca 15-30 concurenţi. 

Locul desfăşurării: sală sau în aer liber. 

Materiale: diferite obiecte şi mingi. 

Organizare şi desfăşurare: 

Participanţii la acest joc sunt împărţiţi în două, trei grupe egale 
ca număr şi sunt dispuşi în şir, unul înapoia celuilalt, în spatele unei 
linii de plecare, trasate pe sol. 

La un semnal dat de cel ce conduce jocul, prin fluier sau o bătaie 
din palme, primii concurenți din fiecare echipă aleargă, cât pot de 
repede, ating cu palma un obstacol (perete, gard, aparat de gimnastică 
etc.) şi se întorc tot în alergare, iar apoi, după ce trec linia de sosire, 
ating umărul următorului coechipier care procedează (aleargă) la fel. 

Jocul continuă până când toți membrii echipei au alergat. Câş- 
tigă echipa care a terminat prima. 

Acest joc se poate desfăşura folosind şi alte procedee de desfă- 
şurare a alergării: 

e plecare din stând cu spatele; 

e plecare din stând pe genunchi; 

e plecare din culcat etc. 

De asemenea, în cadrul jocului, conducătorul poate cere partici- 
panţilor la întrecere să execute diferite teme care constau în: 

e alergare în zig-zag printre obstacole; 

e alergarea să fie cât mai corectă din punct de vedere tehnic; 

e alergare cu genunchii la piept; cu călcâiele la şezută; 

e alergare cu transportul diferitelor obiecte (mingi, măciuci etc.) 
sau cu partener (pe umăr apucat, de mâini etc.). 


99. Ultimul fuge 

Obiective: îmbunătăţirea indicilor formelor de manifestare a ca- 
lităţii motrice viteza; dezvoltarea spiritului de întrecere. 

Participanți: cca 30 concurenți. 

Locul desfăşurării: sală sau în aer liber. 

Materiale: minim două mingi de baschet, fotbal, volei sau medicinale. 

Organizare şi desfăşurare: 

Concurenţii sunt împărțiți în echipe egale ca număr, aşezate pe 
şiruri, cu distanţă mare între ei. La semnalul conducătorului, ultimii 
aleargă şi se aşază în față, iar următorii pleacă fără semnal, după ce 
primii s-au aşezat în față. Această alergare o execută toţi jucătorii. 

Câştigă echipa care a terminat prima. 


100. Alergarea pe grupe 

Obiective: dezvoltarea formelor de manifestare a calității motrice 
viteza; dezvoltarea spiritului de întrecere. 

Participanți: cca 30 concurenţi. 

Locul desfăşurării: sală sau în aer liber. 

Materiale: min. două mingi de baschet, fotbal, volei sau medicinale. 

Organizare şi desfăşurare: 

Participanţii se împart în două grupe, fiecare aşezându-se pe linia 
de fund a terenului de handbal sau baschet. La semnalul dat de condu- 
cătorul jocului, componenții ambelor echipe aleargă ținându-se de mâini 
în jurul terenului, pe liniile laterale, până în partea opusă, unde se ali- 
niază cât mai repede. Sensul alergării este indicat de către conducător. 

Câştigă echipa care ajunge mai repede în partea opusă şi s-a ali- 
niat fără să dea drumul la mâini. 


101. Cine-i primul? 

Obiective: dezvoltarea formelor de manifestare a calităţii motrice 
viteza; dezvoltarea spiritului de întrecere. 

Participanți: cca 30 concurenţi. 

Locul desfăşurării: sală sau în aer liber. 

Materiale: minim două mingi de baschet, fotbal, volei sau medicinale. 

Organizare şi desfăşurare: 

Participanții la joc sunt grupaţi în perechi şi dispuşi în formaţie de 
cerc, unul în spatele celuilalt. Intre perechi se lasă un interval de 1-2 paşi. 
La semnalul de începere a jocului, dat de conducător, jucătorii din ex- 
teriorul cercului aleargă cât mai repede, în jurul acestuia, încercând să 
revină primii la locul de plecare. Câştigă primul sosit. 

Jocul se repetă cu schimbarea jucătorilor în cadrul perechilor. 


102. Ajunge-l pe cel din faţă ! 
Obiective: îmbunătăţirea indicilor formelor de manifestare a ca- 
lităţii motrice viteza; dezvoltarea spiritului de întrecere. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: min. două mingi de baschet, fotbal, volei sau medicinale. 

Organizare şi desfăşurare: 

Concurenţii sunt aşezaţi pe perechi, unul înapoia celuilalt, la o 
distanță de cca 2 m unul de celălalt. Fiecare pereche reprezintă o echipă. 

La semnalul dat de conducătorul jocului, cei din spate încearcă să-i 
ajungă pe cei din faţă pe o distanţă de 15-20 m, dinainte stabilită. Cel 
care reuşeşte să-şi ajungă partenerul primeşte un punct pentru echipa sa. 


103. Cel mai bun aruncător 

Obiective: dezvoltarea preciziei în aruncare şi a îndemânării. 

Participanți: cca 20 concurenţi 

Locul desfăşurării: sală sau în aer liber. 

Materiale: diferite mingi, de preferat medicinale. 

Organizare şi desfăşurare: 

Pe rând sau simultan, participanţii la acest concurs aruncă o 
minge (de preferat cea medicinală), astfel: 

e cu mâna stângă sau dreaptă; 

e aruncarea înainte, cu ambele mâini de la piept; 

e aruncarea cu ambele mâini înapoi, pe deasupra capului; 

e aruncarea cu ambele mâini înainte, pe deasupra capului. 

Locul unde mingea ia contactul cu solul se marchează (încercu- 
ieşte) cu creta sau cu un băț în cazul în care solul terenului este din pă- 
mânt şi se trec şi inițialele concurentului care a realizat acea aruncare. 

Fiecare concurent va arunca de trei ori şi se ia în considerare cea 
mai lungă aruncare 


104. Mingea în cere 

Obiective: dezvoltarea îndemânării şi a coordonării, dezvoltarea 
preciziei în aruncare; dezvoltarea spiritului de întrecere. 

Participanți: cca 20 concurenți. 

Locul desfăşurării: sală sau în aer liber. 

Materiale: o cretă; o minge de handbal sau de cauciuc. 

Organizare şi desfăşurare: 

Participanţii la joc se împart în două echipe: una în jurul circum- 
ferinței unui cerc mare trasat pe teren, iar cea de-a doua echipă se pla- 
sează în interiorul cercului. La semnalul dat de conducător, concurenţii 
din exteriorul cercului pasează între ei, încercând să atingă (să lovească) 
cu mingea concurenţii din interiorul cercului. Concurentul atins de min- 
ge trece în echipa celor din exterior. Participantul la joc care rămâne 
ultimul în interiorul cercului este câştigătorul jocului. 

105. Lupta cu mingea 

Obiective: dezvoltarea îndemânării şi coordonării; dezvoltarea 
preciziei în aruncare; dezvoltarea spiritului de întrecere. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: mingi de baschet, fotbal, volei sau de cauciuc. 

Organizare şi desfăşurare: 

Concurenţii se împart în două echipe. Fiecare echipă ocupă o 
jumătate din terenul sălii şi primeşte 3-4 mingi de fotbal, volei sau 
handbal. La fluierul conducătorului jocului respectiv, concurenții în- 
cearcă să lovească adversarii cu mingea direct, fără ca mingea să atin- 
gă în prealabil solul. Concurenţii loviți părăsesc jocul. Este declarat 
câştigător concurentul care rămâne ultimul în teren, neatins. Mingea 
expediată de adversari poate fi prinsă şi trimisă înapoi imediat sau păs- 
trată pentru a fi aruncată împreună cu celelalte deodată. 


106. Lupta cu mingea pe teren cu obstacole 

Obiective: dezvoltarea îndemânării şi coordonării; dezvoltarea 
preciziei în aruncare; dezvoltarea spiritului de întrecere. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: mingi de baschet, fotbal, volei sau de cauciuc; diferite 
obiecte şi aparate de gimnastică. 

Organizare şi desfăşurare: 

Jocul se desfăşoară după regulile obişnuite, prezentate în jocul 
descris anterior, cu diferenţa că în suprafaţa de joc sunt plasate aparatele 
de gimnastică aflate în sală. Aceste aparate fac jocul, aruncările mai difi- 
cil de executat, dar în acelaşi timp măresc gradul de atractivitate a jocului. 


107. Sărituri cu coarda 

Obiective: dezvoltarea îndemânării şi coordonării în regimul 
altor calități motrice; crearea unei stări de bună dispoziţie. 

Participanți: cca 5-10 concurente. 

Locul desfăşurării: sală sau în aer liber. 

Materiale: corzi de sărit. 

Organizare şi desfăşurare: 

Acest exercițiu şi jocurile organizate cu coarda sunt mult 
îndrăgite de eleve, fete. 

Fiecare dintre acestea ţine „o coardă” şi stă cu picioarele la mij- 
locul acesteia (Fig. 2.43 a). Apoi, coarda pendulează în faţa corpului, 

înainte sus-jos, printr-o mişcare scurtă a braţelor, pendulare uniformă 
(Fig. 2.43 b). In punctul minim al pendulării, se execută o săritură 


uşoară pe ambele picioare, cu trecerea corzii pe sub picioare şi ridi- 
carea ei peste cap (Fig. 2.43 c). 

Fig. 2.43 a-c 


Repetarea pendulării şi trecerii corzii pe sub picioare (este impor- 
tantă trecerea corzii pe sub picioare şi nu săritură). Privirea este orien- 
tată înainte, în față, nu spre sol, în jos. Executarea săriturii se poate face 
şi din alergare (Fig. 2.43 d-e) sau sărind şi peste un obstacol (Fig. 2.43 f) 


Fig. 2.43 d-f 
112 


Universitatea SPIRU HARET 


Săriturile cu coarda pot fi folosite şi ca întrecere. În acest scop, 
participanții sar la coardă într-o ordine stabilită prin tragere la sorți. 
Aceştia sar până când unul dintre ei face o greşeală. Fiecare execuţie 
se face de cca 10 ori. În cazul comiterii unei greşeli, concurentul între- 
rupe exercițiul şi, când îi vine din nou rândul să sară, repetă în între- 
gime seria respectivă de sărituri. 

Intrecerea respectivă se poate desfăşura astfel, executând o serie 
de sărituri: 

= cu învârtirea corzii înainte; 

= cu picioarele apropiate; 

= cu picioarele încrucişate; 

= pe piciorul drept sau stâng; 

= în ghemuit; 

= pe ambele picioare, alternativ cu dreptul şi cu stângul; 

= un număr de cca 6-10 sărituri cu picioarele apropiate, dintre care 
minimum două cu rotarea dublă a coardei pe sub picioare; 

= cu învârtirea corzii înapoi; 

= cu picioarele apropiate; 

= cu sprijin pe piciorul drept. 


108. Sărituri diverse peste două corzi 

Obiective: dezvoltarea îndemânării şi coordonării în regimul altor 
calități motrice; crearea unei stări de bună dispoziție. 

Participanți: cca 5-10 concurente. 

Locul desfăşurării: sală sau în aer liber. 

Materiale: două corzi. 


Organizare şi desfăşurare: 

Două corzi sunt înnodate şi 
rotite de două participante la acest 
joc, celelalte participante trebuie să 
treacă pe sub coardă, în alergare, 
în timp ce este rotată (Fig. 2.44). 

Se poate executa şi alergare 
pe perechi: câte trei, patru pe sub 
coarda rotată de două participante 
la joc; încercarea de a trece, simul- 
tan, cât mai multe dintre executante. 


113 


Universitatea SPIRU HARET 


109. Ocupă cercul liber ! 

Obiective: dezvoltarea forței membrelor inferioare, a detentei şi 
a vitezei de reacţie. 

Participanți: cca 15-20 concurenți. 

Locul desfăşurării: sală sau în aer liber. 

Materiale: o cretă albă. 

Organizare şi desfăşurare: 

Participanţii la acest joc sunt dispuşi în formație de cerc, cu faţa 
spre interior, la intervale de două lungimi de braţe. Fiecare dintre 
aceştia desenează în jurul său un cerc cu diametrul de aproximativ 1 m. 
Un concurent desemnat de conducătorul jocului trece în interiorul for- 
maţiei, eliberând astfel un cerculeţ. 

La semnalul conducătorului jocului, concurenții sar din cerc în 
cerc, cu unul sau cu ambele picioare, împiedicându-l astfel pe concu- 
rentul din mijloc să ocupe un cerculeț. 

In momentul în care concurentul din centru ocupă un cerculeţ, 
locul lui va fi ocupat de către cel care a rămas fără cerculeţ. 


110. Broasca-n cere 

Obiective: dezvoltarea forţei membrelor inferioare, a detentei, a 
îndemânării şi a coordonării. 

Participanți: cca 30 concurenţi. 

Locul desfăşurării: sală sau în aer liber. 

Materiale: o cretă albă. 

Organizare şi desfăşurare: 

Se organizează mai multe echipe, alcătuite din circa 10-12 con- 
curenți, fiecare formând câte un cerc, de aceeaşi mărime. La o comandă 
a conducătorului de joc, primii din fiecare echipă pornesc în jurul cer- 
cului format de propria echipă, sărind „ca broasca”. In momentul când 
revin la locul iniţial, pornesc următorii din echipa respectivă în jurul 
cercului şi aşa mai departe. Câştigă echipa al cărei ultim component 
ajunge primul la locul său. 

Jocul se poate repeta prin schimbarea modului de deplasare: să- 
rituri într-un picior, alergare cu spatele înainte etc. 


111. Evitarea 

Obiective: dezvoltarea îndemânării şi a coordonării, dezvoltarea 
forței membrelor inferioare. 

Participanți: cca 15-20 concurenţi. 

Locul desfăşurării: sală sau în aer liber. 

Materiale: o minge legată de o sfoară. 

Organizare şi desfăşurare: 

Participanţii la joc sunt dispuşi în jurul unui cerc, în care se află 
un concurent, care are legată de o sfoară o minge dezumflată. Cu 
această minge el descrie cercuri fie pe deasupra concurenţilor, fie la 
nivelul solului. 

La rotările joase, participanții la joc execută sărituri peste, iar la ro- 
tările înalte — ghemuire. Evitarea mingii se face doar de pe loc, fără de- 
plasare. Concurenții atinşi cu mingea au câte un punct penalizare. Câşti- 
gă concurenții care au cele mai puţine puncte penalizare (Fig. 2.45). 


112. Decasaltul 

Obiective: dezvoltarea forţei membrelor inferioare, a detentei. 

Participanți: cca 10-15 concurenţi. 

Locul desfăşurării: sală sau în aer liber. 

Organizare şi desfăşurare: 

Participanţii la această întrecere sunt dispuşi în linie. La 
semnalul conducătorului jocului, fiecare participant execută 10 sărituri 
de pe loc, în lungime (Fig. 2.46). 


A Câştigător este declarat 
A S ` cel care, după cele 10 sărituri 
9 ca uite y Pi efectuate, ajunge la cea mai 
a SA mare distanță față de linia de 
ZE DY l 
Fa plecare. 
Fig. 2.46 

113. Întreceri de sărituri 

Obiective: dezvoltarea forţei membrelor inferioare, a detentei; 
dezvoltarea îndemânării şi a coordonării. 

Participanți: cca 10-15 concurenţi. 

Locul desfăşurării: sală sau în aer liber. 

Materiale: min. două mingi de baschet, fotbal, volei sau medicinale. 

Organizare şi desfăşurare: 

Participanţii la joc prin tragere la sorţi au stabilită ordinea in- 
trării în concurs, care constă în efectuarea unor sărituri, ca: 

= sărituri de pe loc, de pe ambele picioare sau de pe piciorul drept 
sau cel stâng; 

= sărituri de pe loc cu spatele, de pe ambele picioare; 

= sărituri cu unele prăjini; 

= sărituri în adâncime (de pe un obstacol); 

= sărituri „în sus” cu desprindere de pe unul sau de pe ambele 
picioare şi încercarea de a face un semn cu creta pe perete, sau pe 
tulpina unui pom la o înălțime cât mai mare, ceea ce reprezintă sări- 
tura executată. 


114. Sărituri peste un şanţ 

Obiective: dezvoltarea îndemânării în regimul altor calități mo- 
trice; dezvoltarea coordonării, a forței membrelor inferioare şi a curajului. 

Participanți: cca 10-15 concurenți. 

Locul desfăşurării: în aer liber. 

Organizare şi desfăşurare: 

Intr-un şanţ ales de către conducător stă un participant, iar cei- 
lalți concurenţi sar de pe o margine pe alta. 

Concurentul atins de cel din şanţ în timpul săriturii peste şanţ 
este eliminat din joc. 


115. Aruncare la coş 

Obiective: dezvoltarea îndemânării; perfecționarea aruncării la ţintă. 

Participanți: cca 10-20 concurenți. 

Locul desfăşurării: în aer liber. 

Materiale: un coş de hârtie; mingi de tenis de câmp. 

Organizare şi desfăşurare: 

De creanga unui copac sau un alt obstacol înalt se atârnă un coş 
de hârtie. 

Fiecare participant la acest joc se află la o distanță de cca 10 m 
şi dispune de un număr de mingi de tenis de câmp. 

Câştigă întrecerea respectivă concurentul care reuşeşte să intro- 
ducă cele mai multe mingi de tenis de câmp în coş. 

116. Atacul copacului 

Obiective: perfecţionarea aruncării la ţintă; dezvoltarea îndemâ- 
nării; dezvoltarea vitezei de reacţie. 

Participanți: cca 10-15 concurenţi. 

Locul desfăşurării: în aer liber. 

Materiale: mingi de tenis de câmp. 

Organizare şi desfăşurare: 

Participanţii sunt dispuşi în cerc, în jurul unui copac, la o distanță 
de cca 10 m de acesta. Un concurent desemnat de conducător stă în 
apropierea copacului, având misiunea să-l apere de atacatori. Aceştia 
caută să arunce mingea de tenis de câmp pe care o au în copac. 

Aruncările nu trebuie să fie mai înalte de înălțimea concu- 
rentului care este apărătorul copacului şi care poate să prindă sau să 
respingă mingile aruncate. 

Pentru fiecare minge care atinge copacul se acordă un punct. 

Câştigă concurentul care acumulează primul un număr de puncte 
stabilit de conducător. 


117. Prinde mingea ! 

Obiective: dezvoltarea îndemânării în regimul altor calităţi mo- 
trice; perfecționarea prinderii mingii. 

Participanți: cca 10-15 concurenţi. 

Locul desfăşurării: sală sau în aer liber. 

Materiale: diferite mingi. 

Organizare şi desfăşurare: 

Concurenţii se plasează în preajma unei magazii, a unui garaj sau 
a altei clădiri care are acoperişul înclinat şi care permite rostogolirea 
mingii în jos, după ce o minge a fost aruncată pe acest acoperiş. 

Jocul se desfăşoară astfel: un concurent aruncă pe acoperiş o minge, 
iar ceilalți participanţi o aşteaptă şi caută să o prindă din zbor. Cel care 
reuşeşte obține un punct. Jocul poate continua cu aruncarea simultană a 
două-trei mingi, jocul devenind în acest caz mai atractiv. Câştigă 
jucătorul care reuşeşte să acumuleze cel mai mare număr de puncte. 


118. Capra 
Obiective: dezvoltarea îndemânării în regimul altor calități mo- 
trice; dezvoltarea coordonării, a forţei membrelor inferioare şi a curajului. 
Participanți: cca 15-20 concurenţi. 
Locul desfăşurării: sală sau în aer liber. 
Organizare şi desfăşurare: 

Participanţii se aşază în for- (cei a | 
maţie de şir. Primul concurent stă AA UD 
capră, cu trunchiul aplecat, bra- pa! S VIA 
tele sprijinite pe genunchii întinşi. pe e y2) pt NNN 
Al doilea concurent din şir sare (PI TE 
peste el, cu bătaie puternică pe kd D T 
ambele picioare şi sprijin pe spa- > A j 
tele celui care este aşezat capră 
(Fig. 2.47). Fig. 2.47 


După ce sare peste capră, concurentul aleargă şi se aşază şi el 
capră, la o distanţă de 2-3 m de primul. Al treilea concurent sare şi el 
peste primul, peste al doilea şi se aşază şi el capră la o distanţă tot de 
2-3 m de al doilea. 

Jocul continuă până când toți participanții au stat capră şi câştigă 
grupa care a terminat prima. 


119. Capra sub formă de concurs 

Obiective: dezvoltarea îndemânării în regimul altor calităţi mo- 
trice; dezvoltarea coordonării, a forţei membrelor inferioare şi a curajului. 

Participanți: cca 15-20 concurenţi. 

Locul desfăşurării: sală sau în aer liber. 

Organizare şi desfăşurare: 

În situaţia în care se alcătuiesc mai multe şiruri de concurenți, 
între aceste echipe se poate organiza o întrecere. 

Câştigă echipa care termină cel mai repede de sărit. 

Săriturile se execută cursiv. 


120. Capra prin sărituri 

Obiective: dezvoltarea îndemânării în regimul altor calități mo- 
trice; dezvoltarea coordonării, a forței membrelor inferioare şi a curajului. 

Participanți: cca 15-20 concurenţi. 

Locul desfăşurării: sală sau în aer liber. 

Organizare şi desfăşurare: 

Se formează mai multe grupe alcătuite din 6-10 participanți. 
Pentru a alege pe cel care stă capră, jucătorii din fiecare grupă vor exe- 
cuta, fiecare, câte o săritură în lungime fără elan, iar cel care va sări cel 
mai puțin va sta „capră”. Se trasează apoi o linie unde se aşază „capră”. 
Ceilalți concurenți se aliniază în formaţie, pe un şir, în ordinea 
rezultatelor obținute la săritura în lungime (cel mai bun în față). După ce 
toți concurenții au sărit, cel care stă capră se deplasează cu o lungime de 
talpă şi tot aşa, în continuare, după fiecare tur de sărituri. 

Concurentul care nu mai poate sări sau care loveşte capra, ori 
calcă linia, trece în locul celui care a stat capră. 


121. Capra lungă 

Obiective: dezvoltarea îndemânării în regimul altor calități mo- 
trice; dezvoltarea coordonării, a forţei membrelor inferioare şi a curajului. 

Participanți: cca 15 concurenți. 

Locul desfăşurării: sală sau în aer liber. 

Organizare şi desfăşurare: 

Participanţii la acest joc 
aleargă în tempo moderat, în for- 
maţie pe un şir. Primul se aşază 
capră, peste care sare al doilea, 
după care se aşază şi el capră, şi în 
continuare procedează la fel toţi 
cei care alcătuiesc şirul respectiv 


Fig. 2.48 (Fig. 2.48). 


122. Iepurii 

Obiective: dezvoltarea îndemânării, a coordonării şi a forței 
membrelor inferioare. 

Participanți: cca 10-20 concurenţi. 

Locul desfăşurării: sală sau în aer liber. 

Materiale: min. două mingi de baschet, fotbal sau medicinale. 

Organizare şi desfăşurare: 

Participanţii la joc se împart în două echipe dispuse în formaţie de şir. 

La semnalul conducătorului, primii concurenţi, cu o minge (prefe- 
rată cea medicinală) între glezne, se deplasează prin sărituri succesive 
pe ambele picioare până la o linie situată la 10-15 m distanţă. Apoi, fără 
să se oprească, se întorc şi predau mingea următorului coechipier din şir. 

Câştigă jocul echipa care, fără a scăpa mingea, ajunge să execute 
cel mai repede întregul parcurs. 


123. Vrăbiile 

Obiective: dezvoltarea îndemânării, a coordonării şi a forței mem- 
brelor inferioare. 

Participanți: cca 10-20 concurenţi. 

Locul desfăşurării: sală sau în aer liber. 

Materiale: min. o coardă de sărit. 

Organizare şi desfăşurare: 

Participanţii constituiți în mai multe echipe, a căror componenți 
sunt dispuşi în formaţie de şir. 

La semnalul conducătorului jocului, primii din fiecare şir execută 
sărituri pe ambele picioare peste coarda pe care o au în mâini, până la o 
linie trasată la 10-15 m distanţă, şi înapoi, predând coarda următorului. 

Jocul este câştigat de echipa care parcurge cel mai repede dis- 
tanța stabilită. 


124. Cositul 

Obiective: dezvoltarea îndemânării şi coordonării în regimul altor 
calități motrice. 

Participanți: cca 10-20 concurenţi. 

Locul desfăşurării: sală sau în aer liber. 

Materiale: min. un baston de gimnastică. 

Organizare şi desfăşurare: 

Participanţii la joc sunt aşezaţi în şiruri. Primii doi din fiecare şir, 
față în faţă, ţin un baston de gimnastică, pe care îl trec pe sub picioarele 
participanților la nivelul gleznelor, obligându-i să sară peste baston. Se 
execută dus-întors. Apoi, continuă cu următorii. 


125. Sare băţul ! 

Obiective: dezvoltarea îndemânării, a coordonării şi a forţei mem- 
brelor inferioare. 

Participanți: cca 10-20 concurenți. 

Locul desfăşurării: sală sau în aer liber. 

Materiale: minim două bastoane de gimnastică. 

Organizare şi desfăşurare: 

Concurenţii sunt împărţiţi în 2-3 echipe, egale ca număr, aşezate 
pe şiruri la intervale de cca Im. 

Inaintea fiecărei echipe, se plasează câte doi concurenţi care stau cu 
faţa spre şiruri şi ţin un baston de capete, orizontal, la nivelul genunchilor. 

La comanda dată de conducător de începere a jocului, cei doi por- 
nesc spre şiruri, obligându-i pe toţi participanții să sară peste baston. 
După ce a sărit ultimul, primul din echipă face pereche cu unul din cei 
doi, iar cel de-al doilea se aşază în capătul şirului şi astfel continuă jocul 
până ce primul ajunge din nou în capătul şirului. 

Echipa care termină prima câştigă. 


126. Săritura peste râu 

Obiective: dezvoltarea îndemânării, a coordonării şi a forței mem- 
brelor inferioare; dezvoltarea curajului. 

Participanți: cca 10-20 concurenţi. 

Locul desfăşurării: sală sau în aer liber. 

Materiale: o cretă. 

Organizare şi desfăşurare: 

Pe terenul de joc din curtea şcolii, se trasează două linii paralele 
care reprezintă râul. 

Concurenţii trebuie să sară peste „râu”. La început, lăţimea „râu- 
lui” este mai mică (liniile fiind mai apropiate), apoi distanţa creşte treptat. 

Trecerea „râului” de către concurenţi se face prin săritură pe un 
picior (bătaie pe un picior şi aterizare pe celălalt picior), cu şi fără elan, 
sau prin săritură cu o prăjină (Fig. 2.49). 

Dacă un concurent nu reuşeşte să sară peste „râu” (peste cele 
două linii), este eliminat din joc. 


Fig. 2.49 


127. Ştafeta cu obstacole 

Obiective: dezvoltarea îndemânării, a coordonării şi a forței mem- 
brelor inferioare; dezvoltarea curajului şi a spiritului de întrecere. 

Participanți: cca 10-20 concurenţi. 

Locul desfăşurării: în sală sau în aer liber. 

Materiale: o cretă, diferite obstacole sau aparate. 

Organizare şi desfăşurare: 

Concurenţii sunt împărțiți în două echipe, egale ca număr, aşe- 
zate pe şiruri, înapoia liniei de plecare. 

Pe parcursul traseului, se pot include: 

= sărituri peste două linii paralele trasate pe sol, la cca 0,50 m, 
sau peste o cutie sau o bancă de gimnastică; 

= săritură pe banca de gimnastică şi săritură în adâncime de pe aceasta; 

= săritură în înălțime peste o sfoară sau o ştachetă de înălțime; 

= săritură peste coardă, de pe un picior pe celălalt. 

Distanţa dintre aceste probe este de cca 2 m şi se parcurge în alergare. 

Primii concurenți, după ce trec probele, se întorc în alergare, îi 
ating pe următorii, apoi se aşază la sfârşitul şirurilor. 

Pentru fiecare reuşită corectă a săriturii, concurenţii primesc 1 punct. 

Echipa care acumulează cel mai mare număr de puncte este de- 
clarată câştigătoare. 

O altă variantă de desfăşurare a săriturilor poate avea în vedere 
că participanţii care greşesc o probă trebuie să o repete pentru a putea 
trece la următoarea. 


128. Ştafeta combinată 

Obiective: dezvoltarea îndemânării, a coordonării şi a forței mem- 
brelor inferioare; dezvoltarea curajului şi a spiritului de întrecere. 

Participanți: cca 10-20 concurenţi. 

Locul desfăşurării: în sală sau în aer liber. 

Materiale: o cretă, diferite obstacole sau aparate. 

Organizare şi desfăşurare: 

Concurenţii sunt împărțiți în două echipe, egale ca număr, aşe- 
zate pe şiruri, înapoia liniei de plecare. 

Ştafeta constă în parcurgerea următorului traseu: 

e sărituri într-un picior până la un obstacol; 

e săritură pe banca de gimnastică şi mers pe aceasta; 

e săritură în adâncime de pe banca de gimnastică. 

Fiecare concurent, după ce parcurge traseul, îl atinge pe urmă- 
torul, pe umăr sau braţ, şi apoi se aşază la sfârşitul şirului. 

Câştigă echipa al cărei ultim component termină primul traseul 
de parcurs. 


129. Ştafete simple cu sărituri 

Obiective: dezvoltarea îndemânării, a coordonării şi a forței mem- 
brelor inferioare; dezvoltarea curajului şi a spiritului de întrecere. 

Participanți: cca 10-20 concurenţi. 

Locul desfăşurării: în sală sau în aer liber. 

Materiale: o cretă, diferite obstacole sau aparate. 

Organizare şi desfăşurare: 

Concurenţii sunt împărțiți în mai multe echipe, aşezate în 
formaţie de şir, înapoia unei linii de plecare. 

La semnalul conducătorului, pleacă din fiecare echipă câte un 
concurent cu sărituri pe piciorul stâng (drept), pe ambele picioare, din 
ghemuit în ghemuit sau de pe un picior pe celălalt, până la un obstacol 
plasat la 10-15 m, îl ocolesc şi revin tot cu sărituri, atingând mâna ur- 
mătorului coechipier, după care trec la sfârşitul şirului. 

Câştigă echipa care termină mai repede de parcurs traseul. 

130. Cine sare mai departe ? 

Obiective: dezvoltarea îndemânării, a coordonării şi a forței mem- 
brelor inferioar, dezvoltarea curajului şi a spiritului de întrecere. 

Participanți: cca 10-20 concurenţi. 

Locul desfăşurării: în sală sau în aer liber. 

Materiale: o cretă. 

Organizare şi desfăşurare: 

Participanţii la joc sunt împărţiţi în două echipe, egale ca număr, 
aşezate pe şiruri, înapoia liniei de plecare. 

La semnalul conducătorului, primii din fiecare echipă execută o 
săritură în lungime de pe loc. Conducătorul marchează locul până 
unde s-a sărit, iar concurentul respectiv se întoarce la coada şirului. 
Următorii concurenţi execută aceeaşi săritură de la semnul marcat de 
fiecare dată de către conducător 

Echipa a cărei componenți au realizat în final cea mai mare dis- 
tanță de la linia de plecare este declarată câştigătoare. 


131. Săritura peste băț 

Obiective: dezvoltarea îndemânării şi coordonării. 

Participanți: cca 10-15 concurenţi. 

Locul desfăşurării: sală sau în aer liber. 

Materiale: baston de gimnastică sau un băț 

Organizare şi desfăşurare: 

Fiecare participant la joc are câte un băț, pe care îl ţine cu 
mâinile de capete şi încearcă să sară peste el. 

Câştigă acel concurent care sare de mai multe ori, fără greşeală, 
într-un timp stabilit. 


132. Volei la plasa joasă 

Obiective: însuşirea unor priceperi şi deprinderi motrice specifice 
jocului de volei. 

Participanți: cca 6-12 concurenți. 

Locul desfăşurării: sală sau în aer liber. 

Materiale: două prăjini şi o plasă de volei, o minge de volei. 

Organizare şi desfăşurare: 

Participanţii la acest joc se împart în două echipe formate din 3-6 
jucători. Plasa de volei, sau, în lipsa acesteia, băncile de gimnastică ori 
cutiile de la lada de gimnastică, se aşază la nivelul solului, în mijlocul 
sălii. Echipele sunt plasate fiecare într-o jumătate de teren. 

Jocul este început de echipa care câştigă acest drept în urma trage- 
rii la sorţi. Aceasta execută „serviciul” de pe linia de fund a propriului 

teren, în aşa fel încât să atingă solul în terenul propriu, să treacă peste 
plasă (bănci) şi să cadă în terenul advers. Cealaltă echipă trebuie să 
trimită mingea peste fileu, cu o mişcare executată de sus în Jos, astfel 
încât mingea să ricoşeze din podea. Mingea nu se ridică, ci se împinge 
spre sol cu o mână sau cu ambele mâini. Mingea trebuie să atingă 
terenul înainte de a trece peste plasă. Celelalte reguli sunt identice cu 
cele de la jocul de volei. Un set se poate stabili să se joace până la 15 
sau 20 de puncte. Jocul se termină la scorul de 2-0 sau 2-1 la seturi. 


133. Joc cu mingi medicinale 

Obiective: dezvoltarea coordonării, a îndemânării, în regimul altor 
calităţi motrice; dezvoltarea forţei generale. 

Participanți: cca 20-30 concurenţi. 

Locul desfăşurării: sală sau în aer liber. 

Materiale: două bănci de gimnastică şi două mingi medicinale. 

Organizare şi desfăşurare: 

În centrul sălii de sport, se aşază în linie două bănci. La o 
distanță de 3 m, se plasează alte două, paralel cu primele. Concurenţii 
participanţi la joc se împart în două grupe egale, de cca 10-15 jucători, 
care se aşază înapoia băncilor, faţă în faţă. Fiecare echipă are în 
posesie câte o minge medicinală. La fluierul conducătorului jocului, 
fiecare echipă caută să arunce mingea în terenul adversarilor (dincolo 
de bănci), în aşa fel încât aceasta să atingă solul. La fiecare încercare 
reuşită, echipa primeşte 1 punct. Dacă mingea cade între bănci (în 
zona neutră de 3 m), echipa pierde un punct. Pentru a-i surprinde pe 
adversari, o echipă poate întârzia aruncarea mingii, aşteptând 
momentul în care primesc minge de la adversar şi abia după aceea 
expediază, simultan, ambele mingi în terenul advers. Câştigă echipa 
care acumulează cel mai mare număr de puncte sau ajunge prima la un 
număr de puncte dinainte stabilit. 


134. Fereşte popicele ! 

Obiective: dezvoltarea îndemânării şi a coordonării; dezvoltarea 
forţei generale. 

Participanți: 5-10 concurenți. 

Locul desfăşurării: sală sau în aer liber. 

Materiale: o cretă şi 5 popice sau sticle de plastic. 

Organizare şi desfăşurare: 

Participanţii la joc formează o grupă de 5-10 concurenți. Partici- 
panţii la joc se ţin de mâini, formând astfel un cerc cât mai strâns. In 
centrul acestui cerc, sunt aşezate în prealabil cinci popice sau sticle goale 

de plastic. Prin împingere sau tragere cu mâinile, jucătorii se străduiesc, 
la semnalul conducătorului de joc, să-şi apropie „vecinii” din dreapta şi 
din stânga de aceste popice, în aşa fel încât aceştia să le răstoarne. 

Cine răstoarnă unul sau mai multe popice este eliminat din joc. 


135. Asediul 

Obiective: dezvoltarea atenției şi a îndemânării; dezvoltarea abi- 
lităţii, a forţei generale şi a spiritului de luptă. 

Participanți: cca 10-15 concurenţi. 

Locul desfăşurării: sală sau în aer liber. 

Organizare şi desfăşurare: 

Se trasează, pe sol (podea, pământ-bitum, zăpadă), un cerc cu un 
diametru de 3 metri. In interiorul acestui cerc, se află 5-7 concurenţi, 
care sunt „asediaţi” de un număr egal de concurenți din altă echipă. Cei 
din cerc caută, prin luptă, să tragă în interiorul cercului pe adversari, iar 
ceilalți încearcă să-şi scoată adversarii din cerc, fiecare prinzându-şi 
adversarul cu mâinile şi trăgându-l către el. 

Este eliminat din joc cel care a trecut — fiind tras de adversar — 
peste linia cercului, cu ambele picioare. 

In finalul jocului (după un timp dinainte stabilit, cca 1-3 min.), 
care dintre echipe va elimina din joc mai mulți adversari va câştiga. 


136. Lupta la curea (fular) 

Obiective: dezvoltarea îndemânării; dezvoltarea abilității, a forței 
generale şi a spiritului de luptă. 

Participanți: cca 10 concurenţi, pe perechi. 

Locul desfăşurării: sală sau în aer liber. 

Organizare şi desfăşurare: 

Doi concurenți de forță egală se aşază în genunchi, faţă în faţă, 
la o distanţă de circa 0,50 m, sprijiniți în mâini şi separați de o linie. 
Conducătorul jocului respectiv pune ambilor concurenţi-luptători o 
curea (fular) împrejurul gâtului. La un semnal, ei încearcă să se tragă 
unul pe altul de pe locul unde sunt aşezaţi. Cine a reuşit să-şi apropie 
partenerul cu 0,30-0,50 m a câştigat întrecerea. 

Lupta la curea (fular) se poate desfăşura şi pe echipe. 
Câştigătoare este în acest caz echipa ai cărei concurenţi au învins mai 
mulţi adversari, într-o limită de timp dinainte stabilită şi comunicată 
participanților la luptă (1-3 minute). 


137. Lupta într-un picior 
Obiective: dezvoltarea îndemânării; dezvoltarea abilității, a forţei 
generale şi a spiritului de luptă. 

Participanți: cca 10-15 concurenţi. 

Locul desfăşurării: sală sau în aer liber. 

Organizare şi desfăşurare: 

În terenul de joc se trasează două cerculeţe la o distanţă de 
cca 0,50 m, unul de altul. In interiorul cerculeţelor, se poate pune un sin- 
gur picior. Doi jucători, care stau într-un picior în câte un cerc, încearcă, 
la semnalul de începere a luptei, să se dezechilibreze unul pe altul sau să 
se scoată din cerc, prin mişcări de agăţare sau fente-diverse, mişcări 
înşelătoare, cu ajutorul piciorului liber, fără a se ajuta cu mâinile. 

Acela care atinge primul solul cu piciorul liber sau iese din cerc, 
cade sau atinge cu mâna pe adversar a pierdut întrecerea; aceasta se 
poate desfăşura şi între două echipe, ce se vor afla în linie, față în faţă, 
pe perechi. 


138. Transportul coşurilor 

Obiective: dezvoltarea coordonării şi a îndemânării;, dezvoltarea 
abilității, a forţei generale. 

Participanți: 20-30 concurenți. 

Locul desfăşurării: sală sau în aer liber. 

Organizare şi desfăşurare: 

Participanţii la joc sunt aşezaţi în coloană câte trei. Concurenții 
din coloana din mijloc sunt transportaţi de ceilalți doi (Fig. 2.50). 
Pentru aceasta se ghemuieşte şi îşi apucă mâinile sub genunchi, braţele 
formând cele două toarte ale coşului. 

Jocul constă în parcurgerea unei distanţe în alergare, sub formă 
de întrecere-ştafetă. 

139. Seceratul 

Obiective: dezvoltarea atenției, a vitezei de reacție şi a îndemânării. 

Participanți: 10-20 concurenți. 

Locul desfăşurării: sală sau în aer liber. 

Materiale: un baston de gimnastică. 

Organizare şi desfăşurare: 

Concurenţii sunt aşezaţi în linie, în poziţia în sprijin ghemuit. 

Ultimul concurent se deplasează, trecând pe sub picioarele celor- 
lalți parteneri un baston (Fig. 2.51). Aceştia ridică picioarele pentru a 
nu fi atinşi, rămânând în sprijin pe mâini. Cei atinşi de baston sunt 
eliminaţi din joc. 


140. Roaba 

Obiective: dezvoltarea îndemânării; dezvoltarea abilității, a forței 
generale şi a rezistenţei. 

Participanți: 10-20 concurenți. 

Locul desfăşurării: sală sau în aer liber. 

Organizare şi desfăşurare: 

Participanţii la joc sunt împărțiți pe două şiruri şi alcătuiesc două 
echipe. Primul execută, din sprijin culcat înainte, deplasare pe braţe 
5-10 m, gleznele sale fiind prinse cu mâinile de coechipierul din spa- 
tele său. La înapoiere, se face schimb de locuri, între cei doi. 

O formă mai complicată de deplasare cu această „roabă” este 
roaba dublă (Fig. 2.52). 

Jocul se desfăşoară sub formă de întrecere-ştafetă. 

Fig. 2.52 


141. Pendulul 

Obiective: dezvoltarea îndemânării şi a coordonării, dezvoltarea 
abilității şi a forței generale. 

Participanți: 10-15 concurenți. 

Locul desfăşurării: sală sau în aer liber. 

Organizare şi desfăşurare: 

Doi concurenți aşezaţi la o distanţă de 2 m, faţă în față, îl împing 
de la unul la celălalt pe cel de-al treilea, aşezat între ei cu corpul 
„întins şi încordat”. Se măreşte treptat distanţa, iar cei doi parteneri îşi 
schimbă locul, pe rând, cu cel din mijloc. 


142. Zborul băncii 

Obiective: dezvoltarea forței generale; dezvoltarea îndemânării. 

Participanți: 10-20 concurenți. 

Locul desfăşurării: sală sau în aer liber. 

Materiale:1-2 bănci de gimnastică. 

Organizare şi desfăşurare: 

Participanţii, împărţiţi în grupe de câte 5-8, stau lateral față de o 
bancă de gimnastică. 

La semnalul dat de conducătorul jocului, concurenţii apucă de 
marginea băncii, o ridică deasupra capului şi o aşază în partea opusă, 
revenind în stând. Se repetă de cinci ori, după care concurenţii revin 
pe locul iniţial prin păşire peste bancă. 

Câştigă echipa concurenţilor care termină prima execuțiile respective. 


143. Echerul 
Obiective: dezvoltarea forței abdominale şi a voinţei. 
Participanți: 20-30 concurenți. 

Locul desfăşurării: sală sau în aer liber. 

Organizare şi desfăşurare: 

Concurenţii, împărţiţi pe echipe, se aşază cu spatele la scara fixă. 
Din atârnat, execută ridicarea picioarelor în echer. 

Câştigă echipa care efectuează cel mai mare număr de ridicări, 
într-un timp dinainte comunicat participanţilor. 


144. Mersul crabului 

Obiective: dezvoltarea forței generale şi a coordonării. 

Participanți: 10-20 concurenți. 

Locul desfăşurării: sală sau în aer liber. 

Materiale: 1-2 bănci de gimnastică. 

Organizare şi desfăşurare: 

Concurenţii sunt dispuşi în formaţie şir, după care se aşază în 
lungul băncilor de gimnastică. 

La semnalul conducătorului, se execută deplasări laterale cu 
braţele în sprijin pe bancă şi picioarele pe sol. 

Câştigă echipa care termină mai repede deplasarea. 


145. Din cerc în cerc (De pe o saltea pe alta) 

Obiective: dezvoltarea forței membrelor inferioare; dezvoltarea 
îndemânării şi a coordonării. 

Participanți: 10-20 concurenți. 

Locul desfăşurării: sală sau în aer liber. 

Materiale: o cretă albă sau 3-4 saltele de gimnastică. 

Organizare şi desfăşurare: 

Pe terenul de joc (cca 20/10 m) se desenează mai multe cercuri de 
diferite dimensiuni, la o distanţă de cca 1m/1,5 m unul de celălalt (sau se 
aşază mai multe saltele de gimnastică). Aceste cercuri (saltele) pot repre- 
zenta „mici insulițe aflate în apă” (reprezentată de spaţiul dintre insulițe). 
Conducătorul jocului desemnează un 
S concurent care urmează să-i prindă pe cei- 
“>| alţi, care se vor feri de el, sărind din cerc în 
cerc sau de pe o saltea pe alta (Fig. 2.53). 

Concurentul care prinde nu are să intre 
în cercuri, iar ceilalți concurenți care participă 
la joc nu au voie să calce în afara cercurilor. 

Concurentul prins ia locul prinzătorului. 

Acest joc se mai poate desfăşura şi sub 
formă de ştafetă, astfel: concurenţii sunt îm- 
părțiți în două echipe, egale ca număr, aşe- 
zate pe şiruri, înapoia liniei de plecare. 

La comanda conducătorului jocului, primii din fiecare echipă sar 
în primul cerc (sau saltea), apoi, pe rând, şi în celelalte. Nu este permisă 
atingerea solului în afara cercurilor sau a saltelelor. 

Revenind la linia de plecare, îl ating pe următorul din echipă, care 
continuă jocul. In cazul în care unii concurenţi ating solul în afara 
cercului (saltelei), sunt obligaţi să rămână acolo până la sfârşitul jocului. 

Câştigă concursul echipa care termină prima şi care are cei mai 
puţin concurenți care nu au reuşit să sară în toate cercurile sau saltelele. 


146. Cocostârcii 

Obiective: dezvoltarea îndemânării şi a coordonării;, perfecţio- 
narea unor deprinderi motrice. 

Participanți: 10-20 concurenți. 

Locul desfăşurării: sală sau în aer liber. 

Materiale: 1-2 bănci de gimnastică. 

Organizare şi desfăşurare: 

Concurenţii sunt dispuşi în formaţie de şir la capătul băncilor de 
gimnastică aşezate longitudinal. 

La semnalul dat de conducătorul jocului, concurenţii execută de- 
plasarea peste bancă. Pot fi alese de către conducătorul jocului urmă- 
toarele procedee: 

= pe două picioare; 

= pe un singur picior; 

= de pe un picior pe celălalt. 

Câştigă echipa concurenţilor care termină cel mai repede parcursul. 


147. Ştafetă cu sărituri, cu trecere peste obstacole 

Obiective: dezvoltarea forţei membrelor inferioare; dezvoltarea 
capacităţii motrice generale; dezvoltarea spiritului de întrecere. 

Participanți: 20-30 concurenți. 

Locul desfăşurării: sală sau în aer liber. 

Materiale: diferite materiale, obiecte şi aparate de gimnastică. 

Organizare şi desfăşurare: 
T Două echipe sunt aşezate în şiruri, înapoia unei linii de plecare. 
Inaintea lor se plasează diferite obstacole, diferite ca număr şi înălțime, 
în funcție de vârsta elevilor (mingi medicinale — una sau mai multe; 
bănci de gimnastică; capac de ladă; linii trasate pe sol; elevi în ghemuit; 
diferite aparate de gimnastică etc.), care urmează să fie sărite sau trecute 
prin sărituri prin ghemuit, sărituri pe un picior, pas sărit etc. De exemplu: 
săritură peste un elev stând ghemuit; peste coardă la 70 sau 80 cm 
înălțime; urcare şi coborâre de pe ladă; păşire prin săritură de pe o saltea 

pe alta, dus şi întors; sărituri peste şi treceri pe sub coarda de cauciuc, 
care se lasă din ce în ce mai jos etc. De asemenea, pot fi incluse în şta- 
fetă şi sărituri executate de pe loc, cu ridicarea genunchilor cât mai sus, 
la piept; săltări prin fandare cu schimbarea pasului; săritură pe verticală 
din stând, jumătate de rotaţie, rotație completă, săritură cu depărtarea 
picioarelor, cu atingerea picioarelor în aer etc. 


148. Aruncarea în pătratul desenat 

Obiective: dezvoltarea preciziei în aruncare. 

Participanți: cca10-15 concurenţi. 

Locul desfăşurării: sală sau în aer liber. 

Materiale: o cretă albă, monede, castane, pietre. 

Organizare şi desfăşurare: 

Pe sol, se desenează două pătrate, fiecare având latura de 25-30 cm. 
În primul pătrat, un concurent pune o castană, o nucă sau o pietricică. 
De la un semn trasat pe sol, la cca 3-4 metri, primul participant la joc, 
stabilit prin tragere la sorţi, aruncă prima dintre cele trei castane (nuci 
sau pietricele) pe care le primeşte pentru a le arunca în figurile geome- 
trice desenate. Dacă castanele nimeresc în pătratul cu castana, se acordă 
pentru fiecare câte un punct. Dacă se află aruncate în celălalt pătrat, se 
acordă câte două puncte. În cazul în care castanele nimeresc în afara 
spaţiului care delimitează pătratele, nu se acordă nici un punct. 

Urmează al doilea concurent participant la joc, care începe să 
arunce cele trei castane. 

Jocul este câştigat de concurentul care realizează primul 20 de puncte. 


149. Ocheşte în cerc ! 

Obiective: dezvoltarea preciziei în aruncare. 

Participanți: 10-15 concurenți. 

Locul desfăşurării: sală sau în aer liber. 

Materiale: castane, pietre. 

Organizare şi desfăşurare: 

Intr-un cerc cu diametrul de cca 1 m, jucătorii încearcă să arunce, 
de la o linie trasată pe sol la 5 m, fiecare câte 10 castane (pietricele). 
Concurentul care a aruncat în cerc cele mai multe castane (pietricele) şi 
care au rămas acolo, fără să se rostogolească în afara circumferinței cer- 
cului, câştigă. 

Dacă doi sau mai mulți concurenţi acumulează acelaşi punctaj, 
se recurge la organizarea unui nou tur (de baraj), pentru desemnarea 
câştigătorului. 

150. Aruncarea în cercul de ritmică 

Obiective: dezvoltarea preciziei în aruncare. 

Participanți: 10-15 concurenți. 

Locul desfăşurării: sală sau în aer liber. 

Materiale: o minge de oină, o castană, o piatră. 

Organizare şi desfăşurare: 

Primul participant la acest joc, desemnat prin tragere la sorți, 
aruncă în aer un obiect de dimensiuni mai mici (o minge de oină sau de 
tenis, o castană, o piatră etc.) şi pune repede cercul jos pe sol, în locul 
unde apreciază că va cădea obiectul aruncat în sus. Dacă acest obiect 
va nimeri, în cădere, în cerc, jucătorul obţine un punct. Dacă obiectul 
nu cade în cerc, jucătorul nu va obţine punctul respectiv. 

Cercul şi obiectul se predau, apoi, următorului jucător. 

Se declară învingător jucătorul care obţine numărul mai mare de 
puncte, după consumarea a 10 tururi. 


151. Aruncarea pietricelelor 

Obiective: dezvoltarea preciziei în aruncare; dezvoltarea înde- 
mânării şi a coordonării. 

Participanți: 10-15 concurenți. 

Locul desfăşurării: sală sau în aer liber. 

Materiale: pietre. 

Organizare şi desfăşurare: 

Fiecare concurent participant la acest joc are în fața sa o grămadă 
de pietricele. Concomitent, toți aruncă o pietricică în sus, cu mâna 
dreaptă şi o prind în aceeaşi mână. Exercițiul se reia cu două pietricele, 
apoi cu trei, patru ş.a.m.d. 

La prima greşeală (neprinderea pietricelelor), concurentul care a 
comis-o iese din joc. 

152. Arşice 

Obiective: dezvoltarea atenţiei; dezvoltarea îndemânării şi a 
coordonării. 

Participanți: 10-15 concurenți. 

Locul desfăşurării: sală sau în aer liber. 

Materiale: pietricele. 

Organizare şi desfăşurare: 

Fiecare concurent care joacă are într-o mână 5 pietricele pe care 
le aruncă pe sol, acestea împrăştiindu-se în fața sa. Apoi, cu mâna 
dreaptă, un concurent aruncă în aer prima pietricică şi, înainte de a o 
prinde, încearcă s-o ia de pe sol pe cea de-a doua. Dacă reuşeşte, lasă 
de-o parte a doua pietricică, o aruncă pe prima şi imediat după aceea 

pe cea de-a treia. Jocul continuă în acelaşi fel până se ridică ce-a de-a 
cincea pietricică, încheindu-se primul tur. Apoi, se aşează pe sol cele 
cinci pietricele. Imediat după aruncarea primei pietricele, jucătorul 
ridică două pietricele, apoi le pune de-o parte şi încearcă să le ridice 
pe celelalte două. 

În turul al treilea se aruncă prima pietricică , apoi se ridică trei pie- 
tricele. La următoarea aruncare este ridicată şi cea de-a cincea pietricică. 

În turul al patrulea, se aruncă prima pietricică şi, printr-o miş- 
care rapidă, se ridică celelalte patru. 

În turul următor, se aruncă şi se prind pe dosul palmei toate cele 
cinci pietricele. Numărul pietricelelor prinse indică numărul punctelor 
câştigate. Cu aceasta se încheie prima repriză, după care jocul se reia. 

Orice greşeală (nu se prind pietricelele sau nu se ridică de pe 
sol) înseamnă eliminarea jucătorului, acesta fiind obligat să cedeze 
rândul următorului elev participant la joc. 

La reintrarea în joc, cel eliminat continuă exerciţiul de la faza în 
care a comis greşeala. Turul al cincile nu se repetă. 

Jocul se desfăşoară până când unul din jucători câştigă un număr 
de puncte stabilit în prealabil (10, 20, 25). 


153. Şotronul cu pietricele 

Obiective: dezvoltarea preciziei în aruncare; dezvoltarea înde- 
mânării şi a coordonării. 

Participanți: 10-15 concurenți. 

Locul desfăşurării: sală sau în aer liber. 

Materiale: pietricele. 

Organizare şi desfăşurare: 

Jocul este foarte răspândit în rândul copiilor şi în special al fe- 
telor şi se desfăşoară astfel: 

Pe sol, se desenează un şotron care poate avea un număr diferit 
de forme geometrice. 

Ordinea intrării în joc a elevilor se stabileşte prin tragere la sorți. 

Primul elev ia o pietricică (sau un ciob de sticlă), pe care o aruncă 
în primul câmp marcat cu cifra 1, apoi sare pe piciorul drept în al doilea 
câmp, de aici, tot într-un picior, în al treilea. In câmpurile 4 şi 5 se sare 
cu ambele picioare, în 6, numai pe piciorul drept, în 7 şi 8, pe ambele 
picioare. Aici, elevul execută o săritură cu întoarcere de 180 grade şi 
revine în acelaşi mod spre linia de plecare. Ajuns în câmpul 1, ridică 
pietricica şi sare afară. În continuare, aruncă pietricica în câmpul 2. Sare 
într-un picior în primul câmp, de aici, în al treilea ş.a.m.d. 

Ori de câte ori reuşeşte să parcurgă fără greşeală drumul dus-în- 
tors, elevul aruncă pietricica mai departe cu un câmp. Din câmpul $, el 
o va arunca în câmpul 1 şi astfel se încheie jocul. Atunci când jucă- 
torul aruncă pietricica în câmpurile 4, 5, 7 sau 8, trebuie să sară în 
câmpurile învecinate într-un picior. 

Dacă greşeşte la vreo aruncare, jucătorul îşi ia pietricica şi aş- 
teaptă să-i vină din nou rândul. Jocul se reia din locul în care a fost 
comisă greşeala şi care poate să constea din: aruncarea pietricelei pe 
linie, afară sau în alt câmp; săritura pe linie sau în câmpul cu pietricica 
aflată acolo; săritura pe ambele picioare într-un câmp; deplasarea picioru- 
lui de sprijin după executarea săriturii; neridicarea pietricelei la întoarcere. 

Jocul este câştigat de concurentul care termină primul fără greşeli. 


154. Cer, iad 

Obiective: dezvoltarea preciziei în aruncare; dezvoltarea înde- 
mânării şi a coordonării. 

Participanți: 10-15 concurenți. 

Locul desfăşurării: sală sau în aer liber. 

Materiale: o cretă, o piatră. 

Organizare şi desfăşurare: 

Pe sol se desenează un dreptunghi, împărțit în 8 câmpuri, care sunt 
numerotate. Prin tragere la sorți, se stabileşte ordinea intrării în concurs. 

Primul concurent care începe jocul se aşază în fața pătratului cu 
nr.] şi aruncă în interiorul acestuia o pietricică. Dacă nimerește, sare 
într-un picior în pătratul 6, de acolo în 5, apoi în 4, în „Cer, în 3 şi în 2. 
În pătratul al doilea se apleacă, stând într-un picior, ia pietricica din 
primul pătrat, apoi sare în interiorul acestuia şi de acolo afară. Dacă nu a 
greşit pe parcursul acestui traseu, aruncă pietricica în pătratul 2 şi sare 
în continuare (conform celor descrise). Pe rând, se aruncă pietricica în 
celelalte pătrate („în iad ” nu se aruncă pietricica şi nu se sare). 

În turul al doilea, piatra se ţine pe laba piciorului; dacă alunecă 
şi cade, se consideră greşeală, ca şi aruncarea pe linie sau în afara 
pătratelor, ori atingerea pământului cu ambele picioare. 

În turul al treilea, piatra se poartă pe laba piciorului stâng, în 
turul al patrulea, pe umărul drept, apoi în următorul, pe umărul stâng. 

De fiecare dată când greşeşte, jucătorul îşi aşteaptă rândul şi reia 
jocul din locul respectiv. 


155. Pătratul 

Obiective: dezvoltarea preciziei în aruncare; dezvoltarea înde- 
mânării şi a coordonării. 

Participanți: 10-15 concurenți. 

Locul desfăşurării: sală sau în aer liber. 

Materiale: o cretă albă, o piatră. 

Organizare şi desfăşurare: 

Pe sol, concurenții trasează un dreptunghi împărțit în pătrate. Pri- 
mul jucător aruncă o pietricică sau un ciob de sticlă şi sare într-un picior 
dintr-un câmp în altul, începând cu primul şi terminând cu cel de-al şap- 
telea. Fiecare jucător trebuie să sară în câmpul în care se află pietricica 
sau ciobul de sticlă, în aşa fel, încât prin săritură să-l şuteze. Din primul 
câmp, este trimis afară, din al doilea în primul şi de aici afară, din câm- 
pul 3 în 2, de aici în primul şi apoi afară ş.a.m.d. Ajunşi în câmpul 7, 
concurenții iau piatra sau ciobul, îl aşază pe laba piciorului şi îl aruncă 
în exterior. Ori de câte ori îi vine rândul, jucătorul va relua jocul din lo- 
cul unde a comis greşeala şi care se produce în următoarele situaţii: nu 
se aruncă obiectul în cercul următor, sau acesta cade pe linie; elevul 
calcă pe linie; jucătorul nu şutează obiectul dintr-o singură săritură, ori 
în timpul şutului execută un pas suplimentar. 


156. Jocuri de îndemânare 

Obiective: dezvoltarea atenţiei; dezvoltarea spiritului de observație; 
dezvoltarea îndemânării şi a coordonării. 

Participanți: 15-20 concurenți. 

Locul desfăşurării: sală sau în aer liber. 

Materiale: diferite mingi de dimensiuni mai mici. 

Organizare şi desfăşurare: 

Participanţii la jocurile de mişcare, de îndemânare, trebuie să 
aibă mingi de oină, tenis sau tenis de masă ori mingi mici de cauciuc 
pe care le vor folosi în desfăşurarea unor jocuri. 


157. Joc de îndemânare. Varianta 2 

Obiective: dezvoltarea atenției; dezvoltarea spiritului de observaţie; 
dezvoltarea îndemânării şi a coordonării. 

Participanți: 10-15 concurenți. 

Locul desfăşurării: sală sau în aer liber. 

Materiale: diferite obiecte de dimensiuni mici. 

Organizare şi desfăşurare: 

Participanţii la acest joc de îndemânare stau în poziția ghemuit, 
având câte cinci castane (nuci sau pietricele etc.). Dintre acestea, patru 
le țin în buzunar, iar una se aşază pe sol. Jucătorul scoate din buzunar o 
castană, o aruncă în sus şi o prinde cu aceeaşi mână. După aceea, scoate 

din buzunar, pe rând, şi pe celelalte, pe care le aruncă şi le prinde din 
zbor. Înainte de a o prinde pe ultima din buzunar, pe cea de-a patra, ju- 
cătorul trebuie să ridice castana aşezată la începutul jocului pe sol. La 
fiecare încercare reuşită, jucătorul obţine un punct. Când jucătorul 
greşeşte, locul este urmat de alt participant la joc. Câştigă jucătorul care 
acumulează cele mai multe puncte după un număr de tururi stabilite 
înaintea începerii acestei întreceri de îndemânare. 


158. Prin inel 

Obiective: dezvoltarea îndemânării şi a coordonării; dezvoltarea 
vitezei de execuţie. 

Participanți: 20-30 concurenți. 

Locul desfăşurării: sală sau în aer liber. 

Materiale: o sfoară pentru confecționarea unui inel. 

Organizare şi desfăşurare: 

Participanţii la joc sunt organizaţi pe echipe formate din 10-15 
concurenți, care stau în şir (unul în spatele celuilalt). În fața fiecărei 
echipe, se află jos, pe sol, câte un „inel” (având forma unui cerc) con- 
fecționat din sfoară. 

La semnalul conducătorului, primii concurenţi din fiecare echipă, 
luând „inelul” cu ambele mâini, trebuie să şi-l treacă pe cap şi să se stre- 
coare prin el, lăsându-l jos, apoi următorul coechipier (pe rând) va face 
acelaşi lucru ş.a.m.d. 

Câştigă echipa care are jucătorii mai îndemânatici şi reuşeşte să 
termine prima. 


159. Bastonul în echilibru 

Obiective: dezvoltarea atenţiei; dezvoltarea îndemânării şi a 
coordonării. 

Participanți: 10-15 concurenți. 

Locul desfăşurării: sală sau în aer liber. 

Materiale: bastoane. 

Organizare şi desfăşurare: 

Participanţii la aceste jocuri, care contribuie la dezvoltarea înde- 
mânării, pot executa diferite mişcări, cu ajutorul unui baston, după cum 
este prezentat şi în fig. 2.54 a-c: 

a. elevii ţin bastonul în echilibru pe degete, privirea pe vârful 
bastonului, mâna este mobilă; 

b. se execută balansări şi apucări, trageri şi împingeri, purtări şi 
ridicări, sărituri şi sprijiniri ale bastonului; 

c. trecerea de către concurenţi a bastonului dintr-o mână în cea- 
laltă; sub formă de concurs-ştafetă (se duce bastonul în echilibru şi se 
predă următorului din echipă); 

d. din mers, concurenții echilibrează bastonul, apoi se rotesc, merg 
înainte sau înapoi; 

Se poate organiza chiar concursuri, întreceri sub forma: Cine se 
deplasează mai repede? 

e. cu bastonul în echilibru, concurenţii se aşază pe sol, se ridică; 
se poate încerca şi culcarea pe sol, fără a cădea bastonul din echilibru; 

f. participanţii aşază bastonul în echilibru pe sol, desprind mâna, 
se rotesc o dată în jurul axei corpului şi prind bastonul înainte de a că- 
dea pe sol; 

g. concurenţii încearcă să treacă piciorul peste bastonul aflat în 
echilibru vertical, mâna se desprinde rapid, apoi apucă din nou bastonul. 


Fig. 2.54 a-b 

Fig. 2.54 c 


160. Aruncarea mingii în afara cercului 

Obiective: dezvoltarea atenţiei; dezvoltarea îndemânării şi a coor- 
donării; dezvoltarea preciziei în aruncare şi a vitezei de execuţie. 

Participanți: 10-15 concurenți. 

Locul desfăşurării: sală sau în 
aer liber. 

Materiale: o cretă, mingi diferite. 

Organizare şi desfăşurare: 

Se trasează un cerc cu un dia- 
metru de cca 5 m, în care stau doi 
concurenţi care încearcă să arunce în 
afara cercului mingile pe care ceilalți 
participanți la joc caută să le trimită 
în cerc (Fig. 2.55). 

Câştigă concurenții care aruncă 
toate mingile din interiorul cercului. 


161. Atacul mingii medicinale 

Obiective: dezvoltarea atenţiei; dezvoltarea îndemânării şi a coor- 
donării; dezvoltarea preciziei în aruncare şi a vitezei de execuţie. 

Participanți: 20-30 concurenți. 

Locul desfăşurării: sală sau în aer liber. 

Materiale: minge medicinală. 

Organizare şi desfăşurare: 

Participanţii la joc sunt aşezaţi pe circumferința unui cerc, la 
distanţă, unul de altul, de 1-2 m. 

La semnalul dat de conducător, concurenţii încep să-şi paseze 
mingea medicinală între ei (aruncând-o prin aer, rostogolind-o pe sol 
etc.). Un concurent, desemnat de către conducător, aleargă în jurul 
cercului, încercând să atingă pe cel ce se află în posesia mingii. Dacă 
reuşeşte, schimbă locul şi cel atins începe urmărirea, fără a avea drep- 
tul să alerge prin cerc. 


162. Interceptarea mingii (Miuţa la fotbal) 

Obiective: dezvoltarea atenţiei; dezvoltarea îndemânării şi a coor- 
donării;, perfecţionarea pasei la fotbal şi dezvoltarea vitezei de execuție; 
crearea unei stări de bună dispoziţie şi de destindere. 

Participanți: 10-20 concurenţi. 

Locul desfăşurării: sală sau în aer liber. 

Materiale: una-două mingi de fotbal. 

Organizare şi desfăşurare: E 

Participanţii la joc se aşază în cerc, la un interval de cca 1 braţ. In 
interiorul cercului, un participant la joc, jucător, încearcă să intercepteze 
pasa, mingea pe care ceilalți şi-o pasează între ei. In momentul în care 
reuşeşte se schimbă rolul-locul, cel care a pasat mingea ce a fost inter- 
ceptată trece în interiorul cercului. 

Când mingea se pasează cu piciorul, capul, pieptul etc., jocul se 
cheamă miuţă. Pentru a da şi mai mult dinamism jocului, antrenorul 
poate nominaliza ca prinzători încă 1-2 jucători. 

Acest joc este frecvent utilizat de către jucătorii de fotbal, care-l 
folosesc ca mijloc de destindere, dar şi de pregătire. 


163. Concurs de aruncări la coşul de baschet 

Obiective: dezvoltarea îndemânării şi a coordonării; perfecționarea 
aruncării la baschet; dezvoltarea spiritului de întrecere. 

Participanți: 10-15 concurenți. 

Locul desfăşurării: sală sau în aer liber. 

Materiale: min. o minge de baschet. 

Organizare şi desfăşurare: 

Două, trei echipe (în funcţie de numărul coşurilor de baschet exis- 
tente pe terenul de joc sau în sală) sunt dispuse în şir, în faţa coşurilor. 
Primul jucător din fiecare echipă (şir) are o minge de baschet. 

La semnalul conducătorului, jucătorii care au mingea aruncă la 
coş, apoi aleargă după minge, o pasează coechipierilor cu numărul 2 şi 

apoi se aşază la coada şirului propriu. Jucătorul al doilea, la rândul lui, 
aruncă, recuperează şi pasează mingea jucătorului cu numărul 3 ş.a.m.d. 

Pentru a realiza o atmosferă de întrecere, mobilizare generală şi pen- 
tru a cunoaşte situația rezultatului în orice moment, coechipierii numără 
cu voce tare reuşitele (De exemplu, primul coş, al doilea. .., al treilea...). 

Câştigă echipa care marchează prima un număr stabilit, în preala- 
bil, de coşuri (de exemplu, 25) sau care a marcat cele mai multe coşuri 
într-un timp (de exemplu, în 5 minute). 


164. Tinteşte bila ! 

Obiective: perfecționarea aruncării la țintă; dezvoltarea îndemânării. 

Participanți: 8-10 concurenți. 

Locul desfăşurării: sală sau în aer liber. 

Materiale: o bilă pentru fiecare concurent. 

Organizare şi desfăşurare: 

Un concurent aruncă bila sa cât mai departe. La contactul cu 
solul, bila este oprită pentru ca aceasta să nu se rostogolească. Urmă- 
torul concurent caută să atingă cu bila sa pe cea a adversarului sau s-o 
rostogolească astfel, încât să se oprească lângă cealaltă, la o distanță 
de maximum o palmă. Dacă reuşeşte, câştigă un punct; în caz contrar, 
punctul revine adversarului. Apoi aruncă celălalt concurent ş.a.m.d. 


165. Alergare peste obstacole 

Obiective: dezvoltarea atenţiei; însuşirea unor deprinderi motrice 
de bază şi utilitar-aplicative; dezvoltarea îndemânării şi a coordonării; 
dezvoltarea spiritului de întrecere şi de echipă. 

Participanți: 20-30 concurenți. 

Locul desfăşurării: sală sau în aer liber. 

Materiale: diferite obiecte şi materiale. 

Organizare şi desfăşurare: 

Participanţii la joc sunt împărțiți în două sau trei echipe egale ca număr. 

Inaintea fiecărei echipe sunt plasate 3, 4 obiecte (mingi, cutii de 
la lada de gimnastică etc.), la o distanţă de 5-8 m, care urmează să fie 
trecute prin săritură de către concurenți. 

La semnalul conducătorului, primii concurenți din fiecare grupă 
pleacă în alegare sărind peste obstacole, ocolesc un fanion şi aleargă 
înapoi la linia de plecare, ating palma următorului coechipier, care 
urmează acelaşi traseu. Jocul continuă până ce toți componenții 
echipei au alergat. Jocul poate fi îngreunat cerându-se concurenţilor să 
transporte diferite obiecte sau un coechipier (Fig. 2.56). 

Câştigă echipa care a terminat prima. 

Fig. 2.56 


166. Mingea ricoşată 

Obiective: dezvoltarea atenţiei; dezvoltarea îndemânării şi a 
coordonării; dezvoltarea forței membrelor superioare; perfecționarea 
aruncării la țintă. 

Participanți: 15-20 concurenți. 

Locul desfăşurării: sală sau în aer liber. 

Materiale: o cretă, o minge de tenis, handbal sau de cauciuc. 

Organizare şi desfăşurare: 

Două echipe formate din participanţii la acest joc sunt aşezaţi în 
şir în faţa unui perete. La 4-5 m, paralel cu acesta, se trasează o linie. 
Pe perete, se marchează, cu creta, o linie la o înălțime de cca 3 m. 

Prin tragere la sorţi, o echipă are mingea (de tenis, handbal sau 
de cauciuc), pe care o aruncă cu putere în perete şi după care imediat 
se retrage în spatele propriei echipe. În acelaşi timp, primul participant 
din cealaltă echipă caută să prindă mingea ricoşată din perete sau după 
ce s-a lovit cel mult o dată de pământ. 

Apoi, şi acest concurent o aruncă şi la rândul său se retrage în 
spatele propriei echipe (Fig. 2.57). 

Jocul continuă în aceeaşi alternanță, până când un participant 
greşeşte (aruncă mingea sub linia trasată pe perete, mingea atinge de 
mai multe ori solul până ce este prinsă). 

După fiecare greşeală, jocul se reia prin aruncarea mingii în 
perete de către un participant din echipa adversă. 

Pentru fiecare greşeală a unei echipe, cealaltă capătă un punct. 
Câştigă echipa care totalizează prima un număr de puncte stabilit îna- 
intea începerii întrecerii respective. 

e 


Fig. 2.57 


167. Caii şi călăreții 

Obiective: dezvoltarea îndemânării şi a coordonării, dezvoltarea 
forţei generale; dezvoltarea spiritului de luptă. 

Participanți: 10-20 concurenți. 

Locul desfăşurării: sală sau în aer liber. 

Organizare şi desfăşurare: 

Pe terenul de joc, se trasează pe sol un cerc având raza de cca 6-8 m, 
în centrul căruia se plasează un fanion. Prin acest cerc, se creează o 
zonă „de apărare”. 

Cele două echipe participante la acest joc vor trebui să aibă ace- 
laşi număr de jucători. Acestea vor fi denumite una „caii” şi cealaltă 
„călăreţii”. 

Dintre participanţii la joc se formează perechi, astfel ca acestea să 
fie formate din câte unul din concurenţii fiecărei echipe (deci o echipă 
va fi formată dintr-un călăreț şi un cal — Fig. 2.58). Un jucător din echi- 
pa „cailor” se plasează în preajma zonei de apărare. 

La semnalul de începere, călăreţii încalecă şi îşi pasează mingea 
între ei, până când unul dintre „călăreţi” scapă mingea (Fig. 2.59). In 
acest moment, „călăreţii” descalecă şi fug cât mai repede spre zona de 
apărare. Jucătorii denumiți „caii” caută să prindă cât mai repede mingea 
şi să lovească un călăreț înainte ca acesta să ajungă în zona de apărare. 
(Nu se acceptă alergarea cu mingea). Când „caii” reuşesc să lovească un 
călăreț, rolurile se inversează. In cazul în care nu reuşesc, jocul se reia 
ca la început. 

Fig. 2.59 


168. Lupta în lanţ 

Obiective: dezvoltarea forței generale, a puterii de luptă şi a do- 
rinței de a învinge. 

Participanți: 10-20 concurenți. 

Locul desfăşurării: sală sau în aer liber. 

Organizare şi desfăşurare: 

Se împart concurenții în două echipe, iar pe sol se trasează două 
linii paralele la o distanță de 1-2 m una de alta. Spaţiul dintre aceste 
două linii este „zona liberă”. 

Fiecare dintre cele două echipe se aşază înapoia unei linii, astfel 
ca jucătorii să fie față în față. 

La semnalul de începere, dat de conducător, jucătorii caută să-şi 
apuce adversarul de mâini şi să-l tragă în terenul propriu. Când lupta 
între cei doi este în plină desfăşurare, în ajutorul acestora pot „sări “ şi 
alți coechipieri care nu sunt angajaţi în luptă. Aceştia îl apucă de mijloc 
pe coechipierul ameninţat să fie tras, formându-se astfel un adevărat 
„lanț” (Fig. 2.60). 

Concurenţii traşi de adversar peste zona neutră sunt luaţi prizonieri. 

In cazul în care concurenții sunt prinşi în lanţ, iar jucătorul din 
capul şirului a fost tras peste linie, sunt consideraţi prizonieri toţi 
jucătorii care în momentul trecerii liniei se găseau înlănțuiți. 


Fig. 2.60 


169. Suprimaţi sprijinul ! 

Obiective: dezvoltarea forței generale, a puterii de luptă şi a do- 
rinței de a învinge. 

Participanți: 10-14 concurenţi (cu soț). 

Locul desfăşurării: sală sau în aer liber. 

Organizare şi desfăşurare: 

Numărul jucătorilor într-o echipă trebuie să fie cu soţ. Se for- 
mează grupe de câte patru jucători, câte doi din fiecare echipă. (Un 
jucător este astfel încadrat de doi adversari). 

Participanţii la joc se dispun în „formație cruce”, partenerii față 
în față (Fig. 2.61) în poziţia sprijin pe brațe, înainte culcat, cu braţele 
întinse, picioarele întinse şi sprijinite pe vârfuri. 

La semnalul dat de conducătorul jocului începe lupta. Astfel, 
sprijiniți pe o singură mână, jucătorii cu mâna liberă caută să apuce 
mâna de sprijin a adversarului şi prin acţiuni de tracțiune sau împin- 
gere încearcă să provoace dezechilibrarea şi căderea acestuia. Parte- 
nerii, aflaţi faţă în faţă, pot să coopereze pentru reuşită echipei lor. 

Jucătorii unei echipe în caz de reuşită obţin un punct. 

Câştigă echipa care realizează cel mai mare număr de puncte. 


Fig. 2.61 


170. Mingea în cere 

Obiective: dezvoltarea atenţiei şi a îndemânării; perfecţionarea 
pasei şi a aruncării la ţintă; dezvoltarea vitezei de execuţie. 

Participanți: 15-20 concurenți. 

Locul desfăşurării: sală sau în aer liber. 

Materiale: două mingi de handbal. 

Organizare şi desfăşurare: 

Participanţii la joc formează un cerc. Distanţa dintre doi concu- 
renţi este de cca 3-4 m. 

Doi dintre concurenți, aflaţi față în faţă pe circumferința cercului, 
primesc câte o minge de handbal. 

La semnalul dat de conducător, începe pasarea mingilor. Acestea 
sunt trimise, din concurent în concurent, dispuşi pe circumferința cer- 
cului, urmărindu-se astfel mingile. Dacă la un moment dat unul din ju- 
cători primeşte o pasă înainte ca mingea pe care a primit-o mai înainte 
să fi ajuns la jucătorul anterior, jocul se opreşte şi concurentul în cauză 
primeşte un punct penalizare. Jocul se reia, însă de data aceasta sensul 
pasării mingilor se schimbă. 

După un număr de repetări, 20-25, sunt stabiliți câştigătorii, care 
sunt cei cu cele mai puține puncte penalizare. 

171. Mingea rostogolită în cerc 

Obiective: dezvoltarea atenţiei şi a formelor de manifestare a 
vitezei; dezvoltarea îndemânării; perfecţionarea pasei mingii. 

Participanți: 15-20 concurenți. 

Locul desfăşurării: sală sau în aer liber. 

Materiale: o minge de baschet sau fotbal. 

Organizare şi desfăşurare: 

Participanţii sunt dispuşi pe circumferința unui cerc. În conti- 
nuare, aceştia numără, astfel că fiecare va avea un număr. Cei cu nu- 
mărul par rămân pe locurile lor, cei cu număr impar trec în interiorul 
cercului. Astfel se formează două echipe (Fig. 2.62). 


Echipa aflată în exterior primeşte o minge de baschet sau fotbal, 
pe care încep să o paseze între ei, prin rostogolirea acestei mingi pe sol, 
căutând să atingă jucătorii din interiorul cercului. Aceştia se feresc, doar 
sărind peste minge (nu au voie să atingă mingea cu mâinile, apărându-se); 
cei atinşi sunt eliminaţi din joc. 

Jocul continuă până rămân trei concurenți. În acel moment con- 
ducătorul notează timpul care s-a scurs de la începutul jocului. Apoi, 
rolul echipelor se inversează. 

Câştigă echipa care reuşeşte să elimine acelaşi număr de concu- 
renţi în timpul cel mai scurt. 

172. Eliberează prizonierii ! 

Obiective: dezvoltarea atenţiei şi a formelor de manifestare a vi- 
tezei; dezvoltarea îndemânării; perfecționarea pasei mingii. 

Participanți: 20-30 concurenți. 

Locul desfăşurării: sală sau în aer liber. 

Materiale: o minge, o cretă albă. 

Organizare şi desfăşurare: 

Pe terenul de joc se desenează două cercuri cu aceeaşi rază (cca 4-5 m), 
la o distanţă între ele de cel puţin 10 paşi. Acest spaţiu se împarte în 
două, printr-o linie trasată la o distanță egală de cele două cercuri. 

În interiorul fiecărui cerc, se va descrie un alt cerc, concentric, 
cu raza de 1,5-2 m. 

Fiecare echipă participantă la joc se împarte în trei grupe egale, 
căpătând următoarele denumiri: grupa „prinzătorilor” şi a „eliberatorilor”. 

Participanţii sunt dispuşi în următoarele zone: în spaţiul dintre 
cercuri intră „prinzătorii” adverşi, iar în afara cercurilor mari se răs- 
pândesc, de jur-împrejur, „eliberatorii” celor două echipe, fiecare în ju- 
rul cercului unde se află ca prizonieri coechipierii lor (Fig. 2.63). 


Fig. 2.63 


Fiecare grup de „eliberatori”, având câte o minge, o pasează celor 
din cercurile mici. Dacă un prizonier reuşeşte să intre în posesia mingii, 
el este scăpat şi trece în grupa „eliberatorilor” săi. „Păzitorii” se opun, cău- 
tând să intercepteze mingea. Dacă ei reuşesc acest lucru, o pot trimite 
„eliberatorilor” din echipa lor, care se află în jurul celuilalt cerc. In felul 
acesta, la un moment dat, ambele mingi se pot găsi la aceeaşi grupă de 
„eliberatori”, ceea ce îngreuiază rolul „păzitorilor” adverşi. Câştigă 
echipa care reuşeşte prima să-şi elibereze coechipierii „prizonieri”. 

Principalele reguli ale acestui joc se referă la: 

= fiecare grup de jucători, după rolul pe care l-a căpătat, are 
dreptul să se deplaseze numai în spațiul ce-i revine; 

= „eliberatorii” nu au voie să intre în posesia mingii, decât în spa- 
tiul din afara cercului respectiv, fără a depăşi linia de centru; 

= un „prizonier” este eliberat numai dacă reuşeşte să prindă mingea; 
acelaşi lucru este valabil şi pentru intercepţia mingii de către „păzitor”. 
Dacă o minge, în zborul ei, este doar atinsă de unul dintre jucători, ea 
revine celui la care ajunge şi care reuşeşte s-o prindă în ambele mâini. 


173. Doboară mingea ! 

Obiective: dezvoltarea îndemânării, perfecționarea aruncării la țintă. 

Participanți: 20-30 concurenţi. 

Locul desfăşurării: sală sau în aer liber. 

Materiale: o minge medicinală şi mai multe mingi de ocină, de 
cauciuc sau tenis, un taburet sau scaun. 

Organizare şi desfăşurare: 

Două echipe formate din acelaşi număr de concurenți sunt dispuşi 
în spatele a două linii numite „linii de aruncare” şi care sunt trasate pe sol 
la o distanță de cca 15-20 m între ele. In mijlocul terenului delimitat de 
liniile de aruncare, se aşază un taburet sau scaun fără spătar, pe care se 
aşază o minge medicinală (Fig. 2.64). Cele două echipe sunt dispuse fie- 
care, în spatele unei linii de aruncare, fiecare participant la acest joc având 
o minge de oină sau una mică de cauciuc sau tenis. La semnalul dat de 
conducătorul jocului, fiecare concurent va arunca propria minge spre cea 
medicinală, încercând s-o lovească şi să o doboare de pe suportul respec- 
tiv. Câştigă echipa care reuşeşte prima să doboare mingea medicinală. 

După prima „salvă” de aruncări, dacă minge medicinală nu a că- 
zut, se opreşte jocul pentru strângerea mingilor mici şi jocul se reia 
printr-o nouă „salvă de aruncări” ş.a.m.d. 


174. Ţinteşte mingea ! 

Obiective: dezvoltarea atenţiei şi a formelor de manifestare a 
vitezei; dezvoltarea preciziei la aruncarea la ţintă. 

Participanți: cca 20 concurenţi. 

Locul desfăşurării: în aer liber. 

Materiale: mingi de oină şi o minge de baschet, fotbal, handbal, 
volei sau de cauciuc. 

Organizare şi desfăşurare: 

Două echipe egale ca număr sunt aşezate pe câte o linie trasată pe sol. 

Fiecare concurent are o minge de oină, iar în centrul spațiului 
delimitat de cele două linii ale echipelor participante la joc se plasează 
o minge de baschet, fotbal, handbal, volei sau de cauciuc (Fig. 2.65). 

La semnalul dat de către conducătorul jocului respectiv, pentru 
începerea jocului, componenții ambelor echipe ţintesc mingea, alter- 
nativ, cu scopul de a o deplasa în terenul advers. 


Fig. 2.65 


După ce s-au aruncat toate mingile de oină şi mingea din centru 
nu a fost deplasată într-un teren al echipelor, jocul se reia. 

Dacă mingea din centru a fost deplasată, se socoteşte 1 punct pen- 
tru echipa care a reuşit deplasarea mingii în terenul adversarilor. 

Jocul este câştigat de echipa care a reuşit cele mai multe puncte, 
ceea ce înseamnă deplasare mingii în terenul adversarilor. 

O altă variantă a acestui joc poate fi aceea în care, la întrecerea 
respectivă, participă 2-4 echipe, care ocupă fiecare câte o latură a 
terenului, iar în centrul terenului, pe un scaun, este aşezată o minge 
medicinală care va trebui să fie doborâtă de participanţii la joc. 


175. Cursa şchiopilor 

Obiective: dezvoltarea îndemânării şi a coordonării, dezvoltarea 
forței membrelor inferioare. 

Participanți: cca 20 concurenți. 

Locul desfăşurării: sală sau în aer liber. 

Organizare şi desfăşurare: 

Orice întrecere, ștafetă, în care participanţii, unul sau mai mulți, 
se deplasează pe o anumită distanţă folosindu-se doar de un picior este 
cunoscută sub denumirea de „Cursa şchiopilor”. 


176. Cursa într-un picior 

Obiective: dezvoltarea îndemânării şi a coordonării, dezvoltarea 
forței membrelor inferioare. 

Participanți: cca 20 concurenţi. 

Locul desfăşurării: sală sau în aer liber. 

Organizare şi desfăşurare: 

Concursul se poate desfăşura sub formă de întrecere organizată 
sub formă de ştafetă (dus-întors, în suveică) sau individual. 

Deplasarea elevilor participanţi la acest joc se face prin sărituri 
într-un picior, piciorul liber fiind ţinut în sus îndoit din genunchi şi 
având trecut pe sub el braţul de aceeaşi parte, mâna acestuia apucând 
strâns nasul sau bărbia jucătorului. 


177. Volei stând jos 

Obiective: însuşirea principalelor deprinderi motrice specifice 
jocului de volei; crearea unei stări de bună dispoziţie. 

Participanți: cca 20 concurenţi. 

Locul desfăşurării: sală sau în aer liber. 

Materiale: o plasă şi o minge de volei. 

Organizare şi desfăşurare: 

In sala de sport sau pe un teren gazonat, se trasează un spațiu 
sub formă de dreptunghi cu laturile de 5/10 m. La mijlocul acestuia, se 

marchează printr-o sfoară, la o înălțime de cca 1,30-1,50 m, plasa te- 
renului (Fig. 2.66). 

Componenții fiecărei echipe ocupă una din jumătatea terenului 
stând jos, în formaţia pe care o consideră cea mai indicată, pentru a 
ocupa întregul teren de joc. 

Intrecerea se desfăşoară după regulile cunoscute ale jocului de 
volei, cu următoarele modificări: 

= un jucător când loveşte mingea trebuie să fie în contact cu solul. 
Acesta se poate ridica doar pentru a culege mingea ieşită din joc sau 
pentru a-şi schimba locul în cadrul rotației pentru serviciul câştigat; 

= serviciul, pasa sau preluarea mingii pot fi executate cu unele 
imperfecţiuni de natură tehnică, nefiind considerate greşeli. 


Fig. 2.66 


178. Atacatorii şi apărătorii 

Obiective: dezvoltarea atenţiei şi a îndemânării; dezvoltarea pre- 
ciziei în aruncare. 

Participanți: 20-30 concurenți. 

Locul desfăşurării: sală sau în aer liber. 

Materiale: o minge de handbal. 

Organizare şi desfăşurare: 

Echipa care se apără este formată din 8-10 concurenţi, dispuşi 
astfel încât aceştia să formeze un cerc strâns, stând pe spate culcaţi, 
sprijiniți în coate, cu picioarele spre exteriorul cercului (Fig. 2.67). 

Echipa care atacă formează şi aceasta un alt cerc, la o distanță de 
10-12 paşi de echipa care se apără. 

Jocul se desfăşoară prin încercarea atacatorilor de a lovi cu min- 
gea pe apărători. Pentru a surprinde pe adversari, atacatorii pasează între 
ei mingea în toate direcţiile, însă fără a avea voie să părăsească locul pe 
care se află. Apărătorii au voie să se apere doar cu ajutorul picioarelor, 
de la genunchi în jos. Când un apărător a fost atins în orice altă parte a 
corpului, el părăseşte formaţia şi cercul se strânge. 

După fiecare apărător lovit, atacanţii se apropie de aceştia printr-un 
pas făcut înainte. Când ultimul jucător apărător a fost atins cu mingea de 
către atacanţi, conducătorul jocului se uită la ceas şi marchează timpul 
care s-a scurs de la începutul jocului. Rolul echipelor se schimbă şi câş- 
tigă echipa care a reuşit să lovească cu mingea toți concurenţii apărători 
în cel mai scurt timp. 


179. Mingea în suveică 

Obiective: dezvoltarea atenţiei şi a îndemânării; dezvoltarea pre- 
ciziei în aruncare. 

Participanți: 20-30 concurenți. 

Locul desfăşurării: sală sau în aer liber. 

Materiale: o minge de handbal. 

Organizare şi desfăşurare: 

Participanţii la joc formează două echipe, egale ca număr; fiecare 
echipă se aşază pe două şiruri, faţă în faţă. Primii dintr-un şir au câte o 
minge pe care, la semnalul dat de conducător, o pasează primului din 

grupa din față, apoi se aşază la coada şirului unde au pasat. Concu- 
rentul care a primit mingea o pasează şi el următorului tot din grupa din 
faţă şi în felul acesta grupele îşi schimbă locurile (Fig. 2.68). 

Câştigă echipa care a terminat prima schimbarea locurilor. 


Fig. 2.68 


180. Cursa în cinci picioare 

Obiective: dezvoltarea îndemânării şi a coordonării. 

Participanți: cca 20 concurenți. 

Locul desfăşurării: sală sau în aer liber. 

Organizare şi desfăşurare: 

Se formează două sau mai multe echipe din câte trei concurenți 
care se vor întrece sub formă de ștafetă. 

In timpul alergării, cei trei concurenţi sunt pregătiţi astfel: cei doi 
din exterior îşi prind mâinile dinspre interior într-un lanț; partenerul din 
centru trece un picior peste acest lanț de braţe al coechipierilor, se 
sprijină pe el sub genunchi şi braţele le pune pe umerii celor doi par- 
teneri de întrecere aflați în exterior (Fig. 2. 69). 

La semnalul de începere a ştafetei, grupul celor trei se depla- 
sează prin alergarea „celor din exterior” şi sărituri pe un picior al celui 
din centrul grupului. 

Jucătorii din exterior trebuie să menţină lanţul de braţe tot tim- 
pul cursei; dacă acesta s-a rupt, grupa se va opri pentru a reface lanţul, 
şi numai după aceasta va continua alergarea. 

Câştigă echipa care, în final, a reuşit să aibă trecute de linia de 
sosire toate perechile angajate în concurs. 


Fig. 2.69 


181. Vânătorii şi vânatul 

Obiective: dezvoltarea atenţiei şi a îndemânării; dezvoltarea pre- 
ciziei în aruncare. 

Participanți: 20-30 concurenți. 

Locul desfăşurării: sală sau în aer liber. 

Materiale: o minge. 

Organizare şi desfăşurare: 

Două treimi dintre concurenţi participanţi la joc formează un cerc 
mare, distanţa dintre concurenți fiind de cca 1m. Aceştia reprezintă „vâ- 
nătorii”. Restul participanților la joc reprezintă „vânatul” şi stau în mij- 
locul cercului pe un şir, primul cu braţele întinse lateral, iar restul con- 
curenților se țin de mijloc unul de celălalt (Fig. 2.70). 

La semnalul conducătorului, „vânătorii” pasează o minge între ei 
până ce găsesc momentul potrivit să lovească ultimul concurent din 
şir, pe ultimul „vânat”. Lovirea este permisă numai la picioare. 

În timp ce „vânătorii” pasează mingea între ei, „vânatul” se depla- 
sează, inclusiv în alergare, spre dreapta şi spre stânga, în scopul de a eli- 
mina posibilitatea expunerii ultimului concurent atacului „vânătorilor”. 
Primul concurent, cel din fruntea şirului, caută, cu ajutorul braţelor de- 
părtate, să apere ultimul elev de atacul cu mingea. Dacă este atins, la 
picioare, ultimul din şir iese afară din joc. 

Jocul continuă până când sunt vânaţi majoritatea concurenţilor 
din şir, apoi se schimbă rolurile. 

182. Tragerea frânghiei 

Obiective: dezvoltarea coordonării şi a forței generale; dezvol- 
tarea spiritului de întrecere. 

Participanți: 20-30 concurenți. 

Locul desfăşurării: sală sau în aer liber. 

Materiale: o frânghie suficient de rezistentă. 

Organizare şi desfăşurare: 

Participanţii la joc formează două echipe, egale ca număr şi cu posi- 
bilităţi, ca forță şi greutate, cât mai apropiate. Concurenţii sunt aşezaţi în și- 
ruri, ţinându-se reciproc de mijloc, iar primii apucă de capătul unei frânghii. 

Dacă frânghia este suficient de lungă, fiecare participant la această 
întrecere poate să tragă de ea (Fig. 2.71). 

Şirurile sunt despărțite de o linie trasată pe sol. 

La comanda de începere a jocului, fiecare echipă trage de sfoară, 
încercând să tragă peste linia care-i desparte de ceilalți din echipa ad- 
versară. Dacă reuşesc, sunt declarați câştigători. 


183. Transmiterea mingii de volei şi de handbal 

Obiective: dezvoltarea atenţiei şi a îndemânării; perfecționarea 
pasei mingii. 

Participanți: 20-30 concurenți. 

Locul desfăşurării: sală sau în aer liber. 

Materiale: o minge de handbal şi una de volei. 

Organizare şi desfăşurare: 

Concurenţii sunt aşezaţi în cerc, în stând depărtat cu mâinile în 
poziţie de a pasa mingea, identic cu pasa de la piept la baschet. 

Concurenţii sunt puşi de conducătorul jocului să numere din doi 
în doi. Numerele 1 formează o echipă, iar numerele 2, altă echipă. Un 
concurent din echipa 1 primeşte mingea de volei, iar cel de lângă el, 
din stânga sa, din echipa 2, primeşte mingea de handbal. 

La semnalul de începere a jocului, concurentul cu mingea de 
volei o pasează spre dreapta, din 2 în 2 concurenţi, iar mingea de 
handbal este transmisă spre stânga, tot din 2 în 2 concurenți. 

Concurenţii caută să transmită mingea cât mai rapid. 

Câştigă echipa care reuşeşte prima să paseze mingea până ajunge 
la primul care a început transmiterea acesteia. 

Urmează schimbarea mingii între echipe. În caz de egalitate, după 
cele două reprize, se organizează o a treia serie, în care mingea echipe- 
lor (volei sau handbal) este trasă la sorți. 


184. Suveica cu mingea 

Obiective: dezvoltarea atenţiei şi a îndemânării;, perfecționarea 
pasei mingii. 

Participanți: 20-30 concurenți. 

Locul desfăşurării: sală sau în aer liber. 

Materiale: o minge de baschet sau volei. 

Organizare şi desfăşurare: 

Două echipe, având număr egal de concurenţi, sunt împărțite, 
fiecare, în câte două subgrupe, aşezate față în față pe latura unui 
pătrat, ceea ce reprezintă terenul de joc (Fig. 2.72). 

Primii concurenţi dintr-o subgrupă primesc câte o minge de bas- 
chet sau volei, ceea ce reprezintă minge de joc pentru echipa respectivă. 

La comanda dată de conducător, pentru începerea jocului, con- 
curenții dintr-o grupă pasează mingea coechipierului aşezat primul în 
subgrupa din fața sa, după care se aşază la sfârşitul șirului unde a 
transmis mingea. Cel care a primit mingea o pasează următorului din 
grupa din față ş.a.m.d., grupele schimbând astfel locurile între ele. 

Jocul se termină când grupele au terminat de schimbat locurile şi 
este declarată câştigătoare echipa care realizează prima acest lucru. 


Fig. 2.72 


185. Aruncarea mingii la bordură 

Obiective: dezvoltarea îndemânării şi a preciziei în aruncare. 

Participanți: 10-12 concurenţi, pe perechi. 

Locul desfăşurării: în parc, pe o alee cu pavaj fără circulaţie a 
maşinilor. 

Materiale: mingi de tenis de câmp. 

Organizare şi desfăşurare: 

Doi concurenţi stau față în faţă, pe câte o piatră de pavaj, între ei 
aflându-se altă piatră. Unul dintre concurenți aruncă mingea de tenis pe 
piatra liberă, iar celălalt concurent trebuie s-o prindă. Dacă reuşeşte, 
concurentul se retrage cu o piatră, mărind astfel distanţa dintre cei doi 
concurenți. Dacă greşeşte prinderea este eliminat din joc şi locul său 
este luat de un alt concurent. Câştigă jocul concurentul care s-a retras 
primul pe a zecea piatră. 

4.3. Jocuri de mişcare organizate şi desfăşurate în/pe apă 
sau pe nisip 


1. Fereşte-te de minge ! 

Obiective: acomodarea cu apa; dezvoltarea atenţiei; crearea unei 
stări de bună dispoziţie. 

Participanți: 10-15 concurenți. 

Locul desfăşurării: în apă. 

Materiale: o frânghie; o minge de tenis de câmp. 

Organizare şi desfăşurare: 

Participanţii la joc stau în apă, a cărei adâncime este până la piept, 
formând un cerc. In centru se află un jucător, ce roteşte aproape de 
suprafaţa apei o frânghie, de care este prinsă la capăt o minge. Cei care 
iau parte la joc şi alcătuiesc cercul, la trecerea mingii prin dreptul lor, se 
feresc să nu fie atinşi de ea, scufundându-se cu capul în apă (Fig. 3.1). 
Cine este atins de minge sau rămâne sub apă, mai mult de o rotire a 
frânghiei, este eliminat din joc. 

Locul celui care roteşte mingea îl ia cel eliminat. 


2. Pe suprafaţa apei 

Obiective: acomodarea cu apa; dezvoltarea spiritului de întrecere; 
crearea unei stări de bună dispoziţie. 

Participanți: 10-15 concurenți. 

Locul desfăşurării: în apă. 

Materiale: 10-15 mingi de tenis de masă. 

Organizare şi desfăşurare: 

Participanţii la acest joc stau în apă până la piept şi au în faţa lor, 
plutind pe apă, câte o minge de tenis de masă. La un semnal, ei îşi 
scufundă faţa în apă şi împing cu fruntea mingea către înainte. 

Cine ajunge mai repede la „linia de sosire”, situată la circa 10 m, 
câştigă. 

3. Cal şi călăreț 

Obiective: acomodarea cu apa; crearea unei stări emotive, de 
întrecere. 

Participanți: 20-24 participanţi. 

Locul desfăşurării: în apă. 

Organizare şi desfăşurare: 

Prin tragere la sorți, o grupă formată din 10-12 participanţi la joc 
reprezintă „caii” şi o altă grupă va reprezenta „călăreții”. 

Conducătorul jocului va comunica participanţilor, înainte de în- 
ceperea jocului, modul în care urmează să fie duşi „călăreţii” (în spate 
sau pe umeri). 

La semnalul conducătorului de joc, „caii” îi transportă pe „călă- 
reți” până la un semn (poate fi unul dintre participanți nominalizat de 
conducător), alergând prin apă — adâncă până la brâu. Acolo, fiecare pe- 
reche îşi schimbă rolurile şi aleargă înapoi, spre locul de unde a plecat. 

Perechea care ajunge prima la linia de plecare este câştigătoarea 
întrecerii. 


4. Lupta călare 

Obiective: dezvoltarea spiritului de întrecere: dezvoltarea forței 
generale şi crearea unei stări de bună dispoziţie. 

Participanți: 6-8 concurenţi, grupați în perechi. 

Locul desfăşurării: în apă. 

Organizare şi desfăşurare: 

Două perechi sunt față în față, stând în apă până la piept. Fiecare 
pereche este formată dintr-un „cal” şi un „călăreț”, adică cel care este 
„cal” duce pe umeri câte un „călăreț”. Ambii „călăreţi” încearcă să se 
trântească reciproc în apă. Dacă un „călăreț” cade în apă sau ajunge să 
atârne pe „cal”, astfel că nu mai poate să-şi reia poziţia inițială prin 
propriile sale puteri, lupta se termină cu victoria adversarului. 

Acest joc se poate organiza foarte bine şi pe echipe. Fiecare 
„călăreț” căzut aduce adversarului un punct. 

Echipa care în final a obținut cel mai mare număr de puncte este 
învingătoare. 

5. Lupta cu ajutorul unei frânghii 

Obiective: dezvoltarea îndemânării şi forței, a echilibrului; 
crearea unui spirit de întrecere şi a unei stări de bună dispoziţie. 

Participanți: 4-6 perechi. 

Locul desfăşurării: în apă. 

Materiale: 4-6 frânghii cu o lungime de cca 3 m; un fluier. 

Organizare şi desfăşurare: 

Participanţii la joc constituiți pe echipe formate din doi coechi- 
pieri; unul dintre aceştia reprezintă „caii” şi celălalt „călăreții”. „Călă- 
reţul” încalecă pe umerii „calului”, care-l ţine bine de picioare. 

Câte două perechi astfel formate se află în apă, faţă în faţă, la o 
distanță de cca 3 m, cât este lungimea frânghiei, care este ţinută la 
capete de către „călăreți” (Fig. 3.2). 


La semnalul dat prin fluier de conducătorul jocului, „călăreții” 
încep să tragă de frânghie, căutând să se tragă unul pe celălalt în apă. 

După ce unul dintre „călăreţi” a fost doborât, rolurile concuren- 
ților se schimbă şi noii „călăreţi” se luptă între ei. 

6. Lupta pentru saltea 

Obiective: dezvoltarea rezistenţei; crearea unui spirit de întrecere 
şi a unei stări de bună dispoziţie. 

Participanți: 6-8 concurenți. 

Locul desfăşurării: în apă. 

Materiale: 2 saltele de plajă; un fluier. 

Organizare şi desfăşurare: 

Participanţii la joc se află grupaţi câte 3-4 pe cele două saltele. 

La un semnal dat prin fluier de către conducător, fiecare echipă 
înaintează, pe apă, una către cealaltă. 

Fiecare concurent are asupra sa câte o minge de tenis sau de ocină 
ori una de cauciuc de aceeaşi mărime cu celelalte mingi. Cu aceste 
mingi concurenţii trebuie să lovească pe unul dintre componenții 
celeilalte saltele. Dacă unul dintre participanţi este atins, acesta va sări 
în apă. Dacă toate mingile au fost aruncate sau dacă nu au fost loviți 
toți ocupanții saltelei adverse, se culeg mingile care plutesc şi se 
folosesc în continuare. 

„Lupta pentru saltea” este câştigată de echipa care a reuşit prima 
să scoată din joc întregul echipaj al saltelei adverse, prin aruncări pre- 
cise cu mingea. 


7. Lupta în apă 

Obiective: acomodarea cu apa; dezvoltarea rezistenţei şi a spiri- 
tului de luptă; crearea unei stări de bună dispoziţie. 

Participanți: 10-20 concurenți. 

Locul desfăşurării: în apă. 

Organizare şi desfăşurare: 

Participanţii la joc alcătuiesc două echipe care stau în apă aşezaţi 
în linie, față în față, la o distanţă de cca 3 m una de alta. Prin stropire cu 
apă, fiecare echipă încearcă să împingă echipa adversă peste o linie ima- 
ginară aflată la 2-3 m în spate sau să o determine să abandoneze lupta. 


8. Tracţiunea frânghiei în apă 

Obiective: dezvoltarea rezistenţei şi a forței membrelor superioare; 
crearea unui spirit de întrecere şi a unei stări de bună dispoziţie. 

Participanți: 10-20 concurenți. 

Locul desfăşurării: în apă. 

Materiale: 4-6 frânghii, cu o lungime de cca 3 m; un fluier. 

Organizare şi desfăşurare: 

Participanţii la joc, constituiți în două echipe, stau în apă până la 
brâu, faţă în faţă, fiecare având concurenții aşezaţi în coloană câte unul. 
O frânghie lungă de cca 15-20 m este prinsă de participanți, pe toată 
lungimea ei, jumătate la o echipă, jumătate la cealaltă echipă. 


161 


Universitatea SPIRU HARET 


La un semnal al conducătorului jocului, ambele echipe încep să 
tragă de frânghie şi o dată cu ea şi pe adversari; echipa care reuşeşte 
lucrul acesta câştigă întrecerea. 

Dacă nu există o frânghie, atunci fiecare participant la întrecere va 
cuprinde cu brațele, de mijloc, pe cel dinaintea lui, iar primii din fiecare 
echipă, care se află față în față, se prind de mâini şi încep — la semnalul 
conducătorului — să tracționeze. Dacă în timpul tracţiunii unul dintre 
şiruri se desface, jocul se întrerupe pentru restabilirea „lanţului” (echipei) 
şi după aceea se continuă tracțiunea. 


9. Cine câştigă mingea? 

Obiective: acomodarea cu apa; crearea unui spirit de întrecere şi 
a unei stări de bună dispoziţie. 

Participanți: 10-15 concurenți. 

Locul desfăşurării: în apă. 

Materiale: o minge mai mare din plastic; un fluier. 

Organizare şi desfăşurare: 

Pe apă pluteşte o minge mai mare din plastic. La semnalul dat de 
conducător, prin fluier, fiecare dintre participanți, aflați pe mal, aleargă 
în apă şi încearcă să cucerească mingea pentru a o aduce la mal, la con- 
ducătorul jocului. Apa va fi până la brâu. 

Acest joc se poate desfăşura şi formându-se două echipe, care 
vor căuta să țină cât mai mult mingea prin pase, în cadrul echipei care 
se va găsi în apă. 


10. Cine este mai rapid ? 

Obiective: acomodarea cu apa; crearea unui spirit de întrecere şi 
a unei stări de bună dispoziţie. 

Participanți: 10-12 concurenți. 

Locul desfăşurării: în apă. 

Materiale: 10-12 mingi de tenis de masă; un fluier. 

Organizare şi desfăşurare: 

Într-un anumit loc în apă, adâncă până la piept, sunt aşezate în 
linie atâtea mingi de tenis de masă câţi participanţi sunt la joc. 

La un semnal dat prin fluier, de către conducătorul jocului, parti- 
cipanţii se deplasează rapid prin apă de la locul de adunare până la 
locul respectiv, fiecare ia câte o minge, pe care apoi o loveşte suc- 
cesiv, cu dosul palmei, până la locul de sosire stabilit. 

Învingătorul va fi concurentul care soseşte primul. 

Dacă numărul mingilor este mai mic decât cel al participanților, 
atunci cei care n-au putut ajunge şi lua o minge la începutul întrecerii 
vor fi consideraţi eliminați. 

11. Crocodilii 

Obiective: învăţarea tehnicii de lucru cu picioarele, la stilul de 
înot craul; dezvoltarea forței membrelor inferioare. 

Participanți: 10-20 concurenți. 

Locul desfăşurării: în apă. 

Materiale: un fluier. 

Organizare şi desfăşurare: 

Participanţii stau aşezaţi în linie, în apa adâncă până la genunchi, 
culcaţi înainte, cu sprijin pe mâini, pe fundul apei. La semnalul cu fluierul 
al conducătorului, participanții se deplasează prin mutarea alternativă îna- 
inte a mâinilor şi executând „bătaia” picioarelor (ca la procedeul craul), 
capul se întoarce alternativ spre stânga şi spre dreapta, pentru respiraţie. 

Cine ajunge primul la linia de sosire, situată la cca 10-15 m, este 
victorios. 


12. Cine învinge ? 

Obiective: dezvoltarea spiritului de întrecere; dezvoltarea forței 
membrelor inferioare; învățarea tehnicii de lucru cu picioarele, la stilul 
de înot craul. 

Participanți: 10-20 concurenți. 

Locul desfăşurării: în apă până la piept. 

Materiale: 5-10 bastoane; un fluier. 

Organizare şi desfăşurare: 

Două echipe stau față în față pe perechi; concurenţii, stând în apă 
până la piept, la comanda conducătorului jocului, fac pluta pe piept, cu 
braţele întinse înainte, ţinând cu mâinile câte un baston. 

La un nou semnal, participanții încep să bată apa puternic cu pi- 
cioarele, ca la stilul craul, fiecare încercând să-şi împingă adversarul. 

Câştigă echipa care se află cu cei mai mulți coechipieri avansați în 
zona adversă, după scurgerea timpului stabilit pentru joc (15-45 sec.). 


13. Culegătorii 
Obiective: dezvoltarea spiritului de întrecere; dezvoltarea îndemânării. 
Participanți: 15-20 concurenți. 
Locul desfăşurării: în apă. 
Materiale: 15-20 mici obiecte care să plutească (mingi de tenis 
de masă, cutii goale de chibrituri etc.); un fluier. 
Organizare şi desfăşurare: 

Participanţii se află pe mal, pe un rând, înapoia unei linii de ple- 
care trasată la 10-15 m distanţă de apă. 

În apă, la cca 10 m de la mal, se pun să plutească obiectele respective. 

La semnalul prin fluier al conducătorului, concurenţii aleargă în 
apa care le ajunge până la piept şi caută să culeagă un obiect dintre 
cele care plutesc şi se întorc apoi şi depun obiectul la linia de plecare. 

Fiecare concurent primeşte un număr de puncte în funcţie de 
ordinea sosirii. Apoi, obiectele se pun din nou să plutească pe apă şi 
jocul continuă. La sfârşitul întrecerii este declarat câştigător concu- 
rentul care a însumat cel mai mic număr de puncte. 


14. Întrecerea plutelor 

Obiective: dezvoltarea spiritului de întrecere; dezvoltarea forței 
şi a rezistenţei; dezvoltarea spiritului de întrecere. 

Participanți: 12-18 concurenți. 

Locul desfăşurării: în apă. 

Materiale: 4-6 bastoane; un fluier. 

Organizare şi desfăşurare: 

Participanţii se constituie în echipe formate din câte 3 concu- 
renţi, care se află înapoia unei linii de plecare. 

La semnalul dat de conducător, doi concurenţi din fiecare echipă, 
prinzând cu mâinile capetele unui baston de care se ține al treilea din 
echipă, în plută, pornesc în alergare prin apa care le vine până la brâu. 
După 10-15 m de alergare, după ce ocolesc un reper stabilit şi comu- 
nicat de conducător înainte de a începe jocul, echipele revin la linia de 
plecare şi imediat ce sosesc coechipierii îşi schimbă locurile între ei 
repetând traseul. 

Echipa care termină prima de parcurs traseul (de 3 ori) câştigă. 


15. După minge! 

Obiective: dezvoltarea spiritului de întrecere; dezvoltarea rezis- 
tenţei; crearea unei stări de bună dispoziţie. 

Participanți: 10-12 concurenţi constituiți în perechi. 

Locul desfăşurării: în apă. 

Materiale: 10-12 mingi de cauciuc; un fluier. 

Organizare şi desfăşurare: 

La semnalul dat prin fluier de conducătorul jocului, participanţii 
sunt grupaţi în două echipe, formate din perechile constituite din câte 
doi concurenți. Aceştia, stând pe mal, aruncă fiecare mingea lui în apă, 
spre înainte, cât mai departe posibil. În momentul când mingile ating 
suprafaţa apei, ei sar imediat în apă, după mingi, şi încearcă fiecare, 
alergând prin apă sau înotând, să fie primul care aduce la mal mingea 

adversarului, pentru a o transmite partenerului de joc din următoarea 
pereche. Primii sosiți acumulează un punct pentru echipa lor; apoi 
pleacă următorii ş.a.m.d. 

Câştigă echipa care acumulează cel mai mare număr de puncte. 

16. Leapşa prin apă 

Obiective: dezvoltarea spiritului de întrecere; crearea unei stări 
de bună dispoziţie. 

Participanți: 10-15 concurenți. 

Locul desfăşurării: în apă. 

Organizare şi desfăşurare: 

Intr-o apă adâncă până cel mult la piept, participanţii la acest joc 
încearcă să prindă pe un alt concurent. Ei au voie să se scufunde şi să 
iasă la suprafaţa apei, să înoate, să alerge prin apă, fără a ieşi însă din 
apă etc., dar aproape de mal. Cel prins schimbă imediat rolul cu „prinză- 
torul”. Pentru dinamizarea întrecerii pot fi stabiliți şi 2-3 „prinzători” sau 
se poate stabili de către conducător un anumit mod de deplasare prin apă. 


17. Rechinul 

Obiective: dezvoltarea spiritului de întrecere; crearea unei stări 
de bună dispoziţie. 

Participanți: 10-15 concurenți. 

Locul desfăşurării: în apă. 

Materiale: o minge de cauciuc. 

Organizare şi desfăşurare: 

Participanţii la joc formează în apă un cerc, în interiorul căruia se 
află un concurent denumit „rechinul”. El încearcă să prindă, să intercep- 
teze „vânatul”, care este o minge de cauciuc, pasată între concurenţii 
dispuşi în cerc. 

Dacă el prinde mingea, schimbă locul imediat cu cel care a arun- 
cat-o. Jocul devine şi mai antrenant dacă în interiorul cercului sunt mai 
mulți „rechini” sau se joacă cu mai multe mingi deodată. 


18. Grăbeşte-te ! 

Obiective: dezvoltarea spiritului de întrecere; crearea unei stări 
de bună dispoziţie. 

Participanți: 10-12 concurenți. 

Locul desfăşurării: în apă. 

Organizare şi desfăşurare: 

Participanţii la joc se află aliniați pe marginea apei (bazinului). La 
un semnal dat de către conducător, toţi concurenții sar în apă (indiferent 

cum!) — care trebuie să fie adâncă până la gât —, revin pe mal, sar din 
nou ş.a.m.d. 

Cine sare de mai multe ori în apă, într-un timp de aproximativ 
1-2 minute, câştigă. 

19. În plasa pescarilor 

Obiective: dezvoltarea rezistenţei; dezvoltarea spiritului de între- 
cere; crearea unei stări de bună dispoziţie. 

Participanți: 10-15 concurenți. 

Locul desfăşurării: în apă. 

Organizare şi desfăşurare: 

Toţi participanții la joc, stând în apă până la brâu, se prind de 
mâini şi formează un cerc (plasa pescarilor). Un concurent nominalizat 
de către conducător se află în „plasă”, încercând să iasă din ea prin scu- 
fundare, plută etc. 

Conducătorul jocului poate nominaliza de la început, sau pe 
parcursul desfăşurării acestuia, mai mulţi concurenți. 

Cine scapă (primul) din plasă este câştigător. 


20. În remorca saltelelor 

Obiective: dezvoltarea rezistenţei; dezvoltarea spiritului de între- 
cere; crearea unei stări de bună dispoziţie. 

Participanți: 6-8 concurenți. 

Locul desfăşurării: pe apă. 

Materiale: 2 saltele. 

Organizare şi desfăşurare: 

Două saltele pe care se află 3-4 concurenţi sunt legate una de alta 
cu o frânghie. Fiecare echipă încearcă, la un semnal dat de conducătorul 
jocului, având salteaua cealaltă în remorcă, să ajungă în „portul” său, 
aflat la o distanță de cca 10 m. În acest scop, concurenţii vâslesc cu aju- 
torul braţelor. 


21. Întreceri cu saltelele 

Obiective: dezvoltarea rezistenţei şi a forței musculaturii mem- 
brelor superioare; dezvoltarea spiritului de întrecere; crearea unei stări 
de bună dispoziţie. 

Participanți: 6-15 concurenți. 

Locul desfăşurării: pe apă. 

Materiale: 2-5 saltele. 

Organizare şi desfăşurare: 

Mai multe saltele în care se află 3-4 concurenţi trebuie să par- 
curgă o distanță stabilită de către conducător. 

Vâslitul se face cu ajutorul braţelor. 

Întrecerea poate fi îngreunată prin întoarcerea saltelelor după ce 
au ajuns la un punct dinainte stabilit de conducătorul întrecerii. O altă 
variantă este aceea prin care se cere concurenţilor să poarte salteaua în 
continuare şi pe mal o distanță de cca 10-15 m, pentru a ajunge la 
locul de sosire. 

22. Întreceri de vâslit 

Obiective: dezvoltarea rezistenţei; dezvoltarea spiritului de între- 
cere; crearea unei stări de bună dispoziţie. 

Participanți: 6-10 concurenți. 

Locul desfăşurării: în apă. 

Materiale: 2 saltele. 

Organizare şi desfăşurare: 

Două saltele plutesc una lângă cealaltă, pe apă, la o anumită 
distanță de mal. Două echipe, formate fiecare din 3-5 concurenţi, sunt 
pe mal şi la un semnal dat de conducătorul jocului sar în apă şi înoată 
până la saltele; fiecare se aşază pe salteaua echipei sale şi încearcă să 
ajungă la un loc însemnat prin vâslire cu mâinile. Dacă unul dintre 
vâslaşi se dezechilibrează şi cade de pe saltea, vâslirea coechipierilor 
poate continua numai atunci când cel căzut a putut să-şi reia locul. 
Câştigă echipa care ajunge prima la locul indicat. 


23. Lupta în apă 
Obiective: dezvoltarea spiritului de întrecere; crearea unei stări 
de bună dispoziţie. 

Participanți: 10-20 concurenți. 

Locul desfăşurării: în apă. 

Organizare şi desfăşurare: 

Participanţii la joc, constituiți în două echipe a câte 5-10 concu- 
renţi, sunt aşezaţi faţă în față, în apa până la piept, la o distanţă de 
circa 3 m unii de alţii. Prin stropire cu apă, fiecare echipă încearcă să 
împingă echipa adversară peste o linie imaginară, aflată la 2-3 m în 
spate, sau să o determine să abandoneze. 


24. Mingea prin tunel 

Obiective: acomodarea cu apa; dezvoltarea spiritului de întrecere; 
crearea unei stări de bună dispoziţie. 

Participanți: 10-30 concurenți. 

Locul desfăşurării: în apă. 

Materiale: un fluier, 2-4 mingi de polo, de cauciuc, de mărimea 
uneia de volei. 

Organizare şi desfăşurare: 

Într-o apă care ajunge concurenţilor până la piept, cele 2-4 echipe 
în care s-au grupat concurenții se aşază una lângă alta. Coechipierii sunt 
aşezaţi în şir. 

La un semnal dat prin fluier de către conducător, mingea este 
transmisă de-a lungul şirului din faţă în spate, de la unul la altul, 
printre picioare. Ultimul concurent al şirului va aduce de fiecare dată 
mingea în faţa echipei sale şi o va transmite din nou printre picioare 
către coada şirului respectiv. 

Invingătoare va fi echipa care a transmis mai repede mingea şi al 
cărei prim jucător a revenit primul la locul inițial. 


25. La pescuit 

Obiective: acomodarea cu apa; dezvoltarea spiritului de întrecere; 
crearea unei stări de bună dispoziţie. 

Participanți: 20-30 concurenți. 

Locul desfăşurării: în apă. 

Organizare şi desfăşurare: 

Mai mulţi concurenţi, cam jumătate dintre participanţii la acest 
joc, grupaţi într-o echipă, reprezintă „peştii” şi se deplasează liberi prin 
apă. Ceilalți participanţi, formând o altă echipă, reprezintă „pescarii” şi 
se prind de mâini. Ei încearcă, într-un timp de joc stabilit (3-5 minute), 
să prindă cât mai mulţi „peşti”. În momentul în care lanţul s-a închis, 
„peştii” care au fost prinşi în interiorul lui sunt eliminaţi din joc. Apoi, 
lanţul se deschide, „peştii” se împrăştie şi „pescuitul” începe din nou, 
dar rolurile echipelor se schimbă. 

Învingătoare este, până la urmă, echipa care a prins cei mai mulți 
„peşti”. 


26. Polo cu capul 

Obiective: dezvoltarea rezistenţei; crearea unei stări de bună dis- 
poziţie şi dezvoltarea spiritului de întrecere. 

Participanți: 12-20 concurenți. 

Locul desfăşurării: în apă. 

Materiale: o minge de polo sau de cauciuc; un fluier. 

Organizare şi desfăşurare: 

Două echipe alcătuite din 6-10 concurenţi stau faţă în față, în apa 
până la piept, pe o suprafaţă de joc limitată, având între ele o distanţă de 
cca 10 m. În centru, o minge pluteşte pe apă. La fluierul conducătorului, 
jucătorii celor două echipe încearcă să se apropie cât mai rapid de 
minge, ca apoi, lovind-o sau împingând-o cu capul (nu au voie să folo- 

sească mâinile, picioarele sau alte părţi ale corpului), să o introducă în 
poarta adversă, care este marcată printr-un cerc folosit la gimnastica 
ritmică sau o poartă marcată cu balize improvizate. 

Cine realizează mai repede 3 puncte câştigă jocul, care se poate 
desfăşura şi în 2 reprize, a câte 3-5 minute fiecare. 

27. Plimbare cu „roaba” 

Obiective: dezvoltarea forţei membrelor superioare; învăţarea şi 
perfecţionare mişcării braţelor (în variantă); crearea unei stări de bună 
dispoziție şi dezvoltarea spiritului de întrecere. 

Participanți: 12-20 concurenți. 

Locul desfăşurării: în apă. 

Materiale: un fluier. 

Organizare şi desfăşurare: 

Participanţii se aşază pe 6-10 perechi, într-o apă adâncă până la 
genunchi. La fiecare pereche, unul dintre coechipieri apucă gleznele 
partenerului său, care se află culcat în față, cu capul deasupra apei şi 
sprijinit în mâini. O altă variantă este aceea în care concurenții sunt 
culcaţi pe spate şi încearcă să se deplaseze şi cu ajutorul mişcării 
braţelor (Fig. 3.3). 


Fig. 3.3 


La semnalul dat de conducătorului jocului, perechile care se află 
aliniate pe o linie de plecare imaginară pornesc, străduindu-se să stră- 
bată cât mai repede posibil un traseu lung de circa 10-15 m, la capătul 

căruia se află conducătorul jocului, în calitate de arbitru. Acesta ob- 
servă ordinea sosirii perechilor aflate în întrecere. 


28. O altă variantă a jocului descris mai înainte este mersul cu căruţa. 

Unul dintre concurenți este culcat pe apă, aceasta fiind până la 
brâu, iar coechipierul stând în picioare îl apucă de glezne şi caută să-şi 
ajute partenerul trăgându-l spre înainte. Poziţia concurentului este culcat 
şi el execută doar mişcarea picioarelor care este identică cu mişcarea din 
procedeul craul (Fig. 3.4). 


29. Schimb de locuri 

Obiective: acomodarea cu apa; dezvoltarea rezistenței şi forței 
generale; crearea unei stări de bună dispoziție. 

Participanți: 12-24 concurenți. 

Locul desfăşurării: în apă. 

Materiale: un fluier. 

Organizare şi desfăşurare: 

Două echipe, formate fiecare din 6-12 jucători stând în apă până 
la genunchi, se găsesc în linie, față în faţă, la o distanţă de cca10 m. La 
un semnal, ele trebuie să-şi schimbe locurile cât se poate de repede. 
Echipa care s-a aliniat prima pe locul celeilalte câştigă întrecerea. 

Se poate indica de către conducătorul jocului respectiv ca depla- 
sarea în timpul întrecerii, pentru a lua locul adversarului, să fie execu- 
tată în una dintre următoarele forme de deplasare: 

e alergare cu genunchii la piept; 

e alergare cu spatele spre direcția de alergare; 

e sărituri succesive pe un picior; 

e sărituri succesive pe ambele picioare; 

e deplasări în salturi; 

e mers în „patru labe” etc. 

30. Solia 

Obiective: dezvoltarea vitezei de reacție şi a celei de deplasare; dez- 
voltarea spiritului de întrecere şi crearea unei stări de bună dispoziţie. 

Participanți: 12-20 concurenți. 

Locul desfăşurării: în apă. 

Materiale: un fluier. 

Organizare şi desfăşurare: 

Două echipe alcătuite din câte 6-10 concurenți stau în linie, faţă-n 
față, la o distanță de cca 10 m una de alta, concurenţii fiind în apă până 
la piept. La semnalul conducătorului, una dintre echipe va desemna şi 
trimite o „solie” la adversar. „Solia”, înotând sau mergând prin apă, odată 
ajunsă la adversar, va atinge cu mâna pe rând 3 adversari, la libera sa 
alegere. După atingerea celui de de-al 3-lea, „solia” trebuie să revină 
imediat la propria echipă, urmărit însă de toţi cei 3 adversari atinşi. 
Dacă este prins, va fi luat prizonier, dacă nu este prins, prizonierul său 
va fi socotit primul atins. 

Câştigă echipa care a luat, până la urmă, mai mulți prizonieri. 


31. Şarpele în apă 

Obiective: dezvoltarea vitezei de reacție şi a rezistenţei; dez- 
voltarea spiritului de întrecere şi crearea unei stări de bună dispoziţie. 

Participanți: 15-20 concurenți. 

Locul desfăşurării: în apă. 

Materiale: un fluier. 

Organizare şi desfăşurare: 

Participanţii la joc se aşază unul în spatele altuia, stând în apă 
până la piept. Fiecare va prinde cu mâinile de mijloc pe cel dinaintea 
lui. Primul din şir reprezintă „capul şarpelui” şi încearcă, la un semnal, 
să prindă pe ultimul din şir — „coada şarpelui”. Dacă reuşeşte, ultimul 
este eliminat din joc, dacă nu reuşeşte, „capul” va fi eliminat. 


32. Mina plutitoare 

Obiective: obişnuirea cu apa, dezvoltarea vitezei de reacţie şi a forței 
membrelor superioare prin tracţiune; crearea unei stări de bună dispoziție. 

Participanți: 10-12 concurenți. 

Locul desfăşurării: în apă. 

Materiale: o minge de polo sau una mare de cauciuc; un fluier. 

Organizare şi desfăşurare: 

Participanţii la joc, stând în apă, până la brâu, se țin de mâini 
formând un cerc mare. Apoi, concurenţii numără, în continuare, şi, la 
terminarea numărătorii, cei cu număr par constituie echipa A, iar cei- 
lalți jucători reprezintă echipa B (numerele impare). 

In centrul cercului este pusă mingea care reprezintă „mina” (Fig. 3.5). 
Cercul se mişcă la semnalul dat de conducător spre stânga sau spre 
dreapta, după cum anunţă acesta. Fiecare concurent caută să dezechili- 
breze vecinii săi, care fac parte din echipa adversă, pentru ca aceştia să 
atingă „mina” cu o parte a corpului şi astfel să fie penalizaţi cu un punct. 


SR 


a 


A 


x 

Fig. 3.5 


După fiecare atingere a „minei”, aceasta se pune din nou în cen- 
trul cercului, şi jocul continuă cca 5-6 minute. 
Câştigă echipa care în final are cele mai puține puncte penalizare. 


33. Ştafetă în apă 

Obiective: dezvoltarea rezistenţei specifice practicării înotului; dez- 
voltarea spiritului de întrecere şi crearea unei stări de bună dispoziţie. 

Participanți: 16-24 concurenți. 

Locul desfăşurării: în apă. 

Materiale: un fluier. 

Organizare şi desfăşurare: 

Două sau mai multe echipe, formate din câte 8-12 concurenţi care 
ştiu să înoate, sunt în apă până la piept. La un semnal de fluier, primii 
din fiecare echipă înoată (în procedeul stabilit de către conducătorul 
jocului) o distanță de 15-20 m, revin la propriile echipe, pleacă urmă- 
torii ş.a.m.d. 

Câştigă echipa care termină prima de parcurs traseul. 

34. Turnir...pe apă 

Obiective: dezvoltarea îndemânării, a echilibrului; dezvoltarea 
spiritului de întrecere şi crearea unei stări de bună dispoziţie. 

Participanți: 4-6 concurenţi. 

Locul desfăşurării: în apă. 

Materiale: 2-4 saltele pneumatice; 2-4 bastoane lungi de 2-3 m 
şi 2-4 prosoape; un fluier. 

Organizare şi desfăşurare: 

Jocul se desfăşoară pe perechi; fiecare concurent reprezintă un 
„cavaler” stând în genunchi sau în picioare pe câte o saltea ce pluteşte 
pe apă. Fiecare „cavaler” va fi înarmat cu o „lance” (un baston lung de 
2-3 m) care la un capăt este învelit cu unul sau mai multe prosoape, 
formând astfel un fel de ghemotoc. La semnalul dat prin fluier de con- 
ducătorului „turnirului”, două ajutoare (câte unul pentru fiecare „cava- 
ler”), care merg prin apa ce le vine până la genunchi, fiecare pe lângă o 
saltea, le împing pe acestea una spre alta, iar „cavalerii” încearcă să se 
doboare reciproc în apă prin împingeri cu "lăncile”. 

„Turnirul” se poate desfăşura şi pe echipe, ajutoarele „cavalerilor” 
putându-i înlocui pe aceştia când sunt răsturnaţi în apă de adversar. 

Va fi învingător „cavalerul” care câştigă în final lupta, sau echipa ca- 
re a „doborât” mai mulți adversari, dacă întrecerea se desfăşoară pe echipe. 


35. Vânătoare de mingi 

Obiective: acomodarea cu apa, dezvoltarea indicilor calităților 
motrice viteza şi îndemânarea, crearea unei stări de bună dispoziţie. 

Participanți: 8-24 concurenți. 

Locul desfăşurării: în apă până la piept. 

Materiale: 8-24 mingi de tenis de masă sau mingi de cauciuc ori 
dopuri; un fluier. 

Organizare şi desfăşurare: 

Pe suprafaţa apei sunt împrăştiate mai multe mingi de tenis de 
masă sau de cauciuc, ori dopuri obişnuite de plută sau plastic. Scopul 
fiecărui concurent din cele 2-4 echipe participante — alcătuite fiecare din 
2-3 concurenţi — este să culeagă cât mai multe mingi sau alte obiecte 
plutitoare de dimensiuni mici şi să le aducă la mal. La începutul jocului, 

toate echipele se găsesc pe mal, iar la semnalul conducătorului dat prin 
fluier, toți participanţii sar în apă. Victoria va fi a acelei echipe care a 
adunat cele mai multe mingi. 


36. Vânătorii şi rațele 

Obiective: acomodarea cu apa; dezvoltarea îndemânării şi a co- 
ordonării; crearea unei stări de bună dispoziţie. 

Participanți: 15-20 concurenți. 

Locul desfăşurării: în apă. 

Materiale: o minge de polo sau de cauciuc; un fluier. 

Organizare şi desfăşurare: 

Participanţii la joc formează un cerc cu diametrul de cca 10 m, el 
simbolizând „vânătorii”. 

In interiorul cercului va fi un concurent care va reprezenta „raţa”. 
„Vânătorii” încearcă — la semnalul de începere a jocului — să împuște 
„rața”, aruncând în ea o minge pe care o pasează între ei. Ca să evite 
„împuşcăturile”, „raţa” poate să se scufunde sau să se apere cu palmele. 
„Vânătorul” care nimereşte totuşi „rața? cu mingea schimbă locul cu 
acesta şi jocul continuă. 

Jocul se poate desfăşura şi în varianta în care mai mulți concu- 
renţi să fie în acelaşi timp „raţe”. 


37. Ştiuca şi crabii 

Obiective: dezvoltarea rezistenţei şi a vitezei specifice; crearea 
unei stări de bună dispoziție. 

Participanți: 8-12 concurenți. 

Locul desfăşurării: în apă. 

Materiale: un fluier. 

Organizare şi desfăşurare: 

Participanţii la joc se află în apă (adâncimea acesteia este aleasă 
în funcție de gradul de pregătire la înot al concurenţilor). 

Unul dintre concurenţi va fi desemnat „ştiuca”, iar ceilalți vor fi 
„crabii”. 

La semnalul conducătorului, „ştiuca” va căuta să atingă cât mai 
mulți „crabi”, într-un timp de joc stabilit inițial (30-60 secunde). 

Jocul se poate desfăşura şi în variantele: 

e „crabul” prins va deveni şi el „ştiucă”; 

e pentru deplasările necesare, se pot face scufundări sau se poate 
înota liber sau într-un procedeu stabilit. 


38. Cursa în şezută 

Obiective: dezvoltarea forței în regim de îndemânare; dez- 
voltarea spiritului de întrecere; crearea unei stări de bună dispoziţie. 

Participanți: 10-15 concurenți. 

Locul desfăşurării: plajă cu nisip moale. 

Materiale: un fluier. 

Organizare şi desfăşurare: 

Participanţii aliniați pe un rând, stând pe nisip cu fața spre apă, 
la o distanță de cca 10-15 m de aceasta. 

La fluierul conducătorului, ținând braţele încrucişate pe piept, ei 
încep să sară pe şezută, ridicând picioarele de pe sol şi astfel depla- 
sându-se (înaintând) spre apă. Concurentul care atinge primul apa este 
câştigătorul întrecerii. 


39. Volei şezând 

Obiective: perfecționarea pasei la volei; crearea unei stări de 
bună dispoziţie. 

Participanți: 6-10 jucători. 

Locul desfăşurării: pe plajă, pe nisip. 

Materiale: o minge de volei; un fluier, două bețe de cca 1,50 m 
şi o sfoară de cca 5-6 m. 

Organizare şi desfăşurare: 

Pe plajă se trasează un teren de volei cu dimensiunile 10x5 m. 

Acest teren se împarte în două printr-o frânghie fixată de două 
bețe la o înălțime de 1,30-1,50 m. 

Cele două echipe, formate fiecare din 3-5 jucători, se aşază jos, 
în formaţia care le convine, pentru a acoperi întreaga suprafață de joc 
(Fig. 3.6). 

Fig. 3.6 


Desfăşurarea jocului este asemănătoare cu cea a jocului de volei, 
cu unele adaptări, ca de exemplu: când loveşte mingea, jucătorul trebuie 
să fie în contact cu solul; jucătorii se pot ridica de pe sol doar pentru a 
aduce mingea în suprafața de joc ori pentru a realiza rotația în joc. 

40. Hochei pe nisip 

Obiective: dezvoltarea îndemânării şi a rezistenţei; crearea unei 
stări de bună dispoziţie. 

Participanți: 10-14 jucători. 

Locul desfăşurării: pe nisip. 

Materiale: o minge de volei, handbal, fotbal sau de cauciuc; un fluier. 

Organizare şi desfăşurare: 

Două echipe formate din 5-7 jucători ocupă fiecare jumătate din 
terenul trasat pe nisip şi care are dimensiunile de: 25x15 m. Porţile au 
dimensiunile 1,5-2 m lățime. 

Jocul se desfăşoară prin lovirea sau rostogolirea mingii doar cu 
mâinile ori altă parte a corpului, exceptând picioarele, spre poarta 
adversă, căutând să fie introdusă în poartă şi astfel marcându-se gol. 

Jocul se desfăşoară în 2 reprize (10-15 minute) sau pe o durată 
în care s-au marcat un număr de goluri stabilit anterior (3-6). 


41. Alergare în slalom pe nisip 

Obiective: dezvoltarea îndemânării în regim de rezistență; crea- 
rea unei stări de bună dispoziţie. 

Participanți: 20-30 concurenți. 

Locul desfăşurării: pe nisip. 

Materiale: 12-16 fanioane. 

Organizare şi desfăşurare: 

Fanioanele se înfig în nisip, pe două şiruri, având o distanţă între 
ele de 3-5 m şi cu următoarele intervale între fanioanele aceluiaşi şir: 
0,5 m; 1 m; 1,5 m; 2 m; 2,5 m; 3 m ş.a.md. 

Participanții la joc formează două echipe. La semnalul conducă- 
torului, pornesc primii din fiecare echipă. Ei parcurg, alergând în sla- 
lom, printre fanioanele șirului din fața echipei, distanța jalonată, până 
la semnul de întoarcere, şi de acolo revin la linia de plecare, la propria 
echipă, unde, prin atingere cu mâna, ei dau următorului coechipier 
semnalul să pornească în cursă ş.a.m.d. 

Echipa care termină prima cursa este câştigătoare. 

Condiţiile alergării se pot îngreuna dacă alergătorul trebuie să 
parcurgă distanța purtând în spate un coechipier sau în braţe un obiect, 
sărind într-un picior etc. 


42. Scufundacii 

Obiective: acomodarea cu apa; crearea unei stări de bună dispoziţie. 

Participanți: 16-20 concurenți. 

Locul desfăşurării: în apă. 

Materiale: un baston din lemn sau plastic de cca 1 m. 

Organizare şi desfăşurare: 

Două echipe aşezate fiecare în şir, paralele între ele, la o distanţă 
de 3-4 paşi. În adâncime, intervalul între concurenţi va fi de un braţ 
întins. Fiecare şir primeşte un baston, pe care îl ţine în mână jucătorul 
din capul şirului. La semnal, primii doi concurenţi din şir apucă 
bastonul de capete şi, ţinându-l chiar deasupra apei, aleargă unul prin 
dreapta, celălalt prin stânga şirului, spre coadă. Jucătorii din şir sunt 
obligaţi să se aplece, scufundându-şi capul în apă în aşa fel, încât să nu 
împiedice alergarea celor doi (Fig. 3.7). Când ajung la sfârşitul şirului, 
primul concurent se aliniază în spatele ultimului, iar al doilea revine 
spre capul şirului, alergând pe aceeaşi parte pe care a venit, ţinând 
bastonul vertical cu o mână. Aici, el formează pereche cu al treilea 
jucător, duce cu el bastonul spre coada echipei, unde rămâne la rândul 
său ş.a.m.d. În felul acesta, fiecare jucător face două curse la rând, afară 
de primul, care face una la început şi două la sfârşit. Jocul se termină 
atunci când primul jucător a revenit cu bastonul în capul şirului şi 
întreaga echipă este aliniată în formația de la începutul întrecerii. 
Câştigă întrecerea echipa care termină cursa mai repede. 

Fig. 3.7 


43. Uriaşii 

Obiective: acomodarea cu apa; învăţarea şi perfecționarea ele- 
mentelor din tehnica înotului craul. 

Participanți: 10-15 concurenți. 

Locul desfăşurării: în apă. 

Organizare şi desfăşurare: 

Participanţii la joc sunt constituiți pe perechi. Un participant este 
întins pe apă, având picioarele sprijinite pe o scândură (placă) de antre- 
nament al înotătorilor. Celălalt participant la joc va apuca această scân- 
dură (placă), ţinându-şi în acelaşi timp coechipierul de glezne (Fig. 3.8). 

La semnalul de plecare, perechile pornesc înot pe o distanță di- 
nainte stabilită şi comunicată. Jucătorul din față execută mişcările de 
braţe din înotul craul, cel din spate mişcările de picioare. Jocul se repetă 
cu schimbarea rolurilor celor doi concurenți. 

Fig. 3.8 


4.4. Jocuri de mişcare specifice sezonului de iarnă, 
organizate 
şi desfăşurate pe zăpadă/gheaţă 


1. Atacul cu bulgări de zăpadă 

Obiective: călirea organismului prin desfăşurarea unei activităţi în 
aer liber; dezvoltarea îndemânării şi forței ; perfecţionarea aruncării la 
țintă; crearea unei stări de bună dispoziţie. 

Participanți: 20-30 concurenți. 

Locul desfăşurării: pe zăpadă. 

Materiale: două stegulete colorate. 

Organizare şi desfăşurare: 

La o distanţă de 30-35 paşi, se trasează pe zăpadă două linii (de 
plecare şi de sosire), care sunt marcate cu cele două fanioane şi două 
linii laterale, perpendiculare pe cea de plecare şi de sosire. Aceste linii 
sunt mai apropiate (distanţa între ele fiind de cca 20 paşi). 

Componenţii unei echipe trec în spatele liniilor laterale, ocupă 
întreaga suprafață şi se pregătesc de atac cu bulgării de zăpadă. 

Componenţii celeilalte echipe, cea adversă, se dispune în spatele 
liniei de plecare şi unul sau mai mulţi caută să ajungă deodată la linia de 
sosire, fără a fi atinşi de bulgării aruncaţi de adversarii lor. Cei atinşi pă- 
răsesc jocul. 

Echipa care la sfârşitul jocului are cei mai puţini coechipieri eli- 
minați câştigă întrecerea. 

Ştafeta respectivă se poate desfăşura şi pe echipe, care se depla- 
sează cu ajutorul unei săniuţe conform imaginii prezentate în fig. 4.1. 


2. Lupta cu bulgări de zăpadă 

Obiective: perfecţionarea aruncării la ţintă; dezvoltarea îndemâ- 
nării şi forţei; crearea unei stări de bună dispoziţie. 

Participanți: 20-30 concurenți. 

Locul desfăşurării: pe zăpadă. 

Materiale: bulgări de zăpadă. 

Organizare şi desfăşurare: 

Participanţii la joc se împart în două echipe egale ca număr. Apoi, 
se delimitează un spaţiu în care are loc lupta respectivă. La un semnal al 
conducătorului, fiecare component al unei echipe va căuta să scoată din 
luptă un adversar. Jucătorul atins părăseşte suprafaţa de luptă. 

Lupta este câştigată de o echipă atunci când şi ultimul ei com- 
ponent este atins de un bulgăre de zăpadă. Tactic, pentru creşterea efi- 
cienţei luptei, mai mulţi coechipieri din aceeaşi echipă se pot înţelege 
să arunce deodată în acelaşi adversar. 

3. Apărarea cetăţii 

Obiective: dezvoltarea îndemânării; perfecționarea aruncării la ţintă. 

Participanți: 10-15 concurenți. 

Locul desfăşurării: pe zăpadă. 

Materiale: trei bastoane (bete) de 1,50-2 m. 

Organizare şi desfăşurare: 

Participanţii la acest joc formează un cerc, cu diametrul de 
cca 25 m. În centrul cercului, din trei bastoane care se înfig în zăpadă 
şi se sprijină la capătul de sus, se formează un fel de trepied, care va 
simboliza „cetatea”. Un jucător se află lângă „cetate” şi are misiunea 
de a o apăra (cu braţele, picioarele sau trunchiul) de bulgării de zăpadă, 
aruncaţi asupra ei de către cei din cerc. Cine reuşeşte să dărâme „ceta- 
tea” schimbă locul cu cel care a apărat-o, şi jocul continuă. 


4. Aruncare la țintă 

Obiective: călirea organismului prin desfăşurarea unei activități în 
aer liber; dezvoltarea îndemânării şi perfecţionarea aruncării la ţintă; 
crearea unei stări de bună dispoziție. 

Participanți: 10-20 concurenţi. 

Locul desfăşurării: pe zăpadă. 

Materiale: două ţinte confecţionate din carton sau placaj. 

Organizare şi desfăşurare: 

Două echipe, alcătuite din 5-10 concurenţi, sunt aşezate la o depăr- 
tare de cca 35-40 m faţă de cele două ţinte, care au trei cercuri, notate, din- 
spre centrul cercului, cu 3, 2 şi 1. Primii concurenţi din fiecare echipă 
aleargă, la un semnal, spre ţintă. Ajunşi la o distanță de 10 m (aici va fi 
marcată o linie), ei se opresc, ridică de jos fiecare câte doi bulgări de 
zăpadă — pregătiți înaintea începerii jocului — şi încearcă să nimerească 
cercul cel mai mic al țintei (acesta poate avea diametrul de 20-30 cm). 
După ce au aruncat pe rând bulgării de zăpadă, ei se întorc la echipele lor 
şi prin atingere cu palma dau startul următorului coechipier ş.a.m.d. 

Fiecare lovitură plasată în cercul cel mic al țintei înseamnă trei 
puncte pentru echipa respectivă; loviturile din cercul mijlociu aduc 
câte două puncte, iar loviturile în cercul exterior aduc câte un punct. 

Echipa care acumulează cel mai mare număr de puncte este de- 
clarată câştigătoarea întrecerii. 


5. Ocheşte ţinta ! 

Obiective: dezvoltarea îndemânării şi a echilibrului; perfecționarea 
aruncării la ţintă. 

Participanți: 10-20 concurenți. 

Locul desfăşurării: pe zăpadă. 

Materiale: schiuri pentru fiecare concurent; o ţintă confecționată 
din carton sau placaj. 

Organizare şi desfăşurare: 

Participanţii la acest joc sunt plasați în partea superioară a unei 
pante de schi care are cca 80 m. În partea de jos a pantei, se ridică un 
om de zăpadă sau se pune o țintă confecționată din carton sau placaj. 

Din cele două echipe constituite, va cobori panta, alternativ, fără 
bețe, câte un concurent (când dintr-o echipă, când din cealaltă), având în 
fiecare mână câte un bulgăre de zăpadă. Când ajung la un semn marcat 
pe zăpadă cu crengi de brad sau cu un alt obiect, şi aflat la o distanţă de 
cca 5 m de ţinta realizată, aruncă cei doi bulgări de zăpadă în aceasta. 

Conducătorul jocului aflat în preajma țintei notează numărul lovi- 
turilor realizate în ţintă de către fiecare concurent al celor două echipe. 

Câştigă echipa care în final acumulează cele mai multe lovituri 
în țintă. 


6. Lupta pentru omul de zăpadă 

Obiective: perfecţionarea aruncării la ţintă; dezvoltarea înde- 
mânării;, dezvoltarea spiritului de luptă. 

Participanți: 10-20 concurenți. 

Locul desfăşurării: pe zăpadă moale. 

Materiale: construirea a doi oameni de zăpadă. 

Organizare şi desfăşurare: 

La cca 10-15 m de o linie de aruncare, cele două echipe, alcătuite 
din participanţii la acest joc, construiesc câte un om de zăpadă. La sem- 
nalul de începere a luptei, fiecare echipă încearcă să doboare omul de 
zăpadă al echipei adverse, apărându-l totodată pe cel propriu. 

Echipa care va dobori omul de zăpadă al celeilalte va câştiga 
concursul. 


7. Stafeta cu săniuţe 

Obiective: călirea organismului prin desfăşurarea unei activități în 
aer liber, dezvoltarea rezistenței generale a organismului; crearea unei 
stări de bună dispoziţie. 

Participanți: 10-20 concurenți. 

Locul desfăşurării: pe o pantă cu zăpadă pentru săniuş. 

Materiale: două săniuţe. 

Organizare şi desfăşurare: 

Se formează două echipe, a câte 5-10 concurenți. 

Primii concurenţi din cele două echipe, la semnalul conducăto- 
rului, pornesc cu săniuţele la vale (Fig. 4.2). Aceştia trebuie să ajungă 
cât mai repede la linia de sosire, după care, coborând de pe sanie, să 
urce panta trăgând şi sania, pe care o predă următorului coechipier. Şi 
fiecare concurent parcurge acelaşi traseu. 

Câştigă echipa al cărei ultim coechipier a ajuns primul cu sania 
la linia de plecare. 


Fig. 42 


8. Cine ajunge mai departe ? 

Obiective: călirea organismului prin desfăşurarea unei activități în 
aer liber, dezvoltarea îndemânării; crearea unei stări de bună dispoziție. 

Participanți: 10-15 concurenți. 

Locul desfăşurării: pe zăpadă. 

Materiale: min. 2-3 săniuţe. 

Organizare şi desfăşurare: 

De la linia de plecare, fiecare concurent porneşte în alunecare cu 
sania fără a se ajuta cu picioarele sau mâinile. Locul unde se va opri 
sania se marchează cu un semn pe zăpadă. 

Câştigă întrecerea concurentul care a alunecat cu sania cel mai departe. 


9. Slalom cu sania 

Obiective: călirea organismului prin desfăşurarea unei activități în 
aer liber; dezvoltarea îndemânării; crearea unei stări de bună dispoziţie. 

Participanți: 10-15 concurenți. 

Locul desfăşurării: pe zăpadă. 

Materiale: min. 2-3 săniuţe. 

Organizare şi desfăşurare: 

Două sau mai multe echipe formate dintr-un număr egal de con- 
curenți pornesc la vale, la semnalul conducătorului concursului, încer- 
când să coboare cât mai repede, ocolind obstacolele plasate pe pârtie 

de către conducător. Câştigă întrecerea echipa a căror coechipieri co- 
boară cel mai rapid traseul respectiv. 


10. Alergare în slalom pe zăpadă 

Obiective: călirea organismului prin desfăşurarea unei activități 
în aer liber; dezvoltarea îndemânării şi forței în regim de rezistență; 
crearea unei stări de bună dispoziţie. 

Participanți: 10-20 concurenți. 

Locul desfăşurării: pe zăpadă. 

Materiale: 12-16 fanioane. 

Organizare şi desfăşurare: 

Fanioanele se înfig în zăpadă, pe un teren plat sau în uşoară pantă, pe 
două şiruri, având o distanţă între ele de 3-5 m şi cu următoarele intervale 
între fanioanele aceluiaşi şir: 0,5 m; 1 m; 1,5 m; 2 m; 2,5 m; 3 m ş.a.md. 

După ce zăpada din jurul fanioanelor a fost bine bătătorită, parti- 
cipanții la joc formează două echipe. La semnalul conducătorului, por- 
nesc primii din fiecare echipă. Ei parcurg, alergând în slalom, printre 
fanioanele şirului din fața echipei, distanţa jalonată, până la semnul de 
întoarcere şi de acolo revin la linia de plecare, la propria echipă, unde 
prin atingere cu mâna ei dau următorului coechipier semnalul să 
pornească în cursă ş.a.m.d. 

Echipa care termină prima cursa este câştigătoare. 

Condiţiile alergării se pot îngreuna dacă alergătorul trebuie să 
parcurgă distanța purtând în spate un coechipier sau în braţe un obiect, 
sărind într-un picior etc. 

Dacă terenul este favorabil, deplasarea se va putea face pe patine, 
pe schiuri sau chiar pe sanie. 


11. Atenţie la puc ! 

Obiective: dezvoltarea vitezei de reacție; perfecționarea loviturii 
cu crosa. 

Participanți: 10-15 concurenți. 

Locul desfăşurării: pe gheață sau zăpadă. 

Materiale: bețe sau crose şi un puc ori o bilă. 

Organizare şi desfăşurare: 

Pe un patinoar sau pe un teren plat acoperit cu zăpadă, se va trasa 
un cerc cu diametrul de 10-15 m. În exteriorul cercului, la o distanţă de 
cca 0,50-1 m, se găsesc mai mulți jucători, cu bețe sau crose în mână, 
iar în centrul cercului se află un singur jucător, desemnat la începutul 
jocului prin tragere la sorţi sau numit de către conducător. La un semnal, 
jucătorul din centru încearcă, lovind cu crosa pucul sau bila, să-l scoată 


184 


Universitatea SPIRU HARET 


din cerc (pucul sau bila); jucătorii situaţi în exteriorul cercului urmăresc 
cu atenție direcţia pucului ori a bilei şi păzesc zona în care sunt plasați 
pentru ca bila sau pucul să nu iasă din cerc. 

Jucătorii pot sau nu să aibă patine. 

Jucătorul care a lăsat să iasă pucul afară schimbă locul cu cel din 
centru. Va câştiga jucătorul care nu a fost deloc în centru sau care a 
fost de cele mai puţine ori. 


12. Câte doi 

Obiective: dezvoltarea îndemânării, a echilibrului; crearea unei 
stări de bună dispoziţie. 

Participanți: 12-20 concurenți. 

Locul desfăşurării: pe o pantă de schi mai lentă, dar cât mai lungă. 

Materiale: 4-5 schiuri. 

Organizare şi desfăşurare: 

Concurenţii constituiți pe perechi participă la acest joc cu schiuri 
în picioare. 

Un concurent, dintr-o pereche, permite coechipierului de echipă (cel 
cu care face pereche) şi care nu va avea schiuri în picioare să se aşeze 
înapoia lui, pe cozile schiurilor şi să-l ţină cu mâinile de talie (brâu). 

La un semnal al conducătorului jocului, perechile coboară câte 
3-4 deodată. Perechea care soseşte prima rămâne mai departe în între- 
cere, celelalte sunt eliminate. După aceea, se întrec câştigătorii şi cine 
învinge până la urmă a câştigat jocul. 


13. Constructorul 

Obiective: dezvoltarea îndemânării; crearea unei stări de bună 
dispoziție. 

Participanți: 10-15 concurenți. 

Locul desfăşurării: în aer liber. 

Materiale: zăpadă, mai multe fulare, căciuliţe etc. 

Organizare şi desfăşurare: 

Participanţii la acest joc încearcă, într-un timp stabilit (10-15 mi- 
nute), să construiască un om de zăpadă. Concurentul care-l realizează 
pe cel mai frumos este declarat câştigătorul concursului. 

O altă variantă a acestui joc este ca fiecare să fie liber să construiască 
din zăpadă orice doreşte. Ideea cea mai bună şi execuţia (construcţia) cea 
mai reuşită va fi criteriul aprecierii celui mai bun ...constructor! 

14. Cu crose şi patine 

Obiective: călirea organismului prin desfăşurarea unei activități în 
aer liber; dezvoltarea îndemânării; crearea unei stări de bună dispoziţie. 

Participanți: 24-30 concurenți. 

Locul desfăşurării: pe o suprafaţă de gheaţă. 

Materiale: patine pentru fiecare concurent şi câte o crosă şi un 
puc pentru fiecare echipă. 

Organizare şi desfăşurare: 

Pe o suprafață de gheaţă, mai multe echipe formate din mai mulți 
concurenți, cu patine în picioare, sunt dispuşi pe şiruri, de-a lungul unei 
linii de plecare. 

La semnalul dat de conducătorul jocului, cu ajutorul unui baston 
sau crose de hochei, primii din fiecare echipă se vor deplasa pe gheaţă, 
conducând câte un „puc” pe o distanţă de 10-15 m până la un semn de 
întoarcere, după care revin pe acelaşi traseu. Îndată ce a trecut linia de 
start, lăsând pucul în apropierea ei, porneşte următorul din echipă ş.a.m.d. 

Echipa care termină prima de parcurs traseul respectiv este câşti- 
gătoare. Traseul poate fi îngreunat dacă sunt plasate mai multe obsta- 
cole ce trebuie ocolite de concurenți. 


15. Coborâre cu sania 

Obiective: călirea organismului prin desfăşurarea unei activități în 
aer liber, dezvoltarea îndemânării, crearea unei stări de bună dispoziţie. 

Participanți: 10-15 concurenți. 

Locul desfăşurării: pe zăpadă. 

Materiale: min. 2-3 săniuţe. 

Organizare şi desfăşurare: 

Se formează mai multe grupuri mici, alcătuite fiecare din câte 2-3 
concurenți, care la un semnal vor trebui să coboare cu sania o pantă, res- 
pectând anumite reguli de joc, cum ar fi: 

e doborârea, cu bulgări de zăpadă, a 3-5 ţinte plasate pe marginea 
traseului; 

e ridicarea din zăpadă, fără oprirea saniei, a cât mai multe fanioane 
(sau crenguţe de brad) fixate pe pantă, pe direcţia de coborâre; 

e ocolirea unui om de zăpadă plasat pe direcţia de coborâre; 

e coborârea în picioare pe sanie; 

e ocolirea a 3-5 fanioane; 

Pentru greşeli, căzături ş.a., se pot acorda diferite puncte ca penalizări. 

Câştigă grupul care termină de parcurs traseul fără să fie penali- 
zat sau cu cele mai puţine puncte de penalizare. 

16. Fereşte popicul ! 

Obiective: dezvoltarea îndemânării şi a echilibrului; dezvoltarea 
forței; crearea unei stări de bună dispoziţie. 

Participanți: 8-10 concurenți. 

Locul desfăşurării: pe zăpadă. 

Materiale: un obiect, ca de exemplu: un popic sau o măciucă de 
gimnastică ritmică ori pur şi simplu un lemn sau o sticlă din plastic. 

Organizare şi desfăşurare: 

Participanţii la joc, ţinându-se de mâini, formează un cerc cu 
diametrul de 2-3 m, în centrul căruia se pune un obiect. 

La semnalul de începere a jocului, fiecare participant va trage şi 
va împinge pe cel din dreapta şi din stânga sa, urmărind deci ca unul 
dintre parteneri să fie pus în situaţia să răstoarne obiectul din centru, 
atingându-l la un moment dat cu piciorul. 


17. Alergarea la sanie 

Obiective: călirea organismului prin desfăşurarea unei activități 
în aer liber, dezvoltarea rezistenţei; 

Participanți: 10-16 concurenți. 

Locul desfăşurării: pe zăpadă. 

Materiale: min. 2-3 săniuţe. 

Organizare şi desfăşurare: 

Pe linia de start se găsesc două sau mai multe echipe, ai căror con- 
curenți sunt aşezaţi pe perechi, deci în coloană câte doi sau trei, dacă 
numărul echipelor este trei. 

La un semnal al conducătorului întrecerii, din fiecare echipă por- 
neşte, în acelaşi timp, prima pereche. Ea trebuie să ajungă cât mai re- 
pede la o sanie care se află în dreptul propriei echipe, la o distanţă de 
15-20 m faţă de linia de plecare. In momentul când ajunge la sanie, un 
jucător din pereche se aşază pe sanie, iar celălalt îl trage în continuare 
cca 10-15 m, până la un semn de întoarcere, unde cei doi îşi schimbă 
rolurile. Apoi, lasă sania la locul de unde au luat-o, continuând aler- 
garea spre linia de start, unde cel din pereche, care a ajuns în urmă, 
atinge cu mâna perechea următoare, din propria echipă, care va porni 
să străbată traseul la fel ş.a.m.d. 

Câştigă întrecerea echipa care termină prima de parcurs traseul. 


18. La ţintă! 

Obiective: învăţarea şi perfecționarea aruncării la ţintă; dezvol- 
tarea îndemânării. 

Participanți: 10-15 concurenți. 

Locul desfăşurării: pe pârtia de schi. 

Materiale: min. 5 bețe de schi şi 5 cercuri confecţionate din sârmă. 

Organizare şi desfăşurare: 

Pe pârtia de schi sunt înfipte min. 5 bețe de schi, având între ele 
cca 5 m. Fiecare concurent care coboară pe schiuri, dar fără bețe, încear- 
că să arunce din plină viteză câte un cerc pe fiecare băț înfipt în zăpadă. 

Pentru fiecare reuşită se acordă 2 puncte. Coborârea se poate 
repeta de 3-5 ori. Cine totalizează punctajul cel mai mare câştigă. 


19. Luarea mănuşilor 

Obiective: dezvoltarea îndemânării şi a preciziei; crearea unei 
stări de bună dispoziţie. 

Participanți: 10-15 concurenți. 

Locul desfăşurării: pe pârtia de schi. 

Materiale: min. 5 bețe de schi şi 5 mănuşi. 

Organizare şi desfăşurare: 

Acest joc se desfăşoară întocmai ca cel prezentat mai înainte cu 
deosebirea că în loc de cercuri la capătul fiecărui băț de schi se pune 
câte o mănuşă. Fiecare concurent va cobori, în plină viteză, pe panta de 
schi şi va căuta să ia, pe rând, mănuşile respective. O mănuşă pierdută 
sau un băț răsturnat se penalizează cu 1-2 puncte. 


20. Cel mai îndemânatic pe schiuri 

Obiective: dezvoltarea îndemânării;, perfecționarea întoarcerilor 
şi a săriturilor cu schiurile. 

Participanți: 10-15 concurenți. 

Locul desfăşurării: pe teren plat. 

Materiale: schiuri. 

Organizare şi desfăşurare: 

Având schiurile în picioare, fiecare concurent încearcă, în mod 
individual, pe un teren plat şi fără denivelări, ca prin sărituri de pe loc 
să facă o întoarcere cât mai completă, fie spre dreapta, fie spre stânga. 

Cine reuşeşte o întoarcere de 180° sau 360, executând cele mai 
puţine sărituri intermediare, câştigă. 


21. Jos pălăria ! 

Obiective: dezvoltarea îndemânării şi a preciziei în aruncare; 
crearea unei stări de bună dispoziţie. 

Participanți: 10-15 concurenți. 

Locul desfăşurării: pe pârtia de sanie. 

Materiale: un om de zăpadă şi o pălărie. 

Organizare şi desfăşurare: 

Pe pârtie se construieşte un om de zăpadă. 

Concurenţii care — la semnalul conducătorului — coboară cu sania 
(într-o ordine stabilită prin tragere la sorți), pe lângă acest om de zăpadă, 
trebuie să-i doboare o pălărie pusă pe cap, prin lovirea ei cu 1-2 bulgări 
de zăpadă sau cu mâna, dacă se coboară pe sanie în picioare. 

Câştigător este acel concurent care a doborât pălăria de cele mai 
multe ori, din 5-10 coborâri câte s-au stabilit inițial. 


22. Labirintul 

Obiective: dezvoltarea îndemânării şi a vitezei de reacţie; dez- 
voltarea spiritului de întrecere şi crearea unei stări de bună dispoziţie. 

Participanți: 12-18 concurenți. 

Locul desfăşurării: pe teren plat, cu zăpadă nebătătorită. 

Organizare şi desfăşurare: 

Pe un teren de 20/20 m acoperit cu zăpadă nebătătorită, se trasează 
şi se bătătoreşte mai multe cărări care se unesc în aşa fel încât să formeze 
un labirint. Doi sau trei participanți — „urmăritorii” —, stabiliți de la 
început, încearcă să atingă cu mâna restul de 10-15 participanţi — 
„urmăriţii” —, care se află în labirint. Atât „urmăritorii” cât şi „urmăriții” 
n-au voie să părăsească pârtiile pe care aleargă, însă au voie să sară de 
pe o cărare pe alta, dacă acestea se află aproape una de alta. Dacă un 
„urmăritor” depăşeşte cărarea, atunci eventuala atingere a adversarului 
cu mâna, reuşită de el, nu este valabilă; cel urmărit, dacă depăşeşte că- 
rarea, este eliminat din joc. 

Cine a reuşit dintre cei urmăriţi să nu fie atins cu mâna de ad- 
versari, până la sfârşit, este câştigător. 


23. La coş 

Obiective: dezvoltarea îndemânării şi a preciziei în aruncări; 
crearea unei stări de bună dispoziţie. 

Participanți: 10-15 concurenți. 

Locul desfăşurării: pe pârtia de sanie sau schi. 

Materiale: min. 4 coşuri de plastic. 

Organizare şi desfăşurare: 

Pe pârtia de sanie sau schi, pe una dintre marginile laterale, se 
aşază 4-6 coşuri de plastic, la 5-6 m distanţă între ele. Când trece cu 
sania sau schiurile pe lângă aceste coşuri, fără să frâneze, fiecare dintre 
concurenți încearcă să arunce câte un bulgăr de zăpadă în fiecare coş. 
Pentru fiecare bulgăr de zăpadă aruncat în coş, se acordă un punct. Cine 
reuşeşte să acumuleze numărul cel mai mare de puncte câştigă. 

24. La vânătoare 

Obiective: perfecționarea deplasării cu patinele, pe gheaţă; dezvol- 
tarea îndemânării şi vitezei de deplasare; dezvoltarea spiritului de întrecere. 

Participanți: 10-15 concurenți. 

Locul desfăşurării: pe un teren amenajat pentru patinaj. 

Materiale: 10-15 banderole. 

Organizare şi desfăşurare: 

Participanţii la acest joc au în picioare patine, cu care se depla- 
sează pe suprafaţa patinoarului. Un concurent desemnat de conducător 
va fi „vânătorul”, care, la un semnal de începere a jocului, va încerca 
să „vâneze” (să atingă cu mâna) „lupii”. Iniţial, sunt doi „lupi”, care în- 
cearcă, la rândul lor, să prindă „iepurii”. „lepurii” sunt toţi ceilalți con- 
curenți. „Lupii” atinşi de „vânător” sunt eliminaţi din joc, dar „iepurii” 
atinşi de „lupi” devin „lup!”. 

Pentru recunoaştere în timpul jocului, „vânătorul” va purta pe braţ 
o banderolă albă, iar „lupii” o banderolă albastră. 

Jocul poate fi câştigat de „lupi”, dacă aceştia prind toţi „iepurii”, 
sau de „vânători” împreună cu „iepurii”, dacă toţi „lupii” sunt eliminați. 


25. Lupta cu bulgări de zăpadă 

Obiective: dezvoltarea îndemânării şi perfecționarea preciziei în 
aruncări; crearea unei stări de bună dispoziţie. 

Participanți: 20-30 concurenți. 

Locul desfăşurării: pe o suprafaţă netedă. 

Organizare şi desfăşurare: 

Se trasează pe zăpadă două linii, având un interval de 8-10 m 
între ele. Inapoia acestor linii, este plasată câte o echipă formată din câte 
10-15 jucători, care se luptă cu cealaltă aruncând cu bulgări de zăpadă. 

Fiecare participant lovit este eliminat din joc. De asemenea, şi cel 
care aruncând bulgărele de zăpadă a depăşit linia propriei echipe. 

După un anumit timp de joc (cca 5 minute), stabilit inițial, echipa care 
are cei mai puţini coechipieri eliminați din joc va fi declarată învingătoare. 


26. Acoperirea tintei cu bulgări de zăpadă 

Obiective: perfecționarea preciziei în aruncări; dezvoltarea înde- 
mânării;, dezvoltarea spiritului de întrecere. 

Participanți: 10-15 concurenți. 

Locul desfăşurării: pe pârtia de schi. 

Materiale: cretă. 

Organizare şi desfăşurare: 

Participanţii la joc sunt împărțiți în mai multe grupe, iar compo- 
nenții fiecărei grupe se găsesc înapoia unei linii de aruncare. 

Fiecare participant are pregătiți mai mulţi bulgări de zăpadă. 

In față, în dreptul fiecărei grupe, la o distanță de cca 10-12 m, pe un 
gard sau zid se desemnează cu creta un cerc cu diametrul de 30-50 cm. 

Participanţii la joc, la semnalul dat de conducătorul întrecerii, 
încep să arunce cu bulgări de zăpadă în cercul propriu, fără să depă- 
şească linia de aruncare (Fig. 4.3). 

Grupa care reuşeşte să acopere mai repede cu zăpadă suprafața 
cercului respectiv va câştiga această întrecere de aruncare la ţintă. 


Fig. 4.3 


27. Pe schiuri la vale 

Obiective: învăţarea şi perfecţionarea coborârii cu schiurile; dez- 
voltarea curajului şi a îndemânării; crearea unei stări de bună dispoziţie. 

Participanți: 15-20 concurenți. 

Locul desfăşurării: pe pârtia de schi. 

Materiale: schiuri. 

Organizare şi desfăşurare: 

Se formează mai multe grupe, alcătuite fiecare din câte 2-5 partici- 
panţi, pe schiuri, care, coborând o pantă, trebuie să realizeze unele din- 
tre diversele acțiuni, execuţii, stabilite de conducătorul jocului, cum ar fi: 

e cine coboară panta mai repede; 

e coborârea fără bețe; 

e coborârea fără bețe cu trecerea pe sub acestea (Fig. 4.4 a-b); 

Fig. 4.4 b 


e cine se opreşte mai departe fără a se folosi de împingerea în bete; 

e coborârea pe un singur schi; 

e coborârea câte doi coechipieri, pe o singură pereche de schiuri; 

e coborâre având poziţia trunchiului ghemuit; 

e aruncarea, în timpul coborârii, a 1-3 bulgări de zăpadă într-un copac; 

e strângerea, în timpul coborârii, a unor obiecte sau crenguţe de brad; 

e coborârea în lanţ, cu sau fără ocoliri, printre 3-5 fanioane, 
componenţii echipei ținându-se de mâini sau trunchi în tot timpul 
coborârii (Fig. 4.5. a-b); 

e săritură peste 1-2 bețe plasate pe pârtie; 

e trecerea grupată sau individuală pe sub 2-3 porţi, realizate din 
beţele de schi, fără să se atingă cele laterale şi cel de deasupra. 

Câştigă echipa care termină mai repede acest parcurs fără să fie 
penalizată. 

28. Pucul în cerc 

Obiective: învăţarea şi perfecţionarea pasei pucului; dezvoltarea 
îndemânării, a preciziei în executarea paselor cu pucul. 

Participanți: 9-15 concurenți. 

Locul desfăşurării: pe o suprafaţă de gheaţă. 

Materiale: crose şi un puc. 

Organizare şi desfăşurare: 

Participanţii la joc, pe patine, formează un cerc pe patinoarul res- 
pectiv; fiecare ţine în mâini câte o crosă şi, la un semnal de începere a 
jocului, îşi pasează de la unul la altul un puc fără ca jucătorul care se 
află în interiorul cercului şi care are şi el o crosă să-l intercepteze. Când 
acesta reuşeşte să atingă pucul cu crosa, va schimba locul cu jucătorul 
de pe cerc, care a pasat greşit şi jocul continuă. 

Se poate considera câştigător concurentul care nu ajunge deloc 
în centru. 

29. Salve de bulgări... 

Obiective: dezvoltarea îndemânării şi a preciziei; crearea unei 
stări de bună dispoziţie. 

Participanți: 9-20 concurenți. 

Locul desfăşurării: pe pârtia de schi. 

Materiale: 3-5 cutii de bere sau suc. 

Organizare şi desfăşurare: 

Se formează două sau mai multe echipe, alcătuite din câte 3-5 con- 
curenți, care se vor aşeza înapoia unei linii. In faţa fiecărei echipe, la o 
distanță de cca 10 m, se va fixa pe câte o movilă de zăpadă, amenajate 
în prealabil de participanţi, câte o cutie goală de bere sau suc. 

La un semnal de începere a întrecerii, toţi participanţii vor arunca 
deodată cu câte un bulgăre de zăpadă în cutia din dreapta echipei res- 
pective. 

Echipa care îşi doboară cutia o va muta de fiecare dată cu 1 m mai 
departe, pe o altă moviliţă de zăpadă. 

Câştigă acea echipă care şi-a mutat cutia cel mai departe. 


30. Pasul uriaşului 

Obiective: învăţarea şi perfecționarea pasului de alunecare alter- 
nativă în schi fond; 

Participanți: 9-15 concurenți. 

Locul desfăşurării: pe un teren plat acoperit cu zăpadă. 

Materiale: schiuri. 

Organizare şi desfăşurare: 

Executând un număr cât mai mic de paşi, prin alunecare pe schi- 
uri, trebuie trasată — pe un teren plat — o urmă, în lungime de cca 100 m. 
Cine are paşii cei mai mari, deci alunecarea alternativă pe câte un schi 
mai lungă, va avea în final şi cei mai puţini „paşi” şi va câştiga. Nu se 
folosesc împingerile în bete. 


31. Lovirea adversarului 

Obiective: perfecţionarea aruncării la ţintă; dezvoltarea atenției. 

Participanți: 10-20 concurenți. 

Locul desfăşurării: pe un teren cu zăpadă. 

Materiale: bulgări de zăpadă. 

Organizare şi desfăşurare: 

Participanţii la acest joc sunt grupați pe perechi. Astfel, cei doi 
concurenți care alcătuiesc o pereche se aşază față în față, fiecare îna- 
poia unei linii, la o distanță de 10-15 m. Alternativ, ei aruncă unul în 
celălalt câte 5-10 bulgări de zăpadă, pregătiți înainte de joc 

Atât în timpul aruncării, cât şi în timp ce se feresc de bulgări, ei nu au 
voie să-şi schimbe poziția picioarelor sau să depăşească linia de aruncare. 

Fiecare schimbare a poziției picioarelor se consideră ca o 
lovitură valabilă în favoarea adversarului. 

Cel care a realizat cele mai multe lovituri valabile din aruncările 
respective este câştigător. 

Jocul se poate desfăşura şi între două echipe care stau față în 
față. În acest caz, va câştiga echipa care va totaliza cele mai multe 
lovituri valabile. (O variantă a acestui joc poate fi aceea că pregătirea 
bulgărilor se face în timpul desfăşurării întrecerii respective). 


32. Urmărirea pe perechi, cu patine 

Obiective: dezvoltarea îndemânării, a rezistenţei şi a vitezei. 

Participanți: 10-20 concurenți. 

Locul desfăşurării: pe patinoar. 

Materiale: două şepci; două pucuri şi două crose. 

Organizare şi desfăşurare: 

Concurenţii sunt împărţiţi pe perechi şi sunt dispuşi în colțurile 
patinoarului (în diagonală). 

La semnalul conducătorului, primii pleacă şi după ce ocolesc pa- 
tinoarul predau ştafeta (prin atingerea coechipierului cu mâna) celui 
de-al doilea. Acesta o predă primului şi jocul continuă în acest fel. 
Când unul dintre patinatori este prins de un adversar, va fi eliminat din 
joc împreună cu echipa sa. Perechea care le elimină pe toate celelalte va 
câştiga întrecerea. 


33. Stafetă pe patine 

Obiective: perfecționarea pasului de patinaj; dezvoltarea înde- 
mânării, a rezistenței şi a vitezei. 

Participanți: 10-20 concurenți. 

Locul desfăşurării: pe patinoar. 

Materiale: două şepci; două pucuri şi două crose. 

Organizare şi desfăşurare: 

Participanţii la acest joc alcătuiesc două echipe care sunt dispuse în şir. 

La semnalul dat de conducător, primul concurent din fiecare şta- 
fetă pleacă, înconjoară patinoarul ocolind bine colţurile acestuia (pentru 
aceasta, se aşază pe gheaţă unele obiecte ce trebuie ocolite), iar când 
ajunge, din nou, la echipă, predă ştafeta (şapca ori pucul) următorului 
concurent. În continuare, ceilalți concurenți procedează la fel. 

34. Leapşa pe patine 

Obiective: perfecționarea pasului de patinaj; dezvoltarea înde- 
mânării, a rezistenței şi a vitezei. 

Participanți: 15-20 concurenți. 

Locul desfăşurării: pe patinoar. 

Materiale: o şapcă sau o banderolă colorată. 

Organizare şi desfăşurare: 

Un concurent este desemnat de conducătorul jocului „leapşa”, şi 
acesta poartă pe braţ o banderolă colorată pentru a se distinge de ceilalți 
participanţi la întrecere. Concurentul atins cu mâna primeşte el şapca ori 
banderola şi devine „leapşa”. 


35. Concursuri pe patine 

Obiective: perfecționarea pasului de patinaj; dezvoltarea înde- 
mânării, a rezistenței şi a vitezei. 

Participanți: 10-15 concurenți. 

Locul desfăşurării: pe patinoar. 

Materiale: diferite obiecte. 

Organizare şi desfăşurare: 

La acest concurs, participă, concomitent, toţi concurenții care trebuie 
să execute unele dintre următoarele acțiuni stabilite de către conducător: 

e cine înconjoară în timpul cel mai scut patinoarul; 

e cine parcurge într-un picior o distanță cât mai mare; 

e cine străbate o distanță mai mare patinând cu spatele spre înainte; 

e cine strânge mai rapid un număr cât mai mare de obiecte plasate 
pe patinoar; 

e cine parcurge mai rapid un număr anumit de tururi de patinoar. 


4.5. Jocuri de mişcare şi distractive, organizate şi 
desfăşurate în spații improvizate, în sala de clasă sau în alte 
încăperi 


1. Aruncă cu atenţie ! 

Obiective: captarea atenției participanților la joc; dezvoltarea vi- 
tezei de reacţie şi de deplasare. 

Participanți: 5-9 concurenți. 

Locul desfăşurării: într-o încăpere. 

Materiale: o masă şi 3-4 pungi de plastic. 

Organizare şi desfăşurare: 

Participanţii la joc sunt aşezaţi în linie, în faţa lor, la cca 5 m, 
fiind o masă. 

Pentru desfăşurarea acestui joc, se umplu, parțial, cu nisip, 3-4 
pungi de plastic, în aşa fel, încât fiind aruncate pe masă, acestea să se 
oprească acolo unde au căzut, fără să se atingă una pe alta. 

In loc de pungi cu nisip se pot arunca şi bucăţi de carton. 

Jocul poate fi şi mai dificil de jucat dacă se stabileşte ca bucăţile 
de carton să acopere toată suprafața mesei, fără să se atingă. 


2. Caută-ţi locul ! 

Obiective: captarea atenţiei participanţilor la joc; dezvoltarea vi- 
tezei de reacţie; crearea unei stări de bună dispoziţie. 

Participanți: 6-10 concurenţi. 

Locul desfăşurării: într-o încăpere. 

Materiale: un băț; 6-10 scaune. 

Organizare şi desfăşurare: 

Participanţii la joc stau pe câte un scaun, acestea fiind aşezate în 
cerc. Unul dintre concurenţi, care nu stă pe scaun, atunci când se dă 
semnalul de începere a jocului, începe să alerge cu un băț în mână prin 
cerc. La un moment dat, el se opreşte în fața unui concurent şi îl ia cu 
el şi la fel procedează acesta cu un altul ş.a.m.d., până se formează un 
şir lung, scaunele rămânând goale. 

Primul jucător, cel cu băţul în mână, lasă deodată să-i cadă băţul 
jos şi în acel moment toţi cei care sunt în joc îşi caută un scaun pentru 
a se aşeza, inclusiv cel care ţine băţul. 

Cine rămâne fără scaun trebuie să reînceapă el jocul. 


3. Baloane în aer 

Obiective: dezvoltarea îndemânării; dezvoltarea coordonării; crea- 
rea unei stări de bună dispoziţie. 

Participanți: 8-16 concurenți. 

Locul desfăşurării: într-o încăpere. 

Materiale: min. 6 baloane. 

Organizare şi desfăşurare: 

Participanţii la joc sunt aşezaţi într-un cerc cu diametrul de 7-10 m. 

Doi concurenţi ţin în mâini câte 2-3 baloane. Ei aruncă deodată 
baloanele în sus, încercând după aceea, fiecare, să le mențină cât mai 
mult timp în aer, prin lovirea lor uşoară cu palma. 

Concurentul al cărui balon atinge primul pământul este eliminat 
din joc, iar celălalt este învingător. 

Jocul se poate desfăşura pe mai multe perechi, de fiecare dată ju- 
mătate dintre ei rămânând învingători. Cine rămâne — până la urmă — 
singur, câştigă. 

Se poate juca şi o altă variantă. De exemplu, balonul să fie men- 
ținut în aer lovindu-l cu piciorul sau numai cu capul. 

4. Unde-i obiectul ? 

Obiective: dezvoltarea perspicacităţii şi a spiritului de observaţie. 

Participanți: 10-15 concurenți. 

Locul desfăşurării: într-o încăpere. 

Materiale: obiect de dimensiuni mici. 

Organizare şi desfăşurare: 

Conducătorul jocului ascunde într-o încăpere, înaintea sosirii 
participanților la joc, un obiect de dimensiuni mici, pe care-l descrie. 

Participanţii la joc încep să-l caute, iar în momentul în care îl des- 
coperă, fără să spună ceva sau să lase impresia că au descoperit obiectul, 
încetează să-l mai caute. Astfel, în final va rămâne un singur concurent. 

Cel care a descoperit primul obiectul îl va ascunde el în jocul următor. 


5. Ghiceşte, unde-i moneda ? Varianta 1 

Obiective: dezvoltarea perspicacităţii şi a spiritului de observaţie. 

Participanți: 10-15 concurenți. 

Locul desfăşurării: într-o încăpere. 

Materiale: o monedă şi un fluier. 

Organizare şi desfăşurare: 

Participanţii la joc sunt aşezaţi în cerc şi îşi predau din mână în 
mână moneda, căutând prin gesturi şi diverse fente să deruteze concu- 
rentul aflat în centrul cercului şi care-i urmăreşte cu privirea. 

La fluierul conducătorului, toți concurenţii strâng pumnii, ducând 
braţele înainte. Concurentul din cerc încearcă să ghicească unde-i mo- 
neda. Dacă ghiceşte, schimbă locul cu concurentul respectiv. 


6. Ghiceşte, unde-i moneda ? Varianta 2 

Obiective: dezvoltarea perspicacităţii şi a spiritului de observaţie. 

Participanți: 10-15 concurenți. 

Locul desfăşurării: într-o încăpere. 

Materiale: o monedă şi un fluier. 

Organizare şi desfăşurare: 

Participanţii la joc formează două echipe care sunt aşezate în 
linie, față în faţă, la o distanță de cca 4-5 m. 

Jucătorii unei echipe, desemnată de către conducător, încep să-şi 
treacă o moneda de la unul la celălalt. Concurenţii din cealaltă echipă 
îi urmăresc atenți, cu privirea. Apoi, la semnalul conducătorului, se 
opresc, iar unul dintre concurenții echipei care i-a urmărit, desemnat de 

căpitanul echipei, se apropie de echipa adversă şi încearcă să ghicească, 
privind pe rând pe toţi concurenții, la care anume dintre concurenții 
adverşi se află moneda. Dacă ghiceşte, cel la care s-a găsit moneda de- 
vine prizonierul echipei celui care a găsit moneda. Dacă nu ghiceşte, 
devine el prizonierul echipei adverse. 

7. Ghiceşte, unde-i moneda ? Varianta 3 

Obiective: dezvoltarea perspicacităţii şi a spiritului de observaţie. 

Participanți: 6-10 concurenți. 

Locul desfăşurării: într-o încăpere. 

Materiale: o masă cu scaune pentru toţi concurenţii; o monedă. 

Organizare şi desfăşurare: 

Participanţii la joc sunt împărțiți în două echipe, care stau la o 
masă, față în față. 

Componenţii unei echipe îşi transmit unul celuilalt moneda, pe 
sub masă, cu gesturi şi o mimică derutante pentru adversari, care-i ur- 
măresc atent cu privirea. 

La un semnal al conducătorului, toţi componenții echipei cu mo- 
neda pun mâinile cu pumnii strânşi pe masă. Componenţii celeilalte 
echipe se consultă între ei şi, apoi, prin vocea căpitanului de echipă, 
numeşte pe cel care are, după opinia lor, moneda. Dacă nu ghiceşte, 
repetă încercarea până descoperă pe cel cu moneda. Pentru fiecare 
nereuşită, se acordă câte un punct pentru echipa care are moneda. 

Jocul se poate desfăşura în mai multe tururi, cu schimbarea rolu- 
rilor echipelor. 


8. Apă, sol, aer 

Obiective: dezvoltarea perspicacităţii şi a spiritului de observaţie. 

Participanți: 10-15 concurenți. 

Locul desfăşurării: într-o încăpere. 

Materiale: diverse obiecte. 

Organizare şi desfăşurare: 

Participanţii la joc sunt aşezaţi într-un cerc cu diametrul de 7-10 m. 

Conducătorul jocului se află în centrul cercului, ţinând în mâini 
o minge. 

Jocul începe când conducătorul sau o altă persoană desemnată de 
către acesta aruncă mingea prin surprindere unuia dintre participanți, 
spunând — cu voce tare — în acelaşi timp: „apă” sau „sol” sau „aer”! Cel 
care primeşte mingea trebuie să o retrimită celui din centru, numind în 
acelaşi timp un animal, o altă fiinţă care trăieşte în mediul anunţat de 
conducătorul jocului. Dacă cel care trebuie să răspundă nu denumeşte 

repede un animal potrivit sau răspunde greşit, sau repetă o denumire 
dată anterior, el este eliminat din joc, astfel că, la un moment dat, pe 
cerc nu vor mai fi prea mulți participanți. 

Jocul continuă într-un ritm tot mai alert şi ia sfârşit când în cerc 
mai rămân 1-2 jucători, care vor fi declaraţi câştigători. 

9. Boabele de porumb 

Obiective: dezvoltarea îndemânării; dezvoltarea coordonării. 

Participanți: 10-30 concurenți. 

Locul desfăşurării: într-o încăpere. 

Materiale: fiecare echipă trebuie să aibă: o farfurie; 2 bete; 
15-30 boabe de porumb şi o sticlă goală de plastic de 1 litru sau '£ litru. 

Organizare şi desfăşurare: 

Se formează 2-3 echipe, care au în componența lor 5-10 concurenți. 

La semnalul conducătorului jocului, primii din fiecare echipă în- 
cep să pună în sticlă cu cele două beţişoare boabele de porumb. Pentru 
fiecare concurent, se afectează un timp de 15-30 secunde, care va fi 
cronometrat de către conducătorul jocului. 

După ce au consumat şi ultimii din echipă timpul disponibil de 
joc, se numără boabele de porumb din sticle. 

Echipa care are cele mai multe boabe de porumb puse în sticle 
câştigă jocul. 

10. Ce este schimbat ? 

Obiective: dezvoltarea spiritului de observație; dezvoltarea me- 
moriei vizuale şi a atenţiei participanților la joc; 

Participanți: 6-8 concurenți. 

Locul desfăşurării: într-o încăpere. 

Organizare şi desfăşurare: 

3-4 concurenţi se aşază unul lângă altul. Conducătorul jocului 
desemnează alți 2-3 participanți la joc să vină în fața lor şi să-i privească 
cu atenţie, să memoreze poziţia lor şi prezentarea vestimentară exte- 
rioară. După 30-60 de secunde, cât se stabileşte pentru „examinarea” vi- 
zuală, cei 2-3 participanţi la joc părăsesc încăperea. 

Cei 3-4 concurenţi stabiliți inițial sunt aşezaţi unul lângă altul, 
fiecare realizând unele schimbări în ceea ce priveşte poziţia lor în grup 
sau îmbrăcămintea lor (de exemplu, ei îşi pot schimba hainele între ei; 
sau unul îşi suflecă mâneca la cămaşă, sau îşi descheie haina; altul îşi 
schimbă pantofii cu un coleg; altul îşi ține mâinile la spate sau la piept, 
dacă le-a avut inițial în faţa corpului etc.). 

După efectuarea schimbărilor, cei 2-3 concurenţi sunt chemaţi în 
cameră. Ei trebuie să sesizeze schimbările survenite într-un timp sta- 
bilit (cca 30-60 secunde) şi să le numească. 

Prin rotaţie, la joc, pot participa toţi concurenții. 


11. Joc de îndemânare 

Obiective: dezvoltarea îndemânării. 

Participanți: 4-6 concurenţi. 

Locul desfăşurării: într-o încăpere. 

Materiale: cinci castane, nuci sau pietricele. 

Organizare şi desfăşurare: 

O castană, nucă sau o pietricică este aşezată pe sol, iar celelalte pa- 
tru sunt puse în buzunar. Unul dintre participanții la joc scoate din buzu- 
nar cu mâna stângă o pietricică, o aruncă în sus şi o prinde cu aceeaşi 
mână. Apoi scoate din buzunar a doua, a treia şi a patra castană, nucă sau 
pietricică, pe care le aruncă şi le prinde din zbor. Inainte de a o prinde pe 
cea de-a patra, concurentul trebuie să ridice pe cea aşezată jos, pe sol. 

Pentru fiecare reuşită, concurentul obţine un punct. Dacă 
greşeşte, urmează la rând un alt concurent. 

Câştigă concurentul care totalizează cele mai multe puncte. 


12. La ţintă, în cerc! 

Obiective: dezvoltarea îndemânării. 

Participanți: 4-6 concurenţi. 

Locul desfăşurării: într-o încăpere. 

Materiale: o cretă; castane, nuci sau pietricele. 

Organizare şi desfăşurare: 

De la o distanţă de cca 5 m, concurenții aruncă cu castane, nuci 
sau pietricele (câte 5-10 de fiecare participant la joc) într-un cerc, având 
diametrul de 1m, trasat cu cretă pe sol. 

Câştigă concurentul care reuşeşte să plaseze cele mai multe cas- 
tane, nuci sau pietricele în interiorul cercului. Jocul poate fi organizat 
folosind mai multe cercuri care au diametrul din ce în ce mai mic, iar 
punctele acordate sunt mai multe (Fig. 5.1). 

13. La ţintă, în pătrat! 

Obiective: dezvoltarea îndemânării. 

Participanți: 4-6 concurenți. 

Locul desfăşurării: într-o încăpere. 

Materiale: o cretă; castane, nuci sau pietricele. 

Organizare şi desfăşurare: 

Pe sol, se trasează două pătrate alăturate (Fig. 5.2), fiecare având 
latura de 25 cm. 

Primul concurent aşază o castană, nucă sau piatră de mărimea 
unei castane într-unul din pătrate. Cel de-al doilea concurent aruncă 
castana, nuca sau piatra sa de la o distanță de cca 3 m. 

Pentru aruncarea reuşită în pătratul în care se află castana, nuca sau 
piatra, primeşte două puncte, iar dacă nimereșşte în cel gol, doar un punct. 

Intrecerea este câştigată de jucătorul care realizează cel mai re- 
pede un număr de puncte dinainte stabilit. 


Fig. 52 


14. Joc de îndemânare cu castane 

Obiective: dezvoltarea îndemânării. 

Participanți: 4-6 concurenți. 

Locul desfăşurării: într-o încăpere. 

Materiale: castane, ori nuci sau pietricele. 

Organizare şi desfăşurare: 

Participanţii la joc au în preajma lor mai multe castane (în lipsa 
acestora pot fi folosite şi nuci sau pietricele). Concomitent, toţi concu- 
renții aruncă o castană (nucă sau pietricea) în sus, cu mâna dreaptă şi o 
prind cu aceeaşi mână. 

Exerciţiul se reia cu două castane (nuci sau pietricele), apoi cu 
trei, patru ş.a.m.d. (de fiecare dată, se adaugă o nouă castană, ori nucă 
sau pietricea). 

La prima greşeală, concurentul respectiv este eliminat din joc. 

Jocul este câştigat de concurentul care rămâne ultimul, care nu a greşit. 


15. Şirul 

Obiective: dezvoltarea îndemânării şi a vitezei de execuţie. 

Participanți: 6-8 concurenți. 

Locul desfăşurării: într-o încăpere. 

Materiale: min. 6 pietricele. 

Organizare şi desfăşurare: 

Se aşază, într-un şir, min. 6 pietricele, la o distanţă de 2-3 cm 
una de alta. Primul concurent desemnat prin tragere la sorţi ia o pietri- 
cică, o aruncă în sus şi, înainte de a o prinde, încearcă să ia cât mai 
multe din cele aşezate pe sol, indiferent de ordinea lor. 

Este declarat câştigător concurentul care adună cele mai multe 
pietricele, după unul sau mai multe tururi stabilite de către conducătorul 
jocului. 

Se poate consemna cea mai bună performanţă obținută şi, apoi, 
concurenţii încearcă depăşirea acesteia. 


16. Ghicitul pietricelelor 

Obiective: dezvoltarea perspicacităţii şi educarea atenției. 

Participanți: 8-10 concurenți. 

Locul desfăşurării: într-o încăpere. 

Materiale: min. 6 pietricele pentru fiecare pereche de jucători. 

Organizare şi desfăşurare: 

Participanţii sunt dispuşi pe perechi. Unul dintre concurenţi strân- 
ge în pumnul drept un anumit număr de pietricele sau bile (de exemplu, 
6) şi-i cere adversarului să ghicească numărul obiectelor din pumn. 

Dacă concurentul respectiv ghiceşte, el va primi atâtea puncte 
câte pietricele a ghicit. După un număr de tururi, se schimbă rolurile 
concurenţilor şi se totalizează numărul de puncte obţinute de către fie- 
care concurent. 

Concurentul care a obţinut cel mai mare număr de puncte este 
declarat câştigătorul întreceri. 


17. Aruncarea la ţintă a mingii de tenis de masă 

Obiective: dezvoltarea îndemânării şi a preciziei de aruncare la ţintă. 
Participanți: 10-15 concurenți. 

Locul desfăşurării: într-o încăpere. 

Materiale: o cretă pentru trasarea țintei respective şi 3-4 mingi de 
tenis de masă; 

Organizare şi desfăşurare: 

Se desemnează cu creta pe perete sau pe sol o ţintă sub formă de 
mai multe cercuri sau pătrate. Acestea se numerotează cu cifre ce repre- 
zintă numărul punctelor ce se obţin (Fig. 5.3). De la o linie trasată pe 
sol, la cca 3-5 m față de țintă, concurenţii aruncă, pe rând, mingea de te- 
nis de masă la ţintă (în cercurile respective). Numărul câmpului nimerit 
indică şi punctajul atribuit concurentului. 

Câştigă jucătorul care a obținut cele mai multe puncte din tot atâ- 
tea aruncări câte cercuri sunt marcate. 


Fig. 5.3 


18. Aruncarea mingii pe scară 

Obiective: dezvoltarea îndemânării şi a preciziei în aruncarea mingii. 

Participanți: 8-10 concurenți. 

Locul desfăşurării: pe o scară cu mai multe trepte. 

Materiale: mingi de tenis de câmp sau handbal. 

Organizare şi desfăşurare: 

Pe o scară cu mai multe trepte, concurenții, pe rând, lovesc min- 
gea de prima treaptă, apoi de a doua, de a treia ş.a.m.d., până la ultima, 
fără a prinde mingea (Fig. 5.4). Dacă un concurent greşeşte (pierde min- 
gea, sare o treaptă ş.a.), urmează un alt concurent. Când le vine din nou 
rândul, concurenţii respectivi reîncep de la prima treaptă. 

Câştigă concursul acel concurent care reuşeşte să parcurgă scara 
fără greşeală. In cazul în care sunt mai mulţi concurenți clasați pe 
locul I, se organizează cu aceştia un nou concurs contra cronometru. 


204 


Universitatea SPIRU HARET 


Fig. 5.4 

19. Ce faci cu aceasta ? 

Obiective: captarea atenției participanţilor la joc; dezvoltarea 
memoriei. 

Participanți: 15-20 concurenți. 

Locul desfăşurării: într-o încăpere. 

Materiale: 1-3 obiecte diferite 

Organizare şi desfăşurare: 

Cu un obiect se pot face multe lucruri. De exemplu, o coală de 
hârtie poate fi ruptă, împăturită, mototolită, pictată, scrisă, folosită 
pentru împachetat etc. 

Conducătorul jocului nominalizează un obiect oarecare şi toţi 
participanții scriu pe o coală de hârtie tot ce se poate face cu el. 

După scurgerea intervalului de timp stabilit (de exemplu, 1-2 mi- 
nute), conducătorul opreşte jocul. 

Care dintre participanți a menţionat cele mai multe şi mai exacte 
moduri de întrebuințare a obiectului respectiv, după ce au fost şterse 
(anulate) acele cuvinte care au fost scrise de cel puţin doi concurenţi, 
primeşte un număr de puncte egal cu numărul cuvintelor rămase. Apoi, 
conducătorul reia desfăşurarea jocului, nominalizând un alt obiect. 

Cine totalizează, în final, cele mai multe puncte, după câteva 
repetări ale jocului, este câştigător. 


20. Cine a strigat ? 

Obiective: captarea atenţiei participanților la joc; dezvoltarea me- 
moriei şi a acuității auditive. 

Participanți: 10 -15 concurenţi. 

Locul desfăşurării: într-o încăpere. 

Organizare şi desfăşurare: 

Un concurent este legat la ochi şi se află în centrul cercului format 
de ceilalți participanți la joc. El va rosti cu voce tare denumirea unui ani- 

mal. La auzul acestei denumiri, unul dintre concurenţi, indicat de condu- 
cătorul jocului printr-un semn, va imita strigătul animalului numit. 

Concurentul legat la ochi va trebui să indice numele concu- 
rentului care a imitat strigătul animalului respectiv. Dacă l-a ghicit, va 
schimba locul cu acesta, dacă nu l-a ghicit, va continua tot el să rămână 
legat la ochi şi jocul respectiv continuă. 


21. Cine ştie, să răspundă! 

Obiective: dezvoltarea memoriei, a inteligenţei participanților la joc. 

Participanți: 6-8 concurenți. 

Locul desfăşurării: într-o încăpere. 

Materiale: 6-8 scaune. 

Organizare şi desfăşurare: 

Conducătorul jocului pronunţă numele a 3-5 mari sportivi, poeți, 
scriitori, oameni de ştiinţă sau cultură cunoscuţi sau 5-6 denumiri de 
oraşe, ape, țări etc. In ordinea în care au fost menționate, aceste denu- 
miri trebuie să fie notate pe o coală de hârtie de către fiecare participant 
la joc. Apoi, într-un timp limitat (2-3 minute), concurenţii vor specifica 
tot ce ştiu despre personalităţile sau denumirile respective. 

Cine a dat răspunsurile cele mai exacte şi complete a câştigat jocul. 


22. Cursa cu balonul 

Obiective: dezvoltarea coordonării şi a îndemânării. 

Participanți: 2 echipe formate din 8-10 concurenţi. 

Locul desfăşurării: într-o încăpere. 

Materiale: min. 2 baloane şi 2 bețe. 

Organizare şi desfăşurare: 

Pe un băț, primii concurenţi din cele două echipe care se află în 
spatele liniei de plecare trebuie să transporte, pe o distanță de cca 10 m, 
un balon umflat cu aer, fără să cadă. Apoi, după ce ocolesc un obstacol, 
se întorc şi predau balonul următorului coechipier, care va executa ace- 
laşi lucru ş.a.m.d. 

Echipa care termină prima este câştigătoarea întreceril. 


23. Cursa de îndemânare 

Obiective: dezvoltarea coordonării şi a îndemânării; crearea unei 
atmosfere de bună dispoziţie. 

Participanți: 2 echipe formate din 6-8 concurenţi. 

Locul desfăşurării: într-o încăpere. 

Materiale: min. 2 pahare de plastic şi 2 tăvi. 

Organizare şi desfăşurare: 

Participanţii la joc sunt împărțiți în două echipe, care se află în 
spatele unei linii de plecare. 

Primul din fiecare echipă are o tavă, pe care este aşezat un pahar 
din plastic plin cu apă. 

La semnalul dat de conducătorul jocului, aceştia trebuie să se 
deplaseze cca 5-7 m, transportând cu o singură mână tava cu paharul 
respectiv, după care ocolesc un obstacol şi se înapoiază, predând tava 
următorului concurent. 

Dacă se varsă apa sau dacă paharul cade de pe tavă, respectivul 
concurent trebuie să se întoarcă la locul de plecare, pentru a umple din 
nou paharul cu apă, după care reia întrecerea. Alergarea se poate în- 
greuna dacă pe tavă se aşază mai multe pahare cu apă. 

Echipa care este mai îndemânatică şi va parcurge cel mai repede 
distanţa respectivă va câştiga întrecerea. 

24. Cuvinte interzise 

Obiective: captarea şi dezvoltarea atenției participanţilor la joc; 
dezvoltarea memoriei. 

Participanți: 15-20 concurenți. 

Locul desfăşurării: într-o sală de clasă. 

Organizare şi desfăşurare: 

Fiecare participant la joc, pe rând, povesteşte ceva colegilor sau 
trebuie să răspundă la întrebările adresate de aceştia. 

In cursul povestirii sau atunci când răspund la întrebare, unele cu- 
vinte stabilite la începutul jocului că sunt interzise n-au voie să apară. 
(De exemplu, se pot interzice: „da”, „nu”, „sau”, „şi”, „nici”). 

Dacă se pronunță unul dintre cuvintele interzise, concurentul res- 
pectiv va fi eliminat din joc. 


25. Cuvinte noi 

Obiective: dezvoltarea spiritului de observaţie; captarea şi dez- 
voltarea atenției participanţilor la joc; dezvoltarea memoriei. 

Participanți: 15-20 concurenți. 

Locul desfăşurării: într-o sală de clasă. 

Materiale: creioane şi coli de hârtie. 

Organizare şi desfăşurare: 

La începutul jocului, conducătorul pronunţă un cuvânt oarecare, 
de exemplu, „Universitate”. Concurenții — individuali sau constituiți pe 
grupe formate din 2-3 participanți — trebuie apoi să formeze din literele 
acestui cuvânt, noi cuvinte, scriindu-le în mod separat pe o coală de 
hârtie: „vers”, „tenis”, „ver”, „nivea”, „titan” ş.a. Cine a găsit în de- 
cursul timpului stabilit pentru joc (de exemplu, 2-3 minute) cele mai 
multe cuvinte este declarat câştigătorul jocului şi va pronunţa — pentru 
conti-nuarea jocului — un alt cuvânt. 

26. Decupaţi litere ! 

Obiective: dezvoltarea coordonării şi a îndemânării, dezvoltarea 
vitezei de execuţie. 

Participanți: 10-20 concurenți. 

Locul desfăşurării: într-o sală de clasă. 

Materiale: creioane, coli de hârtie şi foarfece. 

Organizare şi desfăşurare: 

Fiecare participant la joc primeşte câte o foaie de hârtie. Se acordă 
2-3 minute ca fiecare să decupeze o anumită litera. 

După scurgerea timpului programat, conducătorul jocului stabi- 
leşte cine a decupat cele mai multe litere şi acesta va câştiga. Jocul 
poate fi repetat, prin alegerea altor litere. 

27. Prindeţi băţul ! 

Obiective: dezvoltarea vitezei de reacţie şi de execuție; dezvol- 
tarea îndemânării; 

Participanți: 10-20 concurenți. 

Locul desfăşurării: într-o încăpere. 

Materiale: un băț, scaune pentru toți concurenţii sau 1-2 bănci de 
gimnastică. 

Organizare şi desfăşurare: 

Participanţii la joc sunt aşezaţi pe scaune sau pe o bancă de gim- 
nastică în faţa conducătorului de joc, plasat la cca 4-5 m. 

La un moment dat, conducătorul aruncă uşor în sus băţul, rostind 
şi numele unui concurent. Cel care îşi aude numele, se ridică şi aleargă 
să prindă băţul, înainte ca acesta să atingă solul. Dacă reuşeşte, rămâne 
el în locul conducătorului, şi jocul continuă; dacă nu prinde băţul, este 
eliminat din joc. 


28. Interceptează obiectul ! 

Obiective: dezvoltarea vitezei de reacţie şi de execuţie; dezvol- 
tarea coordonării şi a îndemânării. 

Participanți: 10-15 concurenți. 

Locul desfăşurării. într-o sală. 

Materiale: o minge de volei sau un alt obiect uşor (şapcă, fes etc.). 

Organizare şi desfăşurare: 

Participanţii la joc, dispuşi în cerc, îşi pasează între ei o minge de 
volei sau un alt obiect uşor. Un jucător, desemnat de către conducător, 
se află în centru şi caută să intercepteze mingea sau obiectul care se pa- 
sează. Dacă reuşeşte, schimbă rolul cu concurentul care a atins-o ultimul. 

Jocul poate fi mai dificil prin desemnarea mai multor concurenţi 
în centrul cercului, pentru interceptare. 

29. Duelul cu cartofi 

Obiective: dezvoltarea îndemânării; dezvoltarea coordonării. 

Participanți: 10-20 concurenți. 

Locul desfăşurării: într-o încăpere. 

Materiale: 4 linguri, doi cartofi şi o cretă. 

Organizare şi desfăşurare: 

Participanţii sunt constituiți pe perechi, iar concursul se desfăşoară 
prin plasarea primei perechi în centrul încăperii. Intre cei doi, se 
trasează o linie cu creta. Cei doi concurenţii ţin fiecare într-o mână câte 
o lingură în care se află un cartof, iar în cealaltă mână, o lingură goală. 
La un semnal al conducătorului jocului, fiecare dintre ei încearcă să ia, 
cu ajutorul lingurii goale, cartoful din lingura adversarului, fără să piardă 
cartoful propriu sau să depăşească linia dintre ei. Cel căruia îi cade din 
lingură cartoful pentru a treia oară va fi eliminat. 

Desfăşurându-se pe perechi şi prin eliminare, până la sfârşit va 
fi...un învingător! 


30. Ghiceşte întrebarea ! 

Obiective: dezvoltarea atenţiei participanţilor la joc; dezvoltarea 
perspicacităţii. 

Participanți: 15-20 concurenți. 

Locul desfăşurării: într-o încăpere. 

Organizare şi desfă ăşurare: 

Un participant la joc pune încet o întrebare oarecare la urechea 
celui mai apropiat partener, fără să fie auzit de cei din j jur. 

Cel întrebat trebuie să dea răspunsul repede şi cu voce tare, 
pentru a fi auzit de toți cei care participă la joc. 

Intrebarea va trebui să fie dedusă de ceilalți participanţi numai 
din conținutul răspunsului auzit. 

Cine ghiceşte mai repede întrebarea, va pune la rândul lui o nouă 
întrebare unui partener, şi jocul continuă. 


31. Ghicirea unor sunete imitate 

Obiective: dezvoltarea atenţiei participanţilor la joc; dezvoltarea 
memoriei. 

Participanți: 15-20 concurenți. 

Locul desfăşurării: într-o încăpere. 

Organizare şi desfăşurare: 

Participanţii la joc care pot imita strigătul unor animale sau al 
unor păsări sunt desemnaţi de conducătorul jocului să o facă. 

După ce sunetul respectiv a fost executat, ceilalți participanți tre- 
buie să ghicească cărui animal sau păsări îi aparţine. 


32. Ghicirea unui obiect 

Obiective: captarea şi dezvoltarea atenției participanţilor la joc; 
dezvoltarea memoriei. 

Participanți: 15-20 concurenți. 

Locul desfăşurării: într-o încăpere. 

Organizare şi desfăşurare: 

Un obiect oarecare este arătat participanților la joc, cu excepția 
celor 2-3 dintre ei care nu sunt în sală şi vor trebui să-l ghicească. 
Fiecare dintre cei care urmează să ghicească ce obiect a fost ales, după 
ce sunt rechemaţi în sala de joc, poate pune un număr de întrebări (5-10) 
diferite, la unii dintre participanţi. Răspunsurile date de cei întrebaţi 
trebuie să corespundă totdeauna realității, dar să nu faciliteze totuşi 
ghicirea obiectului. 

Cel care, în urma întrebărilor puse, ghiceşte primul obiectul ales 
este câştigător. 


33. Auzul fin ! 

Obiective: captarea şi dezvoltarea atenţiei participanţilor la joc; 

dezvoltarea acuităţii auditive. 

Participanți: 10-20 concurenți. 

Locul desfăşurării: într-o încăpere. 

Materiale: diferite obiecte ce pot fi folosite pentru producerea 
unor zgomote. 

Organizare şi desfăşurare: 

Un concurent, desemnat de conducător, va fi legat la ochi. Ceilalţi 
participanți încearcă apoi, la un semn al conducătorului jocului, să pro- 
ducă diferite zgomote, fie independent, fie în acelaşi timp. (De exemplu, 
unul mototoleşte o foaie de ziar, altul rupe o hârtie, altul rostogoleşte un 
creion pe masă sau îl lasă să cadă jos, altul scrie pe tablă ş.a.m.d.). 

Dacă cel legat la ochi, după ce a auzit timp de 15-30 de secunde 
zgomotele produse, a ghicit exact cel puţin trei dintre ele, are dreptul ca 
el să numească un alt concurent care va fi legat la ochi şi îi va lua locul. 


34. Îndemânare şi întrecere 

Obiective: dezvoltarea atenţiei participanţilor la joc; dezvoltarea 
îndemânării şi a coordonării. 

Participanți: 10-20 concurenți. 

Locul desfăşurării: într-o încăpere. 

Materiale: două palete şi două mingi de tenis de masă; 4-6 scaune. 

Organizare şi desfăşurare: 

Participanţii la joc sunt împărţiţi în două echipe pentru o ştafetă. 

Primii din fiecare echipă pornesc, trec peste scaunele aşezate pe 
direcţia lor de deplasare, având în mână o paletă şi pe aceasta aşezată 
o minge de tenis de masă. Fiecare concurent va trebui să parcurgă o 
distanţă de 5-6 m, fără ca mingea să cadă de pe paletă. 

Fiecare concurent, când revine la locul de plecare, predă paleta 
cu mingea următorului concurent, care va continua cursa ş.a.m.d. cu 
următorii coechipieri. In caz de cădere a mingii, concurentul respectiv 
trebuie să revină la linia de plecare şi numai după aceea poate să reia 
jocul de la început. 

Câştigă echipa care termină prima de parcurs traseul respectiv. 

35. Bâza 

Obiective: dezvoltarea îndemânării şi perspicacității;, crearea unei 
stări de bună dispoziţie. 

Participanți: 10-15 concurenți. 

Locul desfăşurării: într-o încăpere. 

Organizare şi desfăşurare: 

Participanţii la joc sunt aşezaţi în cerc, constituit cât mai mic, iar 
în centrul cercului se află un concurent legat la ochi. La un moment dat 
conducătorul jocului desemnează printr-un gest un concurent, care se 
apropie de concurentul legat la ochi şi-l loveşte pe braţ, umăr (lovitura 
se aplică din lateral!). După aplicarea loviturii, concurentul se descoperă 
la ochi şi caută să-l ghicească pe cel care a aplicat lovitura. Dacă-l ghi- 
ceşte pe cel care a lovit, schimbă locul cu acesta, dacă nu, jocul se reia 
tot cu cel care nu a ghicit cine l-a lovit. 

Pentru derutarea celui care trebuie să ghicească cine l-a lovit, toți 
concurenții încearcă să mimeze, să gesticuleze şi să rostească continuu 
un „bâzzz”. 


36. Lanţ de cuvinte 

Obiective: captarea şi dezvoltarea atenţiei participanţilor la joc; 
dezvoltarea memoriei. 

Participanți: 10-16 concurenți. 

Locul desfăşurării: într-o sală de clasă. 

Materiale: tablă de scris. 

Organizare şi desfăşurare: 

La un semnal dat de conducător, primii concurenţi din fiecare 
echipă (toate fiind constituite din acelaşi număr de concurenţi), aleargă 

la tablă — unde este rezervat spaţiu pentru fiecare echipă — şi vor scrie, 
fiecare, câte un cuvânt care să înceapă cu ultimele două litere ale cu- 
vântului anunţat de conducător la începerea jocului. Reveniţi la propriile 
echipe, pornesc următorii, care ajung la tablă, scriu de asemenea câte un 
cuvânt, sub cuvântul scris de cel dinainte şi care să înceapă cu ultimele 
două litere ale cuvântului precedent ş.a.m.d. (De exemplu: SAC, ACUM, 
UMĂR, ARICI...) 
Câştigă echipa ai cărei componenți termină toţi primii de scris. 


37. Lupta cu baloane 

Obiective: dezvoltarea îndemânării şi abilității participanţilor la 
Joc; crearea unei stări de bună dispoziţie. 

Participanți: 4-5 perechi. 

Locul desfăşurării: într-o încăpere. 

Materiale: 4-5 baloane. 

Organizare şi desfăşurare: 

Fiecare component al perechilor aflate în întrecere îşi leagă la 
spate, la înălțimea şoldului, câte un balon. Apoi concurenţii încearcă 
să spargă balonul celuilalt, apărându-şi în acelaşi timp propriul balon. 

In timpul jocului, ei se deplasează sărind pe un singur picior. 


38. Nimereşte cercul cel mic ! 

Obiective: creşterea acuităţii tactile; dezvoltarea îndemânării şi 
coordonării. 

Participanți: 10-12 concurenți. 

Locul desfăşurării: într-o încăpere. 

Materiale: o eşarfă; o scândură; o cretă şi un cui sau creion. 

Organizare şi desfăşurare: 

Pe o scândură sprijinită de un perete, se desenează cu creta mai 
multe cercuri concentrice, cel mai mare având diametrul de 20-30 cm. 
Primul participant la joc, desemnat de conducător, este aşezat în faţa 
scândurii la o distanţă de 5-6 m şi apoi i se leagă ochii. După ce a fost 
învârtit pe loc de 3- 4 ori, i se dă un cui sau creion, cu care trebuie să 
încerce de 3 ori, plecând de fiecare dată din acelaşi loc, să facă un 
semn în cel mai mic cerc desenat pe scândură (în centrul țintei). 

Concurentul care din trei încercări a realizat cel mai bun grupaj 
este învingător. 


39. Observă cu atenţie ! 
Obiective: captarea şi dezvoltarea atenției; dezvoltarea spiritului 
de observare. 

Participanți: 20-30 concurenți. 

Locul desfăşurării: o sală de clasă. 

Materiale: obiectele din sala de clasă. 

Organizare şi desfăşurare: 

In timp ce un concurent, desemnat de conducătorul jocului, aş- 
teaptă în afara încăperii, restul concurenţilor schimbă obiectele aflate 
în sala de clasă, se schimbă între ei în bănci, ascund unele lucruri din 
încăpere şi aşa mai departe. 

Când concurentul care aşteaptă este chemat, el intră în cameră şi 
trebuie ca într-un interval de 30-50 secunde de observare să spună ce 
schimbări şi modificări s-au făcut. 


40. Oraşele 

Obiective: captarea şi dezvoltarea atenției participanţilor la joc; 
dezvoltarea memoriei şi a vitezei de reacție. 

Participanți: 16-20 concurenți. 

Locul desfăşurării: o încăpere. 

Materiale: o masă şi o minge de tenis de masă. 

Organizare şi desfăşurare: 

Două echipe, alcătuite din câte 8-10 concurenți aşezaţi în şir, stau față 
în față, separate de o masă de tenis sau, dacă nu există, o simplă masă. 

Primul concurent dintr-o echipă aruncă pe masă o minge de tenis 
concurentului advers, aflat vis-à-vis, şi spune în acelaşi timp denumirea 
unui oraş, de exemplu: „Constanţa”. Jucătorul căruia i-a fost trimisă min- 
gea trebuie să numească şi el, repede, un alt oraş, dar a cărui denumire 
va începe cu ultima literă a cuvântului „Constanţa”, de exemplu, „Arad”, 
următorul, „Deva” ş.a.m.d. 

Jocul continuă până în momentul când unul dintre jucători nu 
poate numi repede un oraş potrivit cu regulile jocului şi acesta va 
trebui să părăsească jocul sau să fie penalizat cu un punct. 

Câştigă echipa care în final a rămas cu efectivul mai mare sau 
are cele mai puţine puncte penalizare. 


41. Plante şi animale 

Obiective: captarea şi dezvoltarea atenţiei participanţilor la joc; 
dezvoltarea memoriei. 

Participanți: 20-30 concurenți. 

Locul desfăşurării: într-o încăpere. 

Materiale: coli de hârtie şi creioane pentru scris. 

Organizare şi desfăşurare: 

Conducătorul jocului anunţă o denumire oarecare de animal sau 
plantă, iar participanții — individual sau în grup — trebuie să noteze, 
într-un interval de 1-2 minute, denumiri de plante sau animale care să 
înceapă cu literele din care este formată denumirea cuvântului inițial. 
(De exemplu: BURSUC = BUSUIOC; USTUROI; RAPIŢĂ; SALATĂ; 
URZICĂ; CEAPĂ). 

Cine scrie mai repede şi mai exact câştigă! 


42. Exerciţii şi jonglerii 
Obiective: dezvoltarea concentrării, stăpânirii de sine şi atenției; 
dezvoltarea coordonării şi îndemânării. 
Participanți: 10-15 concurenți. 
Locul desfăşurării: sală de clasă sau o altă încăpere. 
Materiale: în funcţie de jocul respectiv, pot fi folosite mingi mici, 
pietricele, nuci sau castane. 
PN Organizare şi desfăşurare: 
4 a În funcţie de vârsta participanţilor la jocul res- 
à 
` 
i 


pectiv, de gradul de stăpânire a diferitelor deprinderi 
motrice, se pot aborda unele exerciții începând cu 
cele simple şi terminând cu cele complexe, ca de 
exemplu: 

a. Aruncarea unei mingi de tenis de câmp sau 
cauciuc în sus, cu mâna dreaptă şi prinderea ei cu 
ambele mâini, apoi cu aceeaşi mână, din diverse 
poziţii şi din şezând etc. (Fig. 5.5 a-b). 

b. Aruncarea şi prinderea mingii cu mâna 
dreaptă şi apoi cu cea stângă; 


214 


Universitatea SPIRU HARET 


c. Aruncarea mingii cu mâna dreaptă, bătaie din palme şi prin- 
derea ei cu ambele mâini; 

d. Aruncarea unei mingi de tenis de câmp sau cauciuc la perete 
cu mâna dreaptă, ghemuire (cu atingerea solului cu ambele palme), 
revenire în poziţia stând şi prinderea mingii cu ambele mâini; 

e. Aruncarea unei mingi la perete cu mâna dreaptă, întoarcere de 
360* şi prinderea mingii cu ambele mâini; 

f. Concurenţii aruncă în sus cu mâna stângă o minge mică (de 
cauciuc, oină sau tenis de câmp) şi o prind cu mâna dreaptă. Apoi, se 
aruncă două şi chiar trei mingi deodată (Fig. 5.6). 

g. Aruncarea mingii pe sub genunchiul drept şi prinderea ei cu 
mâna stângă; 

h. Acelaşi exerciţiu, schimbând piciorul şi mâna; 

i. Aruncarea unei mingi de tenis de câmp sau cauciuc la perete 
cu mâna dreaptă pe deasupra capului din poziția stând cu spatele la 
perete, întoarcere şi prinderea ei cu ambele mâini; 

j. Aruncarea unei mingi la perete cu 
mâna dreaptă, două sărituri rapide ca min- 
gea şi prinderea mingii cu ambele mâini; 

k. Aruncarea unei mingi la perete 
cu mâna dreaptă, respingerea şi prinderea 
mingii cu cealaltă mână; 

|. Acelaşi exercițiu, cu mâna stângă; 

m. Aruncarea unei mingi la perete 
cu mâna dreaptă, respingerea ei cu capul 
şi prinderea mingii cu aceeaşi mână; Fig. 5.6 

n. Aruncarea unei mingi la perete cu mâna dreaptă, respingerea ei de 
două ori consecutiv cu aceeaşi mână şi prinderea mingii cu ambele mâini; 

o. Aruncarea unei mingi la perete, ridicarea unei pietricele de jos 
şi prinderea mingii cu ambele mâini; 

p. Acelaşi exerciţiu cu ridicarea a două pietricele de jos de pe sol; 

r. Aruncarea consecutivă a două mingi la perete şi prinderea lor; 

s. Aruncarea simultană a două mingi la perete cu ambele mâini şi 
prinderea lor în acelaşi mod; 

ş. Aruncarea mingii printre picioare din poziția stând depărtat, cu 
spatele la perete, întoarcere, respingerea şi apoi prinderea mingii. 

43. La ţintă! 

Obiective: perfecţionarea aruncării la ţintă; dezvoltarea concen- 
trării, stăpânirii de sine şi atenţiei; dezvoltarea coordonării şi îndemânării. 

Participanți: 8-10 concurenți. 

Locul desfăşurării: sală de clasă sau o altă încăpere. 

Materiale: o cretă; o minge mică. 

Organizare şi desfăşurare: 

Pe un perete se desenează cu creta, la o înălțime de cca 1/2 m, o 
figură care apoi trebuie atinsă cu mingea respectivă. 


44. Diferite alte modalităţi de organizare a unui joc de mişcare 
în condiţii speciale 

Obiective: captarea atenției participanţilor la joc; dezvoltarea 
memoriei, a inteligenţei; dezvoltarea concentrării, stăpânirii, ordinii şi 
disciplinei; crearea unei stări emotive şi a bunei dispoziţii. 

Participanți: 15-30 concurenţi. 

Locul desfăşurării: sală de clasă sau o altă încăpere. 

Materiale: în funcţie de jocul respectiv. 

Organizare şi desfăşurare: 

Jocurile de mişcare, în aceste condiţii speciale, se pot organiza şi 
în condiţiile în care se apelează la alte modalităţi, elemente de conţinut, 
ca de exemplu: 

e Scrierea pe tablă a unor cuvinte cu mâna mai puţin îndemânatică 
(stângă). 

e Rostirea cât mai repede a literelor alfabetului, dar de la sfârşit 
la început. 

e Rostirea cât mai repede şi în ordinea normală a literelor alfa- 
betului, dar adăugând lângă fiecare literă, în ordine, cifre (de exemplu: 
A1, B2, C3, D4 ...). 

e A cânta un cântec cunoscut, pe o altă melodie. 

e Alegerea unei melodii cunoscute şi încercarea de a cânta un 
anunţ dintr-un ziar. 

e Privirea timp de 30 secunde, a 10-15 obiecte diferite, aşezate 
pe o masă şi apoi scrierea numelui obiectelor memorate. 

e Aşezarea unui scaun (taburet) cu picioarele în sus şi, apoi, de la o 
distanță de 3 m, aruncarea pe rând a 4 cercuri (confecţionate din sârmă 
mai groasă). După reuşită, distanţa de unde se aruncă poate creşte. 

e Privirea timp de 30 secunde a unei table de şah pe care sunt aşe- 
zate câteva piese — albe şi negre —, şi apoi, după ce s-au luat toate piesele 
de pe tabla de şah, concurenţii trebuie să le reaşeze în aceeaşi poziţie. 

e Se poate sări coarda, învârtită de doi concurenţi, aruncând şi 
prinzând în acelaşi timp o minge mică. 

e Sărirea unei corzi de către doi coechipieri, în acelaşi timp. 

e Desenarea pe un gard sau perete a unei figuri, aruncând cu 
bulgări de zăpadă. 

e Doi concurenți stau spate în spate, în şezând, prinşi de coate. Câş- 
tigă cine reuşeşte să-l facă pe celălalt să se ridice şi, apoi, să se aşeze. 

e Aşezarea şi ridicarea, ținând un picior întins înainte. 

